
DR 


I. INTRODUCERE 


Noţiunea de apologetică 


Cuvântul apologetică este de origine greacă şi, 
după exemplul operei lui Platon: Apologia Sokrato- 
us sau Apărarea lui Socrate, are drept scop apărarea 
credinţei sau persoanei, pe calea demonstraţiei „rațio- 
nale”. Teologia creştină face deosebire între apologie 
şi apologetică, fiindcă în timp ce prima se ocupă de 
apărarea punctuală a unei învățături de credinţă, cea 
de-a doua are în vedere apărarea învățăturii creştine 
în ansamblul ei. 

În rândul autorilor de apologii avem pe Justin Mar- 
tirul şi Filosoful, pe Taţian şi Atenagora ori pe renu- 
mitul 'Tertullian. În sensul său actual, Apologetica a 
apărut în Evul Mediu, cu toate că începuturile ei le 
descoperim în secolul al IV-lea, datorită cunoscuţilor 
Părinţi ai Bisericii: Grigorie de Nazianz, Augustin sau 
loan Damaschin, care au elaborat astfel de lucrări. 

Această disciplină a cunoscut o dezvoltare parti- 
culară în secolul al XVIII-lea, când a fost folosită de 
creştinismul apusean ca să răspundă atacurilor prove- 
nite din partea filosofiei materialiste şi ateiste, pe plan 
pur raţional, dând prioritate lumii naturale, concepută 
autonom, în termenii gândirii aristotelice, în raport cu 

lumea supranaturală, interpretată teonom, în lumina 
Revelaţiei divine. Din punct de vedere natural însă, 
gândirea apuseană a rămas tributară filosofiei aristo- 
telice, pe care a aşezat-o la baza Revelaţiei divine. 

Este adevărat că şi teologia răsăriteană a conside- 
rai filosofia antică drept un pedagog către Hristos. 
Dar, din cuprinsul ei, s-a mulțumit să împrumute doar 
anumite noțiuni filosofice pe care le-a folosit pentru a 
pune în evidenţă aspiraţia sufletului omenesc spre lu- 
mea valorilor eterne sau pentru a se apleca asupra lu- 
mii fizice şi a o cerceta ca atare. 

A În lumina Scripturii, gândirea răsăriteană a dat tot- 
deauna prioritate Revelaţiei dumnezeieşti în raport cu 
varietatea sistemelor filosofice omeneşti şi a așezat 
Logosul creator la baza întregii zidiri, în lumina gân- 
dirii biblice. Apologetica ortodoxă consideră că rolul 
Logosului (cf. In 1,1-3), Care Se oglindește în raţi- 
onalitatea creaţiei, are caracter fundamental pentru 
Apologetica creştină. 


Apologetica şi autonomia creaţiei 


Marea majoritate a tratatelor de apologetică caută - 
să apere creştinismul cu mijloace raţionale, pornind, 
invariabil, de la caracterul autonom al lumii naturale 
împrumutat din filosofia aristotelică. Din această cau- 
ză lumea naturală a fost concepută în spiritul filosofi- 
ei aristotelice, ca o realitate închisă în sine, lipsită de 
prezenţa lui Dumnezeu. De aceea, în timp ce lumea 
supranaturală ținea de domeniul teonomici, lumea na- 
turală rămânea o realitate autonomă, care obliga Apo- 
logetica să justifice existenţa lui Dumnezeu pornind, 
contradictoriu, de la absenţa Sa din lumea naturală. 

Din această cauză, Apologetica ÎI prezintă pe Dum- 
nezeu, în general, ca pe o Idee sau Fiinţă izolată în 
sfera realităților metafizice, dincolo de orice relaţie cu 
lumea naturală. Omul gândeşte cu mintea lui la Dum- 
nezeu, fiindcă Dumnezeu este înţeles ca o Fiinţă înde- 
părtată şi nemişcată, Care rămâne indiferentă faţă de 
soarta omului pe pământ. Acesta este şi motivul pen- 
tru care Pelagiu, un eretic din vremea Fericitului Au- 
pustin, pretindea că omul este cel care face începutul 
mântuirii lui personale, fără ajutorul harului divin. 

La baza acestei concepţii filosofice se află opozi- 
ţia ireductibilă dintre spirit şi materie, care transfor- 
mă lumea fizică într-o realitate lipsită de prezența lui 
Dumnezeu. Din aceeaşi cauză lumea metafizică este 
concepută ca o entitate care rămâne total exterioară 
lumii naturale, fiindcă nu există niciun element de le- 
gătură interioară între ele. 

Desigur, omul poate să refere lumea naturală la 
Dumnezeu, dar este vorba de o simplă operaţie su- 
biectivă, care nu schimbă datele problemei în mod 
obiectiv, fiindcă nu se depăşeşte prăpastia care separă 
lumea naturală de cea supranaturală. Omul se mulțu- 
meşte să gândească la Dumnezeu doar cu mintea, fi- 
indcă Divinitatea nu coboară personal la om. 

Consecințele acestui demers antropocentric sunt 
pe măsură. În spiritul filosofiei aristotelice, care por- 
neşte de la fizic la metafizic, adică de la om la Dum- 
nezeu, filosofia creştină face abstracție de Logosul 
dumnezeiesc, „prin Care toate au fost create "(n l, 
1-3) şi consideră că lumea este creată exclusiv de că- 
tre Tatăl, prin excluderea Fiului, ca Logos şi structură 
a cosmosului, în puterea Duhului Sfânt. 

Departe de orice implicaţii în procesul de creare a 
lumii, Fiul este înţeles, în calitatea Sa de Mântuitor, 
drept simplu om pe pământ, Care Se uneşte cu Dum- 
nezeu în cer, numai după ce a fost înviat, înălțat şi 
plorificat de către Tatăl!. Din nefericire, această men- 
ialitate, care face abstracţie de prezența Logosului în 
creație, este prezentă în mai toate tratatele apologeti- 
ce din teologia noastră românească. 


Logosul şi raționalitatea creației, 
baza Apologeticii 


Potrivit Tradiţiei biblice şi patristice, există o cu- 
noaştere naturală a lui Dumnezeu, care permite omu- 
lui să pornească de la creaţie spre Creatorul ei, datori- 
tă energiilor necreate, care aduc pe Dumnezeu în cre- 
aţie. Pe această cale, cunoaştem pe Dumnezeu-Tatăl 
în calitate de Cauză creatoare şi susținătoare a lumii, 
dar şi pe Logosul Său etern, Care se reflectă în rațio- 
nalitatea creaţiei, prin energiile necreate împărtăşite 
de Duhul Sfânt. 

Este cunoscut că Apologeţii şi Părinţii bisericeşti 
au făcut adesea apel la argumente raționale pentru do- 
vedirea existenţei lui Dumnezeu pornind de la Logos 
şi de la raționalitatea creației, ca rezultat al prezenţei 
şi lucrării Sale în universul văzut şi nevăzut, în lumi- 
na Scripturii (cf. In 1, 1-3). 

Sfântul Grigorie de Nazianz spune că: „Cel ce pri- 
veşte o chitară minunat întocmită şi bună în armonia 


! Sfânta Fecioară se naşte fără păcat strămoşesc, fiindcă Mân- 
tuitorul Se naşte din ea ca simplu om, şi nu ca Dumnezeu capabil 
'să o purifice de urmările păcatului amintit. | 


8 


şi orânduirea ei... n-ar putea să nu gândească la cre- 
atorul chitarei, chiar dacă nu-l cunoaşte din vedere; 
aşa este evident şi nouă: Cel care le-a creat pe toate, 
le mişcă şi le păstrează, chiar dacă nu-L cuprindem cu 
înțelegerea'?. 

[ar Sfântul Maxim explică faptul că raționalitatea 
creaţiei vine din Cuvânt, ca Raţiune sau Logos, şi du- 
ce la Cuvânt: „Rațiunea (sau Cuvântul) este multe ra- 
țiuni şi raţiunile cele multe sunt o Raţiune... iar după 
referirea la Pronia care le întoarce şi le călăuzeşte pe 
cele multe spre Unul, ca spre obârşia lor... cele multe 
sunt una”, 

După voinţa Tatălui şi lucrarea Duhului, întreaga 
creaţie vine din Logos şi se întoarce în El, fiindcă Lo- 
gosul constituie, prin energiile necreate, temelia raţi- 
onală a întregii creaţii, care a permis teologiei răsă- 
ritene să depăşească prăpastia dintre lumea naturală 
şi cea supranaturală, să pună în evidenţă legătura lor 
interioară şi să reziste la asalturile agresive ale pro- 
cesului de secularizare. 

Pusă în evidență de Părinţii bisericeşti răsăriteni, 
raționalitatea creaţiei are o dublă importanţă pentru 
teologia şi spiritualitatea creştină. Pe de o parte, aceas- 
ta depăşeşte cunoaşterea speculativă a lui Dumnezeu, 
care ignoră prezența Logosului în lumea văzută şi 
promovează indiferentismul religios. Pe de altă parte, 
constituie mijlocul prin care Logosul etern coboară la 
om, în virtutea structurii raționale a creaţiei, pentru ca 


2 Sf. Grigorie de Nazianz, Oratio XĂVIII, Theologica II, PG 
36, col. 33. 

3 Sf. Maxim Mărturisitorul, Ambigua, Partea întâia, colecţia 
PSB, Ed. IBMBOR, Bucureşti, 1983, p. 84. 

acesta să facă experiența vieţii veşnice încă din aceas- 
tă viaţă pământească, ca arvună a mântuirii lui. 


Rolul cunoştinţei raţionale şi duhovniceşti 
în demersul apologetic 


Un tratat de Apologetică ortodoxă are datoria să pu- 
nă în evidenţă atât argumentaţia raţională a existenţei 
şi a cunoaşterii lui Dumnezeu, cât şi argumentaţia spi- 
rituală, care lipseşte cu desăvârşire din tratatele noas- 
tre de Apologetică, profund marcate de scolasticism. 

Sfântul Maxim Mărturisitorul spune că: „Scriptura 
ştie de o îndoită cunoştinţă a celor dumnezeieșşti. Una 
e relativă şi constă numai în raționament şi în înţele- 
uri, neavând simţirea experiată prin trăire a Celui cu- 
noscut. Prin ea ne călăuzim în viaţa aceasta. Cealaltă 
e în sens propriu adevărată şi constă numai în expe- 

„riența trăită, fiind în afară de raţionament şi de înţele- 
suri şi procură toată simţirea Celui cunoscut prin par- 
ticiparea la EI, după har. Prin aceasta vom primi în 
viața viitoare îndumnezeirea mai presus de fire, ce se 
va lucra fără încetare”. A 

Cu alte cuvinte, Sfântul Maxim face deosebire între 
cunoașterea rațională a lumii, care înalță mintea omu- 
lui la Dumnezeu (cf. Ps. 18, 1) și experienţa spirituală 
a lui Dumnezeu, care coboară la om (cf. In 1, 12). 

Pe de o parte, există o raționalitate a creaţiei, ca- 
re poate fi cunoscută pe cale intelectuală de către om, 
dar, pe de altă parte, această raționalitate constituie 


* Sf. Maxim Mărturisitorul, Răspunsuri către Talasie, în Fi- 
locatia, vol. UI, trad. de Pr. Dumitru Stăniloae, Tipografia Arhi- 
diecezană, Sibiu, 1948, p. 329. 

doar reflexul creat al raţiunilor divine necreate, care 
rămân (apofatic) dincolo de orice cunoaştere. 

„Căci experiență numesc eu, spune Sfântul Ma- 
xim, însăşi cunoştinţa trăită (fat 'energhian), care se 
iveşte după încetarea oricărui raţionament. lar simți- 
rea e însăși participarea la lucrul cunoscut, care apa- 
re după încetarea oricărei înțelegeri.” 

La baza lucrurilor create se află câte o rațiune di- 
vină necreată şi nevăzută, dar aceasta se vădeşte doar 
prin înţelegere, din făpturif.. 

Astfel, în timp ce raţiunea inteligentă (dianoia) 
obiectivează lumea și coboară pe Dumnezeu la nive- 
lul cunoașterii raționale, cunoaşterea duhovnicească 
înalță mintea omului să facă experienţa întâlnirii per- 
sonale cu Dumnezeu. Cunoașterea, în sens biblic, în- 
seamnă experiența duhovnicească care se realizează 
cu mintea (nous) sau inima în mediul întâlnirii perso- 
nale şi al unirii cu Dumnezeu. 

Devine evident faptul că rostul rațiunii nu este ace- 
la de a se substitui cunoaşterii duhovniceşti sau spiri- 
tualităţii, fiindcă mintea omenească nu poate cuprin- 
de taina lui Dumnezeu, ci este chemată să cunoască 
pe Dumnezeu din lucrurile create ori să expliciteze, 
pe cât este posibil, caracterul spiritual al întâlnirii 
omului cu Dumnezeu, urmărind deificarea lui, pe ca- 
lea vieţii şi a urmării lui Hristos. 

Pe bună dreptate Papa loan Paul al II-lea recunoaş- 
te că „teologia deificării rămâne o achiziție deosebit 
de scumpă doar gândirii creştine orientale”, dar regre- 
tă că „deificarea” nu poate fi împărtăşită de către teo- 

> Ibidem. 

* jbidem, p. 45. 

logia apuseană, unde divinizarea lui Hristos se reali- 
zează numai după înălțarea Sa la cer”. 

Datorită „deificării”, teologia ortodoxă evită să re- 
ducă cunoaşterea lui Dumnezeu la o simplă operaţie 
intelectuală, pentru două motive: a) fiindcă Dumne- 
zeu nu rămâne izolat în transcendenţa Sa impenetra- 
bilă, ci coboară la om, în Duhul Sfânt, pentru ca omul 
să facă experiența întâlnirii lui cu Dumnezeu, prin 
viață de rugăciune, de înfrânare şi dragoste față de 
aproapele şi faţă de Dumnezeu; b) fiindcă lumea crea- 
tă de Dumnezeu dispune de o raționalitate inerentă, în 
virtutea căreia Dumnezeu Se face om și iese în întâm- 
pinarea lui, pentru ca omul să se îndumnezeiască, așa 
cum ne-a arătat, anticipat, pe Tabor, ca astfel omul să 
participe la eternitatea divină. „Deificarea ” constitu- 
ie aici, pe pământ, o arvună a nemuririi, care izvorăș- 
fe din întâlnirea personală a omului cu Dumnezeu. 


Importanţa apologetică a cunoaşterii 
duhovniceşti, 


Cunoașterea, contemplarea sau experiența dukov- 
nicească este rezultatul unui proces spiritual, susținut 
de energiile necreate — puse în evidență de Sfântul 
Grigorie Palama — şi de efortul personal al credincio- * 
sului, care permite omului zidit după chipul lui Dum- 
nezeu să tindă spre asemănarea cu Creatorul său, în 
Hristos şi Duhul Sfânt. | 

Ortodoxia nu poate separa contemplaţia (theoria) 
de „simţirea inimii”. Conflictul dintre Grigorie Pa- 


7 Orientale Lumen, Lettera apostolica del Sommo Pontefice Gi- 
ovanni Paolo II, Elle di Editrice, Kleumann, Torino, 1995, p.1]. 

lama şi Varlaam de Calabria se întemeia pe absen- 
fa energiilor necreate, care introduce separația arti- 
ficială dintre deducția rațională și experiența tainică 
și transformă teologia în speculație teoretică despre 
Dumnezeu. 

Acesta este şi motivul pentru care Varlaam consi- 
deră că spiritul nu poate face experiența adevărului 
dumnezeiesc, mulțumindu-se să conceapă, pe cale lo- 
gică, concluzii apodictice din premisele revelate. To- 
tul se reduce la cunoaşterea speculativă a Divinităţii, 
concepută ca Fiinţă ce rămâne izolată în transcendent, 
departe de om. | 

Pentru Grigorie Palama, în schimb, lucrurile se 
prezintă cu totul diferit. Dumnezeu nu poate fi cunos- 
cut doar pe cale rațională, ci, înainte de toate, printr-o 
cunoaştere spirituală sau duhovnicească directă, înte- 
meiată pe existența energiilor necreate, care aduc pe 
Dumnezeu în „sălaşul” inimii omului, pentru ca omul 
să se înalțe la Dumnezeu, pe calea purificării şi a de- 
săvârşirii lui morale în Hristos, cu întreaga sa ființă. 

Atitudinea duhovnicească sau existenţială în folo- 
sirea intelectului este absolut necesară, fiindcă depă- 
şeşte teologia abstractă, care distorsionează şi secula- 
rizează concepţia noastră despre Dumnezeu şi ne sus- 
ţine în efortul duhovnicesc al experienţei şi prezenței 
iubitoare a lui Dumnezeu în noi şi creaţie. Apologe- 
tica autentică nu se mulţumeşte doar să vorbească 
despre Dumnezeu, ci ne oferă anticipat și garanția 
experienţei directe a lui Dumnezeu în viaţa noastră, 
ca să ne desăvărşim spiritual şi moral, cu întreaga 
noastră fiinţă. 

Probleme apologetice fundamentale 


Un tratat de Apologetică are ca scop principal pre- 

zentarea şi lămurirea a trei probleme fundamentale, 
care stau la baza religiei, în general, şi a creştinismu- 
lui, în special. Este vorba despre „Originea religiei”, 
despre „Fiinţa religiei” şi despre „Argumentele raţio- 
nale” ale existenţei lui Dumnezeu, în lumina prezen- 
ei lui Dumnezeu în creaţie, pentru ca să depăşească 
autonomia lumii naturale. 

Pentru a trata despre aceste probleme în spiritul 
gândirii biblice şi patristice răsăritene, Apologetica 
trebuie să țină seama de anumite principii, pentru a 
scoate în evidenţă că: 

a) lumea nu este eternă, ci constituie o realitate 
creată de Dumnezeu, prin Logosul Său etern, în Du- 
hul Sfânt, menită să devină cer nou şi pământ nou în 
Împărăţia lui Dumnezeu. Lumea n-a fost creată ca să 
piară în neant, ci pentru ca să participe la eternitatea 
lui Dumnezeu; 

b) lumea nu rămâne exterioară Divinităţii, ci păs- 
trează o legătură interioară cu Creatorul ei, în virtutea 
energiilor necreate şi a raţionalităţii interioare a cre- 
aţiei. Omul are libertate de voinţă şi poate deveni au- 
tonom faţă de Dumnezeu. Lumea, în schimb, rămâne 
dependentă de Dumnezeu, independent de atitudinea 
omului faţă de ea; 

C) lumea nu evoluează de la sine, ci a fost călăuzită 
de Dumnezeu ca să se încununeze cu apariţia omului 
zidit după chipul Creatorului. Evoluţionismul rămâne 

o simplă ideologie incapabilă să explice saltul calitativ 
al omului de la o fiinţă inconștientă la ființa conștientă 
pe care o reprezintă el; 

â) lumea n-a fost creată ca să fie secularizată de >. 
om, ci ca să fie transfigurată în Hristos, Acesta a 


E fost planul inițial al lui Dumnezeu când a creat omul 


şiacesta a fost scopul întrupării lui Hristos. De aceea 


numai Hristos ne scoate de sub puterea întunericului 
şi: a-urii, ca să ne treacă în Împărăţia luminii şi a iubi- 
rii Jui Dumnezeu. 

i. Mântuitorul este singura persoană care a rezistat la 
ispita diavolului, ce caută să transforme omul în robul 
puterii, averii sau al plăcerii, şi E] ne ajută, ca Dum- 
nezeu şi om adevărat, să descoperim demnitatea de a 


f.stăpânii spirituali ai lumii, creaţi după chipul şi ase- 
mănarea lui Dumnezeu. 


Spunem acestea, fiindcă evoluţia culturii europene, 
care consideră că omul se poate autodeifica fără auten- 


"tica lui deificare în Hristos, a fost provocată de absen- 
ţa lui Dumnezeu din creaţie. Din această cauză, omul 


a dobândit o anumită putere tehnică asupra lumii ex- 
terioare, dar nu mai este capabil să stăvilească violen- 
ţa interioară şi să renască spiritual în Hristos. Omul se 
gândeşte să cucerească cosmosul, dar ignoră starea lui 
de sclavie interioară, care îl desfipurează spiritual. 


Probleme de actualitate apologetică 


În lumina acestor principii, Apologetica are rolul 
de a aborda şi rezolva, în lumina lui Hristos personal 
şi cosmic, o seamă de probleme punctuale, care pri- 
vesc viaţa şi misiunea Bisericii în epoca contempora- 
nă. Cu titlu informativ, amintim: 

a) problema raportului dintre teologie şi filosofie 
(antică, modernă şi postmodemă şi evoluţia lor isto- 

rică), ca să descoperim rădăcinile secularizării într-o 
lume naturală, care uită de transfigurarea omului în 
Hristos şi aşază moartea înaintea lui; 

b) problema raportului dintre arta profană şi cea 
bisericească, pentru a pune în evidență dimensiunea 
duhovnicească a vieţii creştine şi a iconografiei ortodo- 
xe într-o hume obsedată de senzualitate şi pornografie; 

C) să interpreteze biblic și patristic descoperirile 
epocale din domeniul ştiinţei, într-o vreme în care te- 
ologi şi oameni de ştiinţă consideră că lumea nu mai 
poate fi explicată fără existenţa unui Logos; 

d) să pună în evidenţă noile tendințe din teolo- 
gia contemporană (catolică sau protestantă), care a 
început să invoce pe Hristos ca Pantocrator sau să 
vorbească de prezența Duhului în creaţie, în modul 
lor propriu, ca să înfrunte asaltul secularizării împo- 
triva „cetăţii lui Dumnezeu” sau să militeze împotriva 
dezastrului ecologic care subminează baza existenţei 
umane pe planeta noastră; Ei 

€) să ia poziţie față de studiile unor teologi orto- ; 
docși, din nefericire chiar români, care pun în circu- | 
laţie teorii euharistice ce urmăresc două lucruri: să : 
transfere centrul de gravitate al Bisericii de la Hristos - 
la Eubaristie, de la persoana divino-umană la speţele 
euharistice „mute”, ca să submineze procesul desă- 
vârşirii spirituale interioare a credinciosului şi să fie 
pe placul unei lumi obsedate de „acţiune exterioară”; 
apoi să desconsidere valoarea teologiei şi a spiritua- 
lităţii ortodoxe, din oportunism politic sau financiar, 
sub pretext că dogmele „nu sunt bătute în cuie”, ci pot 
fi manipulate după placul subiectiv al fiecăruia. Tran- 

Pe 


zacţia este nefericită, fiindcă se renunţă la lucrurile 


nestricăcioase în schimbul celor stricăcioase. 


Consideraţii finale 

În lumina dimensiunii personale a mântuirii, în Hris- 
tos şi Duhul Sfânt, care implică cosmosul, teologia or- 
todoxă trebuie să iasă în întâmpinarea noilor tendinţe 
din teologia contemporană, care au început să vadă în 
prezența lui Dumnezeu în creație o stavilă de netrecut 
în faţa secularismului şi a exploatării nemiloase a natu- 
rii înconjurătoare; să lupte cu folos duhovnicesc împo- 
triva hedonismului şi a violenţei, care duc la degrada- 
rea spirituală şi morală a individului şi a societăţii afe- 
rente; şi să contribuie, mai ales, la renaşterea spirituală 


a omului în Hristos, pe planul vieţii interioare. ş înedaat 


Trebuie avut în vedere că interesul pentru viața 
interioară a omului este extrem de neglijat de marea 
parte a creştinismului actual şi de lumea seculari- 
zată, care pune accent unilateral pe acțiunea exte- 
rioară. Omul caută astăzi să cucerească cosmosul, 
dar riscă să îşi piardă sufletul, fiindcă se lansează în 
aventuri fie ezoterice, fie tehnice, în timp ce rămâne 
victima patimilor din propria lui fiinţă, care îl incită 
la senzualitate, violenţă sau terorism. 

Din perspectivă teologică, omul n-a fost creat de 
Dumnezeu pentru a se lansa în cursa acumulării de 
bunuri materiale, pentru a se sufoca spiritual şi mo- 
ral şi nici să vieţuiască autonom ca să facă experiența 
neantului, ci să tindă spre asemănarea cu Dumnezeu 
în Hristos, pentru a se desăvârşi din punct de vedere 
spiritual şi moral. Omul trebuie să se elibereze de sub 

sclavia patimilor, ca să poată deveni cu adevărat stă- 
pânul său propriu şi stăpânul lumii în care vieţuieş- 
te, fiindcă este zidit după chipul lui Dumnezeu şi este 
chemat la asemănarea cu Ziditorul lui, în Hristos. 

Într-o lume secularizată, care încearcă să elimine 
religia din şcoală şi societate şi vorbeşte numai des- 
pre „feoria evoluţiei lumii naturale”, care rămâne o 
simplă „ipoteză ştiinţifică” ce nu poate fi dovedită ca 
atare, care uită de creşterea duhovnicească a omului 
şi preferă să peroreze despre spectrul catastrofei apo- 
caliptice, Apologetica are datoria să-i arate omului 
calea renaşterii lui spirituale în Hristos şi Biserică, 
cu puterea Duhului, în lumina cerului şi pământu- 
lui nou despre care ne amintește Apocalipsa. 

Heidegger spunea că „numai Dumnezeu ne mai 
poate salva”. Şi, într-adevăr, prezența lui Dumnezeu 
în creaţie, prin energiile necreate, constituie mijlocul 
care permite creştinismului să reziste la asaltul im- 
petuos al secularizării şi să-l convertească în proce- 
sul de transfigurare a omului și a creaţiei în Hristos 
și Biserică, pentru a înainta, cu creaţia, către cerul și 
pământul nou ale Împărăției lui Dumnezeu, după bu- 
năvoința Tatălui şi iubirea Duhului. 

Astăzi, mai mult ca niciodată, omul trebuie să se 
elibereze de sub jugul secularizării ca să-şi găsească 
libertatea şi pacea interioară cu Dumnezeu şi cu se- 
menii, în Hristos. Trebuie să devenim conştienţi de 
îndatoririle noastre spirituale, morale sau etice faţă de 
Dumnezeu, faţă de semeni şi față de noi înşine sau fa- 
ţă de lumea în care trăim şi să le propovăduim ca atare 
în Biserică și societate, spre folosul şi propăşirea spi- 
rituală a unei societăți dominate de tehnică. 

„Misiunea Bisericii este capitală în momentul de fa- 
ţă, dacă avem în vedere că trăim într-o lume sfâşiată 


“ae două tendinţe opuse. Pe de o parte, există tendinţa 
omului de a se închide interior în vârtejul violenţei şi 


al agresivității mereu sporite sau în procesul degradă- 
rii masive a mediului natural, cu consecinţe imprevi- 
zibile pentru viitorul planetei noastre; pe de altă parte, 
avem datoria să propovăduim cu mai multă însufleți- 
re, în locaşurile de cult mai vechi sau mai noi, intere- 
sul nostru faţă de procesul transfigurării duhovniceşti 
a omului în Hristos, ca să prefacem patimile în virtuţi 
şi să ne înălțăm cu întreaga creație spre transcendenţa 
comuniunii trinitare. Creştinismul care uită de spiritu- 
alitatea deificării este mai mult mort decât viu. Creş- 
tinismul viu ne arată calea care ne duce spre plinirea 
dorului tainic de eternitate, ca să descoperim bucuria 
negrăită a vieţuirii cu Dumnezeu Cel în Treime. 


II. PROBLEME 
FUNDAMENIALE 


ORIGINEA RELIGIEI = je ze i 


Originea religiei a fost explicată în decursul vre- 
mii prin intermediul unor teorii, care pot fi împărțite 
în trei categorii. 

Mai întâi este vorba de reorii evoluționiste, care 
pretind că religia şi-ar avea originea în animismul, na- 
turismul, totemismul sau fetişismul omului primitiv. 

În al doilea rând sunt luate în calcul teoriile rațio- 
naliste, care caută să explice originea religiei în func- 
ție de interese pragmatice omeneşti sau de interpreta- 
rea raţională a universului fizic ori ca rezultat al fan- 
teziilor de ordin psihologic. 

În al treilea rând se tratează despre teoriile ineiste 
sau nativiste, care pun religia pe seama unor idei în- 
născute în mintea omului. 

După cum vom vedea, aceste teorii caută să expli- 
ce originea religiei dintr-o perspectivă antropologică, 
specifică culturii apusene, care porneşte de la cele pă- 
mânteşti către cele cereşti, de la om şi mediul lui am- 
biant către Dumnezeu. 

X Teorii evoluționiste 


După cum am remarcat, teoriile evoluționiste îşi 
propun să explice originea religiei prin prisma ani- 
mismului, naturismului, totemismului şi fetişismului. 

La baza lor se află două idei principale: anume că 
omul primitiv n-ar fi avut religie la începutul existen- 
ţei sale, pentru că religia ar fi apărut mai târziu, ca re- 
zultat al evoluţiei în timp, sau că ar exista o similitu- 
dine între religia omului preistoric, dispărut în negura 
vremii, şi religiile oamenilor primitivi, care supravie- - 
țuiesc până astăzi, în diferite colțuri izolate ale lumii. 

Să le prezentăm pe rând. Ca religie primitivă, ani- 
mismul se caracterizează prin tendința omului de a în- 
sufleţi lucrurile din natură cu spirite, după propria lui 
asemănare, ca ființă înzestrată cu suflet. Omul ar fi 
ajuns, mai întâi, la conştiinţa propriului său suflet în 
funcţie de fenomenele vitale ale existenţei lui pămân- 
teşti, cum ar fi, spre exemplu, răsuflarea, umbra, som- 
nul, bolile nervoase sau halucinaţiile. Cu alte cuvinte, 
sufletul este rezultatul evoluţiei. | 

Apoi, după ce şi-a atribuit lui însuşi un suflet, omul 
a început să însuflețească natura cu spirite bune şi rele, 
cu viaţa lor proprie și independente de el. În consecință, 
din momentul în care omul a început să intre în relație 
cu aceste spirite, ca să dobândească ajutorul celor bune 
şi să se apare de cele rele, a luat naştere şi religia. 

În funcţie de varietatea spiritelor din natură şi după 
relaţia oniului cu ele, animismul se prezintă sub dife- 
rite forme, cum ar fi: 

(a) manismul, bazat pe cultul sud mila (de la lati- 
nescul manes — strămoşi) şi pe cultul sufletelor lor; 


Ja. 


() totemismul, care consideră sufletele strămoşilor: 
reîncarnate în plante sau animale, numite foferni; 

(€) fetişismul, care constă în cultul spiritelor întru- 
pate în obiecte din natură sau făcute de om, numite 
fetiși: sau 

() naturismul, orientat spre cultul fenomenelor din 
natură, care l-au impresionat pe om în mod deosebit 
şi s-au impus atenţiei lui. 

Promotorii animismului primitiv nu pot preciza ca- 
re dintre formele de religie amintite mai sus ar fi cea 
originară. Important pentru ei rămâne doar faptul că 
religia apare ca rezultat al evoluţiei. 

Teoriile evoluționiste, oricare ar fi ele, nu rezistă în- 
să la o analiză mai profundă. Cercetările din domeniul 
antropologiei, al etnografiei sau cel al istoriei religii- 
lor au arătat că n-a existat vreodată o perioadă în care 
omul să fie lipsit de religie. Dovada cea mai conclu- 
dentă o constituie cultul morţilor, pe care îl întâlnim la 
omul primitiv chiar de la începutul existenței lui. 

Morţii nu erau abandonaţi ori aruncaţi, ci îngropaţi, 
iar culoarea roşie de pe trupul celor decedați simboli- 
za credinţa primitivilor în viaţa sufletului după moar- 
te. Aceste dovezi, pe care le întâlnim în viața omului 
primitiv de ieri sau de azi, ne arată că originea religiei 
nu se explică prin fenomene naturale sau paranormale 
din viaţa omului (răsuflare, umbră, somn, vis, nevro- 
ze, halucinație), ci prin credința omului într-o Divini- 
tate care precede astfel de fenomene. 

Căci numai în măsura în care omul primitiv a avut. 
aprioric ideea de Divinitate sau de Spirit imaterial în 
mintea sa, putea să-şi imagineze şi spiritele care se 
aflau în spatele fenomenelor animiste. Cu toată exis- 

tența unor practici magice, născute din lipsuri şi ne- 
putinţe materiale, acestea n-au reuşit să înlăture reli- 
gia, care a însoţit omul de la începutul existenţei lui 
pământeşti. 

La toate popoarele şi în toate locurile a existat ide- 
ea de Divinitate creatoare sau răsplătitoare, privind 
viaţa viitoare şi justiția divină, care se constituie ca 
obiect al religiei. 

Pentru a înţelege însă semnificaţia acestor teorii, 
care pornesc de la existenţa unei perioade a-religioa- 
se din viaţa omenirii, care marchează începutul evo- 
luţiei umane, trebuie să ştim că acestea sunt rezulta- 
tul unei culturi secularizate, care obişnuieşte să aşeze 
omul înaintea lui Dumnezeu. 


yTeorii raţionaliste 


Una dintre aceste teorii este cea cunoscută sub nu- 
mele de raționalism pragmatic. Potrivit acesteia, reli- 
gia ar constitui o invenţie a preoţilor sau a conducăto- 
rilor de stat izvorâtă din interese pământeşti. Ca inven- 
ție a preoților, religia ar fi luat naştere din dorința lor 

de a-şi asigura dominaţia asupra oamenilor şi de a ex- 
ploata ignoranța mulțimilor în interesul lor propriu. 
_- Datorită cunoştinţelor superioare pe care le deţi- 
neau, preoţii au profitat de ignoranța mulțimii şi au 
început să prezinte fenomenele naturale — mai ales pe 
cele potrivnice omului — drept acţiuni ale unor fiinţe 
plăsmuite de fantezia lor. | | 

Mai mult decât atât, preoții au reuşit să convin- 
-gă mulțimile că ei se bucură de o relaţie particulară 
cu fiinţele. superioare, care le permite să obţină de la 


24 


ele ajutor şi beneficii în favoarea omului. În spriji- 
nul acestei teorii s-a adus dovada că mulțimile au fost 
dominate mai întâi de preoți şi numai după aceea au 
apărut şi regii ostaşi, care i-au înlăturat pe preoţi. 

Ca invenţie a conducătorilor de stat, religia a luat 
naştere din strădania lor de a-şi convinge supuşii că 
supunerea faţă de ei echivalează cu ascultarea şi supu- 
nerea faţă de fiinţele superioare. Orice răzvrătire în- 
dreptată împotriva preoţilor era considerată ca răzvră- 
tire împotriva fiinţelor superioare şi pedepsită crunt în 
viața prezentă, cât şi în cea viitoare a oamenilor. 

Şefii de stat erau înfăţişaţi ca unii care aveau legă- 
turi speciale cu fiinţele superioare şi erau zeificaţi în- 
că din vremea domniei lor pământeşti. Zeificarea con- 
ducătorilor de stat este confirmată de Codicele Hamu- 
rabi, de legislaţia spartanului Licurg, sau a lui Numa 
Pompiliu, de cultul faraonilor egipteni sau al împăra- 
ților romani, dar şi de un filosof ca Evhemeros din Ci- 
rene, care vorbeşte despre conducătorii de stat ca fiin- 
țe „deificate” încă din cursul vieţii lor pământeşti. 

Dar şi această teorie evoluționistă, care încearcă 
să prezinte religia drept o invenţie a preoţilor sau a 
conducătorilor de stat, este sortită eşecului. Căci este 
ilogic să pretinzi că Divinitatea ar fi fost inventată de 
preoți, atunci când preoţia nu poate exista, în mod lo- 

pic, fără existenţa Divinităţii. 

Cum ar fi putut exista preoți care să preceadă Di- 
vinitatea, atunci când Divinitatea este aceea care con- 
stituie premisa sine qua non a preoţiei? Sau cum era 
posibil ca Divinitatea să devină dependentă de preoți, 
atunci când Divinitatea este aceea care condiționează 
existenţa preoţilor? 

Preoţia există numai acolo unde există şi ideea de 
Divinitate sau de religie. În consecință, n-au fost pre- 
oţii cei câre au inventat religia, ci religia este aceea 
care a făcut posibilă, mai întâi, apariţia preoților şi, 
apoi, pe aceea a conducătorilor de stat. Teoria evo- 
luţionistă se bazează pe o inconsecvenţă logică, care 
dovedeşte falsitatea ei. 

La rândul ei, teoria raționalismului naturist Soco- 
teşte că religia este rezultatul tendințelor omului de a 
interpreta fenomenele naturii în mod raţional. O întâl- 
nim ca atare la filosofii greci, ca Empedocle, Demo- - 
crit sau Aristotel, sau la neoplatonici şi stoici. 

În comparaţie cu animismul, care căuta să trans- 
forme religia într-o simplă iluzie rezultată din stările 
de vis, letargie sau halucinație ale omului, naturismul 
vrea să explice rațional apariţia religiei, pornind de la 
un element sensibil, direct şi irnediat, adică de la ado- 
rarea naturii. 

Natura înconjurătoare a exercitat o influență CO- 
vârşitoare asupra omului prin imensitatea ei sau prin 
utilitatea ori nocivitatea sa. La originea religiei se află 
sentimentului imensităţii, unit cu cel al infinitului, 
care a dat naştere sentimentului adoraţiei, după cum . 
simţământul utilității sau cel al nocivităţii a născut pe 
cel al protecţiei şi al dependenței religioase. 

Dar sentimentul infinitului a devenit religie numai 
atunci când fenomenele naturale, care provocau acest 
sentiment, s-au transformat în ființe personale, în pu- 
teri spirituale sau în divinităţi. Imensitatea universu- 
lui şi adoraţia naturii au determinat pe omul primitiv 
să treacă de la fenomenele naturale (romina), la ideea 
de zei şi fiinţe supranaturale (numina), ca personifi- 
cări ale naturii. 

Originea religiei constă în personificarea fenome- 
nelor naturii şi adorarea lor. Numeroşi zei, pe care îi 
întâlnim la greci și la romani sau la popoarele orien- 
tale, poartă numele acestor fenomene naturale. Zeus 
este cerul fulgerător, Apolo este soarele, Hefaistos es- 
te focul, Neptun este marea, Eolus este vântul, ca să 
indicăm numai câteva exemple. 

Cu alte cuvinte, mitologia înţeleasă ca personifica- 
re a fenomenelor naturale ar constitui demersul rați- 
onal care i-a permis omului, potrivit teoriei naturiste, 
să descopere zeii şi religia. | 

Teoria naturistă rămâne discutabilă. Oricât de pu- 
ternică ar fi fost influenţa naturii asupra omului, aceas- 
ta n-ar fi putut ea singură să dea naştere sentimentu- 
lui religios şi ideii de Divinitate. Contemplarea natu- 
rii ajută la dezvoltarea sentimentului religios, dar nu-l 
poate produce ca atare?. 

Chiar dacă am admite că omul primitiv ar fi fost 
covârşit de o astfel de impresie sau serizaţie, totuşi te- 
oria naturistă nu poate explica cum a ajuns primitivul 
a ideea unei ființe spirituale cu totul diferită şi de altă 
natură decât materia sau fenomenele naturale care îl 
înconjoară de pretutindeni”. 

Ca şi celelalte teorii, naturismul nu poate lămuri 
proveniența ideii de divinitate care a permis omului să 
divinizeze natura. Teoria naturistă operează cu ideea 
de Divinitate, dar evită să explice proveniența ei. Este 
adevărat că omul a ajuns să confunde Creatorul cu cre- 
atura şi să adore natura în loc să se închine adevăratului 


2 Prof. 1. Gh. Savin, Fiinţa şi originea religiei, Ed. Astoria, 


- Bucureşti, 1937, p. 129. 
* Ibidem, p. 134. 

Dumnezeu. În sclilăle: omul a proiectat pe Dumnezeu 
în natură, nu natura, pe Dumnezeu, în om!%. Dar aici 
nu este vorba despre originea religiei, pe care n-o poa- 
te explica, ci despre o gravă alterare panteistă a ideii de 
Dumnezeu, pe care omul a avut-o de la bun început. 

Rationalismul psihologic este o altă teorie raţio- 
nalistă, care caută săexplice originea religiei prin in- 
termediul însuşirilor sufletului omenesc, potențate şi 
obiectivate în natură. Oricare ar fi ei, zeii sunt puteri 
ale naturii concepute după modelul puterilor sufleteşti 
ale omului, amplificate la scară cosmică. | 

Teoria este însă mult mai veche şi o întâlnim în 
opera lui Epicur şi, parțial, la Platon, iar în epoca mo- 
dernă a fost susţinută de David Hume, filosof da aie 
sau de Otto Pileiderer, Î filosof german. , spala ba 
lumea exterioară efecte ale sufletului său, ca să influ- 
enţeze natura şi să-i confere scopuri şi acțiuni asemă- 
nătoare celor omeneşti. În virtutea acestui demers ra- 
ţional, omul a dat naştere mitologiei, ca formă prima- 
ră a religiei, iar Feuerbach putea să pretindă pe acest 
temei, fără dificultate, că nu Dumnezeu l-a creat pe 
om, ci „omul L-a creat pe Dumnezeu”. 

Această teorie ridică însă câteva nedumeriri. Dacă 
omul a zeificat natura, în mod conştient, atribuindu-i 
însuşiri ale chipului său, cum poate el să se prosterne 
în faţa unei „zeităţi” creată de el? Sau pentru care mo- 
tiv s-a mulțumit omul să îndumnezeiască natura, fă- 
tă să se îndumnezeiască pe el însuşi, atunci când trăia 
într-o lume plină de zeități? 


10 jbidem, p. 130. 

lar dacă a descoperit, pe parcurs, că religia este o 
plăsmuire a minţii lui, care este motivul pentru care 
n-a renunțat la religie, atunci când şi-a dat seama că 
totul a fost inventat de către el? lată tot atâtea întrebări 
fără răspuns, care dovedesc că nici această teorie nu 
poate să explice originea religiei în mod convingător. 


x Teorii nativiste 


Teoriile nativiste susţin că ideea de Dumnezeu şi 
cea de religie sunt înnăscute sufletului omenesc, mo- 
tiv pentru care sunt cunoscute şi sub numele de „inas- 
cenţa religiei”. Unii pretind că fiecare om posedă de la 
naştere ideea clară de Dumnezeu, aşa cum o fac Platon 
sau Cicero, scolasticii sau stoicii. Alții consideră însă 
că omul nu se naşte cu ideea clară despre Dumnezeu, 
ci numai cu o predispoziţie de a-şi forma această idee, 
prin educaţie şi viață morală corespunzătoare. 

Împotriva acestor teorii s-a declarat însă John 
Locke, reprezentat al empirismului englez, care susţi- 
nea, potrivit concepției lui, că „nibil est in intellectu, 
quod non prius fuerit in sensum” („nimic nu există în 
intelect, care să nu fi fost mai întâi în simțuri”). 

Cu toate acestea, considerăm că teoria nativistă es- 
te mai aproape de adevăr decât teoriile despre origi- 
- nea religiei la care ne-am referit anterior. Dar, în sen- 
sul că omul nu se naşte cu o idee clată şi distinctă des- 
pre Dumnezeu, fie ea chiar şi confuză, ci numai cu o 
aspirație către lumea valorilor infinite, necondiționate 
şi veşnice, ipostaziate în Dumnezeu, spre care tinde 
sufletul omenesc creat după chipul lui Dumnezeu. 

Această teorie este împărtăşită de Fericitul Augus- 
tin, atunci când mărturisește că: „inquietum est cor 
meum, donec resquiescat in Te” („neliniştit este su- 
fletul meu până ce nu se va odihni în Tine”), dar şi de 
cunoscutul teolog și poet român Nichifor Crainic, ca- 
re vorbeşte despre „nostalgia Paradisului”, ca aspira- 
ţie a omului şi a creaţiei, după cuvântul Apostolului 
Pavel: „toată creația suspină să fie eliberată de sub 
robia stricăciunii, ca să ajungă la mărirea fiilor lui 
Dumnezeu” (Rom. 8, 20). 

Nativismul este o teorie despre originea religiei, 
care nu contrazice nici Sfânta Scriptură şi nici psiho- 
logia modemă. După cum este cunoscut, psihologia 
modernă acceptă existența predispoziţiilor înnăscu- 
te la om. Dar omul nu se naşte cu ideea clară despre 
Dumnezeu, fiindcă în acest caz n-ar mai avea nevoie 
de credință. | 

Omul se naşte cu predispoziția credinţei în Dum- 
nezeu, care devine realitate în măsura în care acesta o. 
cultivă prin educaţie şi strădanie personală, după voia 
lui Dumnezeu. 

Pe lângă acestea, importanţa teoriei luată în discu- 
ție constă în faptul că, spre deosebire de teoriile evo- 
luţioniste, naturiste sau raţionaliste, care pretind că 
religia este o invenţie tardivă a omului, aceasta ex- 
plică originea religiei chiar de la începutul ȘI existenţei 
umane pe pământ. 


Teoria lui Mircea Eliade 


In spiritul teoriilor ineiste, Eliade consideră că sa- 
“crul nu este legat numai de factori exteriori, ca to- 

temismul sau fetişismul, ci face parte integrantă din 
conştiinţa omului şi rămâne inerent modului său de a 
fi în lume. Tributar însă ontologiei arhaice, pe care a 
împrumutat-o din gândirea indiană, Eliade conside- 
ră că între sacru şi profan există o asemănare care le 
separă şi o deosebire care le uneşte. Acesta e motivul 
pentru care ar exista o oscilație permanentă între sa- 
cru şi profan, fiindcă sacrul se camuflează în spatele 
profanului. 

Cu tot respectul pentru teoria lui Mircea Eliade, 
considerăm că oscilaţia lui între sacru şi profan con- 
stituie mai curând un joc intelectual, care tinde să di- 
minueze aspectul nociv al profanului în raport cu sa- 
crul. Este vorba de o concepție indiană a profanului şi 
a sacrului, care îşi găseşte temeiul în treimea indiană: 
Brahma — Vişnu — Siva, de factură panteistă, care os- 
cilează între bine şi rău, fără să le depășească, din ca- 
uză că binele şi răul sunt două principii aşezate pe pi- 
cior de egalitate în detrimentul progresului spiritual, 
moral sau social al omului şi al societăţii. 

Poate că această oscilație, care se produce la nive- 
lul divinității panteiste indiene, constituie unul dintre 
motivele care îl determină pe Eliade să vadă în profan 
un camuflaj al sacrului. Această oscilație arată însă în 
mod periculos că răul, ca şi binele, fac parte din con- 
stituţia internă a lumii şi a divinității şi se găsesc într-o 
luptă permanentă, care anulează ideea de progres. 


Consideraţii teologice ortodoxe 


Din punct de vedere ortodox omul a fost creat de 
Dumnezeu după chipul Său, ca să progreseze spre 

asemănarea Sa, prin harul divin şi strădania lui per- 
sonală. Este adevărat că păcatul strămoşesc a afectat 
grav fiinţa omului, dar n-a desființat chipul lui Dum- 
nezeu din om. Mintea omului s-a întinat, astfel că 
omul a ajuns să se închine creaturii, în loc să se închi- 
ne Creatorului. 

Vechiul Testament a pus capăt idolatriei şi a arătat 
omului că Dumnezeu nu Se confundă cu lumea, fiind- 
că în timp ce lumea este creată de Dumnezeu, Dum- 
nezeu Însuşi rămâne necreat din eternitate. lar Noul 
Testament ne-a arătat că Mântuitorul lisus Hristos es- 
te „Dumnezeu întrupat, Care S-a coborât la om, pen- 
tru ca omul să se înalțe la Dumnezeu”. Domnul Hris- 
tos ne-a răscumpărat de sub osânda păcatului şi ne-a 
trecut în Împărăţia iubirii lui Dumnezeu. 

De aceea scopul spiritualității creştine nu este ace- 
la de a oscila între sacru şi profan, ci urmăreşte ca 
omul, zidit după chipul lui Dumnezeu, să progreseze, 
prin moarte şi înviere tainică cu Hristos, spre asemă- 
narea cu Dumnezeu. Prin puterea harului necreat şi 
prin strădania sa duhovnicească omul poate deveni, în 
Hristos şi Biserică, factor de progres spiritual, moral, 
social, cultural sau ştiinţific. 

Recunoaştem că Eliade, ca partizan al teoriei ine- 
iste, consideră că sacrul nu rămâne exterior omului, 
ci face parte din ființa lui. Acest fapt demonstrează 
că religia nu apare ca rezultat al evoluţiei, ci, dimpo- 
trivă, că se tratează despre un fenomen care îşi face 
apariţia odată cu fiinţa umană creată după chipul lui 
Dumnezeu. Acesta este motivul principal pentru care 
raţiunea conştientă a omului păstrează o legătură inte- 
rioară cu Dumnezeu şi cu raționalitatea creaţiei în an- 

samblul ei, ca realităţi spirituale care vin de la Dum- 
nezeu şi duc spre Dumnezeu. 


Concluzii 


După opinia lui Nichifor Crainic, toate teoriile des- 
pre originea religiei sunt „expresia mentalităţii unui 
om care s-a desfăcut din legăturile lui transcendente, 
uitându-şi destinul de dincolo de lume, care îi deschi- 
de o perspectivă spirituală grandioasă pentru creaţii- 
“le lui, şi s-a pipernicit, ca într-o carceră, în condiţiile 
de timp şi spaţiu terestru, adică în autonomia propri- 
ei raţiuni şi a lumii naturale. Marea problemă a lumii 
contemporane rămâne autonomia omului în raport cu 
Dumnezeu, care a crescut pe măsura progresului şti- 
inţific şi tehnic al omului contemporan. Descoperirile 
geografice i-au distrus sentimentul limitei, iar inven- 
țiile i-au sporit încrederea nelimitată în propriile lui 
puteri”!!. | 

Tot el subliniază faptul că „autonomizarea tuturor 
" formelor culturii moderne, adică descreştinarea lor, a 
dus la această fărâmiţare a culturii şi s-au urâţit cre- 
aţiile ei, care nu mai sunt luminate de un ideal supe- 
rior, ci se zbat într-un gol imens şi fără sens. Cauza 
crizei în cultura modernă trebuie căutată în adânc, în 
pierderea centrului de gravitate spirituală, transpus de 
dincolo de lume în lume, adică în creatură; el devine 
fluctuant şi nestatornic ca o boabă de argint viu, care 
fuge pe suprafața lucrurilor fără să-şi găsească locul. 

“ Nichifor Crainic, Nostalgia Paradisului, Ed. Moldova, 
1994, p. 79. 

Din moment ce e înzestrat cu spirit înrudit cu Dum- 
nezeu, omul nu-şi ajunge sieşi şi natura materială nu-i 
mai este suficientă. A fost o fatală iluzie a mentalită- 
ţii moderne să creadă că spiritul se poate împăca defi- 
nitiv cu lucrurile din această lume în intervalul dintre 
naşterea şi moartea terestră. Sensul culturii este ace- 
la de a hrăni spiritul cu sugestia vieţii de dincolo, cu 
imaginea anticipată a unei ordini eterne pentru care el 
are afinități substanţiale”"?. 

La sfârşit, subliniază conceptul modern de autono- 


mie a rațiunii sau culturii, spunând că vine din uma- 


nismul păgân, adică din încrederea nelimitată a omu- 
lui în propria sa putere de a se ridica deasupra lumii, 
formulându-i şi dictându-i legile lui: „E o atitudine de 
orgoliu care reproduce la infinit şi consacră păcatul 
lui Adam, căzut prin propria trufie în clipa în care îl 
îmbăta iluzia înălțării prin propria natură. Lumea di- 
nainte de Hristos a gândit în ritmurile acestei autono- 
mii, iar lumea modernă, divorțată de Hristos, s-a reîn- 
tors la ea, reluând păcatul de la capăt”?. 

Astfel, autonomia lumii naturale şi a omului, ca- 
re se află la baza concepţiei despre originea religiei, 
constituie o premisă falsă care porneşte, subiectiv, de 
la absenţa lui Dumnezeu în creaţie şi pretinde că a 
existat mai întâi omul şi apoi credinţa lui în Dumne- 
zeu. Dacă ţinem seama însă de admiraţia nestăvilită 
a psalmistului care exclamă, în cuvinte înaripate, că: 
„Cerurile spun slava lui Dumnezeu şi facerea mâini- 
lor Lui o vestește tăria” (Ps. 18, 1), atunci putem des- 
coperi cele două elemente fundamentale care se află 


"2 Ibidem, p. 83. 
5 Jbidem, p. 8. 

la originea religiei: faptul că lumea dispune de ordine 
şi armonie raţionale care oglindesc împreună mărirea 
Creatorului, pe de o parte, iar, pe de altă parte, că şi 
omul zidit după chipul lui Dumnezeu dispune de ca- 
pacitatea spirituală de a referi creaţia, în mod conşti- 
ent, la Dumnezeu, în funcţie de raționalitatea ei. 

Dacă în secolul luminilor ştiinţa considera că poa- 
te explica totul, astăzi a început să-şi recunoască li- 
mitele. După cum mărturisea fizicianul contemporan 
Paul Davies: „Mereu am voit să cred că ştiinţa poa- 
te explica totul, cel puţin în principiu... Dacă am fa- 
ce abstracție de evenimentele supranaturale, totuşi nu 
apare clar că ştiinţa ar putea explica totul în universul 
fizic. Continuă să existe vechea problemă de la sfâr- 
şitul lanţului de explicaţii... Chestiunile ultime vor ră- 
mâne dincolo de ştiinţa empirică”. 

Dincolo de orice interpretare antropocentrică refe- 
ritoare la originea religiei, prezenţa lui Dumnezeu în 
creație, afirmată explicit de Geneză (1, 2), arată că n-a 
existat vteo epocă în care omul sănu îşi manifeste, în- 
tr-un fel sau într-altul, credinţa lui în Dumnezeu. 


FIINŢA RELIGIEI 


Cuvântul religie provine etimologic de la latinescul 
religio. După opinia vestitului orator Cicero, acest cu- 
vânt derivă din verbul relegere, care înseamnă practic 
areciti, a studia ceva cu atenţie sau a pune de o parte, 
iar în sens figurat semnifică a venera pe zei. 


'4 Paul Davies, The Mind of God, Simon/Schuster, Londra, 
1992, pp. 14-15. 

Este adevărat că Cicero tindea să vadă religia mai 
mult sub aspectul ei de latură exterioară a cultului pu- 
blic, în spirit roman, fără să treacă cu vederea însă ŞI 
latura interioară a religiei, ca pietate sau feamă sacră. 

De altfel, Cicero însuşi recunoaşte că „primus in 
orbe timor deus”. La rândul lor, grecii acordau şi ei 
importanţa cuvenită laturii exterioare a cultului religi- 
os, dar preţuiau mai mult decât romanii ideea de fior 
sacru sau de teamă sacră faţă de Divinitate, incluse 
în termenul de sevastos. 

- Lactanţiu, Părinte latin, considera însă că noţiunea 
de religie provine etimologic din latinescul re/igare, 
care înseamnă a lega sau a uni, adică a uni pe om cu 
Dumnezeu. 

Augustin mergea mai departe şi atribuia religiei 
sensul de realegere sau de renaștere spirituală a omu- 
lui în Dumnezeu. Un astfel de sens are însă o semni- 
ficaţie mult prea spirituală, care corespunde mai de- 
grabă creştinismului decât religiei romane. Cu toate 
acestea, trebuie reținut faptul că noțiunea de religie 
implică pentru toată lumea o latură exterioară rezer- 
vată cultului sau moralei şi o latură interioară domi- 
nată de pietate sau ieamă sacră. 

Un înţeles asemănător al religiei îl aflăm şi în Ve- 
chiul Testament. Cuvântul berit înseamnă legătura, 
alianța sau legământul dintre Dumnezeu şi om, cu 
aceeaşi semnificaţie, evident exterioară, pe care reli- 

„gia o are la Cicero. | 

Sunt deosebit de elocvente, din acest punct de ve- 
dere, cuvintele pe care Dumnezeu le adresează lui la- 
cov: „Voi îndeplini legământul cu care M-am jurat 
lui Avraam, tatăl tău” (Gen. 26, 3). Dar Vechiul Tes- 

tament nu trece cu vederea nici peste latura interioară 
a religiei, pe care o întâlnim în cuprinsul psalmilor lui 
David sub forma pocăinţei: „Miluieşte-mă, Dumne- 
zeule, după marea mila Ta!” (Ps. 50, 1) 

Putem spune astfel că religia este înţeleasă ca ex- 
presie a raportului liber dintre om şi Divinitate, trăit 
ca sentiment intern de pietate sau de rfeamă sacră, dar 
însoțit şi manifestat întotdeauna de un cult exterior. 
Aceste două elemente sunt prezente în orice religie, 
oricât de primitivă sau oricât de înaintată ar fi ea, deşi 
forma în care au fost concepute, exprimate sau trăite, 
a variat de la o religie la alta şi a dobândit dimensiuni 
noi în decursul timpului. 

De la teama sacră din religia omului primitiv s-a 
ajuns astfel la dependenţa Alială a omului în raport cu 
Dumnezeu, pe care o întâlnim în creştinism. Tot ast- 
fel, s-a trecut de la sacrificiile sângeroase ale religii- 
lor antice la închinarea în Duh și Adevăr, despre care 
vorbeşte Mântuitorul Iisus Hristos. Dar cele două ele- 
mente ale religiei au rămas mereu şi pretutindeni de- 
finitorii pentru orice religie. 

Aceste aspecte ale religiei, unul interior (subiec- 
tiv) şi altul exterior (obiectiv), nu pot fi disociate în- 
tre ele, fiindcă s-ar aluneca fie pe panta misticismu- 
lui religios, ca rezultat al importanţei majore pe care 
credinciosul o conferă aspectului subiectiv al religiei, 
sau pe cea a formalismului religios, din cauza preocu- 
pării exagerate pe care credinciosul o manifestă față 
de aspectului obiectiv sau exterior al religiei. 


Unitatea dintre cele două aspecte stă la baza re- 
ligiei şi permite omului să se angajeze ca să trăias- 
că legătura lui cu Dumnezeu în totalitatea ființei sale 

psihofizice. Căci, dacă din punct de vedere sufletesc, 
omul participă prin rațiune la cunoaşterea religioasă a 
lui Dumnezeu, prin voință ia parte la îndeplinirea nor- 
melor morale divine, iar prin sentiment contribuie la 
sporitea iubirii către Dumnezeu, lucrând la săvârşirea 
faptelor cerute de legea morală prin trup. Astfel, su- 

- Aetul şi trupul sunt parte integrantă în viața religioasă 
a omului, fiindcă chipul lui Dumnezeu din om îmbră- 
țişează armonios întreaga lui fiinţă. 


Monoteismul 


După modul în care au conceput Divinitatea, reli- 
giile pot fi împărţite în trei categorii: monoteiste, du- 
aliste şi politeiste, pe care le vom examina în paginile 
următoare. 

Religiile monoteiste cred în existenţa unui singur 
Dumnezeu, aşa cum a fost cazul cu religia protopărin- 
ilor neamului omenesc sau cu religia mozaică, creşti- 
nă sau mâhomedană, în ordinea apariţiei lor istorice. 

Religia mozaică are meritul de a fi restabilit credinţa 
protopărinţilor noştri, Adam şi Eva, în existenţa unicu- 
lui Dumnezeu, datorită Revelaţiei divine de care s-au 
învrednicit patriarhii Vechiului Testament: Avraam, 
Isaac şi Iacov; marii profeţi: Isaia, Daniel, Ieremia și 
lezechiel, sau cei doisprezece profeţi ai Legii Vechi. 

În lumina Revelaţiei divine, Vechiul Testament a 
îndeplinit rolul de pedagog către Hristos, Dumnezeu 
şi om adevărat, Care rămâne Întemeietorul religiei 
desăvârşite pe care o întâlnim în Noului Testament 
(cf. Gal. 3, 24). 

Cu învăţătura lui biblică descoperită de Dumne- 
zeu, cu morala lui cea mai înaltă, bazată pe iubire şi 


38 


dreptate şi datorită slujirii lui cultice desăvârşite, în 
Duh şi Adevăr, creştinismul este expresia religiei ade- 
vărate, ridicată pe culmile perfecțiunii de către Dom- 
nul lisus Hristos, Fiul lui Dumnezeu, întrupat pentru 
noi şi pentru mântuirea noastră. 

Astfel, departe de a fi rezultatul vreunei experien- 
țe omeneşti, religia apărută în Paradis, odată cu crea- 
rea omului și restaurată de Mântuitorul Iisus Hristos 
la plinirea vremii, constituie realitatea primară, supe- 
rioară şi permanentă din viața omenirii. 


Religiile dualiste 


Religiile din această categorie pun accentul pe „Di- 
vinitatea” care se manifestă sub forma a două princi- 
pii egale, dar opuse între ele, unul al binelui şi altul 
al răului, care se confruntă la nesfârşit, în cadrul rea- 
lităţii cosmice. Religia iranienilor (persanilor), tipică 
pentru dualismul ei, vede în Ormuzd şi în Ahriman 
expresia unei Divinităţi sfâşiată permanent de con- 
fruntarea dintre bine şi rău. 

Mai puţin răspândite, religiile dualiste au decăzut 
cu vremea şi s-au transformat în religii politeiste. Cu 
toate acestea, dualismul religios, ca principiu de gân- 
dire, îl întâlnim în hinduism, unde Vişnu şi Şiva în- 
truchipează binele şi răul, ca principii care se infirmă 
reciproc, la nivelul Divinității. 

Acelaşi dualism dintre bine şi rău îl întâlnim chiar 
şi în rândul unor erezii creştine, cum ar fi maniheismul 
sau bogomilismul, care supraviețuiesc până astăzi. 

Deşi creştinismul consideră că lumea văzută şi lu- 
mea nevăzută rămân bune în esenţa lor, cu toată exis- 
tența păcatului, fiindcă au fost zidite de Dumnezeu, 

aceste erezii socotesc că esenţa lumii văzute este con- 
taminată de păcat. 

Din cauza influenţei exercitate de religiile dualis- 
te asupra lor, ereziile amintite uită că răul nu ţine de 
esenţa lumii zidite de Dumnezeu, ci de libertatea de 
voinţă a omului. 

Confruntarea nesfârşită dintre două principii egale 
între ele, unul bun şi altul rău, indiferent de nivelul la 
care se exercită, divin sau cosmic, a constituit şi consti- 
tuie neîncetat un obstacol de netrecut în. calea progre- 
sului moral, social, ştiinţific sau tehnic al omenirii. 


Religiile politeiste 


Religiile care aparţin acestei categorii au caracter 
panteist şi supraviețuiesc până astăzi sub diferite for- 
me. Avem astfel religii fetișiste (de la latinescul facti- 
tus), care adoră obiecte din natură sau pe cele confec- 
ționate de om (pietre, pene, lemne, scoici, cuțite etc.), 
în care sălăşluiesc spiritele bune sau cele rele, depen- 
dente de un spirit superior. Fetişismul constituie treap- 
ta cea mai de jos a politeismului şi îl întâlnim la popu- 
laţiile primitive din Africa, Australia, nordul Asiei sau 
în anumite părți din America Centrală şi de Sud. 

Totemismul (de la totem — animal sacru) este o re- 
ligie foarte apropiată de fetişism, dar se distinge de 
acesta prin cultul strămoşilor şi a spiritului lor. 

Avem apoi religiile naturiste diversificate în: religii 
astrale, care adoră soarele, luna, stelele sau cometele, 
datorită atracției pe care astrele au exercitat-o asupra 
omului; religii cronice (cuvânt grecesc, cu înţelesul 
de pământ), care adoră marea, munţii sau izvoarele, 
înfăţişate, sub formă omenească (religii antropomor- 

fe) sau sub formă de animale (religii zoomorfe), şi în 
religii teri-antropice, care adoră o divinitate înfăţişată 
ca jumătate om-jumătate animal, cum sunt sfincşii la 
egipteni sau taurii la babilonieni. 

În concluzie, religiile politeiste, cu caracterul lor 
panteist, au fost atât de răspândite în trecut, încât le 
întâlnim la toate popoarele cunoscute în istorie, la in- 
dieni, egipteni şi asiro-babilonieni, la greci sau la ro- 
mani, cu excepţia evreilor, şi multe dintre ele au conti- 
nuat să supravieţuiască şi după apariţia creştinismului. 


Monoteism, dualism şi politeism 


În raport cu cele trei modele de religii prezenta- 
te mai sus, trebuie făcute câteva precizări. Mai întâi, 
trebuie arătat că religiile monoteiste se deosebesc de 
cele dualiste sau politeiste, datorită modului diferit în 
care concep relaţia dintre Dumnezeu şi lume. 

Monoteismul consideră că Dumnezeu este o ființă 
personală, necreată şi veşnică, dincolo de lume, în timp 
ce politeismul crede într-o Divinitate impersonală, în 
principii sau spirite, care tind să se confunde cu lumea. 

În concepția monoteismului, lumea a fost creată de 
Dumnezeu în timp, are un început şi un sfârşit istoric, 
şi tinde să se împărtăşească din eternitatea Creatoru- 
lui, în lumina transfigurării ei eshatologice. 

Religiile dualiste sau cele politeiste consideră că 
lumea are caracter etern şi rămân dominate de mi- 
tul veşnicei reîntoarceri sau al istoriei ciclice, care se 
opune progresului. | 

Apoi, în timp ce monoteismul a eliberat omul de 
sub teroarea naturii şi i-a dat posibilitatea să progrese- 

ze spiritual, social sau tehnic, religiile dualiste sau po- 
liteiste obligă omul să adore natura în locul Creatoru- 
lui şi să rămână tributare unui destin dominat de mer- 
sul astrelor cerești. Porunca Decalogului: „Să nu-ți 
faci ţie chip cioplit!” (Ex. 20, 4) marchează trecea de 
la politeism la monoteism, fiindcă interzice credincio- 
sului să se mai închine naturii şi îndreaptă privirea lui 
către Dumnezeu, ca să aspire cu întreaga creaţie spre 
eternitatea Creatorului său, să devină liber față de cos- 


mos şi să pună bazele progresului social, cultural şi 


ştiinţific spre folosul tuturor. 


Deism şi panteism 


Deismul este o variantă monoteistă, care concepe 
pe Dumnezeu drept Creator al lumii, dar nu accep- 
tă calitatea Sa de Ocârmuitor'al universului, datorită 
faptului că lucrurile şi făpturile create ar fi fost înzes- 


trate de Acesta cu legi proprii şi autonome, care per- 


mit lumii să atingă scopul existenţei ei fără interven- 
ţia şi ajutorul Creatorului. 
Preconizat în vechime de epicurei şi reînnoit în 


timpurile moderne de Thomas Hobbes, Hume şi Vol- 


taire, deismul rămâne mai mult o filosofie decât o re- 
ligie, care a pătruns masiv şi în marea majoritate a 
teologiei creştine. Sub influenţa -deismului, teologia 
creştină a confundat transcendența lui Dumnezeu cu 
absenţa Sa din creaţie şi a pus bazele autonomiei lumii 
naturale faţă de lumea supranaturală a lui Dumnezeu. 


Pe această cale, o bună parte din creştinismul actual a . 


pierdut.puterea spirituală a harului necreat şi a rămas 
fără apărare în faţa sfidărilor hedoniste şi materialiste, 
care vin din partea unei lumi care s-a secularizat. 


4 


atac td 


În sens opus, panteismul, care ţine de politeism, 
consideră că Dumnezeu se confundă cu lumea, iar 
omul se prosternează înaintea creaturii, în loc să se 
închine Creatorului. 

Există mai multe variante ale panteismului. Pe de 
o parte, există un panteism a-cosmic, de natură idea- 
listă, care tinde să denatureze omul şi lumea, fiindcă 
le consideră ca nişte simple reflexe ale Divinităţii. Pe 
de altă parte, există şi un panteism pan-cosmic, de na- 
tură materialistă, care tinde să denatureze Divinitatea, 
pe care o confundă cu lumea şi apare ca părtaşă la im- 
perfecțiunea naturii. 

Ambele forme de panteism suprimă caracterul per- 
sonal al relaţiei omului cu Divinitatea şi sting conşti- 
inţa responsabilităţii pe care omul o are înaintea lui 
Dumnezeu, pentru sine însuşi, pentru semeni şi pen- 
tru creație. Mai mult filosofie decât religie, panteis- 
mul rămâne propriu fie monismului materialist, pe ca- 
re îl întâlnim în filosofia stoicismului antic sau în gân- 
direa materialismului modern, fie monismului idealist 
al neoplatonicilor de odinioară sau al celui hegelian 
din epoca modernă. | 

În concluzie, dacă panteismul face abstracție de 
transcendenţa lui Dumnezeu, fiindcă confundă lumea 
cu Dumnezeu, deismul face abstracție de imanenia 
lui Dumnezeu în creaţie!?, fiindcă separă lumea de 
Dumnezeu. | 


5 Ţrebuie subliniat că religia îşi descoperă adevărata ei sem- 
nificaţie numai atunci când este interpretată, potrivit sensului eti- 
mologic, în lumina legăturii dinamice dintre Dumnezeu şi om, 
sub două aspecte fundamentale. Pe de o parte, Dumnezeu trebuie 
să rămână transcendent faţă de lume, ca să constituie izvorul vie- 

Sfânta Scriptură vorbeşte însă despre „Duhul lui 
Dumnezeu Care Se purta peste ape ” (Gen. 1, 2), sco- 
țând în evidenţă atât transcendenţa lui Dumnezeu fa- 
ță de creație, cât şi imanența sau prezenţa Lui în cre- 
aţia văzută, pentru ca lumea să poată exista ca atare şi 
să tindă spre desăvârşirea ei eshatologică. Cuvintele 
Sfântului Apostol Pavel, din Epistola către Romani 8, 
20, sunt deosebit de elocvente asupra acestui subiect, 


ţii nemuritoare spre care năzuieşte omul creat după chipul Său. În 


vederea acestui scop, Dumnezeu trebuie gândit şi înțeles ca fiin- 


ţă absolută, vie, mai presus de lume, spirituală şi personală. Dacă 
Dumnezeu nu rămâne mai presus de lume, atunci religia se redu- 
ce la superstiție sau la idolatrie animistă. Dacă Dumnezeu nu este 
fiinţă spirituală, atunci Se confundă cu materia şi poate fi negat ca 
atare. Dacă Dumnezeu nu este ființă personală, atunci se cade în 
panteism, adică într-o religie în care Divinitatea are caracter im- 
personal. Toate acestea ne arată că un Dumnezeu lipsit de aceste 
însuşiri, sau doar de una dintre ele, devine o simplă iluzie sau fic- 
ţiune, care golește religia de adevărata ei semnificaţie. 

Pe de altă parte, Dumnezeu trebuie să fie şi imanent lumii, ca 
să nu rămână departe de mintea şi de inima credinciosului, ca şi 
de întreaga creaţie. Creștinismul actual şi-a pierdut, în marea lui 
majoritate, puterea spirituală divină, din cauza deismului, care-L, 
izolează pe Dumnezeu în transcendent față de creația văzută. De- 
ismul introduce o prăpastie de netrecut între transcendent şi ima- 
nent, transformând Divinitatea într-o simplă idee care generează 
indiferentismul religios. Deismul constituie o alterare a monote- 
ismului, care nu are nimic comun cu Sfânta Scriptură, cea care ne 
spune că „Duhul lui Dumnezeu Se purta peste ape” chiar de la în- 
ceputul lumii (Gen. 1, 2), că „Duhul Tău, Stăpâne, Cel fără siri- 
căciune, este întru toate” (Înţ. Sol. 12, 1) sau că „rrimite-vei Du- 
hul Tău şi vei înnoi fața pământului” (Ps. 103, 30). Datorită pre- 
zenţei trinitare a lui Dumnezeu în creație, omul nu se mai gândeşte 
la Acesta ca la o simplă idee, ci ÎI simte şi ÎI percepe pe Dumnezeu 
cu mintea şi inima, ca realitate personală, plină de iubire, Care Se 
interesează de viaţa lui şi de cea a întregului cosmos. 

căci ne arată că întreaga creaţie suspină să fie elibera- 
tă de sub robia stricăciunii, ca să ajungă astfel la mă- 
rirea fiilor lui Dumnezeu. 

Dacă prezenţa lui Dumnezeu în creaţie constituie 
baza transfigurării ei eshatologice în lumina lui lisus 
Hristos, Dumnezeu şi om adevărat, absenţa lui Dum- 
nezeu din creaţie a favorizat apariţia procesului de 
secularizare care confruntă astăzi creştinismul cu in- 
tensitate sporită. | 


“Teorii despre fiinţa religiei 


Vorbind despre ființa religiei, trebuie să ne aple- 
căm, pe lângă caracterul ei monoteist, dualist sau pan- 
teist, pe care l-am avut în vedere în cele de mai sus, şi 
asupra teoriilor care caută să explice fiinţa religiei în 
lumina funcţiilor sufleteşti ale omului. Vom avea ast- 
fel posibilitatea să trecem în revistă şi să examinăm 
teoriile intelectualiste, sentimentaliste sau voluniaris- 
te, care încearcă să explice şi să reducă fiinţa religiei 
la una sau alta dintre funcţiile sufletului omenesc. 


a) Teorii intelectualiste 


Pornind de la faptul că una dintre însuşirile fun- 
damentale ale fiinţei umane este gândirea sau cuge- 
tarea, adepţii acestei teorii susțin că omul, de la în- 
ceputul existenței lui, a simţit imboldul sau impulsul 
de a cerceta cauza lucrurilor şi a fenoimenelor din ju- 
rul său. Datorită acestui imbold, omul a descoperit nu 
numai cauza fenomenelor cu care a venit în contact, 
ci şi cauza ultimă, cauză a tuturor lucrurilor, care es- 
te Dumnezeu. 


45 


Principiul cauzalității i-a permis astfel omului să 
treacă, pe cale logică, de la cauza fenomenelor din 
lume, la cauza ultimă şi absolută a lumii, care este 
Dumnezeu. Potrivit acestei teorii, credinţa religioasă 
este rezultatul procesului intelectual de cunoaştere a 
lumii de către om, care ajunge în cele din urmă la Ca- 
uza supremă a întregului univers. 

A face însă din religie o simplă manifestare a inte- 
lectului înseamnă să transformi religia în filosofie şi 
să faci abstracţie de puterea spirituală pe care o repre- 


zintă religia în istorie şi societate. Această constatare. 


l-a determinat pe Max Miiller, unul dintre adepţii in- 
telectualismului, să înlocuiască ideea de cauzalitate 
cu aceea de infinit. | 

Pentru el, setea de a înţelege, de a sesiza şi de a 
explica necunoscutul izvorăşte tot din cunoaştere, dar 
această cunoaştere nu se mai bazează pe ideea cauza- 
lităţii, care naşte şi satisface curiozitatea şi cunoaşte- 
rea ştiinţifică, ci pe aceea a contemplării infinitului, 
care se află la originea religiei!€. 

După opinia lui, omul a ajuns la ideea de infinit în 
contrast cu ideea de mărginit, de limitat sau finit, pe 
care a experiat-o în viaţa sa zilnică, conferindu-i nu- 
mele de Dumnezeu. „Acest infinit sensibil, spune el, a 
impresionat adânc sufletul omului şi tendinţa de a da 
un înţeles, un nume, chiar negativ, acestui nemărginit, 
se află la originea religiei”!7. Această opinie a lui Max 
Miller a fost împărtăşită şi de alţi filosofi germani, ca 
Hegel sau Schopenhauer. 


- 1 Prof. 1. Gh. Savin, op. cit, p. 29. 


grean, Dogmatica Ortodoxă, Ed. Renaşterea, Cluj-Napoca, 
2003, p. 28. 

Desigur, ideea de infinit este mai apropiată de fiin- 
ţa religiei decât aceea de cauzalitate, dar ea nu poate 
fi izvorul real şi unic al religiei, din cauza caracteru- 
lui vag şi neprecis pe care îl implică, cu totul diferit 
de caracterul personal al existenței şi cunoaşterii lui 
Dumnezeu. | 

Deşi teoriile intelectualiste conțin o bună parte de 
adevăr, totuşi acest adevăr rămâne insuficient şi uni- 
lateral. Este adevărat că Mântuitorul a zis: „Aceasta 
este viața de veci, ca să Te cunoască pe Tine, singurul 
Dumnezeu adevărat” (In 17, 39). Dar rostul acestor 
cuvinte nu este acela de a reduce religia la cunoaştere, 
ci ele au rolul doar să sublinieze faptul că nu-L putem 
adora pe Dumnezeu fără să-L. cunoaştem. 

Este limpede că religia nu poate exista fără cu- 
noaşterea lui Dumnezeu, dar elementul intelectual nu 
constituie, singur, ființa religiei. Religia nu rămâne 
doar în sfera intelectului, ci coboară şi în sfera inimii. 
Dacă religia s-ar reduce numai la elementul intelectu- 
al, atunci religia ar deveni filosofie. Nu este suficient 
ca Dumnezeu să fie cunoscut, gândit sau reprezentat, 
ci trebuie simţit, iubit, trăit şi urmat de credincios cu 
întreaga lui ființă. Teoriile intelectualiste au caracter 
unilateral. 


b) Teorii sentimentaliste 


Datorită faptului că emoţiile şi sentimentele au un 
mare rol în viaţa individuală şi socială a oamenilor, 
unii învăţaţi au încercat să reducă religia la dimensiu- 
nea afectivității sau emotivităţii omeneşti. Numeroși 
filosofi, teologi şi poeţi, ca Herbart, Luther, Goethe, 

Herder, lacobi şi alţii, ca şi mulţi dintre mistici, au 
crezut că esenţa religiei constă în sentiment'$. 

Dacă activitatea inteligenţei noastre poate fi ade- 
sea calculată sau rece, iar voirile noastre se adresea- 
ză mai mult acţiunii, sentimentele sunt totdeauna pro- 
funde şi intime. Au în ele ceva din eul nostru intim şi 
personalizează gândul şi voirca noastră. 

Stările de plăcere sau de neplăcere, de fericire sau 
nefericire, de mulţumire sau de nemulțumire, izvorâte 
din raporturile noastre cu lumea sau cu ceea ce trebu- 


ie să fie dincolo de ea, dau naştere unui sentiment ca- 


re se apropie mult de ceea ce trebuie să fie şi să con- 
țină religia!?. 

Mulţi sunt cei care au căutat să restrângă astfel fi- 
inţa religiei la sentiment, independent de inteligență 
şi voinţă, dar reprezentantul cel mai de seamă al aces- 
tei teorii este cunoscutul teolog, şi filosof Friedrich 
Schleiermacher. 

Pentru Schleiermacher religia nu este metafizică, 
cum vor intelectualiştii, fiindcă nu caută să stabileas- 


că raporturi cauzale între lucruri, şi nu este nici Vo-. 


luntarism, cum vor moraliştii, fiindcă religia există 
şi fără etică. Pentru el, „religia constă în sentimentul 
de absolută dependenţă (Schlechtinnige Abhangigke- 
itgefuhl) pe care-l simţim în faţa acestui infinit ne- 
cunoscut care este Dumnezeu”. „Contopirea noastră 
cu infinitul, conştiinţa aceasta a «finitului îni infinit, 
constituie o stare de supremă beatitudine, e conştiin- 


15 Prof. 1. Gh. Savin, op. cit., p. 34. 
1 Friedrich Schleiermacher, Uber die Religion: Reden an die 


Gebildeten unter ihren Verăchtern, Ed. Taschenbuch, Hamburg, 


1958, pp. 75-76. 

ţa religioasă desăvârşită”. „A fi una cu infinitul, trăind 
încă în finit şi totuşi veşnic în orice moment, aceasta 
este nemurirea ca religie”. 

Desigur, teza lui Schleiermacher, cu rezonanţe pan- 
teiste, care încearcă să reducă fiinţa religiei la senti- 
ment, este discutabilă şi riscantă din mai multe puncte 
de vedere. Mai întâi, faptul că Schleiermacher vede în 
Dumnezeu, ca obiect al religiei, ceva care rămâne ne- 
cunoscut, constituie o contradicţie şi un non-sens. 

Un Dumnezeu necunoscut nu poate fi obiect al re- 
ligiei. Apoi, afirmaţia lui că sentimentul de „absolu- 
tă dependenţă” al omului s-ar naşte dintr-un „infinit 
necunoscut” nu poate fi veridică. După o regulă ge- 
nerală psihologică, valabilă pentru toţi, sentimentul 
este totdeauna generat de o idee. Nu poate exista sen- 
timent religios fără existenţa unui Dumnezeu care se 
face cunoscut omului. 

În fine, acea trăire a spiritului în infinit, la care Schle- 
iermacher se referă cu atâta bogăţie oratorică şi efuziu- 
ne mistică, devine posibilă doar atunci când este vorba 
despre relaţia între persoane, şi nu despre o simplă aban- 
donare a fiinţei noastre finite în infinitul necunoscut. 

Schleiermacher dovedeşte astfel că rămâne tribu- 
tar mai mult panteismului spinozist decât monoteis- 
mului creştin. Suprema beatitudine, născută din aban- 


donarea fiinţei noastre în marele infinit, rămâne mult 


mai proprie unei atitudini estetice'decât unei atitudini 
religioase. 

Teoriile sentimentaliste ne atrag atenția asupra im- 
portanţei pe care o are sentimentul pentru viaţa şi ex- 


% Ibidem. 

perienţa religioasă personală a credinciosului; dar fă- 
ră existenţa unui Dumnezeu cunoscut nu poate exis- 
ta sentiment religios, căci sentimentul este totdeauna 
generat de o idee?!. Eroarea acestor teorii constă în 
faptul că încearcă să reducă religia la sentiment, ne- 
socotind contribuţia intelectului şi a voinţei în feno- 
menul religios. | 

Tot din această categorie fac parte şi teoriile esteti- 
ce, care tind să pună accentul pe rolul frumosului sau 
esteticului în fiinţa religiei. 

Datorită faptului că fantezia sau imaginația joacă 
un rol important în viaţa omului, numeroşi filosofi şi 
literați au ajuns la convingerea că religia este un pro- 
dus al fanteziei, care caută să înfrumuseţeze şi să ide- 
alizeze viața omului. Această teorie, care reduce ființa 
religiei la elementul estetic, a apărut încă din Antichi- 
tate şi a avut ca susținători pe Xenofon sau pe Evhe- 
meros, care afirmă că zeii sunt creaţi de fantezia ome- 
nească, iar în timpurile moderne, mai ales în epoca 
romantică, pe Lessing, Goethe, Schiller, Feuerbach, 
D.F. Strauss, W. Wundt şi alții. | 

După Goethe, religia se reduce la cultul frumuse- 
ţii, iar pentru Wund, religia s-a născut din dezvoltarea 
miturilor primitive, ca un fel de ştiinţă poetică, din ca- 
re a apărut, mai întâi, ideea de suflet, apoi cultul stră- 
moşilor, iar după aceea zeii, pe care omul i-a adorat. 

Desigur, fantezia este funcţia sufletului -omenesc 
care idealizează şi înfrumuseţează viaţa sau realita- 
tea, ridicând-o la rangul de lume ideală, în care se în- 
trevede frumuseţea şi perfecțiunea Creatorului. Dar 
ea nu are capacitatea de a crea de la sine ceva, ci nu- 


21 Prof 1. Gh. Savin, op. cit, p. 34. 

mai de a organiza în forme şi conţinuturi noi elemen- 
tele pe care le posedă din experiența şi cunoştinţele 
personale păstrate în memorie. 

Din cele mai vechi timpuri există creaţii estetice 
ale fanteziei (sculpturi, picturi, obiecte de cult etc.) 
care s-au aflat în serviciul religiei, dar acestea nu sunt 
rodul fanteziei sau al sentimentului religios, ci au ră- 
mas întotdeauna un auxiliar al religiei, fiindcă fante- 
zia nu poate crea obiectul însuşi al religiei, adică pe 
Dumnezeu. 

Sentimentul estetic se naşte din contemplarea fru- 
mosului natural sau artistic, care adesea poate avea 
caracter nereligios sau antireligios. O religie care s-ar 
reduce numai la sentimente estetice n-ar putea sa- 
tisface nici setea omului de ancorare în transcendent, 
nici servi drept temelie moralității, dat fiind faptul că 
unele forme ale frumosului pot cuprinde elemente cu 
totul imorale. 

De aceea, o religie care s-ar baza numai pe artă ar 
nesocoti unul dintre principalele scopuri ale religiei: 
unirea cât mai multor oameni în aceeaşi comunitate 
de credinţă şi viaţă, în care nu există deosebire de cla- 
să, de neam, de cultură sau de stare socială, ci unde 
toţi sunt una?. 


c) Teorii voluntariste 


Voința este funcţia sufletului omenesc prin care 
ne manifestăm exterior prin acţiunile noastre. Ea în- 
seamnă activitate îndreptată conştient spre un scop și 


2 Pr. Prof. Dr. Isidor Todoran şi Arhid. Prof. Dr. loan Ză- 
grean, op. cit., pp. 29-30. 

stă în strânsă legătură cu intelectul şi cu sentimentul, 
fără de care nu poate fi concepută. Căci, dacă intelec- 
tul este generatorul ideilor, iar sentimentul este supor- 
tul pasional al faptelor noastre, voința execută ceca ce 
intelectul şi-a propus, iar sentimentul a pregătit, gene- 
rând impulsul interior al acţiunii. 

Din cauză că acţiunile noastre exterioare constitu- 
ie fapte pe care morala le cercetează prin prisma noți- 
unilor de bine sau rău, teoriile voluntariste consideră 
că esenţa religiei stă în moralitate, care se exteriori- 
zează prin actele de cult sau prin faptele reale ale oa- 
menilor. Exponenţii acestor teorii, teologi sau filosofi, 
au căutat să reducă religia la morală şi să pună bazele 
moralismului, care a găsit în Immanuel Kant cel mai 
fervent susținător al lui. 

Cunoscutul filosof german considera că nici Dum- 
nezeu şi nici celelalte adevăruri fundamentale ale re- 
ligiei, ca libertatea, viaţa viitoare şi nemurirea sufle- 
tului, nu pot fi cunoscute cu ajutorul rațiunii. Pe cât 
de mult poate cunoaşte rațiunea realităţile care apar- 
ţin lumii văzute (fenomenale), pe atât de puţin poate 
cerceta adevărurile eterne, care aparţin lumii nevăzu- 
te (numenale). | 

Dar, cu toate că adevărurile fundamentale nu pot 
fi cunoscute pe calea raţiunii pure, ele pot fi afirmate 
însă pe calea raţiunii practice, ca postulate ale voinţei 
autonome. Rațiunea noastră practică ne impune atât 
realizarea binelui, cât şi răsplătirea lui, dar numai în- 
tr-o altă viaţă, datorită sancţiunii adevărate care pro- 
vine din partea Fiinţei desăvârşite şi veşnice, Care es- 
te Dumnezeu. 

Astfel, ideea de Dumnezeu, de nemurire a sufletu- 
lui sau de viaţă viitoare încetează de a mai fi obiec- 
tul religiei şi devin consecinţe şi necesităţi ale voinţei 
şi ale tendinței de a săvârşi binele moral. Kant aşază 
morala autonomă la baza religiei. 

Moralismul kantian a avut o covârşitoare influen- 
ță asupra teologiei şi filosofiei. Fichte, în filosofie, şi 
Schleiermacher, în teologie, sunt adepții şi continuato- 
rii acestui moralism. Datorită lor, moralismul a avut şi 
are susţinători puternici mai ales în lumea protestantă. 

„Dar, cu tot caracterul lui seducător, moralismul 
kantian rămâne dăunător religiei, fiindcă amestecă 
adevărul cu eroarea. Partea de adevăr a moralismu- 
lui kantian constă în faptul că vede în voinţă mijlocul 
prin care religia se exteriorizează în fapte. Partea de 
eroare constă în faptul că transformă voinţa din mij- 
loc de exteriorizare a religiei în scopul ultim al aces- 
teia. Or, moralitatea constituie doar un mijloc prin ca- 
re se urmăreşte scopul ultim al religiei, anume comu- 
niunea omului cu Dumnezeu. 

Morala autonomă nu va ajuta niciodată omul să în- 
vingă egoismul din fiinţa lui, ca să se ridice la viața de 
comuniune cu Dumnezeu, fără ajutorul harului necreat. 
Moralismul kantian pune accent unilateral pe viaţa indi- 
viduală şi exterioară a omului, dar uită de viața lui spi- 
rituală (rugăciune, asceză, dragoste) în Hristos şi Duhul 
Sfânt, ca dinamică interioară a faptelor lui morale. 

În mod firesc, religia este fundamentul moralei, 
căci omul n-a fost creat de Dumnezeu pentru auto- 
nomie sau individualism, să funcţioneze ca un robot, 
ci pentru viața de comuniune veşnică cu Sfânta Tre- 
ime, structura iubirii supreme. Eroarea moralismului 

kantian constă în caracterul lui autonom, care promo- 
vează individualismul în locul comuniunii omului cu 
Dumnezeul trinitar al iubirii supreme. 


Teoria formelor apriorice 


Am trecut în revistă teoriile intelectualiste, senti- 
mentaliste şi voluntariste care vor să reducă unilateral 
fiinţa religiei la una sau alta dintre funcţiile sufletului 
omenesc, în mod subiectiv şi antropocentric. Datorită 
acestui fapt, există numeroşi specialişti care obiectea- 
ză că diversitatea şi caracterul reductiv al acestor te- 
orii cu privire la fiinţa religiei se explică prin absența 
elementului aprioric din orizontul religios. 

În sens kantian, aceştia susţin că „formele aprio- 
rice ale raţiunii sunt norme regulative şi constitutive 
ale lumii culturale (inteligibile) suprapuse lumii fizi- 
ce (sensibile)”B. Rolul apriorismului psihologic: este 
acela de a „constata că religia este un fenomen dat, 
care ni se impune şi ne constrânge de a concepe lu- 
mea şi lucrurile din ea sub raport religios, adică sub 
raportul transcendenței şi eternității. Fără acest ra- 
port religios n-am putea concepe nici lumea şi nici 
pe noi. | 

Acest apriorism porneşte de la autonomia omului 
în raport cu Dumnezeu, adică de la absența lui Dum- 
nezeu din lumea naturală, şi rămâne deficitar sub do- 
uă aspecte. Mai întâi, apriorismul în cauză are carac- 
ter subiectiv şi reductiv, fiindcă face abstracţie de chi- 
pul lui Dumnezeu din om, aplecându-se unilateral 


Ei Prof. 1. Gh. Savin, op. ciz., p. 39. 
- 4 Ibidem, p. 38. 

asupra dimensiunii pur psihologice a cunoaşterii. Da- 
torită acestui fapt, apriorismul are în vedere doar în- 
țelegerea religioasă şi subiectivă a relaţiei noastre cu 
Dumnezeu, cu lumea şi cu noi înşine. 

În schimb, Revelația divină ia în considerație atât 
prezenţa obiectivă a lui Dumnezeu în creaţie (cf. Gen. 
1, 2), cât şi prezenţa Sa subiectivă în om, în virtutea 
chipului pe care l-a imprimat omului în totalitatea fi- 
inţei lui psiho-fizice, la trei niveluri diferite. 

Este vorba de nivelul conştient, care aparţine su- 
fletului, de cel subconştient, care se referă la trup, şi 
de cel supraconştient, înțeles ca nous sau inimă, care 
adună întreaga ființă a omului şi o pune în relaţie cu 
Dumnezeu, prin har. 

De aceea, omul nu intră în contact cu Dumnezeu 
numai cu una sau cu alta dintre funcţiile lui sufleteşti, 
în mod reductiv, ci cu întreaga lui ființă zidită după 
chipul lui Dumnezeu, ca să poată înainta spre asemă- 
narea cu Dumnezeu, împreună cu creaţia, care se re- 
flectă în constituţia lui psihofizică. 

În al doilea rând, formele apriorice amintite au ca- 
racter antropocentric, fiindcă întemeiază cunoaşterea 
lui Dumnezeu numai pe autonomia rațiunii umane, fă- 
ră ajutorul haric care vine din partea lui Dumnezeu. 

Din această cauză, cunoaşterea lui Dumnezeu do- 
bândeşte un caracter abstract, care tinde să-L transfor- 
me pe Dumnezeu din Persoană iubitoare faţă de om şi 


lume, într-o Idee sau un Principiu metafizic, Care ră- 


mâne izolat într-o transcendență inaccesibilă. 

După cum ştim, Dumnezeu a fost interpretat vre- 
me îndelungată, în termenii gândirii aristotelice, ca 
„Motor nemişcat”. Cu totul diferit, Revelația divină 


55 


ne arată că Logosul etern al Tatălui este Persoana di- 
vină care „luminează pe orice om care vine în lume ” 
(n 1, 11), prin Duhul Sfânt. 

“Harul divin are caracter paradoxal. Pe de o par- 
te, aparţine lui Dumnezeu; pe de altă parte, aparţine 
omului să facă experienţa acestui har, ca unul zidit 
după chipul Creatorului. Datorită acestui fapt, omul 
poate cunoaşte pe Dumnezeu, în mod real şi personal, 
numai cu ajutorul harului divin necreat. 

Aşa cum omul nu poate vedea soarele fără razele 


care izvorăsc din el, tot astfel credinciosul nu poate 


vedea pe Dumnezeu fără lumina energiilor necreate 
care coboară de la Dumnezeu la om şi se oglindeşte 
în chipul lui Dumnezeu din om. Astfel, atât chipul lui 
Dumnezeu din om, care îmbrăţişează întreaga lui fiin- 
ță, cât şi iluminarea omului de către Logosul Creator 
prin Duhul Sfânt, constituie ființa religiei. 

Datorită influenţei exercitate de Rudolf Otto, se ve- 
hiculează şi ideca că „apriorismul apare atât în dome- 
niul raţionalului, ca supremă valoare şi garanţie a ce- 
lorlalte valori creatoare ale culturii umane, câ? și în 
domeniul „iraţionalului ”, ca realitate psihică primor- 
dială, creatoare a umanităţii însăşi 55. 

Este adevărat că există forţe iraționale în om, dar 
acestea nu fac parte din ființa omului ca atare, ci sunt 
rezultatul patimilor care confruntă omul din adâncul 
fiinţei lui, după căderea în păcat. Patimile iraționale 


25 Ibidem, p. 62. 
-.. 2% Sf. Maxim Mărturisitorul, Răspunsuri către Talasie, în Fi- 
localia, voi. III, trad. de Pr. Dumitru Stăniloae, Sibiu, 1948, p. 
333: „Dumnezeu, Care a zidit firea omenească, nu a creat împre- 
ună cu ea nicio plăcere şi nici dorirea de simţiri (iraţională), ci a 

sunt rezultatul instinctelor dereglate de păcat şi izvo- 
răsc din libertatea de voinţă a omului, care ignoră vo- 
ia lui Dumnezeu. 

Dar, cu tot caracterul lor nociv, patimile n-au reuşit 
să distrugă chipul lui Dumnezeu din om şi fiinţa omu- 
lui ca atare. Dacă iraţionalul ar face parte din ființa 
omului în chip aprioric şi primordial, atunci Logosul 
n-ar mai fi coborât în lume, ca Raţiune supremă, ca să 
restaureze creaţia, potenţial, în EI Însuşi. 

Sfântul Grigorie Palama spune că scopul spiritua- 
lităţii creştine nu este acela de a omori partea pasiona- 
lă a omului, ci de a o muta de la rău la bine. Datorită 
vieţii în Hristos şi prin urmarea lui Hristos, credincio- 
sul poate transfigura patimile iraționale, care depăr- 


"tează pe om de Dumnezeu, în virtuţi raţionale, care 


înalță omul spre asemănarea cu Dumnezeu. 

Tendinţa lui Rudolf Otto de a transforma iraționa- 
lul în element constitutiv al fiinţei umane constituie o 
negare a chipului lui Dumnezeu din ființa omului, ca- 
re n-a fost distrus de păcat. | 


Omul, chipul lui Dumnezeu 


Una dintre diferenţele fundamentale existente în- 
tre om şi restul vieţuitoarelor pământeşti constă în 
faptul că numai omul ştie că există şi se poate expri- 
ma prin vorbire curentă. Se face mereu apel la teo- 


dat minţii o anumită capacitate, care este dorința naturală a min- 
ţii după Dumnezeu, prin care se poate bucura în mod tainic de 
ea. După cădere însă, toţi oamenii aveau în mod natural plăcerea 
ca anticipare a venirii lor în lume şi niciunul nu era liber de naş- 
terea pătimaşă prin plăcere”. 

„ria evoluționistă, ca să se explice, „ştiinţific”, originea 
omului, dar nimeni n-a putut să demonstreze motivul 
pentru care acest fenomen s-a produs o singură dată, 
„la început”, atunci când omul a fost creat de Dum- 
nezeu după chipul Său, ca să tindă spre asemănarea 
Creatorului său. De fapt, trebuie să facem distincție 
între afirmaţiile unei teorii, care rămâne o simplă ipo- 
teză ştiinţifică, care nu poate fi demonstrată ca atare, 
şi afirmaţia biblică, care prezintă pe om ca ființă con- 
ştientă şi responsabilă, creată după chipul lui Dumne- 
zeu odată pentru totdeauna. 

Trebuie precizat însă că această calitate a omului 
de fiinţă zidită după chipul lui Dumnezeu implică nu 
numai capacitatea lui raţională sau intelectuală de a 
pândi sau de a vorbi, ci, înainte de toate, capacitatea 
lui spirituală, de nous, adică de ochi lăuntric, prin ca- 
re omul, zidit de Logos, vede pe Dumnezeu. „Căci 
Logosul Se manifestă în om sub forma inteligenţei 
suverane, care uneşte raţiunea cu ființa, nous-ul fiind 
ochiul întinderii sau depozitarul din suflet al imaginii 
trinitare: efigia Fiului imprimată prin pecetea Duhului 
Sfânt, ca ungere a Tatălui”?. | 

Pe calea desăvârşirii creştine, iluminarea ne ara- 
tă că nous-ul constituie organul cunoaşterii intuitive, 
harismatice, şi nu o simplă prelungire a raţiunii dis- 
cursive. Este vorba de o capacitate spirituală, dată po- 
tenţial în om, care poate fi amplificată sau diminuată, 
dar niciodată ştearsă, fiindcă în ea se topesc toate ca- 
tegoriile ontologice ca realitate unică. Putem spune că 
„Dumnezeul trinitar Se împarte şi Se unifică în adân- 

2M. Lot Borodine, La deification de l'homme, Du Cerf, Pa- 
ris, 1970, p. 44. 

curile sufletului, paradoxal, căci Logosul este, după 
Biserica ecumenică, imaginea Tatălui şi centrul iradi- 
ant al Treimii, care atinge omul”. 

Cu alte cuvinte, chipul lui Dumnezeu îmbrățișează, 
în Hristos, ca Pantocrator, întreaga ființă a omului şi 
a cosmosului şi include toate teoriile intelectualiste, 
sentimentaliste sau voluntariste amintite mai Sus. 


Concluzii 


Sfântul Maxim Mărturisitorul spune că „Du- 
hul Sfânt mişcă raţiunea naturală din fiecare, şi prin 
aceasta ne aduce la cunoştinţă faptele săvârşite greşit, 
împotriva rânduielii firii. Căci se întâmplă să aftăm 
şi la barbari şi nomazi mulți care duc o viaţă de fapte 
bune şi resping legile sălbatice care stăpâneau odată 
în ei. Astfel se poate spune, în chip general, că în toți 
este Duhul Sfânt». 

Dar, dacă în toate timpurile au existat oameni vir- 
tuoşi în lume, capabili să sesizeze licăriri ale Logo- 
sului dumnezeiesc, Care străluceşte tainic în inima 
omului, aceasta dovedește că păcatul n-a distrus chi- 
pul lui Dumnezeu din fiinţa omului. 

Acest fapt are o importanță considerabilă pen- 
tru problema care ne interesează, fiindcă chipul lui 
Dumnezeu, sădit în ființa omului, constituie fiinţa re- 
ligiei din care izvorăşte nostalgia asemănării omului 
cu Dumnezeu. Nu poţi vorbi de funcții intelectualis- 
te, sentimentaliste sau voluntariste ca fiinţă a religi- 


% Ibidem. 
2 Sf. Maxim Mărturisitorul, Răspunsuri către Talasie, în Fi- 
localia, vol. III, Tipografia Arhidiecezană, Sibiu, 1948, p. 48. 

ei, fără să ai în vedere, explicit, chipul lui Dumnezeu 
din om, care orientează, fiinţial, pe om spre Creato- 
rul său. | 

Omul contemporan se poate declara autonom şi 
poate renunţa la calitatea sa de făptură zidită după 
chipul lui Dumnezeu, fiindcă se consideră ca rezul- 
tat al evoluţiei naturale; dar pe această cale preferă, 
în chip irațional, experiența nefericită a neantului în 
locul vieţii fericite cu Dumnezeu. Hristos n-a venit 
să ne anestezieze înaintea morţii, ci să ne arate, prin 
moartea şi învierea Sa, că lumea este menită să aibă 
viaţă şi cât mai multă viaţă. Marea tragedie a creşti- 
nismului contemporan constă în faptul că a pierdut 
puterea lui spirituală, pentru faptul că a eliminat pe 
Dumnezeu din lumea văzută şi a contribuit astfel ia 
secularizarea ei. 


anulat .. 


PE, Se. ă 


II. ARGUMENTE 
PENTRU DOVEDIREA 
EXISTENŢEI LUI DUMNEZEU 


ARGUMENTUL ISTORIC 


Argumentul istoric îşi propune să dovedească exis- 
tenţa lui Dumnezeu pornind de la caracterul universal 
al ideii de Divinitate, pe care o întâlnim la toate po- 
poarele şi în toate timpurile, indiferent de modul în 
care era concepută aceasta. | 

- Astfel, Plutarh, filosof platonician, spunea la înce- 
putul veacului al II-lea după Hristos că: „veţi vedea, 
poate, cetăţi fără întărituri sau veţi întâlni, poate, po- 
poare care nu cunosc întrebuinţarea banilor şi nici legi, 
dar un popor fără Dumnezeu n-a văzut încă nimeni”. 

Iar în ultimul veac dinainte de Hristos, Cicero ob- 
serva, la rândul său, că „nu e niciun popor atât de 
înapoiat şi de sălbatic, ca să nu creadă într-un Dum- 
nezeu, chiar dacă nu ştie în ce fel este Acesta”. 

Întemeindu-se pe fapte concrete, acelaşi Cicero 
ajungea la concluzia că „ceea ce este admis de către 
toți, nu poate să fie fals, pentru că aceasta trebuie să-şi 
aibă rădăcina în însăşi ființa omului”. 

lar Aristotel considera şi el că „ceea ce există la 
toată umanitatea are putere de adevăr”. 

Astfel, fie că este vorba de preistorie sau de istorie, 
fie că este vorba de etnografie, etnologie, sociologie 
sau de alte ştiinţe, toate vin să confirme afirmaţiile lui 
Plutarh, Cicero sau Aristotel referitoare la argumentul 
istoric, anume că n-a existat vreun popor, în decursul 
timpului sau pe vreo arie geografică, care să fie lipsit 
de credință în Dumnezeu. 

lată astfel şi motivul principal pentru care argu- 
mentul istoric este cunoscut şi sub denumirea de con- 
sensu gentium, fiindcă se întemeiază pe consensul tu- 
turor neamurilor. 

În decursul vremii s-au formulat mai multe ipote- 
ze cu privire la originea argumentului istoric. Cea mai 
veche şi mai des utilizată a fost aceea a fricii. Potrivit 
acestei ipoteze, credința în Dumnezeu, ca şi religia, ar 
fi luat naştere din frica față de necunoscul. 

Din cauză că omul primitiv se simţea singur şi ne- 
putincios în fața naturii înconjurătoare, era cuprins de 
o frică ce devenea mereu mai mare şi mai apăsătoare. 
Se cunosc vestitele cuvinte din Antichitate ale lui Pe- 
tronius: „Primus in orbe Deos timor fecit” („frica este 
aceea care L-a adus pe Dumnezeu în lume”) reluate în 
timpurile mai noi de raționaliştii francezi sau de deiş- 
tii englezi şi invocate adesea de materialiștii germani 
ca o adevărată dogmă. 

Această ipoteză rămâne însă arbitrară şi este con- 
trazisă de natura faptelor. Dacă frica de natură şi ma- 
nifestările ei ar fi fost cele care au generat religia, 
atunci primii zei ai omenirii ar fi trebuit să fie zeii fri- 
cii sau ai groazei. Frica faţă de necunoscut şi față de 
mediul ambiant ar fi putut genera în cel mai bun caz 
magia, dar nu religia. 

lată însă că „Divinităţile” adorate de popoarele ce- 
le mai primitive din Africa, Asia sau Australia, depar- 
te de a inspira omului groaza sau teroarea faţă de ele, 
sunt invocate ca ocrotitori ai lor. 

Aproape toate popoarele amintite se adresează Ze- 
ilor supremi cu denumirea de Zeul — Tată, Zeul — Pă- 
rinte sau pur şi simplu de Părinte. Străvechile religii 
ale Australiei au fost denumite de specialişti cu titlul 
generic de Allfarherism, adică de „Tată al tuturor”, 
care pune în evidență atitudinea părintească a Divini- 
tăţilor față de credincioşii lor. 

Apoi, dacă Dumnezeu şi religia ar fi provenit din 
frica omului faţă de fenomenele naturale, din cauza 
ignoranței lui, atunci cum se explică faptul că astăzi, 
când omul dispune de o ştiinţă extrem de avansată, 
există numeroşi savanţi care cred în Dumnezeu? 

Unii dintre savanții fizicieni contemporani, ca Paul 
Davies, spre exemplu, merg atât de departe, încât pre- 
tind că ştiinţa este capabilă astăzi să conducă pe om 
către Dumnezeu cu mai multă siguranță decât o poa- 
te face religia. 

Credinţa însă, ca şi religia, nu provin din cauze na- 
turale, care rămân exterioare omului, ci îşi au obâr- 
şia lor în interiorul omului şi al conştiinţei lui, adi- 
că în chipul lui Dumnezeu din om, aşa cum a sub- 
liniat Mircea Eliade. Pentru el, „experiența sacrului 
este inerentă modului de a fi al omului în lume şi, 
fără experienţa lui, ființa umană nu ar putea să se 
alcătuiască”. 


3% Prof. |. Gh. Savin, op. cit., p. 34. 
3: Wilhelm Dancă, Fascinaţia sacrului, Ed. Sapienţa, laşi, 
2002, p. 28: „Prin istoria religiilor, Mircea Eliade voia să con- 

A doua teorie, la care se recurge adesea, pretinde 
că credinţa în Dumnezeu ar fi rezultatul intereselor 
de clasă ale demnitarilor de stat, ale tiranilor, ale unei 
caste sau ale preoților, care foloseau religia în pro- 
priul lor interes. Potrivit acestei ipoteze, religia sau 
credința în Dumnezeu n-ar fi decât o invenţie târzie, 
provenită din partea unor indivizi care urmăreau prin 
religie să intimideze şi să exploateze pe semenii lor, 
ca să dobândească puterea sau să acumuleze averi. 

Această teorie rămâne deficitară din două puncte de 
vedere. Mai întâi, ea presupune că ar fi existat o peri- 
oadă incipientă în viaţa omenirii, când omul era ateu ŞI 
nu putea să creadă în Dumnezeu. Cercetările îndelun- 
pate şi exigente întreprinse în acest domeniu au arătat 
însă că omenirea istorică, ca şi cea preistorică, a crezut 
în Dumnezeu chiar de la începutul existenţei ei. 

Numeroasele lăcaşuri şi obiecte de cult, cât şi pic- 
turile care s-au descoperit în cele mai vechi aşezări 
omeneşti dovedesc credința oamenilor preistorici în 
Divinităţi. N-a existat nicicând vreo perioadă atee în 
vremea de început a omenirii şi nici după aceea. 

În al doilea rând, dacă au existat persoane interesa- 
te, care au inventat religii ca să se transforme în zei şi 
să exploateze poporul în beneficiul lor, de unde au lu- 
at ele noţiunea de zeu? Această întrebare adresată în- 

tribuie la înţelegerea integrală a omului, opunându-se viziuni- 
lor reducţioniste despre om din acest secol: nihilism, pozitivism, 
neopozitivism etc. ...” (p. 32). Se consideră însă că „sacrul nu 
“poate fi egal cu divinul, sacrul trimite la altceva, şi acest altce- 
va [...] l-am numit generic «Realitatea ultimă»” (p. 31). Cu alte 
cuvinte, sacrul în concepţia lui Eliade se confundă cu divinul, fi- 
indcă face abstracţie de „transcendenţa divină”. 

că din Antichitate, de către Sextus Empiricus, filosofi- 
lor din vremea sa, a rămas fără răspuns până astăzi. 

Întrebarea devine aberantă atunci când este vorba 
mai ales de preoți, fiindcă, aşa cum observă August 
Sabatier, este absurd să pretinzi că preoții au inven- 
tat religia, atunci când existenţa preoţilor este condi- 
ționată de existența religiei. Era posibil ca religia să 
fie utilizată uneori de către preoţi sau de tirani pentru 
interesele lor personale, dar religia a trebuit să existe 
anterior acestora, şi nu ca o invenţie a lor. 

Obiectele găsite în mormintele primitivilor sau în 
piramidele faraonilor, ca şi multe altele, arată că la 
originea argumentului istoric nu se află nici frica de 
forțele naturii, nici interesele de clasă, ci aspirația 
sufletului omenesc către nemurire, întemeiată pe exis- 
tența chipului lui Dumnezeu din ființa omului, despre 
care ne vorbeşte Revelația divină. Este adevărat că 
păcatul a umbrit chipul lui Dumnezeu din om, dar nu- 
mai existența acestui chip alterat de păcat este în mă- 
sură să explice nostalgia după Divinitate, care funda- 
mentează acel consensu gentiurn, de la baza argumen- 
tului istoric al existenţei lui Dumnezeu. 


ARGUMENTUL ONTOLOGIC 
Specificul argumentului 


Dintre toate argumentele pentru dovedirea exis- 
tenţei lui Dumnezeu, argumentul ontologic a fost cel 
mai contestat şi în decursul vremii a cunoscut ascen- 
siuni şi decăderi ca niciun alt argument rațional. Deşi 
rămâne singurul argument de. inspiraţie creştină, a 

devenit totuşi obiect de aprigă controversă în cadrul 
unor cercuri de gânditori creştini apuseni. | 

Aceste controverse se explică prin diferența de 
metodă logică existentă între argumentul ontologic şi 
restul argumentelor referitoare la existența lui Dum- 
nezeu. Căci, în timp ce argumentul istoric, cosmolo- 
pic sau teologic foloseşte metoda inductivă, care por- 
neşte de la fenomenele naturale din lumea văzută pen- 
tru a dovedi că Dumnezeu este cauza lor, argumentul 
ontologic foloseşte metoda deductivă şi încearcă să 
dovedească existenţa lui Dumnezeu pornind, aprio- 
ric, de la ideea de Dumnezeu din mintea omului. 

Când este interpretat în raport cu omul, acest argu- 
ment are caracter psihologic, pentru că porneşte de la 
ideea de Dumnezeu existentă în mintea lui, dar, inter- 
pretat în raport cu Dumnezeu, argumentul are carac- 
ter ontologic şi existenţial, pentru că are în vedere pe 
Dumnezeu ca Fiinţă supremă, ca Cel ce este, adică ca 
existență ontologico-existenţială. 

După cum vom vedea însă, acest argument rămâ- 
ne deficitar, din cauză că trece peste dimensiunea on- 
tologică a chipului lui Dumnezeu din om, pe care îl 
pune în relaţie unilaterală cu sufletul omului, în detri- 
mentul trupului său. Chipul lui Dumnezeu din om are 
numai consistenţă psihologică. 


Crearea argumentului 


Cel care a invocat pentru prima dată argumentul 
ontologic în favoarea Divinităţii a fost Fericitul Au- 
gustin, care spunea despre Dumnezeu că este „supre- 
ma existență, suprema virtute şi suprema bunătate”. 

Dar adevăratul întemeietor al acestui argument rămâ- 
ne Anselm, episcop de Canterbury (1033-1109). 

Pornind de la om şi de la gândirea lui, acesta a sus- 
ținut existenţa unei ființe atât de perfecte, încât nu 
poate fi cugetată o altă ființă mai perfectă decât aceas- 
ta. Argumentaţia lui Anselm a fost pusă însă la îndo- 
ială de călugărul Gaunilo, superior al Mănăstirii Mar- 
montier, în lucrarea sa: Liber pro inspiente adversus 
Anselmi in Proslogio ratiocinationem, dar şi de Toma 
d' Aquino, părintele scolasticii medievale, redutabil 
adversar al argumentului ontologic. 

Dar, cu toate că Biserica Romano-catolică a mani- 
festat o rezervă serioasă faţă de acest argument, din 
cauza teologiei scolastice care l-a privit cu neîncrede- 
re, a evitat totuşi să-l condamne, datorită unor teologi 
şi Părinţi catolici mai cunoscuţi, în frunte cu Augus- 
tin, care au invocat şi au apărat acest argument. 


Disputa medievală 


La baza controversei dintre Anselm şi Gaunilo se 
află cunoscuta ceartă a universaliilor din epoca me- 
dievală, provocată de relaţia dintre romina şi res, adi- 
că dintre idee şi realitate. 

Accastă relaţie a fost concepută în trei variante 
posibile: 

a) cea a realismului extrem, care afirmă că ideile 
sunt anterioare lucrurilor, universalia ante res, sub in- 
fluență platonică; 

b) cea a realismului moderat, care susţine că ideile 
şi lucrurile sunt inseparabil legate între ele, universa- 
lia in rebus, sub influenţă aristotelică; 

c) cea a nominalismului protestant, care consideră că 
ideile sau noţiunile pe care se sprijină acest argument 
rămân simple abstracţiuni (nomina) deduse din lucruri. 

Nominalismul protestant se opune atât lui Anselm, 
care aşază ideile înaintea lucrurilor (universalia ante 
res), cât şi lui Toma d” Aquino, care nu desparte ideile 
de lucruri (universalia in rebus) şi se declară în favoa- 
rea ideilor care vin după lucruri, adică în favoarea lui 
universalia post res. 

La baza acestor controverse se află dualismul gân- 
dirii medievale apusene, care n-a reuşit să descopere 
legăturile interne sau energetice dintre idei şi lucruri, 
din cauza gândirii augustiniene influențate de plato- 
nism sau a celei scolastice influențate de aristotelism, 
fiindcă ambele au ignorat sistematic existența Logo- 
sului divin, raționalitatea lumii naturale şi ontologia 
psihofizică a chipului lui Dumnezeu din om. 

Consecințele acestor omisiuni sunt considerabi- 
le, fiindcă au introdus o adevărată prăpastie între ce- 
le gândite şi cele înfăptuite de Dumnezeu. În virtutea 
principiului că ideile sau noţiunile generale rămân an- 
terioare lucrurilor, Anselm considera, ca şi Augustin, 
că experienţa interioară a omului, care se reflectă în 
mintea lui, este mai sigură decât celelalte izvoare ale 
cunoaşterii omeneşti, fiindcă ideea permite omului să 
descopere adevărul neschimbat, adică ideea de Dum- 
nezeu din mintea lui. | 

Cu toate că raţiunea omului are caracter pur psi- 

„hologic, este totuși capabilă să gândească pe Dumne- 
zeu atât ca existență, cât şi ca ființă, fiindcă avem pe 
Dumnezeu în mintea noastră ca ființă atât de perfec- 
tă, încât nu putem cugeta o altă ființă mai perfectă sau 

mai desăvârşită decât aceasta'?. Se vede însă că An- 
selm nu căuta o probă ontologică, ci una apriorică', 
de natură psihologică, pentru că altfel n-ar fi invocat 
în sprijinul deducțiilor sale pe nebunul care neagă pe 
Dumnezeu. 

Pentru Anselm, existența lui Dumnezeu nu trebu- 
ia să răsară din intuiţia (ontologică a) fiinţei divine, ci 
din constrângerea (speculativă a) legilor rațiunii, pe 
care nebunul o ignoră din cauza necredinţei lui. Dacă 
în mintea care cugetă există ideea unei fiinţe faţă de 
care nu poate exista alta mai mare, atunci această fiin- 
ță trebuie să existe şi în realitate*. Departe de persoa- 
na Logosului divin obiectiv, acest cogitari constituie 
dovada apriorismului subiectiv anselmian, cu carac- 
ter logic constrângător, care vrea să ne arate că reali- 
tatea mintală creează şi condiționează orice altă reali- 
tate, chiar şi pe cea obiectivă*5. 


Obiecţii împotriva argumentului 


Împotriva acestei tentative a lui Anselm, care în- 
cearcă să deducă existenţa lui Dumnezeu dintr-o sim- 


32 Pr. Prof. Dr. Isidor Todoran şi Arhid. Prof. Dr. loan Ză- 
grean, op. cit., p. 57. 
33 De altfel, Kant este cel care a vorbit pentru prima dată de 


argumentul ontologic, pentru că el a pus accentul pe categoriile 


de gândire existente în mintea omului (cauzalitate, spațiu, timp), 


care îi permit acestuia să modeleze natura exterioară după opinia 


sa subiectivă. El a pus bazele unei ştiinţe care a pornit de la gân- 
direa subiectivă a omului, în detrimentul gândirii obiective. 

3 Pr. Prof. Dr. Isidor Todoran şi Arhid. Prof, Dr. loan Ză- 
grean, op. cil., p. 58. 

3 Ibidem, p. 68. 

plă idee, călugărul Gaunilo demonstra, dimpotrivă, că 
existența reală a unui lucru nu se poate deduce din 
simpla lui existență mintală. Chiar dacă am admite, 
spune Gaunilo concesiv, că am putea avea o idee des- 
pre Dumnezeu, şi anume că fiinţa lui Dumnezeu con- 
stituie ceva faţă de care altceva mai mare nu se poate 
cugeta, totuşi aceasta nu înseamnă că Dumnezeu ire- 
buie să existe şi în realitate. 

Trebuie mai întâi ca această existenţă să ne fie da- 
tă ontologic ca atare, pentru ca apoi să-i putem adă- 
uga oricare alt atribut, fie şi acela că în raport cu 
Dumnezeu nu putem gândi ceva mai mare. Dacă se 
porneşte de la premisa că ceea ce există în intelect 
trebuie să existe şi în realitate, atunci s-ar putea de- 
monstra existenţa reală a oricărei închipuiri din min- 
tea omenească. 

Gaunilo ilustrează absurditatea acestei deducţii, 
făcând apel la exemplul legendarei insule Atlantida, 
„0 insulă pierdută”, care s-ar afla undeva în ocean, în- 
tr-un loc pe care nimeni nu-l cunoaşte şi pe care ni- 
meni n-a văzut-o şi nici n-o poate descoperi: Despre 
această insulă se spune că ar fi unică în felul ei şi că ar 
întrece în bogăţie şi în frumuseţe oricare altă insulă de 
pe pământ. Nimic nu mă împiedică să-mi pot face o 
idee despre o astfel de insulă atotpertectă. O pot avea 
în minte. Urmează de aici că există şi în realitate? 

Desigur, după argumentarea lui Anselm, spune 
maliţios Gaunilo, această insulă ar trebui să existe, 
căci negarea existenţei ei ar constitui o contradicție. 
În răspunsul său, Anselm declară cu superioritate că, 
deşi ar putea fi de acord cu obiecţia lui Gaunilo, că 
ideea unui lucru nu implică neapărat şi existența lui 

reală, pretinde totuşi că argumentul ontologic consti- 
tuie o excepţie, pentru că aici nu este vorba de o insu- 
lă legendară, ci de Fiinţa divină supremă. 

„Nam etsi possunt cogitari non esse, omnia tamen 
possunt cogitari non esse praeter id quod summus 
est” („Deşi se poate cugeta că nu există, totuşi toate 
cele câte se pot cugeta nu sunt asemănătoare cu ceea 
ce este suprem”). 

Deşi răspunsul lui Anselm este apreciat pentru 

„suprema lui frumuseţe stilistică”, totuşi nu aduce ni- 
mic nou în sprijinul tezei sale decât tot propriile lui 
afirmaţii”. 

Astfel, disputa stârnită în jurul argumentului onto- 
logic, care oscilează între realismul extrem de inilu- 
enţă platonică al lui Anselm, unde ideile există inde- 
pendent de lucruri (universalia ante res), şi realismul 
moderat al lui Gaunilo, unde ideile sunt dependente 
de lucruri (universalia in re), constituie o dispută ar- 
tificială, care nu poate depăşi opoziţia dintre suflet şi 
trup, fiindcă trupul rămâne o realitate amortă, lipsită 
de structură raţională interioară, care se opune sufie- 
tului rațional. 

Trebuie remarcat însă că Anselm se abate la un 
moment dat de la principiul său de bază, care pretin- 
de că ceea ce avem în minte (in intellectu solo) trebu- 
ie să existe şi în realitate şi susține în mod contradic- 
toriu că o astfel de fiinţă trebuie să existe nu numai în 
minte, ci şi în realitate. 

Căci, spune el, o ființă care ar fi doar în minte, apri- 


oric, nu ar putea corespunde cu mărimea sau modul 


3% Jbidem, p. 66. 

de a fi al fiinţei pe care o avem în realitate”. Anselm 
introduce astfel, în demonstraţia sa, un element sensi- 
bil, o mărime reală obiectivă, care devine mai impor- 
tantă decât conceptul mintal subiectiv”. 

- Sub o formă oarecare, orice gândire apriorică tre- 
buie să fie valorificată în lumea existenţei obiective, 
adică să se sprijine pe un punct ferm din lumea văzută, 
ca să poată fi valabil şi în cadrul ei*. În realitate, aces- 
te ambiguităţi anselmiene, ca şi cearta universaliilor, 
de fapt, rămân toate rodul unei gândiri filosofice, care 
face abstracţie sistematică de persoana divină a Logo- 
sului, în Care Tatăl a gândit lumea din eternitate şi prin 
Care a adus-o la existenţă în timp, prin Duhul Sfânt. 


Interpretarea ortodoxă a argumentului 


Dacă ne referim la teologii ortodocși, observăm că 
există o mare varietate de opinii în ceea ce priveşte 
argumentul ontologic. Dacă teologii ruşi, ca Macarie 
şi Canev, conferă argumentului numai valoare psiho- 
logică, teologul grec Andrutsos îl respinge fără drept 
de apel. Cât priveşte pe teologii români, aceştia osci- 
lează între V. Găină, care are mari rezerve faţă de un 
astfel de argument, şi mitropolitul Irineu Mihălcescu 
sau I. Gh. Savin, care caută să îl reabiliteze. Profeso- 
rul Savin ajunge la concluzia că ideea de Dumnezeu, 
dată cu necesitate cugetării noastre, implică necesar 
existenţa Sa absolută. 


3 Ibidem, p. 58. 
.% Ibidem, p. 61. 
"39 Ibidem, p. 73. 

Începând însă din al treilea deceniu al secolului 
trecut, teologia românească a început să redescope- 
re filonul gândirii patristice răsăritene şi să explore- 
ze calea ontologică, care avea să ducă la depăşirea 
spinoasei controverse a universaliilor, care a generat - 
disputa dintre Anselm şi Gaunilo, aşa cum am arătat 
anterior. 

De la bun început, trebuie subliniat însă că omul 
nu se naşte cu idei şi nici raţiunea nu poate genera 
aprioric idei valabile cu privire la existenţa lui Dum- 
nezeu, fără să recurgă la suportul lor obiectiv. Chiar 
Anselm este obligat să recunoască până la urmă că 
„sub o formă oarecare, orice gândire apriorică trebuie 
să fie valorificată în lumea existenţei obiective”, adică 
să atingă un punct ferm în lumea văzută, ca să poată fi 
valabilă şi în cadrul ei. 

Dar chiar şi aşa controversa stârnită în jurul argu- 
mentului ontologic rămâne o controversă pur filoso- 
fică, ce face apel la noțiunea abstractă de idee minta- 
lă sau de Fiinţă supremă şi introduce o prăpastie de 
netrecut între om şi Dumnezeu. Controversa în cau- 
ză evită să vorbească, în lumina Revelaţiei divine, de 
noțiunile de persoană sau har necreat, care deschid 
pe Dumnezeu față de om și creaţie, şi creaţia, în frun- 
fe cu omul, către Dumnezeu. 

Tendinţa de a deduce existența ontologică a lui 
Dumnezeu dintr-o idee apriorică din mintea omului, 
fără intervenţia lui Dumnezeu, este respinsă categoric 
de Sfântul Maxim Mărturisitorul, care arată că „Duhul 
Sfânt nu este absent din nicio făptură şi mai ales din 
cele ce s-au învrednicit de rațiune. El o susţine în exis- 
tenţă pe fiecare, întrucât Dumnezeu şi Duhul lui Dum- 

nezeu Se află, prin puterea providenţiatoare, în toate”. 


Fără Revelația divină, omul căzut în păcat, omul care a 
confundat pe Creator cu creaţia în chip panteist, n-ar fi 
ajuns niciodată să descopere existenţa unui Dumnezeu 
transcendent şi personal în raport cu lumea imanentă, 
pe care a creat-o din iubire faţă de om. 

În disputa universaliilor, dreptatea a fost de partea 
scolasticilor, care aveau în vedere relaţia exterioară 
dintre idee şi lucruri, dar care făceau abstracţie, din 
nefericire, de structura raţională a creaţiei, introdu- 


când astfel o ruptură interioară între idei şi lucruri, fi- 


indcă, în timp ce ideile au caracter rațional, lucrurile 
sensibile rămâne amorfe în constituţia lor interioară. 

În lumina gândirii răsăritene, ideea apriorică a lui 
Dumnezeu din mintea omului, de la care porneşte ar- 
gumentul ontologic, este rezultatul unei concepţii au- 
tonome, care închide omul în el însuşi şi face abstrac- 
ție de două lucruri. 

Pe de o parte, trece cu vederea legătura iei a 
omului cu Dumnezeu, ca realitate total transcendentă, 
fiindcă un Dumnezeu conceput filosofic, ca fiinţă me- 
tafizică, rămâne izolat în transcendenţa Sa inaccesibilă, 
fără să coboare la om, ca persoană divină iubitoare. 

Pe de altă parte, ideea apriorică a lui Dumnezeu 
din mintea omului este rezultatul unei activități raţio- 
nale a sufletului omenesc, care rămâne exterioară tru- 
pului, fiindcă constituţia trup ia este lipsită de rațio- 
nalitate interioară. 

Desigur, pentru depăşirea prăpastiei ontologice 
ăpărută între om şi Dumnezeu pe această cale, se face 
apel la mintea care-L gândeşte pe Dumnezeu în mod 


4 Sf. Maxim Mărturisitorul, op. ciz., p. 38. 

speculativ, dar care, din nefericire, face abstracţie de 
întâlnirea personală a omului cu Dumnezeu. 

Sfântul Maxim Mărturisitorul spune că este o ca- 
le atât de lungă de la om la Dumnezeu, încât omul nu 
putea să o străbată singur, fără ca Dumnezeu să co- 
boare la om. Sau, mai bine-zis, absenţa energiilor ne- - 
create deschide un adevărat abis între om și Dumne- 
zeu, care scoate în evidenţă caracterul antropocentric 
al argumentului ontologic elaborat de Anselm. 

Teologia ortodoxă consideră că argumentul ontolo- 
gic trebuie să se sprijine pe trei elemente fundamentale: 

a) pe harul divin ca energie necreată a lui Dum- 
nezeu în Treime, Care iese în întâmpinarea omului, 
pentru ca omul să înainteze spre Dumnezeu, cu crea- 
ţia, în Hristos şi Duhul Sfânt; 

b) pe chipul lui Dumnezeu din om care constituie 
„vatra ” energiilor necreate, prin care Dumnezeu îm- 
brățişează întreaga ființă psihofizică a omului în vir- 


tutea structurii raționale a trupului, şi 


c) pe structura rațională a creaţiei văzute ca- 
re oglindeşte trei lucruri: înțelepciunea Creatorului, 
după cuvântul psalmistului: „Cerurile spun slava lui 
Dumnezeu şi facerea mâinilor Lui o vesteşte tăria” 
(Ps. 18, 20); pe prezenţa lui Dumnezeu în creaţie, în 
puterea Duhului, Care Se purta peste ape la facerea 
lumii (cf. Gen. 1, 2) şi pe aspirația întregii creaţii vă- 
zute de a se elibera de stricăciune, ca să se împărtă- 
şească de slava fiilor lui Dumnezeu (cf. Rom. 6, 12). 

Cu alte cuvinte, energiile necreate introduc o anu- 
mită corespondenţă interioară între ontologia creaţiei 
personificată în om, care rămâne deschisă către Dum- 
nezeu, şi ontologia trinitară veşnică, unde Persoanele 


75 - 


divine rămân deschise faţă de om şi creaţie. Pe firul 
energiilor necreate, Dumnezeu coboară la omul zidit 
după chipul Său, iar omul se înalță spre asemănarea cu 
Dumnezeu, în Hristos şi Biserică, prin Duhul Sfânt. 

Argumentul ontologic îşi descoperă adevărata lui 
semnificaţie numai atunci când fiinţa lui Dumnezeu, 
ca de alfel şi ființa omului, zidită după chipul Crea- 
torului, au caracter ipostatic. 

Tendinţa de a pune chipul lui Dumnezeu în relație 
unilaterală cu funcţiile psihologice ale sufletului ome- 
nesc, cu mintea omului în detrimentul trupului, trans- 
formă argumentul ontologic în simplu pretext de spe- 
culație abstractă şi controversă filosofică. 

Teologia nu este filosofie, ca să peroreze specula- 
tiv despre om sau Divinitate, ci se întemeiază pe ener- 
giile necreate care constituie legătura dinamică Şi per- 
sonală dintre Dumnezeu şi om, pentru ca omul, zidit 
după chipul lui Dumnezeu, să tindă spre asemănarea 
cu Ziditorul său. | 


ARGUMENTUL COSMOLOGIC 
Istoricul argumentului 


Este vorba despre un argument care îşi propune să 
dovedească existența lui Dumnezeu pornind de la ca- 
racterul mărginit sau trecător al lumii (cosmos în gre- 
ceşte), care postulează existența unei cauze absolute 
şi nemărginite a ei. La baza acestui argument se află 
ideea de cauzalitate, care ne arată, într-un sens mai 
larg, că orice efect are o cauză. | 

„Pe acest temei, chiar Voltaire a fost nevoit să recu- 
noască faptul că „universul mă încurcă şi nu pot gândi 

că ceasul poate exista fără un ceasornicar”. În virtutea 
legii cauzalităţii, lumea este considerată ca efect al unei 
Cauze supreme, Care este Dumnezeu. Dacă în lume lu- 
crurile se condiţionează reciproc, atunci lumea în an- 
samblul ei trebuie să fie rezultatul firesc al unei Cauze 
necondiționate sau absolute, care este Dumnezeu. Prin- 
cipiul raţiunii suficiente postulează pe Dumnezeu drept 
Cauză supremă a cosmosului contigent în care trăim. 

Argumentul cosmologic este cunoscut din vechi- 
me. Îl întâlnim atât la filosofii greci, ca Anaxagora, 
Platon şi Aristotel, cât şi la personaje cunoscute din 
lumea romană, ca Cicero sau Seneca. Aristotel spune, 
spre exemplu, că „Dumnezeu, Care nu poate fi văzut 
de nimeni, Se vădeşte în lucrurile Sale”. 

Sfânta Scriptură subliniază cu precădere acest ade- 
văr, mai ales pe acela că lumea la care se referă n-a 
fost creată dintr-o materie preexistentă, de către un 
Demiurg, ca în religiile .panteiste, ci are un început, 
fiind creată de Dumnezeu ex nihilo, adică din nimic. 
De aceea, dacă Moise ne spune că Dumnezeu a cre- 
at cerul şi pământul la început (cf. Gen. 1, 1), iar lov 
declară tot astfel că „Domnul a făcut toate acestea” 
(12, 9), Psalmistul în schimb vede întreaga creație ca 
un imn de laudă adus lui Dumnezeu şi rostește, în cu- 
vinte inspirate, că: , cerurile spun slava lui Dumnezeu 
şi facerea mâinilor Lui o vestește tăria ” (Ps. 18, 1). 

Mai mult chiar, Sfântul Apostol Pavel ne oferă cea 
mai evidentă formulare a argumentului cosmologic, 
atunci când scrie romanilor că „însuşirile cele nevă- 


zute ale lui Dumnezeu și puterea Lui cea veșnică se 
văd, prin cugetare, de la crearea lumii, în făpturile 
Sale ” (Rom. 1, 20). 

Părinţi bisericeşti au făcut adesea apel la acest ar- 
pument, prezentat în haină poetică şi stringenţă logi- 
că. Sfântul Atanasie face apel la ordinea cosmică şi 
întreabă: „Cine, văzând soarele răsărind în fiecare zi 
şi luna ivindu-se noaptea, crescând şi descrescând du- 
- pă legi neschimbate, iar dintre stele multe parcurgând 
şi schimbându-și variat mersul lor, altele mişcându-se 
în chip constant, nu va înțelege că există un Creator al 
lor, care le şi guvernează?” 

lar Sfântul Grigorie de Nazianz, unind inspirația 
cu logica, ne spune: „Cine vede o harfă făcută frumos 
şi bine alcătuită sau aude cântându-se cu ea, nu-şi re- 
prezintă pe cel care a făcut-o sau pe cel care cântă cu 
ea, cu toate că nu-l cunoaşte ca persoană?” 

Tot astfel, „dacă privim lumea, cunoaştem pe 
Dumnezeu, Care a creat totul şi cuprinde totul. Vede- 
rea şi raţiunea ne obligă să pornim de la cele văzute, 
de la ordinea din lume, la Autorul lor E SU picat la Cre- 
atorul divin'”!. 


Legea cauzalităţii 


Argumentul cosmologic se întemeiază pe câteva 
legi care se desprind din realitatea lumii văzute. Pro- 
fesorii de teologie I. Gh. Savin, Isidor Todoran şi lon 
Zăgrean vorbesc de trei probe sau legi: cea a cauza- 
lităţii, cea a contingenţei şi cea a mișcării, pe care le 
vom prezenta pe rând. După cum am văzut deja, le- 
gea cauzalităţii arată că lumea se prezintă ca o înlăn- 

“ţuire de cauze şi efecte, pentru că orice fenomen are 


+ Pr. Prof. Dr. Isidor Todoran şi Arhid. Dr. loan Zăgrean, op. 
cit., p. 78. 

propria lui cauză şi poate deveni la rândul său cauza 
altui fenomen. 

Dar, cu toate că nu e posibil ca un fenomen să de- 
vină propria lui cauză, în pofida cauzei care rămâne 
mereu anterioară efectului, totuşi mintea noastră ne 
spune că nu putem înainta la infinit din cauză în cau- 
ză, ci trebuie să ne oprim în cele din urmă la o primă 
cauză, care nu mai presupune o altă cauză. 

Sau, după cum spune Sfântul Dionisie Areopagitul: 
„Dumnezeu are cauza existenţei în Sine Însuşi Şi es- 

te Cauza existenţei tuturor celor ce există”. Aceasta 
este Cauza primă, care se impune cu necesitate şi pe 
care o numim Dumnezeu. Reflexia asupra naturii în 
general şi cercetarea ştiinţifică în particular, din lumea 
organică şi anorganică“, arată că principiul cauzalită- 
ţii, care postulează existenţa Cauzei prime, nu se spri- 
jină doar pe criterii de ordin subiectiv, ci are caracter 
obiectiv, care se impune de la sine. 

Cu toate acestea, D. Hume şi l. Kant au căutat să 
pună la îndoială principiul cauzalității, ca argument 
în favoarea lui Dumnezeu, sub forme diferite. 

D. Hume consideră că legea cauzalităţii are un 
simplu caracter subiectiv, fiindcă se mulţumeşte să 
constate succesiunea evenimentelor din lume, dar nu 
spune nimic obiectiv despre cauza lor. Hume încear- 
că să relativizeze principiul cauzalității, dar nu-l res- 
pinge ca atare, fiindcă constituie o lege obiectivă şi 
fundamentală, care se află la baza fenomenelor din 


4 Sf. Dionisie Areopagitul, De divinis nominibus, cap. LX, 8, 
PG UL, col. 953. 

4 Pr. Prof. Dr. Isidor Todoran şi Arhid. Prof. Dr. loan Ză- 
grean, op. cit., p. 45. 

univers şi postulează existența unei Cauze prime în 
afara lumii”. 

La rândul său, Kant merge mai departe şi respinge 
argumentul cosmologic, sub două aspecte. În primul 
rând, el susţine că principiul cauzalităţii, care se apli- 
că numai în domeniului lumii fenomenale, nu poate 
fi utilizat în domeniul lumii numenale, care rămâne 
o realitate de nepătruns pentru sfera rațiunii pure. Cu 
toate acestea, Kant s-a folosit de principiul cauzalității 
ultime, atât în domeniul lumii fenomenale, cât şi în cel 
al lumii numenale, a lucrului în sine, ca să poată rezol- 
va conflictul ştiinţific dintre rațiune şi sensibilitate. 

În al doilea rând, Kant consideră că argumentul 
cosmologic poate dovedi cel mult existența unui Or- 
panizator al lumii, pornind de la lume la Dumnezeu, 
în mod regresiv, dar nu pe cea de Creator al lumii, 
pornind de la Dumnezeu la lume, ca şi cum lumea ar 
fi opera lui Dumnezeu. 

Crearea lumii implică existenţa unei Cauze ultime 
care nu poate fi cunoscută prin ştiinţă, ci numai prin 
credinţă, căci aparţine lumii numenale, incognoscibi- 
lă în sinef5. Obiecţia lui Kant rămâne însă neîntemeia- 
tă, fiindcă rolul argumentului cosmologic nu este cel 
de a deriva lumea din fiinţa lui Dumnezeu, aşa cum 
pretindea el, ci să arate, cel mult, că existența lumii nu 
poate fi explicată fără existența lui Dumnezeu. 

Obiecţiile amintite ar putea lăsa impresia, la prima 
vedere, că filosoful Kant dă dovadă de inconsecven- 


4 Prof. 1. Gh. Savin, Existenţa lui Dumnezeu. Probele cos- 
“ mologică şi teleologică, Tipografia Cărţilor Bisericeşti, Bucu- 
reşti, 1943, p. 57. 
+5 Jbidem, p. 60. 
% Ibidem, p. 61. 

ţă teoretică. Când este vorba de ştiinţă, Kant infirmă 
propriul lui sistem de gândire şi aplică legea cauza- 
lității nu numai în domeniul realităților fenomenale, 
dar şi în cel al realităților numenale, din dorinţa de a 
concilia raţiunea cu sensibilitatea. 

Când se tratează despre argumentul cosmologic, 
Kant rămâne consecvent gândirii lui proprii şi pre- 
tinde că Dumnezeu, în calitate de Cauză creatoare, 
nu poate îi cunoscut pe calea ştiinţei, ci doar pe cea a 
credinţei. Această atitudine ambiguă este dictată însă 
de convingerile lui consecvent iluministe, care urmă- 
reau să apere caracterul autonom al raţiunii umane în 
faţa ingerinţelor religioase din vremea sa. Obiecţiile 
formulate de Hume și Kant rămân discutabile. 


Legea contingenţei 


Ca trăitori în lume, nu vedem şi nu venim în con- 
tact decât cu lucruri şi fiinţe trecătoare sau mărgini- 
te, care sunt şi nu vor mai fi, pentru că niciuna dintre 
acestea nu-şi are cauza existenţei în sine şi nici înce- 
puturile existenţei lor precare. — 

Căci ce existență în sine poate să aibă o piatră ne- 
trebnică din drum, pe care o aruncăm cu piciorul, pa- 
sărea care se înalță în văzduh, viermele care se târăş- 
te în noroi sau peştii care trăiesc în adâncul apelor? 
Chiar viața omului pe pământ este comparată cu floa- 


"rea câmpului, pentru că rămâne tot atât de trecătoare 


ca şi aceasta. 
De pretutindeni ne întâmpină faptul contingenței, 
lipsa de necesitate a existenţei, care ne obligă să căutăm 

la nesfârşit, pentru noi şi pentru fiecare lucru sau ființă, 
un lucru sau o fiinţă care să fie cauză a existenței. 

Omul care. străbate această cale lungă poate să 
ajungă în cele din urmă la existenţa unei Fiinţe supre- 
me, Care există prin Sine Însăşi, ens a se, şi Se găseş- 
te la originea celor existente. Căci, în caz contrar, ni- 
mic din ce există n-ar fi putut să înceapă să existe, da- 
că cândva n-ar fi existat ceva care să fi avut în sine, în 
mod necesar, raţiunea suficientă a existenţei lui. 

Sau, folosind un limbaj scolastic, am putea spu- 
ne că în lume există numai cauze secundare şi ființe 
şi lucruri contingente, care presupun o cauză primară 
şi necesară. În virtutea principiului rațiunii suficien- 
te, lumea cere, în totalitatea ei, o cauză primară, după 
cum fiinţele contingente cer o fiinţă absolut necesară, 
iar această cauză primară, care este o Fiinţă absolută 
şi necesară, pe aceasta o numim Dumnezeu“. 

În sprijinul contingenţei, pe care o implică argu- 
mentul cosmologic, s-a pronunţat şi Toma d” Aquino, 
care spune că „trebuie să admitem o Fiinţă necesa- 

_ră prin Sine Însuşi, Care nu-Şi găseşte în altceva ca- 
uza necesităţii Sale, dar care este Cauza altora, şi pe 
această Cauză o numim cu toţii Dumnezeu”. 

La rândul său, filosoful Leibniz, care porneşte pe 
scara unei gradate continuității a monadelor sale, con- 
cepute ca emanații fulgurante dintr-o primă monadă, 
consideră că aceste monade îşi coordonează existența 
după voinţa şi inteligenţa supremei monade care este 

_ Dumnezeu”. d 


+1 Ibidem, p. 27. 
% Ibidem, p. 29. 
% Ibidem, p. 31. 

Tot astfel Christian Wolf, discipolul lui Leibniz, 
susține că „lumea şi lucrurile din ea sunt întâmplă- 
toare, căci ele ar fi putut să fie altfel decât sunt. Deci 
ele sunt contingente în existența lor. Contingentul în- 
să nu-şi are în el necesitatea existenţei lui, ci într-un 
temei absolut, care rezidă în afară de el. Acest temei 
este Dumnezeu”. 

Obiecţia care s-a ridicat împotriva contingenţei 
constă în faptul că depăşirea lanţului cauzelor secun- 
dare şi trecerea spre o cauză primară nu sunt necesa- 
re, căci, luate în totalitatea lor, aceste cauze secunde 
se condiţionează reciproc şi nu mai au nevoie de pos- 
tularea unei cauze primare în afară de ele, de altă na- 
tură decât cea a lor. 

Această formulă a circuitului cauzelor secundare e 
admisă ca un adevăr peremptoriu de cugetarea filoso- 
fică modernă, indiferent dacă această cugetare provi- 
ne din cercurile pozitivismului ştiinţific al lui Auguste 
Comte sau din cele ale evoluţionismului idealist al lui 
Bergson şi al lui Le Roy. 

Refuzul unora şi al altora de a admite existenţa 
unei cauze absolute sau imixtiunea supranaturalului 
în ordinea naturală a existenţelor, îi determină pe toţi 
să adopte o atitudine ostilă faţă de valabilitatea logică 
a legii contingenţeis!. 

Această obiecţie nu e atât de temeinică pe cât vor 
să o prezinte susținătorii ei. Oricât s-ar condiționa re- 
ciproc cauzele secundare, acestea tot cauze secunda- 


re rămân, fiindcă mulţimea cauzelor şi chiar totalita- 


*% Ibidem. 
s1 Ibidem, p. 32. 

tea lor nu pot schimba calitatea lor, aşa cum remar- 
ca Kant însuşi. Chiar dacă o determinare prin cauze- 
je secundare ne-ar putea da explicaţia de fapt a unui 
complex de fenomene, cerința spiritului nostru după 
o cauză primară, care să ne scoată din cercul cauzelor 
secundare, rămâne neîmplinită. 

Totalitatea cauzelor secundare nu ne poate da cau- 
za primară, după cum totalitatea idioților din lume nu 
ne va oferi vreodată o inteligenţă sclipitoare. Sau, după 
cum totalitatea statuilor, din marmura cea mai pură şi 
cu cea mai artistică execuţie din lume, nu ne-ar putea 
da la iveală o fiinţă cugetătoare. 

Oricum am privi această problemă, cantitatea lucru- 


rilor nu poate schimba calitatea lor şi, oricât de multe | 


cauze secundare se vor aduna, ele nu vor înceta de a 
fi ceea ce sunt: cauze secundare, care îşi cer cauza lor 
primară“. Cu alte cuvinte, am putea spune că pluralita- 
tea cauzelor secundare îşi poate găsi unitatea numai în 
Dumnezeu, Cel Unul după fiinţă şi întreit în persoane. 

În decursul acestei expuneri am întâlnit adesea 
termeni precum cauze secunde şi Cauză primă, ulti- 
ma sintagmă fiind înțeleasă mai mult ca idee decât ca 
persoană, aşa cum ne arată Scriptura. Este vorba de 
un limbaj scolastic, care ar rămâne bun în esenţa lui, 
dacă n-ar face abstracţie de noţiunea de persoană, ca 
să introducă o prăpastie de netrecut între Cauza pri- 
mă şi cauzele secunde, datorită faptului că aceste ca- 
uze secunde funcţionează independent faţă de Cauza 
- lor primă şi conferă lumii văzute un caracter autonom 
în raport cu Dumnezeu. | 


5 Ibidem, p. 34. 

Din cauza rupturii dintre lumea văzută şi cea ne- 
văzută, provocată de caracterul autonom al lumii vă- 
zute, relația dintre Cauza primă şi cauzele secunde 
se transformă într-un joc intelectual, lipsit de baza lui 
reală, dată în Logosul etern al Tatălui, prin Care toate 
au fost făcute (cf. In 1, 1-3), şi în Duhul lui Dumne- 
zeu, Care Se purta peste ape la crearea lumii, aşa cum 
ne arată Geneza. | 

Dilema dintre Cauza primă şi cauzele secunde 
poate fi depăşită cu adevărat numai atunci când între 
Cauza primă şi cauzele secunde se instaurează ener- 
giile necreate, care introduc relații personale între 
Dumnezeu şi omul care adună în sine creaţia, pentru 
a depăşi astfel prăpastia filosofică dintre transcendent 
şi imanent. 

Astfel că la baza lumii contingente sau mărginite 
se află eternitatea lui Dumnezeu, care cheamă omul 
şi întreaga creaţie să se împărtăşească de nemurirea 
Creatorului. Contingenţa sau mărginirea noastră re- 
zultă din puterea infinității divine şi este menită să 
participe direct la infinitatea Cauzei prime, Care este 
Dumnezeu- Tatăl, în lumina Logosului, prin Care toa- 
te au fost create şi Care a mântuit lumea, prin puterea 
Duhului Sfânt. | 


Legea mişcării 


Legea mișcării a fost invocată în sprijinul argumen- 
tării cosmologice încă din vechime. Ca să dovedească 
existența Divinităţii, Aristotel face apel la legea miș- 
cării existente în lume. Atomii sau aştrii, organismele 
sau lucrurile neînsufleţite, toate sunt în continuă miş- 

care, fie că este vorba de rotaţie sau de translație, de 
atracţie sau de repulsie, de gravitație sau de inerție, de 
creştere sau descreştere sau de multe altele. 

De unde vine însă mişcarea? Răspunsurile sunt di- 
ferite. Empedocle, spre exemplu, explica cauza miş- 
cării din lume prin ura sau iubirea dintre elemente. 
Democrit o atribuia atomilor sau materiei. Stoicii o 
puneau pe seama fatalității divine, iar eleații o respin- 
geau din principiu. Aristotel, în schimb, considera că 
mişcarea se datorează unui prim impuls şi formei pure 

a lui Dumnezeu. 

Ca formă pură, Dumnezeu nu este supus mişcă- 
rii, fiindcă mişcarea nu aparține formei, ci materiei. 
Mişcarea nu este altceva decât tendința materiei către 
forme noi, şi cu cât forma pe care materia o îmbracă 
este mai pură, cu atât cantitatea de materie pe care o 
cuprinde este mai redusă. Acolo unde materia a atins 
forma ei cea mai înaltă de organizare, devenind o for- 
mă pură, nu mai există nici materie şi nici mişcare 
spre noi forme de organizare. În virtutea acestui fapt, 
Aristotel înţelege pe Dumnezeu ca forma pură lipsi- 
tă de mişcare sau prima mișcare nemișcată ori pri- 
mul mişcător nemișcat (proton chinon akiniton), ca 
temei metafizic al argumentării lui cosmologice. Pen- 
tru Aristotel, Dumnezeu rămâne o formă pură. 

Toma d” Aquino a preluat de la Aristotel legea miş- 
cării şi a folosit-o în sprijinul argumentării cosmolo- 
pice a lui Dumnezeu, în sens creştin, dar într-o formă 

„evident scolastică. 

„Prima şi cea mai evidentă cale (cae dovedirea 
existenței lui Dumnezeu — n.n.), spune el, este aceea 
care se deduce din mişcare. Căci este sigur şi simţu- 

rile o dovedesc, că ceva se mişcă în această lume. Or, 
tot ce mişcă, prin altceva se mişcă”. 

„Această (mişcare a unuia de către altul — n.n.) nu 
poate merge însă la infinit, fiindcă astfel nu s-ar mai 
găsi nicăieri primul producător de mişcare (primul 
motor) şi în consecință nici toate celelalte mişcări”. 

„„De aceea este necesar să se ajungă la un prim mo- 
tor, care el însuşi să nu mai fie mişcat de nimeni altul şi 
prin care noi toți înțelegem pe Dumnezeu”. 

Toma d' Aquino ţine să precizeze însă că „primul 
motor” rămâne permanent în „stare de act”, ca să le 
poată mişca pe toate celelalte, din starea lor de „po- 
tență” în cea de „act”. Astfel, în măsura în care Dum- 
nezeu este gândit ca „formă pură”, trebuie înțeles, în 
acelaşi timp, şi ca actus purus*. 

Legea mişcării, expusă în termeni filosofici, care 
fac abstracţie de noţiunea de persoană, are caracter 
ambiguu. Pe de o parte, ea poate fi invocată în spriji- 
nul acelui prim motor nemișcat, de care vorbea Aris- 
totel sau Toma d” Aquino, dar și împotriva ei, aşa cum 
procedează materialiştii, care socotesc că mişcarea 
constituie o calitate a materiei cu caracter veşnic. 

În vederea acestui scop, materialiştii fac apel la /e- 
gea inerţiei şi la legea constanței. Legea inerției arată 
că niciun corp nu se mişcă din starea lui de repaus fără 
o cauză exterioară, în chip mecanic, iar legea constan- 
fei consideră că energia este cauza interioară a mişcă- 
rii, cu caracter constant sau etern, în mod dinamic. 

Cu ajutorul acestor legi, materialiştii pretind că ar 
fi inutil să mai căutăm o cauză a mişcării în afară de 


55 Ibidem, p. ||. 

lume şi să renunțăm la Dumnezeu ca primul motor 
nemișcat, fiindcă mişcarea constituie o însuşire ine- 
rentă a materiei. 

În alţi termeni, am putea spune că teoria materia- 
listă, cu privire la caracterul etern al mişcării, ilustrea- 
ză doar legea conservării materiei, pusă în circulație 
de Lavoisier: „În lume nu se pierde nimic, nimic nu 
se creează, ci totul se transformă”. 

lată însă că alături de legea energiei constante exis- 
tă şi o lege a entropiei, care caută să dovedească con- 
trariul. Această lege, care a fost descoperită de fizicia- 
nul Clausius şi formulată de W. Thomson, susține că, 
deşi cuantumul energiei din lume rămâne mereu ace- 
laşi, există totuşi o creştere periculoasă a coeficientu- 
lui de energie calorică în detrimentul celorlalte forme 
de energie, cu consecinţe extrem de periculoase, fi- 
indcă este vorba de efectul de seră, pe care îl cunoaş- 
tem astăzi şi care are drept consecinţă o pierdere de 
energie, ca şi cum lumea ar putea să aibă un sfârşit”. 

Astfel, legea mişcării în general, care se bazează pe 
caracterul constant al energiei în univers, dar şi pe cel 
al pierderii de energie, cum se desprinde din legea en- 
tropiei, are caracter relativ. Pe de o parte, ea poate fi in- 
vocată de materialişti împotriva existenţei lui Dumne- 
zeu, fiindcă mişcarea ar constitui o însuşire imanentă Şi 
eternă a materiei, în sens panteist, iar, pe de altă parte, 
ea poate fi invocată în calitate de cauză transcendentă 
şi mecanică a mişcării din lume, în sens deist. 

Cum se explică însă caracterul relativ al legii miş- 
" cării şi al tuturor legilor naturale, care fac obiectul 


54 Pr. Prof. Isidor Todoran şi Arhid. Prof. Dr. Ioan Zăgrean, 
op. cit., p. 48. 


88 


A 
ştiinţei? Profesorul Savin constată că „ştiinţa poziti- 
vă nu poate admite ideea de primum moveus din cau- 
ză că respinge supranaturalul, pentru un motiv foarte 
clar. Dacă ar accepta supranaturalul, ştiinţa ar înceta 
de a mai fi ştiinţă”. 

În realitate, cauzele acestei respingeri a supranatu- 
ralului de către ştiinţă sunt mai adânci. Este vorba de o 
reacţie împotriva unui creştinism care a căutat să facă 
apel la dogme, lipsite de bază biblică, care a opus ne- 
mișcarea lui Dumnezeu mişcării lumii, prezentând pe 
Dumnezeu ca simplu motor nemișcat, iar lumea ca re- 
alitate autonomă „care se roteşte în jurul soarelui”. 


Consideraţii teologice ortodoxe 


Mai întâi trebuie subliniat faptul că Dumnezeu nu 
este numai substanță nemişcată, ci este şi persoană 
divină, Care rămâne atât dreaptă, cât şi iubitoare fa- 
ţă de om. Scriptura ne arată că Dumnezeu n-a rămas 
indiferent faţă de drama căderii omului, ci a coborât 
la om ca să-l izbăvească de sub osânda păcatului şi a 
morţii. Potrivit Scripturii aflăm că „„ Dumnezeu aiâi a 
iubit lumea, încât pe Fiul Său Unul Născut L-a dat, 
ca oricine crede în El să nu piară, ci să aibă viață 
veșnică ” (n 3, 16). 

În al doilea rând, Fiul lui Dumnezeu, ca Logos, 
coboară în lume, fiindcă lumea dispune de o raționa- 
litate interioară (reflex al raţiunilor divine) care face 
posibilă întruparea Fiului. Sfântul Atanasie cel Mare 


spune despre Cuvântul Tatălui că, „întrupându-Se ca 


5 Prof. 1. Gh. Savin, op. cit., p. 24. 

om, adună în Sine raţiunile generale şi particulare ale 
lucrurilor. Nu le adună în Sine printr-o acţiune exer- 
citată asupra lor în mod exterior, ci prin faptul că le 
umple de iubire şi de pace reciprocă. Hristos văzut ca 
Raţiune şi Iubire unificatoare a tuturor este EI Însuşi 
Biserica”. 

În al treilea rând, lumea se luminează în relaţia sa 
ontologică cu Dumnezeu, Care este sensul ei suprem. 
Lumea e deosebită de Dumnezeu, dar nu e despărțită 
de El nici în esenţa ei, nici în sensul ei. Sensul lumii e 
implicat în sensul lui Dumnezeu. Raţionalitatea lumii 
îşi descoperă un sens prin faptul că se completează 
cu raționalitatea subiectului uman, care e conştientă 
şi inepuizabil de bogată, fără să constituie o repetare 
monotonă. Numai în om raționalitatea cu infinite vir- 
tualităţi ale naturii capătă un sens sau ajunge la o mai 
deplină împlinire a ei. Lumea ca natură se dovedeşte 
o realitate unitară raţională existând pentru dialogul 
interuman, ca o condiţie pentru dezvoltarea spiritua- 
lă a omului şi a umanităţii. După Părinţii bisericeşti, 
toate lucrurile îşi au raţiunile lor în Logosul dumne- 
zeiesc sau în Ratiunea supremă, Care, deși rămâne 
nemişcată, le susține și le mişcă pe toate prin energii- 
le divine, nedespărțite de Tatăl şi de Duhul Sfânt. 

Diferenţa dintre consideraţiile cosmologice pri- 
vind cele trei legi amintite mai sus (a cauzalității, a 
contingenţei şi a mișcării) şi consideraţiile ortodo- 
xe asupra aceluiași subiect este evidentă. Dacă, în 
„primul caz, legile amintite pun în evidență legătura 
exterioară dintre Divinitate şi lumea naturală, fapt 
care explică caracterul ei autonom, în cel de-al doi- 
lea caz descoperim legătura interioară a creaţiei cu 

Dumnezeu și prezenţa lui Dumnezeu în creaţie, în 
mod teonom, pe calea energiilor necreate, care se 
oglindesc în raționalitatea lumii văzute şi nevăzu- 
fe. Acesta este motivul pentru care creştinismul ră- 
săritean militează pentru transfigurarea creaţiei, în 
timp ce creștinismul apusean oscilează între sacra- 
lizarea lumii şi secularizarea ei. 


ARGUMENTUL TELEOLOGIC 
Specificul argumentului 


Străduința omului pentru cunoaşterea lumii şi a 
vieţii s-a manifestat totdeauna în două direcţii. Pe de 
o parte, omul a căutat să cunoască, cu ajutorul raţi- 
unii, cauzele diferitelor fenomene care se petrec în 
jurul său, în virtutea legii cauzalităţii, iar, pe de altă 
parte, să afle scopul pentru care se produc aceste fe- 
nomene, datorită legii finalității. 

În timp ce argumentul cosmologic se prevalează 
de legea cauzalităţii, argumentul teleologic are în ve- 
dere legea finalității. Argumentul teleologic caută să 
dovedească existenţa lui Dumnezeu pornind de la or- 
dinea, armonia şi finalitatea existente în lume“. 

Ordinea și finalitatea sunt două noțiuni care se 
sprijină reciproc, fiindcă nu poate exista ordine fără 

finalitate și nici finalitate fără ordine. 

Denumirea argumentului vine de la cuvântul gre- 
cesc felos (scop) şi constituie argumentul formulat şi 
utilizat cu predilecție de filosofia antică, dar şi de cea 


% Pr. Prof. Isidor Todoran şi Arhid. Prof. Dr. loan Zăgrean, 
op. cit., p. 50. 

creştină, de la începutul ei. În filosofia zzinat frumu- 
seţii şi armoniei din lume, de origine divină, pe care 
îl descoperim în cuvintele inspirate ale Psalmistului: 
„Cerurile spun slava lui Dumnezeu și facerea mâini- 
lor Lui o vesteşte tăria” (Ps. 18, 1). 

“Revelația naturală şi cea supranaturală au constitu- 
it pentru Părinţii bisericeşti o puternică motivare pen- 
tru dovedirea existenţei lui Dumnezeu şi a permanen- 
tei Sale prezenţe în lume, pe temeiul armoniei şi al fi- 
nalităţii întregii creaţii. 

E drept că primii scriitori creştini nu s-au ocupat 
în chip deosebit de problema existenţei lui Dumne- 
zeu, aşa cum se procedează astăzi. Pentru Apologeţi, 
ca şi pentru Părinţii bisericeşti, ca Sfântul Atanasie 
cel Mare, Sfântul Vasile cel Mare, Sfântul Grigorie de 
Nazianz sau Sfântul Maxim Mărturisitorul, problema 
capitală era cea a lui lisus Hristos ca Logos, în rapori 
cu Sfânta Treime şi cu lumea creată de El. 

Existenţa lui Dumnezeu era socotită ca o realitate 
dată cu anticipație şi de la sine înţeleasă. Atenţia lor 
se îndrepta spre ordinea şi finalitatea din lume, care 
constituiau pentru ei calea cea mai sigură pentru cu- 
noaşterea lui Dumnezeu. Astăzi, argumentul teleolo- 
gic poate fi interpretat în trei direcții principale. 


Teoria idealistă 


În epoca antică, Părinţii bisericeşti căutau să explice 

_ ordinea şi finalitatea cosmosului în lumina Logosului 

etern al Tatălui, prin Care toate au fost create şi condu- 

se spre scopul lor final, fiindcă existența lui Dumnezeu 
şi a ordinii voite de El era dată cu anticipație. 

ein tea ata 


În epoca modernă lucrurile se schimbă radical, din 
cauză că moderniştii” refuză să accepte atât ordinea, 
cât şi finalitatea din lume, aşa cum au fost ele voite de 
Dumnezeu, cât şi pe Dumnezeu Însuşi, în calitate de 
Autor al ordinii şi al finalităţii din univers. 

Ruptura dintre lumea spirituală a lui Dumnezeu şi 
cea reală a omului, provocată de autonomia lumii na- 
turale, constituie o infirmare a Revelaţiei divine şi a 
transformat argumentul teleologic în obiect de con- 
troversă între ştiinţă şi teologie. 

Moderniştii nu neagă nici ordinea şi nici finalita- 
tea lumii, fiindcă ar însemna să conteste realitatea ca 
atare. Cu toate acestea, ei caută să înlocuiască ordi- 
nea voită de Dumnezeu cu o ordine voită de om. Avea 
dreptate filosoful Schelling când spunea că una dintre 
consecințele păcatului lui Adam constă în faptul că 
omul nu vrea să accepte lumea aşa cum a fost creată, 
ci să trăiască cu iluzia unei lumi concepute de el. 

Cea mai bună dovadă a acestui fapt o constitu- 
ie teoria idealistă a finalităţii, elaborată de Immanu- 
el Kant, cunoscutul filosof german. Pe de o parte, el 
consideră argumentul teleologic „ca pe cel mai vechi, 
cel mai puternic, cel mai corespunzător dintre toate 


57 Există două categorii de teorii cu privire la finalitatea lu- 
mii. Unele sunt idealiste, ca teoria lui Kant, Bergson sau Le Roy, 
care socotesc că ordinea şi finalitatea lumii sunt rezultatul gân- 
dirii, intuiţiei sau a imaginaţiei noastre, iar altele au caracter ma- 
terialist şi pun accentul pe determinism, pe hazard sau pe evolu- 
ţionism. Noi ne-am oprit la ultimele două, adică la teoriile care 
sunt legate de hazard sau de evoluționisrm, fiindcă acestea rămân 
cele mai răspândite în cultura europeană. Aceste teorii sunt ex- 
puse în lucrarea profesorului 1. Gh. Savin, Apologetica, vol. II, 
Tipografia Cărţilor Bisericeşti, Bucureşti, 1943. 

cu mintea omenească, şi care, în tot timpul, merită 
respect. Lumea ne oferă o atât de impunătoare pri- 
velişte ca varietate, ordine, finalitate, frumusețe, în- 
cât praiul este neputincios să exprime impresia în fața 
acestei grandioase minunății!” 

Cu alte cuvinte, filosoful german admiră ca nimeni 
altul ordinea şi finalitatea din univers. Pe de altă parte, 
Kant transpune categoriile gândirii, de spațiu, timp sau 
cauzalitate, de la nivelul Raţiunii divine la cel al rațiu- 
ne umanest şi consideră că intelectul uman are caracter 
autonom şi constituie izvor al legilor naturale”. 

Cu toată credinţa lui în ordinea universală, Kant 
este convins că legile naturale nu rezidă în natură ca 
atare, în mod real, ci sunt dependente de mintea omu- 
lui, în mod ideal. După opinia sa, omul poate cunoaş- 
te lumea fenomenală sau sensibilă, dar nu poate cu- 
noaşte lumea numenală sau inteligibilă. 

Din acest cauză, el face abstracţie atât de Rațiunea 
supremă, Care este Logosul divin, dar şi de raționa- 
litatea creaţiei, fiindcă raţiunea nu exclude legile din 
natură, ci caută să impună naturii propriile ei legi. 

Pe această cale, Kant face abstracție de baza obiec- 


tivă a legilor naturale, care se află la temelia argumen- 


telor raţionale şi se prezintă drept demolatorul argu- 
mentelor referitoare la Dumnezeu. Este adevărat că 
filosoful german a pus accentul pe autonomia raţiunii 
umane, ca să-şi manifeste astfel opoziţia față de men- 
talitatea religioasă medievală, care constituia o frână 
în calea liberului exerciţiu al.raţiunii umane. 


s Thomas W. Torrence, Senso delo divino e la scienza moder- 
na, Libreria Editrice Vaticana, Citta del Vaticano, 1992, p. 43. 
- 5 Ibidem, p. ll8. 

Lozinca lui, care a devenit lozinca iluminismului, 
a fost: aude sapere, adică: îndrăznește să cunoşti. Dar 
filosofia kantiană, care a pus bazele ştiinţei moder- 
ne, a deschis totodată şi calea tuturor teoriilor care au 
confruntat cultura şi teologia europene, referitoare la 
ordinea şi finalitatea universului. ” 


Teoria hazardului 


Există însă şi numeroase teorii care au căutat să 
demonstreze, în sensul afirmațiilor anterioare, când 
am tratat despre teoria idealistă, lipsa de ordine şi de 
finalitate a lumii. | 

Una dintre ele este teoria hazardului, care respinge 
finalitatea lumii pe motiv că n-ar exista o ordine pre- 
stabilită de Dumnezeu în vederea acestui scop. Ordinea 
universală nu s-ar datora lui Dumnezeu, ca. Raţiune su- 
premă, ci hazardului sau întâmplării, datorită caracteru- 
lui autonom al lumii naturale. 

Tot ce ni se pare nouă ca ordine şi armonie e sau 
o simplă închipuire a noastră, sau, dacă există o ordi- 
ne, ea se datorează hazardului, care a făcut să se nască 
această ordine şi legile ei, din golul lipsit de ordine şi 
legi. Privită de pe malul mării, zbaterea ritmică a valu- 
rilor sau undelor ne dă impresia unor legi permanente 
ale vieţii, atunci când acestea nu sunt decât rezultatul 
ciocnirilor din sânul masei anarhic frământate“ 

Acesta este motivul pentru care se pretinde, de la 
Democrit şi până la Haeckel, că la baza ordinii uni- 


5 A .D. Sertillanges, Dieu ou rien?, vol. 1, p. 34, apud Prof, 
I. Gh. Savin, op. cit, p. 97. 

versale nu s-ar afla ordinea voită de Dumnezeu, ci or- 
dinea reieşită din ciocnirea întâmplătoare a atomilor. 

Din cauza mişcării lor înclinate — faimosul c/ino- 
men al lui Democrit —, atomii, de mărimi diferite, ar 
fi început să se ciocnească întâmplător între ei şi să 
dea naştere unei ordini nestabile la început, dar care 
s-a stabilizat cu vremea, sub forma concretă a ordinii 
şi armoniei permanente pe care o întâlnim în univers. 
Se lasă astfel impresia că ordinea finală a cosmosului 
este rezultatul unei dezordini iniţiale, ca şi cum ordi- 
nea ar proveni din dezordine. 

Pornind de la o astfel de premisă, Heraclit, supra- 
numit filosoful sumbru, susținea la vremea sa că „răz- 


boiul este tatăl tuturor lucrurilor”, fiindcă la temelia - 


cosmosului nu s-ar afla armonia, ci războiul dintre sti- 
hiile lumii. 

La rândul său, Epicur, care punea sensul vieții şi al 
existenţei umane în plăcerea fizică, condamna pe zeii 
care au făcut lumea, fiindcă aceştia şi-ar fi rezervat 
plăcerea pentru ei, iar pentru oameni ar fi rezervat nu- 
mai dureri şi nenorociri. Lumea nu este decât un com- 
plex de mizerii şi dureri, de boli, cruzime, cataclisme, 
epidemii, măceluri, războaie şi moarte. 

Şi, chiar dacă lumea a fost făcută de zei, spunea Lu- 
crețiu, aceştia nu se îngrijesc de ea şi nici n-au conce- 
put-o după un plan armonic inventat de ei, astfel că es- 
te lipsit de sens să cauţi un plan sau o finalitate a ei. 

După cum se observă, filosofii antici contestau or- 
dinea şi finalitatea lumii, fără să conteste şi zeii ca 
atare, datorită caracterului panteist al concepției lor 

“religioase. 

Filosofii antici vedeau fala clădită pe două princi- 

pii contrare, unul bun şi altul rău, care se confruntau la 

nesfârşit între ele, fără nicio finalitate, conferind istori- 


ei un caracter ciclic, bazat pe principiul stelar al veşni- 
cei reîntoarceri. Datorită acestui principiu, care se opu- 
nea ideii de progres eshatologic istoric sau linear, adus 
de creştinism, panteismul a împiedicat omul, milenii 
întregi, să evolueze din punct de vedere social, ştiinţi- 
fic sau tehnic. 

Natura întreagă avea caracter sacru şi omul se te- 
mea să acţioneze asupra ei ca să n-o profaneze. Creş- 


" tinismul a arătat că natura nici nu se confundă cu 


Dumnezeu, dar nici nu este rea în esența ei, fiindcă ră- 
ul nu ține de ființa creaţiei, ci de voința omului. Omul 
poate acţiona asupra naturii în sens bun sau rău, spre 
folosul sau în detrimentul său, aşa cum constatăm as- 
tăzi, mai mult ca niciodată. 

Căci cataclismele naturale sunt provocate adesea 
de dezordinea pe care omul a introdus-o în creaţie, 
din pricina răului moral. Poluarea la care este supu- 
să planeta noastră, din cauza exploatării iresponsabi- 
le a resurselor naturale, în scopuri comerciale, mili- 
tare sau hedoniste, a avut ca urmare încălzirea climei 
(efectul de seră) şi izbucnirea unor calamităţi distru- 
pătoare, ca incendii, inundaţii, uragane, alunecări ma- 
sive de teren şi multe altele. Toate s-au soldat cu sufe- 
rințe grele, cu pierderi numeroase de vieţi omeneşti şi - 
cu pagube materiale considerabile. 

În epoca modernă, Darwin, influenţat de filosofia 
kantiană, care aşază rațiunea umană în locul Raţiunii 
supreme, susține că în lume nu există ordine şi armo- 
nie care să vină de la Dumnezeu. „Căci, dacă s-ar pă- 
rea că universul, spune el, luat în ansamblul lui, vă- 
deşte urme evidente ale unei inteligenţe ordonatoare, 

luată în detaliu, această imagine se pierde şi ne găsim 
în prezența unor elemente în conflict, care se organi- 
zează prin însuşi acest conflict”*!. 

De aceea, Darwin transpune ciocnirea dintre 


atomi, din lumea fizică, de care vorbea Democrit, în 
lupta pentru supravieţuire dintre viețuitoarele din lu- 
mea biologică. 

„Lupta animalelor contra vieţuitoarelor de altă 
specie, care le servesc drept hrană, spune Darwin, ca 
şi lupta împotriva celor cărora le pot cădea ele însele 
pradă, sau lupta indivizilor din aceeaşi specie pentru 
locul de la banchetul vieţii”?, toate sunt exemple ale 
luptei pentru supravieţuire. 

Afirmațiile lui Darwin, ca şi cele ale lui Democrit, 
amintite mai sus, sunt considerate de modernişti ca 
dovezi în favoarea unei ordini, care se constituie ea 
însăşi, ca atare, prin ciocniri sau conflicte neprevăzu- 
te, care ţin de domeniul hazardului. Universul nu mai 
este organizat de Dumnezeu, ci se organizează prin el 
însuși, datorită conflictului şi hazardului. 

Au existat numeroase voci care au combătut teoria 
hazardului“, dar vocea cea mai autorizată o reprezin- 


*i Ibidem, p. 102. 

6 Prof. |. Gh. Savin, op. cit., p. 150. 

4% Teoria simplistă a lui Democrit, în metafizica ei materialis- 
tă, a întâmpinat de la început revolta bunului simţ. La vremea sa, 
Aristotel ironiza pe aceşti înaintaşi ai săi, numindu-i „filosofi ai 
nopții”, întrucât făceau să apară din întuneric sau din dezordine 
şi haos ordinea existentă în lume. Existenţa ordinii şi armoniei 
“a constituit din vechime un argument puternic pentru dovedirea 
existenței lui Dumnezeu ca Raţiune supremă sau Inteligență di- 
vină.. Căci numai o astfel de Fiinţă putea să creeze şi să guverne- 
ze ordinea şi armonia existente în lume, pe care vechii elini au 

tă ştiinţa contemporană. Căci după ce a pătruns mai 
adânc în taina universului, ştiinţa depăşeşte ideea de 
hazard şi începe să bată la porţile transcendenţei di- 
vine. Legile probabilității au arătat că ordinatoarele, 
programate să verifice teoria hazardului, ar fi trebuit 
să calculeze timp de miliarde de miliarde de ani, adi- 
că o perioadă aproape infinită, ca să dea la iveală o 
combinaţie de numere comparabile cu cele care au 
permis apariţia universului şi a vieții în urmă cu 16 
miliarde de ani. Altfel spus, probabilitatea matemati- 
că, pentru ca universul să-şi aibă originea în hazard, 
este practic nulă. 

Dar, şi mai concret, fizica nouă arată că, în cazul în 
care forţa de gravitație ar fi fost un pic mai slabă decât 
ar fi trebuit, atunci când s-a format universul, norii pri- 
mari de hidrogen nu s-ar fi condensat niciodată, ca să 
atingă pragul critic al fuziunii nucleare, iar stelele nu 
s-ar fi aprins niciodată. 

N-am fi fost mai fericiţi în caz contrar, căci o for- 
ţă de gravitație mai puternică ar fi provocat o adevă- 
rată ambalare a reacţiilor nucleare, astfel că stelele ar 
fi putut muri atât de repede, după ce s-ar fi aprins cu 


numit-o cosmos (podoabă). Această ordine atât de evidentă din 
univers l-a determinat pe Bergson să declare că „lumea pare mai 
degrabă o cugetare în acţiune decât o maşinărie în mers”, aşa 
cum era concepută în vremea sa. lar Laplace însuşi, care s-a în- 
cumetat să-i spună lui Napoleon că „n-a avut nevoie de prezența 
lui Dumnezeu în explicarea sistemului său”, recunoaşte totuşi că 
„mişcările de rotaţie și translație, după care se conduc corpurile 
cereşti, nu pot fi rezultatul întâmplării, ci cu o probabilitate de 
două sute de miliarde, aproximativ, ele au o cauză primară, care 
le-a dirijat în mersul lor”, 
% Jean Guitton, op. cit., p. 56. 

intensitate sporită, încât viața n-ar fi avut timp să se 
dezvolte pe pământ. 

Concluzia este mereu aceeaşi: oricare ar fi parame- 
trii consideraţi, dacă li se modifică valoarea oricât de 
puţin, suprimăm orice şansă de apariţie a vieţii. Con- 
stantele fundamentale ale naturii şi condiţiile iniția- 
le care au permis apariția vieţii par să fie reglate cu o 
precizie uimitoare“ 

"Astfel, „la originea lumii nu există evenimente în- 
tâmplătoare, hazardul, ci o condiţie cu mult superioară 
tuturor celor pe care le putem imagina: ordinea supre= 
mă care reglează constantele fizice, condiţiile iniţiale, 
comportamentul atomilor şi viaţa stelelor. Puternică, 
liberă, existentă în infinit, tainică, implicită, invizibi- 
lă, sensibilă, ca, ordinea, se află acolo, eternă şi nece- 
sară, în spatele fenomenelor, foarte sus, deasupra uni- 
versului, dar prezentă în fiecare particulă”s€. 

Mai mult chiar, un specialist în domeniu ne spune 
că „fizica actuală merge într-o direcţie total deosebi- 
tă faţă de fizica mecanicistă a secolelor trecute. Înce- 
pând cu anii *70 se înregistrează o tendinţă a ştiinţe- 
lor experimentale care manifestă o înclinaţie surprin- 
zătoare spre raportarea structurilor fundamentale şi a 
descoperirilor la un Logos sau la o Raţiune superioa- 
ră, care îşi face simţite efectele în lume. 

Marii cercetători de la Princeton şi de la Pasade- 
na, ca şi din alte centre cunoscute în lume, care studi- 
ază constituţia interioară a cosmosului, consideră că 
universul postulează existența unei raționalităţi supe- 
Tioare. Ei sunt primii, după două secole dominate de 


_% Ibidem, p. 55. 
6% Jbidem, p. 57. 

“pozitivism, de negare a oricărei metafizici şi a orică- 


rei teologii, care îndrăznesc să afirme în mod public 
că ştiinţa conduce la credinţa într-o „Inteligență orga- 
nizatoare a lumii”. 

Ordinea nu poate apărea din dezordine, la întâm- 
plare sau prin hazard, ci ea este rezultatul lucrării lui 
Dumnezeu, ca Inteligență personală organizatoare a 
lumii, Care a gândit-o din eternitate şi a realizat-o cu 
precizie uimitoare, la începutul timpului. 

Cu peste un mileniu şi jumătate în urmă Sfântul 
Atanasie cel Mare se exprima în cuvinte asemănătoa- 
re despre ordinea armonioasă a creaţiei, cu originea 
ei în Logosul etern, Care le mişcă pe toate cele crea- 
te prin EI, spre ţinta lor finală, după bunăvoința Tată- 
lui ceresc. | 

lată un text cu totul remarcabil al strălucitului Pă- 
rinte alexandrin: „Acelaşi Cuvânt atotputernic, atot- 
desăvârşit şi sfânt al Tatălui, sălăşluindu-Se şi întin- 
zând puterile Lui în toate şi pretutindeni, alcătuiește 
0 singură lume și o unică rânduială armonioasă a 
ei, El Însuşi rămânând nemișcat, dar mișcându-le pe 
toate, prin crearea şi orânduirea lor, după bunăvoi- 
rea Tatălui”. | 

Ca să pună în evidenţă caracterul simfonic al lumii 
văzute şi nevăzute, Sfântul Atanasie spune că Dumne- 
zeu poartă întreaga creaţie ca pe o liră, că rămâne trans- 
cendent creaţiei după fiinţă, dar este şi imanent ei, după 
lucrare, şi că îmbrățişează întreaga creaţie în mod armo- 
nios în Logosul Său etern. Astfel, atât teologia, cât și 
ştiinţa se întâlnesc astăzi pentru a infirma teoria hazar- 
dului — soluţie iraţională, venită din partea unor minți 
pretins raţionale — şi pentru a sublinia că la baza ordinii 

şi a finalității din lume se află înțelepciunea lui Dumne- 
zeu, Care a gândit lumea „cu precizie uimitoare”. 


Teoria evoluţiei 


O altă teorie îndreptată împotriva finalității exis- 
tente în lume este cea a evoluţiei, care susţine că ordi- 
nea şi finalitatea din lume n-ar fi opera unei Inteligen- 
fe sau Voinţe divine, ci rezultatul unei evoluţii lente şi 
îndelungate a materiei şi a forţelor inerente ei. 

Scopurile din natură sunt simple iluzii ale noastre, 
pentru că natura nu are scopuri. Natura evoluează ne- 
încetat şi numai anumite momente ale acestei evoluţii 
pot fi considerate ca scopuri deja atinse sau care ur- 
mează să fie atinse în viitor. Nu se poate vorbi de sco- 
puri preexistente în lume, ci doar de adaptare a mate- 
riei şi a vieţii la anumite cerinţe ale mediului. 

Adaptarea şi formarea organelor sunt rezultatul 
unei serii de adaptări accidentale între mediu şi vieţu- 
itoare, care n-au urmărit, intenționat, realizarea vreu- 
nui scop anume”. Întreaga ordine din lume s-a format 
etapă cu etapă, datorită unei evoluții lente şi progresi- 
ve a materiei, cu concursul legilor şi forţelor inerente 
ei. Datorită acestui fapt se poate vorbi cel mult de o 
finalitate inconștientă, care rămâne inerentă materiei, 
dar în niciun caz despre un plan conștient de organi- 
zare a materiei, în vederea unor scopuri urmărite de o 
fiinţă sau forţă care se plasează în afara ei. 

La baza acestei teorii Darwin aşază nu numai lupta 
“pentru existenţă, la care ne-am referit anterior, ci şi se- 
lecţia naturală. Lupta pentru existență, spune el, impu- 


$7 Prof. I. Gh. Savin, op. cit, p. 150. 

ne o selecționare a exemplarelor celor mai bine înzes- 
trate, care izbutesc să trăiască în detrimentul celor mai 
slabe, sortite să piară. Selecţia naturală este rezultatul 
unui proces lent, neîntrerupt şi îndelungat, care acumu- 
lează micile variaţiuni şi duce la transformarea inevi- 
tabilă a unor forme în altele şi deci a unor specii în alte 
specii, mai apte şi mai bine dotate pentru viaţă. 

Principiul conducător al selecţiei naturale ar fi ace- 
la că natura nu face salturi“. Darwin a trecut însă cu 
vederea câteva lucruri: 

a) nu sunt exemplarele cele mai puternice şi cele 
mai bine dotate pentru viaţă cele care au biruit, ci ade- 
sea cele mai mici şi mai slabe. Cum se explică faptul 
că a dispărut mamutul şi a rămas furnica? 

„b) specia refuză să-şi depăşească limitele ei. Aceas- 
ta poate varia, în cadrul limitelor sale, dar nu le poa- 
te depăşi vreodată, căci depăşirea lor atrage după sine 
sterilitatea“; 

c) evoluţia nu se realizează printr-un proces continuu, 
ci prin salturi, care au încetat odată cu apariţia omului, 
fiindcă se tratează despre un proces care a avut loc odată 
pentru totdeauna, prin intervenţia lui Dumnezeu. 

Jacques Monod, înfocat partizan al hazardului, a 
transpus aceste conflicte de la nivelul atomilor, plan- 
telor sau vieţuitoarelor, la cel al genelor umane, fără 
să ia în considerare faptul că ştiinţa nu mai poate ex- 
plica ordinea din lumea atomică sau subatomică, fă- 
ră postulatul unei Cauze sau al unei Raţiuni transcen- 
dente lumii”. | 


% Jbidem, p. 151. 
% Ibidem, p. 157. 
% Jbidem, p. 178. 

În sprijinul teoriei lui Darwin, moderniştii au înce- 
put să facă apel însă şi la anumite exemple luate din 
lumea vieţuitoarelor, care, prin disproporţia lor, prin 
carenţele lor sau prin inutilitatea lor ar constitui tot 
atâtea dovezi în favoarea hazardului. 

În acest scop, ei se referă la enormele cetacee fă- 
ră dinți şi cu gâtul strâmt, care abia se mai pot hrăni, 
la cornul rinocerului, plasat respingător deasupra gu- 
rii lui sau la apendicele omului, care, pe lângă faptul 
că este inutil, poate deveni extrem de periculos atunci 
când se inflamează şi nu este extirpat la timp. 

Dar disproporţia estetică dintre gâtul strâmt al ceta- 
ceelor şi gabaritul lor enorm nu le împiedică pe aces- 
tea să se hrănească corespunzător şi să vieţuiască de 
milenii în mediul lor natural. Cornul rinocerului pare 
dizgraţios sau respingător, ca şi capul hipopotamului, 
dar acest corn constituie o armă eficace de apărare 
pentru el. Apoi apendicele nu este atât de inutil sau pe 
cât pare la prima vedere, pentru că produce un lichid 
alcalin necesar digestiei”. 

Darwin recunoaşte că aspectele de conilict pe care 
le întâlnim la diferite niveluri ale naturii sunt rezultatul 
unei concepţii analitice, care ia în considerare partea şi 
face abstracţie de întreg. Dacă părţile sunt interpretate 
în viziunea de ansamblu a întregului, atunci părţile nu 
se mai păsesc în conflict, ci se armonizează reciproc. 

Sfântul Atanasie cel Mare spune că Dumnezeu le 
ţine pe toate împreună și pe fiecare în parte (frigul cu 
“căldura sau lumina cu întunericul) şi numai astfel cre- 
ează ordinea armonioasă a întregii creații. 


"Ibidem, p. 195. 

Darwin priveşte în mod deliberat numai la conflic- 
tul dintre părţi, ca să poată respinge finalitatea presta- 
bilită a lumii de către Dumnezeu, dar făce abstracție 
de frumuseţea şi armonia lumii, care e dovadă a fina- 
lității universale şi motiv de inspiraţie artistică, lite- 
rară sau filosofică. Marii artişti ai tuturor timpurilor 
au creat opere nemuritoare, inspirându-se tocmai din 
frumuseţea şi armonia universului, pe care grecii l-au 
numit cosmos, adică podoabă sau frumuseţe. 

Cu toate că evoluționismul s-a inspirat din refera- 
tul biblic asupra creaţiei, căci nu există evoluţia vieții 
pe pământ unde nu există ideca de creaţie, totuşi la- 
să nerezolvate o serie de probleme fundamentale. lată 
câteva dintre ele: De unde şi cum a rezultat viața? De 
unde provin legile care guvernează evoluţia? Către ce 
scop se îndreaptă evoluţia?” 

Evoluţionismul nu are răspunsuri la aceste între- 
bări, fiindcă nu poate constitui în esenţa lui un princi- 
piu explicativ sau o forță creatoare, ci rămâne o sim- 
plă expunere de fapte sau o istorie care caută să pre- 
zinte modul în care s-au desfăşurat, etapă după etapă, 
diferitele înfăţişări ale universului, în decursul vre- 
mii. Evoluţia universului nu poate crea ordinea uni- 
versală, după cum istoria unei țări nu poate crea țara 
ca atare. A trebuit să existe mai întâi ordinea din uni- 
vers, la care se referă chiar şi evoluționismul în felul 
său, pentru ca numai apoi să existe şi o istorie a mo- 
dului în care s-a desfăşurat creaţia lumii”. 

Teoria evoluției face o confuzie voită între princi- 
piul creator al finalităţii lumii şi etapele de desfășu- 

" Ibidem, p. LI4. 

% Ibidem, p. 127. 

rare ale finalității, ca să poată eluda existența Celui 
care a creat ordinea şi finalitatea lumii. | 


Consideraţii teologice ortodoxe 


“Teologia răsăriteană consideră şi ea că există o fi- 
nalitate inerentă cosmosului, dar această finalitate nu 
se mişcă prin forțe inerente materiei, în mod auto- 
nom, fără Dumnezeu, ci este mişcată de Dumnezeul 
personal Care a creat-o, pentru că Dumnezeu rămâne 
prezent în lume prin Duhul Sfânt, Care Se purta peste 
ape (cf. Gen. 1,2). 

Sfântul Maxim consideră că existența unei finalităţi 
a cosmosului, care se mişcă sau evoluează prin ea în- 
săşi, ar fi o absurditate, căci nimic nu se mişcă din cele 
ce se mişcă, în vreun mod, fără Cauza lor ultimă. 

" „Începutul a toată mişcarea naturală este facerea 
celor ce se mişcă, iar cauza a toată facerea este Dum- 
nezeu, ca Făcător al ei. Scopul final al facerii natura- 
le a celor făcute este stabilitatea sau infinitatea, unde 
încetează toată mişcarea celor ce se mişcă, căci tot 
Dumnezeu este Cel care hotărniceşte toată mişcarea. 

Deci începutul şi sfârșitul a toată facerea şi mişca- 


rea este Dumnezeu, întrucât toate au fost făcute de El 


și prin EI se mişcă și se opresc toate”. - 

Minucius Felix, apologet creştin, spune lui Caeci- 
lius Natalus, filosof sceptic, că: „oamenii care soco- 
tesc că acest univers, admirabil întocmit, nu ar fi zidit 
de Rațiunea dumnezeiască, ci s-a format din anumite 
părți unite între ele fără niciun scop, nu au nici minte, 

„1 Sf. Maxim Mărturisitorul, Ambigua, Partea întâia, colecţia 
PSB, vol. 80, Ed. IBMBOR, 1983, p. 1709. 

nici cunoaştere şi nici ochi. Într-adevăr, dacă vei ridi- 
ca privirea la cer şi vei vedea cele ce se află sub cer şi 
cerul însuşi, ar putea să fie oare ceva mai clar şi mai 
sigur decât adevărul că există o Fiinţă cu rațiune su- 
premă, care pătrunde, mișcă, conservă şi conduce toa- 
tă natura? Priveşte noaptea, când cerul este împodobit 
cu stele, sau ziua, când străluceşte de razele luminoase 
ale soarelui, şi vei afla că cerul este ţinut într-un admi- 
rabil şi divin echilibru de către Supremul lui Ocârmu- 
itor. Atunci când la intrarea într-o casă oarecare, unde 
vezi gust, ordine, frumuseţe, te gândeşti de îndată că 
o asemenea casă este condusă de un stăpân, care este 
cu mult superior lucrurilor din ea, socoteşte şi acum, 
în casa acestei lumi, când priveşti la cer şi la pământ şi 
descoperi îngrijire, ordine şi lege, că există un Stăpân 
al ei, Dumnezeu Domnul şi Tatăl tuturor”. 
Argumentul teleologic îşi descoperă însă adevăra- 
ta lui valoare numai în lumina marii cuvântări eshato- 
logice a Mântuitorului, Care ne arată că „trupul înviat 
al lui Hristos va umple lumea şi o va copleşi. Această 
prefacere a creaţiei în Duh va conferi lumii o frumu- 
seţe neprăită. Faţa luminoasă a lui Hristos va lumina 
pe toţi şi pe toate. Lucrurile nu vor mai apărea ca in- 
dependente de persoane, ci ca mediu de manifestare 
al iubirii lui Hristos şi al persoanelor îngerești şi ome- 
neşti, într-un personalism al comuniunii desăvârşite, 
Chipul lumii noi va fi rezultatul evenimentului de su- 
premă putere al Cincizecimii universale, iar străluci- 
rea Taborului se va extinde asupra lumii întregi, ca 
Tabor generalizat. Lumea întreagă va deveni o uriaşă 
şi sublimă operă de artă”. Este vorba de cerul şi pă- 
mântul nou din Împărăţia veşnică a lui Dumnezeu. 

ARGUMENTUL MORAL 
Specificul argumentului 


Alături de viaţa biologică a oamenilor, se poate 
constata şi o viață morală a lor, căci indiferent de tim- 
pul, locul sau societatea în care trăiesc, oamenii s-au 
conformat anumitor principii, norme sau legi morale, 
obiceiuri sau datini, care se reflectă în propria lor con- 
ştiinţă, ca for interior care le permite să aleagă între bi- 
ne şi rău, drept şi nedrept, permis şi nepermis, având 
permanent convingerea că binele trebuie săvârşit, iar 
răul trebuie evitat. 

Şi indiferent dacă acestor prescripții morale li se 
atribuie o origine religioasă, cum e cazul mai ales 
în societăţile primitive, sau dacă sunt considerate ca 
provenind de la societate, esențialul este că aceste 
prescripţii, care sunt respectate şi ascultate în gene- 
ral, exercită în conştiinţa omului un fel de necesitate 
sau constrângere inerentă, pentru ca omul să-şi con- 
formeze viaţa potrivit acestor prevederi. 

Am putea spune că ordinea morală se bazează pe 
legea morală şi pe conştiinţa morală, pe care le vom 
analiza pe rând în cele ce urmează. 


Legea morală 


Această lege morală a fost atestată încă din vechi- 
me. Filosoful Zenon susţinea, spre exemplu, că legea 
morală aparține raţiunii divine, lui Zeus, care pătrun- 
de toate, iar Cicero o considera că este adevărata le- 
ge, raţiunea cea dreaptă, care se află în concordanţă 
cu natura şi pe care o întâlnim la toţi oamenii, dato- 

rită caracterului ei constant şi veşnic, care a fost dată 
omului de Creatorul lui: „A fost întotdeauna convin- 
gerea oamenilor cu adevărat înţelepţi, scrie el, că le- 
gea morală nu e ceva inventat de oameni sau introdus 
de popoare, ci ceva etern, după care trebuie să se con- 
ducă lumea. Ultima temelie e doar Dumnezeu, Care 
porunceşte şi opreşte, şi această lege este atât ce ve- 
che ca Duhul lui Dumnezeu Însuşi”5. 

Din punct de vedere creştin, legea morală nu are 
numai caracter obiectiv sau formal, ci şi caracter su- 
biectiv şi spiritual, pentru că este vorba de legea mo- 
rală naturală care a fost împărtăşită omului prin actul 
creaţiei. 

Sfântul Apostol Pavel se referă la ea în cuvinte 
memorabile, spunând că această lege este „înscrisă 
în inima omului” (Rom. 2, 14) şi o întâlnim ca atare 
la toţi oamenii, chiar şi la cei care sunt lipsiţi de ori- 
care altă lege, fiindcă are caracter indispensabil natu- 
rii omeneşti. 

Se poate spune că legea morală naturală este în- 
născută în firea omului, dar nu sub forma clară, din ca- 
uza păcatului care a umbrit-o ca atare, ci ca o predis- 
poziţie sufletească, pe care omul trebuie să o dezvolte 
prin educaţie, ca să poată discerne fără şovăire între 
bine şi rău, mai ales în lumina legii morale revelate. 

Existenţa legii morale naturale, ca predispoziţie 
înnăscută în firea omului, arată că aceasta n-a fost do- 
bândită de om pe calea experienței, ci a primit-o de ia 
Dumnezeu ca un dat aprioric. Sau cum spune Kant: 
„Legea morală este dată ca un fapt al rațiunii pure, 


75 Pr. Prof. Isidor Todoran şi Arhid. Prof. loan Zăgrean, op. 
cit., p. 53. 

de care suntem conştienţi apriori, și rămâne apodic- 
țică (certă), chiar dacă în experienţă pot exista și ca- 
zuri în care n-a fost urmată întocmai”. 


Conştiinţa morală 


În viața oamenilor există însă şi o altă realitate de 
netăgăduit, şi anume conștiința morală. Alături de le- 
gea morală formală, ca normă obiectivă a moralității, 
conştiinţa morală este norma subiectivă a moralității. 

În timp ce legea morală formală are caracter im- 
personal şi obiectiv, conștiința morală are caracter 
personal şi subiectiv, constituind organul de cunoaș- 
tere şi manifestare a legii morale în fiecare om. Cu 
ajutorul conştiinţei morale, omul este în măsură să ju- 
dece și să aprecieze, în lumina legii morale, faptele 
lui şi ale semenilor, pentru a vedea măsura în care 
acestea sunt conforme sau potrivnice legii morale. 

Conştiinţa morală apare astfel ca o dispoziţie sufle- 
tească ce călăuzeşte activitatea morală a omului, în- 
demnându-l să evite răul şi să se conformeze binelui.” 

În raport cu legea morală, conștiința morală este 

organul de cunoaştere, de aplicare şi de împlinire a 
legii morale de către om. Rolul conştiinţei este cel de 
a aprecia şi de a valorifica faptele omului, cât şi mo- 
tivele şi consecințele acestor fapte, în lumina ideii de 
bine, dar şi cel de a da un verdict pentru fiecare caz 
în parte. | 
___ Rolul conştiinţei morale este, mai întâi, de a în- 
demna înainte de săvârşirea faptei, apoi, de a opri co- 
miterea unei fapte, în timpul săvârşirii ei, şi, în cele 
din urmă, de a da un verdict după săvârşirea faptei. 

Baza argumentului moral 


Conştiinţa morală şi legea morală se află într-o 
strânsă legătură, fără să se confunde sau să se identi- 
fice între ele. Fără conştiinţă morală, legea morală ar 
rămâne doar o realitate exterioară omului, lipsindu-i 
organul de aplicare, după cum conştiinţa morală, fă- 
ră legea morală obiectivă, şi mai ales fără Revelația 
divină, nu poate face distincţie clară între bine şi rău, 
din cauza minţii omului întunecată de păcat. 

Legea morală şi conștiința morală se susţin reci- 
proc, cu toată alterarea conştiinţei şi legii morale na- 
turale provocată de păcat. Este adevărat că păcatul a 
întunecat chipul lui Dumnezeu din om, dar nu l-a des- 
fiinţat. Sfântul Apostol Pavel spune că „păgânii care 
nu au lege, din fire fac ale legii. Căci neavând altă 
lege, aceștia își sunt loruși lege, ceea ce arată fapta 
legii înscrisă în inimile lor, prin mărturia conștiinței 
lor și prin judecata lor, care îi învinovățesc sau care 
îi apără” (Rom. 2, 14-15). 

Existenţa legii morale și a conștiinței morale con- 
stituie împreună temeiul argumentului. moral pentru 
dovedirea existenţei lui Dumnezeu. Căci, dacă aceste 
două elemente fundamentale ale ordinii morale sunt 
universal valabile şi rămân înscrise în fiinţa omului, 
chiar de la începutul existenței lui, atunci se pune fi- 
resc întrebarea: De unde provin atât legea morală, cât 
şi conştiinţa morală în om? 

Răspunsul nu poate fi decât unul singur, și anume 
că originea lor se află în Dumnezeu, Care a sădit în 
ființa omului atât legea morală naturală, cât şi con- 
ştiinţa morală, înzestrând omul cu tot ce era necesar 

pentru înfăptuirea ei. Căci, precum ordinea fizică este 
legată în mod necesar de fenomenele naturii sau ordi- 
nea logică de activitatea gândirii omeneşti, la fel or- 
dinea morală din lume este în mod necesar legată de 
viaţa şi activitatea oamenilor. lar Creatorul acestei or- 
dini nu poate fi altul decât Dumnezeu'“. 

Cunoscutul filosof Kant, considerat drept demo- 
latorul argumentelor raționale pentru dovedirea exis- 
tenţei lui Dumnezeu din gândirea scolastică medieva- 
lă, a prețuit în mod deosebit argumentul moral. Dar 
modul în care formulează acest argument este cu to- 
tul personal. 

„Suntem conştienţi de legea morală dinlăuntrul 
nostru, care ne cere împlinirea unei datorii fără a cău- 
ta vreun interes material, vreun avantaj sau vreo plă- 
cere; în plus, suntem conştienţi noi înşine de nevoia 
atingerii binelui suprem. Chiar dacă în actele noastre 
morale n-ar trebui să fim conduşi de idei egoiste de 
răsplată, există în sufletul nostru o permanentă nevo- 


ie ca virtutea să aibă o răsplată pe măsură, iar viciul o 


pedeapsă pe măsură. Aceasta este legea adevărului. 

Nevoia ca virtutea să fie răsplătită printr-o fericire 
pe măsură este atât de adânc înrădăcinată în sufletul 
nostru, încât n-o putem şterge sub nicio formă dinlă- 
untrul nostru. Îmbinarea celor mai curate acte mora- 
le cu starea de fericire sau de sfinţenie constituie cea 
mai înaltă binecuvântare la care aspiră sufletul omu- 
lui prin propria lui natură morală. 

Dar această îmbinare perfectă a fericirii cu virtu- 
tea depinde de noi înşine. Organizarea moralei noas- 


- 7% Pr. Prof. Isidor Todoran şi Arhid. Prof. loan Zăgrean, op. 
cit, p. 54. 

tre depinde de libertatea noastră, însă fericirea nu ţine 
de noi. Experienţa ne arată însă că virtutea, în ziua de 
astăzi, nu este răsplătită de foarte multe ori cu o feri- 


_cire binemeritată. Pe de altă parte, conştiinţa noastră 


morală cere insistent ca virtutea să fie nedespărțită de 
fericire, iar din această îmbinare a virtuţii cu fericirea, 
să rezulte bunăstarea supremă. 

Dacă nu stă în puterea omului să stabilească o îm- 
binare între virtute şi fericire, atunci trebuie să existe 
o altă fiinţă morală care să dorească şi să poată produ- 
ce această îmbinare, adică să răsplătească virtutea cu 
fericirea pe măsură. De aceea, o astfel de Fiinţă este 
Unicul Dumnezeu””?. 

Ca să poată susține argumentul moral pe care l-a 
apreciat în mod deosebit, Kant a fost obligat să intro- 
ducă o breşă în sistemul gândirii lui ştiinţifice şi au- 
tonome. Cu toate că, după opinia lui Kant, Dumne- 
zeu nu poate fi cunoscut teoretic, fiindcă cunoaşterea 
existenţei Sale ţine de domeniul rațiunii pure, el con- 
sideră că existența lui Dumnezeu rămâne totuşi nece- 
sară din punct de vedere moral şi se impune atât de 
imperios rațiunii practice, încât „lumea raţiunii trebu- 
ie suspendată, pentru a face loc credinţei”. 

Dumnezeu nu poate fi cunoscut teoretic, prin raţiu- 
ne, dar poate fi cunoscut practic, prin credință. Pornind 
însă de la om la Dumnezeu, pe calea rațiunii practice, ca 
să justifice existența lui Dumnezeu din punct de vede- 
re al religiei, Kant este obligat să dea întâietate moralei 
asupra religiei şi să aşeze morala la baza religiei. 


77 Ivan Mihailovici Andreev, Teologie Apologetică Ortodo- 


xă, trad, din engleză de Augustin Florescu, Ed. Sofia, Bucureşti, 
2003, p. 114. 

Pi 


Obiecţii 


Argumentul moral, aşa cum a fost conceput de că- 
tre Kant, constituie o inovaţie teoretică, care nu rezis- 
tă la o analiză mai temeinică. Căci, în ce mod s-ar pu- 
tea vorbi mai întâi de morală şi apoi de religie, dacă 
n-ar exista mai întâi valoarea obiectivă a binelui, care 
aparţine religiei şi care se impune sufletului şi conşti- 
inţei noastre morale, în mod aprioric? 

Fără existenţa acestui bine suprem toate prescrip- 
iile morale ar deveni subiective şi lipsite de autori- 
tate. Existenţa acestui bine suprem, care se situează 
deasupra conştiinţei noastre, ne încredinţează despre 


existența unei Ființe personale desăvârşite, care să-l 


întrupeze ca atare. În mod inevitabil, această Fiinţă 
este Dumnezeu, realitatea ultimă, dată aprioric în ra- 
port cu omul. 

Existenţa lui Piano ca temei personal al bine- 
lui obiectiv ne arată că religia se află la baza mora- 
lei, şi nu morala la baza religiei. Morala autonomă nu 
va putea niciodată ajuta omul să învingă egoismul din 
fiinţa lui, atâta vreme cât omul se sprijină pe el însuşi, 
fără să se sprijine pe comuniunea lui cu Dumnezeu. 

Creştinismul ne arată că Dumnezeu S-a coborât în 
lume şi S-a făcut om, ca să ridice omul la comuniune 
veşnică cu Dumnezeu. Numai în comuniune cu Dum- 
nezeu omul prinieşte puteri superioare necreate, care 
îl ajută, prin colaborarea lui cu Dumnezeu, să prefacă 
chipul lui Dumnezeu din el, în asemănare cu Dumne- 


zeu, în lisus Hristos şi în Duhul Său cel Sfânt. 


Căci pentru acesta S-a făcut Dumnezeu om, pentru 
ca omul să se îndumnezeiască, printr-un proces du- 
hovnicesc care începe aici, pe pământ, şi se desăvâr- 

şeşte dincolo, în cer, la sfârşitul vremii. Omul n-a fost 
creat pentru individualism şi autonomie, ci pentru te- 
onomie şi comuniune. 


Concluzii generale la argumentele 
existenţei lui Dumnezeu 


Apologetica ortodoxă a preluat argumentele raţio- 
nale pentru dovedirea existenţei lui Dumnezeu din te- 
ologia scolastică şi le-a prezentat ca atare, fără să ob- 
serve că la baza lor se află o contradicţie formală. 

Pe de o parte, aceste argumente pornesc de la om 
la Dumnezeu şi caută să dovedească existența lui 
Dumnezeu fie pe baze antropologice (istorice, onto- 
logice, morale), fie pe baze cosmologice (teleologice 
ŞI creaţie). 

Pe de altă parte, dacă pornim de la Dumnezeu la 
om, atunci descoperim că aceste argumente trec cu 
vederea aspectul prezenţei lui Dumnezeu în creaţie şi 
vorbesc despre o aşa-zisă autonomie a lumii naturale, 
atunci când cartea Geneza afirmă că Duhul lui Dum- 
nezeu Se purta peste ape. Contradicţia pe care o im- 
plică aceste argumente constă în faptul că ele îşi pro- 
pun să dovedească existența lui Dumnezeu pe baza 
absenței Sale din creaţie. 

Cu alte cuvinte, am putea spune că unul dintre pă- 
catele gândirii scolastice constă în confuzia pe care o 
face între franscendența lui Dumnezeu şi absența Sa 
din creaţia văzută. 

Teologia ortodoxă afirmă că Dumnezeu este într-ade- 
văr transcendent lumii după fiinţa Sa, dar rămâne ima- 
nent şi prezent în lume prin energiile Sale necreate. 


115 


Consecințele acestei teorii, care aşază omul îna- 
intea lui Dumnezeu, sunt dezastruoase pentru creşti- 
nism, sub două aspecte. 

În primul rând, arm văzut peste tot că Dumnezeu 
nu mai este conceput ca Fiinţă personală şi reală, ci 
devine o simplă Idee abstractă, care rămâne izola- 
ță într-o transcendență divină inaccesibilă. Departe ca 
Dumnezeu să fie înţeles ca Persoana supremă, Care 
coboară la om din iubire, în lumea imanentă, toate ar- 
gumentele prezentate tind să transforme Divinitatea 
în obiect de speculație teologico-filosofică, închisă 
în transcendenţa Sa divină inaccesibilă, Care nu mai 
prezintă interes pentru viața şi trăirea creştină. 

În al doilea rând, aceste teorii care pornesc de la 
om la Dumnezeu vin în sprijinul tendinţelor antropo- 
centrice, care pretind că omul a existat înaintea lui 
Dumnezeu şi că religia ar constitui o invenţie tardivă 
în viaţa omenirii. 

Din această cauză, statutul normal al omului nu mai 
este teonomia, ci autonomia personală, în raport cu 
Dumnezeu. La baza ambelor demersuri se află diho- 
tomia dintre lumea naturală şi cea supranaturală, pro- 
vocată de autonomia lumii naturale, golită de orice pre- 
zenţă divină, dar şi protestul iluminismului împotriva 
unei autorităţi religioase, care s-a prevalat de transcen- 
dența divină, ca să domine lumea în locul lui Dumne- 
zeu şi să oprime libertatea de gândire a omului: 

Una dintre marile contribuţii teologice-ale strălu- 
ciților Părinţi răsăriteni a fost aceea de a depăși di- 
__hotomia dintre lumea sensibilă şi cea inteligibilă, pe 
"care o moşteniseră din filosofia aniică, şi de a pune în 
evidenţă unitatea creaţiei văzute şi nevăzute în LOgo- 
sul etern al Tatălui. 

Sfântul Atanasie cel Mare vorbeşte despre Logo- 
sul Tatălui care Se sălăşluieşte pretutindeni în creaţie, 
luminează cele văzute şi cele nevăzute, le ţine pe toa- 
te împreună şi pe fiecare în parte, nelăsând nimic gol 


„de prezenţa Lui, şi alcătuieşte o singură lume şi o uni- 


că rânduială, armonioasă şi frumoasă a ei, EL Însuşi 
rămânând nemişcat, dar mişcându-le pe toate, după 
bunăvoința Tatălui şi lucrarea Duhului'$.. 

Pe această cale se depăşeşte opoziţia dintre Dum- 
nezeu şi om şi se arată că rostul argumentelor teolo- 
gice nu este acela de a-L transforma pe Dumnezeu în 
obiect de speculație intelectuală, ci de a scoate în evi- 
denţă că „ Dumnezeu a iubit atât de mult lumea, încât 
pe Fiul Său L-a dat, ca cel crede în El să nu piară, ci 
să aibă viață veşnică” (In 3, 16). 

Dumnezeul creştin este Dumnezeul atotputer- 
nic, dar atotputernicia lui Dumnezeu Cel în Treime 
nu înseamnă dominare, ci iubire. Relaţia dintre om şi 
Dumnezeu nu este o relaţie de putere şi înfruntare re- 
ciprocă, după chipul seniorului medieval care priveş- 
te cu superioritate spre supușii săi, ci relație de iubire, 
care ne arată că Dumnezeu S-a smerit şi S-a făcut om, 
pentru ca omul să se îndumnezeiască. 

Transfigurarea sau îndumnezeirea în Hristos con- 
stituie fericirea şi răsplata adevărată, pe care omul o 


% Sf. Atanasie cel Mare, Cuvânt împotriva elinilor, Partea 
întâia, vol. 15, col. PSB, Ed. IBMBOR, Bucureşti, 1987, p. 79. 
Afirmațiile Sf. Atanasie sunt confirmate de gândirea ştiinţifică 
contemporană, care consideră că „ordinea unitară a creaţiei”, ca- 
re reglează constantele fizice, condiţiile iniţiale, comportamen- 
tul atomilor şi viaţa stelelor este plasată „foarte sus”, dar este 
„prezentă în fiecare particulă”. 

poate obține de la Dreptul J udecător, fiindcă L-a iubit 
cu adevărat pe Dumnezeu şi a căutat să se ridice prin 
strădanie şi efort personal, cu ajutorul harului, la co- 
muniunea trinitară. | 

Trebuie subliniat faptul că argumentele pentru do- 
vedirea existenţei lui Dumnezeu nu au un simplu ca- 
racter rațional antropocentric, care tinde să transfor- 
me omul în centrul de gravitate al universului şi să 
facă abstracţie de prezența lui Dumnezeu în creaţie. 
Aceasta cu atât mai mult, cu cât aceste argumente tind 
să-L încorseteze pe Dumnezeu în chingile înguste ale 
raţiunii umane şi să-L transforme într-o Idee sau Fiin- 
ță abstractă impersonală, Care rămâne izolată într-o 
transcendenţă inaccesibilă. 

Lumea contemporană este atât de intoxicată de ra- 
ţionalism, încât argumentele pur raţionale, care vor să 
dovedească existenţa transcendentă a lui Dumnezeu, 
făcând abstracţie de prezența imanentă a Creatorului 
în hotarele creaţiei văzute, au sporit omului contem- 
poran aversiunea faţă de Dumnezeu şi creştinism. 

Rolul raţiunii nu este cel de a se substitui spiritua- 
lităţii, fiindcă o pândire teologică, lipsită de spiritua- 
litate, concepe pe Dumnezeu după chipul omului, în 
loc ca omul să fie conceput după chipul şi asemăna- 
rea lui Dumnezeu, ca să se împărtăşească de nemu- 
rirea Creatorului. De aceea am căutat să punem ac- 
centul pe prezenţa lui Dumnezeu în creație, pentru că 
această prezenţă constituie baza procesului duhovni- 
_cesc, care permite omului să tindă spre asemănarea 
cu Dumnezeu, în Hristos şi în Duhul Sfânt. 

„Teologia nu este chemată să se substituie spiritua- 
lităţii, ci să constituie un comentariu asupra experien- 

ţei duhovniceşti a credinciosului cu Dumnezeu, pur- 
tat pe aripile Duhului, în slava energiilor necreate, pe 
măsura strădaniilor sale spirituale în Hristos. 

Cu ajutorul lui Dumnezeu, am căutat să restituim 
argumentelor consacrate existenței lui Dumnezeu di- 
mensiunea lor duhovnicească, alături de cea raţiona- 
lă, ca acestea să contribuie astfel la edificarea spiritu- 
ală a credincioşilor creştini. 

IV. EVOLUȚIA 
GÂNDIRII APUSENE 


Scolastică, Iluminism, 
Postmodernism şi Neoateism 


Rolul gândirii antice 


Filosofia a adus mari servicii creştinismului, în 
măsura în care a pregătit lumea antică pentru primi- 
rea Evangheliei lui lisus Hristos. Marii filosofi ai An- 
tichităţii, Socrate, Platon sau Aristotel — ca să-i amin- 
tim pe cei mai importanţi dintre ei —, au cultivat sen- 
sul valorilor supreme de bine, adevăr şi frumos sau pe 
aceea de logos, din mesajul evanghelic creştin. 

Dacă există până astăzi spaţii culturale mai puţin 
receptive faţă de valorile spirituale înalte aduse de 
creştinism, şi, în primul rând, faţă de iubire, aceasta 
se datorează în bună măsură absenței unei filosofii ca- 
pabile să înalțe mintea omului spre valorile eterne şi 
să-i sensibilizeze inima pentru primirea lor. 

Filosofia antică a făcut parte din planul lui Dum- 
nezeu pentru pregătirea lumii în vederea întrupării Fi- 
ului Său la plinirea vremii. Dacă Vechiul Testament 
poate fi considerat, după cuvântul Sfântului Apostol 

Pavel, ca „un pedagog către Hristos”, tot astfel şi fi- 
losofia greacă a avut un rol asemănător în cadrul lu- 
mii antice. 

Ca o dovadă a preţuirii şi recunoştinţei pentru ope- 
ra lor remarcabilă, Biserica Răsăriteană a rânduit ca 
chipurile lui Socrate, Platon sau Aristotel, ca şi a al- 
tor înţelepţi vestiți ai lumii antice, să facă parte din 
pictura locaşurilor de cult răsăritene din pridvor, în 
calitatea lor de înaintemergători sau prodromi ai va- 
lorilor supreme, care au pregătit lumea antică pentru 
primirea Fiului lui Dumnezeu întrupat pentru mântu- 
irea noastră. | 

Dar, ca orice operă omenească, filosofia antică im- 
plica, pe lângă aspectele ei înălțătoare, şi o concepție 
panteistă despre lume, care confunda divinitatea cu 
lumea şi considera că lumea este eternă, ca şi divini- 
tatea. Din cauza acestui panteism, filosofia antică a 
ignorat ideea de creare a lumii de către Dumnezeu ca 
persoană, Care rămâne transcendent faţă de lumea pe 
care creat-o din iubire. 

Şi filosofia antică vorbea despre un Demiurg, dar 
acesta era doar un organizator al lumii, şi nu creatorul 
ei, fiindcă substanţa lumii exista din eternitate. Dar, 
fie că este vorba despre absența transcendenţei abso- 
lute a lui Dumnezeu în raport cu lumea, de absența 
ideii de lume creată de Dumnezeu sau de confuzia di- 
vinităţii cu lumea, toate acestea erau rezultatul unei 
mentalități politeiste şi panteiste, care a împiedicat fi- 

_losofia antică să se ridice la concepţia despre existen- 
ţa unui Dumnezeu personal şi veşnic. 
“În cel mai bun caz Divinitatea era înțeleasă ca un 
simplu principiu metafizic impersonal. 

Panteismul filosofiei antice a circulat sub două va- 
riante principale: una platonică, alta aristotelică. 

Filosofia platonică, cu caracter dualist, se bazează 
pe opoziția dintre lumea inteligibilă şi cea sensibilă, 
fapt pentru care omul era chemat să se elibereze de le- 
găturile carnale ale propriului trup, ca să-şi găsească 
odihna în lumea ideilor eterne. 

Dimpotrivă, filosofia aristotelică, cu caracter mo- 
nist, din cauza legăturii „strânse dintre forme şi sub- 
stanţe”, orienta omul spre lumea fizică şi numai apoi 
către cea metafizică, potrivit semnificației termenilor 
ca atare. 

Opoziția dintre aceste două sisteme filosofice a 
fost pusă în evidenţă de cunoscuta frescă din incinta 
Vaticanului: Școala din Atena, care îl prezintă pe Pla- 
ton arătând cu degetul în sus, către lumea ideilor eter- 
ne, în timp ce Aristotel, cu degetul întors în jos, orien- 
tează omul către lumea fizică. 

Dar, cu toată diferenţa lor, ambele sisteme filosofi- 
ce aveau în comun caracterul amorf al lumii sensibi- 
le, care constituia un obstacol serios în calea întrupă- 
rii Fiului lui Dumnezeu ca Logos etern, în realitatea 
omogenă a lumii sensibile, lipsită de raționalitate in- 
terioară şi dotată cu forme exterioare. Pentru Aristotel 
fiinţa era o combinaţie între formă și materie”. 

Este adevărat că filosofia greacă a pregătit lumea 
antică pentru primirea Evangheliei lui Hristos, dar a 
golit totodată întruparea lui Dumnezeu de conţinutul 
ei deificator, fiindcă considera că materia trupului era 
omogenă, lipsită de raționalitate interioară. Şi, tot din 


2 Cristopher Stead, Substance, A New Dictionary of Christi- 
an Theology, SCM Press LTD, Londra, 1983, p. 555. 

această cauză, a respins şi doctrina energiilor necre- 
ate, care nu-și puteau găsi rațiunea lor de a fi într-o 
concepţie panteistă, care-L confunda pe Dumnezeu 
cu lumea. | pd. 

Se ridica astfel o barieră de netrecut între transcen- 
denţa lui Dumnezeu şi imanența lumii, care a pregătit 
calea celor trei faze ale gândirii apusene: 

a) prima fază, care aparţinea scolasticii, puternic 
marcată de aristotelism, care ignora mişcarea lumii şi 
punea accentul pe imutabilitatea naturii divine, uitând 
că Dumnezeu este persoană care Se mişcă rămânând 
nemişcată, 

b) a doua fază, care aparţinea iluminismului şi intro- 
ducea o opoziţie teoretică între lumea fenomenală, care 
se mișcă, şi lumea numenală, nemişcată; 

c) a treia fază are în vedere postmodernitatea, ca- 
re militează pentru deconstrucția concepției medievale 
sau moderne despre Divinitate, om şi cosmos şi sfârşeş- 
te cu neoateismul contemporan, după cum vom vedea. 


Gândirea medievală 


Se consideră că meritul gândirii medievale creşti- 
ne, începând cu al doilea mileniu, a fost să respingă 
panteismul filosofiei aristotelice şi să afirme, în lumi- 
na Genezei, că lumea nu este eternă, ci făcută de către 

“Dumnezeu, ca realitate creată. 
Dar, tot pe temeiul categoriilor aristotelice de gân- 
" dire, care dau prioritate lumii fizice asupra celei me- 


-% Mario Montani, Filosofia della cultura, Las-Roma, 1991, 
p. 198. 

tafizice, s-a considerat că lumea fizică este o entitate 
desacralizată şi laicizată, închisă în propria ei ima- 
nenţă, care exclude prezenţa lui Dumnezeu din cu- 
prinsul ei. 

Pe bună dreptate, Odo Cassel, liturgist catolic, re- 
cunoaşte că Occidentul a nutrit o mare admiraţie fa- 
ță de rațiune şi lucrurile văzute, care l-a împiedicat să 
creadă în lumea tainică şi nevăzută. 

Diferit de Părinţii răsăriteni, care au preluat din fi- 
losofia antică doar valorile capabile să reliefeze va- 
loarea decisivă a Revelaţiei dumnezeieşti, gândirea 
medievală a împrumutat din filosofia aristotelică con- 
ceptul de lume fizică sau naturală, care făcea abstrac- 
ţie de Logosul divin, şi pe care l-a aşezat la baza lumii 
supranaturale, de inspiraţie creştină. 

Se introducea astfel o dihotomie radicală între lu- 
mea fizică şi cea metafizică, fiindcă lumea naturală, în 
contrast cu Evanghelia, care descoperă că toate au fost 
create prin Logos, sau cu Geneza, care spune că ,„,Du- 
hul lui Dumnezeu Se purta peste ape "(Gen. 1, 1-3), a 
fost concepută ca o realitate închisă în sine, care face 
abstracţie de prezenţa lui Dumnezeu în cuprinsul ei. 

Este vorba de o concepție în care Dumnezeu ră- 
mâne exterior lumii naturale, iar lumea naturală 
pierde legătura ei interioară cu Logosul divin. Preci- 
zăm că nu este vorba de Logos în calitate de Cuvânt, 
ci de Logos ca structură raţională a creaţiei, prin Ca- 


re toate au fost create. 


Desigur, unica legătură care se mai putea stabili 
între cele două lumi avea caracter subiectiv, fiindcă 
se realiza la nivelul minţii omeneşti, care gândește lu- 
mea metafizică din hotarele lumii fizice. 

Cu alte cuvinte, în raționalitatea minţii este pre- 
zentă, în mod abstract, noţiunea de lege naturală, care 
participă la legea eternă a universului material“!. 

Cu toate că lumea naturală constituie o realitate în- 


chisă în ea însăşi, golită de orice reflex divin, gândi- 


31 G. Cottier, La culture du point de vue de L'anthropologie 
chretienne, C. T., Roma, 1987, p. 199. Pe acest temei se consi- 
deră că Dumnezeu a sădit în toate creaturile o lege naturală, lex 
naturalis, ca participare a creaturii raționale la legea eternă (par- 
ticipatio legis aeterne în raționali creatura), care rămâne însă ne- 
clară pentru om (non e nota a tutti evidenza). Sau, mai bine spus, 
din cauză că această participare nu este dată obiectiv în natură, ci 
numai în mintea omului, acesta înclină să refere lumea la Dum- 
nezeu în mod subiectiv. Se consideră că natura fizică, astfel con- 
cepută, rămâne diferită de teoria moderniştilor ori a celor care o 
reduc la un simplu dat biologic instinctual, trecând cu vederea 
înclinările naturii ca indicaţii ale rațiunii. „Ceea ce diferențiază 
natura constitutivă a omului nu este ceea ce îl asimilează altor 
animale, adică genul, ci diferenţa specifică a raționalității”, Ast- 
fel, departe ca „înclinările” în cauză să fie înrădăcinate în natura 
ca atare, ele rămân izolate în hotarele gândirii omeneşti. | 

Desigur, şi noi considerăm că există o „lege naturală” a cre- 
aţiei, dar această lege nu este exterioară lumii fizice, ca realitate 
desacralizată şi laicizată, ca să cunoaştem pe Dumnezeu şi legea 
eternă numai prin „lumina raţiunii”. Aceasta îşi are originea ei în 
Persoana Logosului dumnezeiesc, ca Raţiune supremă, Care Se 
oglindeşte în structura rațională a universului. Acesta este moti- 
vul pentru care psalmistul exclamă profund impresionat: „Ceru- 
rile spun slava lui Dumnezeu și facerea mâinilor Lui o vestește 
tăria” (Ps. 18, 1); iar Sfântul Apostol Pavel evocă „suspihul cre- 
aţiei, care tinde să fie eliberată de stricăciune, ca să dobândeas- 
că slava fiilor lui Dumnezeu ” (Rom. 5, 12). 

Vom vedea că evoluţia ulterioară a gândirii occidentale a fost 
„determinată de conceptul de natură „desacralizată”, care trece cu 
vederea „ înclinarea” naturii către Dumnezeu din mintea omului 
şi consideră că lumea fizică constituie o realitate naturală, care 
funcţionează autonom. 

torul creştin trebuie să o refere, în fii speculativ, la 
Dumnezeu, ca să se conformeze Scripturii. 

Cât îi priveşte pe reformatorii protestanți, aceştia 
nu s-au mulțumit să repete dogmele clasice ale peri- 
oadei patristice, fiindcă, din opoziţie față de gândirea 
scolastică, au socotit necesar să aplice dogmele în ca- 
uză în domeniul soteriologiei şi al ecleziologiei. 

Dacă Sinodul de la Niceea (325) a căutat să-L măr- 
turisească pe lisus Hristos ca homousios, adică de- 
oființă cu Tatăl, reformatorii au găsit de cuviință să 
transfere accentul pus pe persoana lui lisus Hristos la 
lucrarea Sa mântuitoare. 

Să cunoşti pe Hristos, spunea Melanchton, nu în- 
seamnă să investighezi modurile întrupării Lui, ci 
beneficiile sau roadele acesteiat?. Reformatorii sunt 
convinşi că orice efort de a-L găsi pe Dumnezeu înlă- 
untrul nostru, dincolo de opera Lui izbăvitoare, stâr- 
şeşte cu speculaţii lipsite de bază şi, devine, în final, 
chiar idolatru. | 

Desigur, validitatea teologiei reformei constă în 
îndemnul adresat Bisericii ca să asculte cu reveren- 
ţă şi cu supunere ceea ce „Dumnezeu a spus o dată 
pentru totdeauna (Deus dixit) şi ceea ce a făcut o dată 
pentru totdeauna în lisus Hristos”%. 

Dacă ar fi adevărat că eforturile noastre de a-L găsi 
pe Dumnezeu înlăuntrul nostru nu ar avea nicio bază 
reală, atunci înseamnă să intrăm în conflict direct cu 
cuvintele Mântuitorului, Care spune: „Cine mănâncă 
trupul Meu şi bea sângele Meu, rămâne întru Mine şi 
Eu întru el” (n 6, 56). 


2 Timothy George, Teologia 6 aLOr ilor Ed. Emanuel, 
Oradea, 1998, pp. 361-362. 
5 Jbidem, p. 363. 

Această contradicţie se explică prin faptul că re- 
formatorii, diferit de scolastici, care identificau pe 
preot cu Hristos, care acţionează in persona Chris- 
ti, considerau că persoana Domnului rămâne izolată 
în transcendenţa Sa divină inaccesibilă şi respingeau 
Taina hirotoniei, care permitea preotului să țină locul 
lui Hristos pe pământ. 

Dar avem şi problema predestinaţiei. Deşi refor- 
matorii recunoșteau că predestinaţia rămâne „o piatră 
de poticnire” şi „o subminare periculoasă” a libertăţii 
şi moralității umane, totuşi susțineau că predestinația 
eliberează omul de sub povara insuportabilă a justifi- 
cării de sine scolastice. 

În viziunea lor, ființa umană era atât de pătrunsă de 
păcat, încât numai harul suveran al lui Dumnezeu putea 
s-o elibereze ca atare. Faimoasele tratate ale lui Luther: 
Libertatea creștinului (1520) şi Robia voinfei (1525) 
sunt cele două feţe ale aceleiaşi monede. Ca alegere 
nemeritată şi de neînțeles a lui Dumnezeu, predestina- 
ţia este singura şi adevărata bază a libertății umane. 

Datorită acestui fapt, se arată că niciunul dintre re- 
formatori nu a avut intenţia să denigreze participarea 
omului în procesul mântuirii lui subiective. Augustin 
a spus că Dumnezeu nu ne mântuiește prin noi înşine, 
dar nici fără noi înșine. 

Cu toate. acestea, Luther înclină balanţa în favoa- 
rea predestinaţiei şi vede în credinţă expresia lucră- 
rii divine în noi, care ne schimbă şi ne naşte din nou 
-din Dumnezeu. Diferit de gândirea scolastică, care 
rămâne tributară aristotelismului şi pune accențul pe 


3 Ibidem, p. 364. 

fapta concretă în sine, gândirea reformatorilor pune 
accentul, în sens platonic, pe idealul credinţei. 

Dar, cu toată diferenţa dintre gândirea scolastică şi 
cea reformatoare, ambele fac abstracţie de coborârea 
lui Dumnezeu la om, pentru ca omul să se poată înălța 
la Dumnezeu. Din această cauză, Dumnezeu rămâne 
izolat în transcendenţa Sa divină, iar teologia se trans- 
formă în speculație filosofică, care oscilează între fap- 
tă şi credință, între pelagianism şi augustinism, între 
protestantism şi scolasticism, dincolo de orice preo- 
cupare pentru viaţa interioară a credinciosului. 

După cum se cunoaşte, gândirea răsăriteană depă- 
şeşte ruptura dintre credinţă şi faptă, fiindcă amândo- 
uă contribuie la desăvârşirea firii umane zidite după 
chipul lui Dumnezeu, ca să înainteze spre asemănarea 
cu Dumnezeu, în Hristos şi Duhul Sfânt. 

Este adevărat că păcatul strămoşesc a afectat grav 
fiinţa omului, dar fără să distrugă chipul lui Dumne- 
zeu din om. Altfel, ar fi greu de înţeles motivul pen- 
tru care Dumnezeu Se mai întrupează — atunci când 
ne-ar fi putut mântui printr-un decret divin — şi moti- 
vul pentru care mai există o Judecată universală, când 
soarta omului este determinată de predestinaţie. 


Gândirea modernă 


Ca şi în perioada precedentă, gândirea modernă a 
ignorat total existenţa lui Hristos ca Logos Creator şi 
Mântuitor. Dar, din opoziţie față de perioada anterioa- 
ră, epoca modernă constituie perioada care a permis 
omului să treacă de la calitatea lui de subiect pasiv în 
raport cu natura, la calitatea de subiect activ, dornic 

să stăpânească natura cu ajutorul tehnicii şi să o folo- 


sească în scopuri proprii. 

Cultura modernistă poate fi definită ca „un proces 
de dominare a naturii”, în câteva etape, care rămân 
marcate de personalităţi cunoscute din domeniul filo- 
sofiei şi al ştiinţei, pe care le vom trece în revistă în 


cele ce urmează. 


Galileo (1596-1657) 


Progresul ştiinţific inaugurat de Galileo constă în- 
tr-o nouă imagine a naturii, care va constitui premisa 
filosofică indiscutabilă a ştiinţei moderne şi va marca 
pasajul gândirii de la concepţia calitativă a naturii, la 
concepţia ei cantitativă. 

Pentru cunoscutul astronom, natura este înțeleasă 
ca o uriaşă maşină creată de către Dumnezeu în cali- 
tate de inginer, care funcţionează potrivit legilor ma- 
tematice. Era profund convins că observaţia fenome- 
nelor, călăuzită de o metodă experimentală, permite 
omului să citească natura scrisă în limbaj matematic 
şi să redescopere calculele Creatorului. 

Mai mult, nutrea speranţa că după o îndelungată 
tradiţie, în care ştiinţa a fost obligată să rămână abs- 
tractă şi esenţialistă, adică speculativă, omul va putea 
să-şi exercite dominaţia lui particulară asupra naturii. 

Galileo reprezintă momentul în care gândirea mo- 
dernistă începe să se despartă de gândirea medievală 
creştină, care a dominat scena europeană aproape o 
„jumătate de mileniu şi pune bazele cercetării ştiințifi- 

ce a lumii. Putem afirma că la baza acestui proces de 
înstrăinare a ştiinţei de gândirea creştină se află ine- 
„vitabil conceptul de natură fizică, ca realitate închisă 

în ea însăşi, pus în circulaţie de scolastică, dar pe care 
Galileo, diferit de scolastică, a încetat să o mai refere 
la Dumnezeu, în mod subiectiv. 

Intenția lui Galileo nu a fost să substituie matema- 
tica filosofiei şi nici să pretindă că ştiinţa ar fi singurul 
tip de cunoaştere, şi cu atât mai puţin să construiască 
o nouă metafizică pe baze ştiinţifice. 

Fără să se mai intereseze de ce este natura, ci nu- 
mai de modul în care operează ea, şi nici să caute 
scopul pentru care se verifică un fenomen, ci să afle 
raporturile matematice care dirijează comportamen- 
tul fenomenelor ca atare, Galileo a pus bazele cerce- 
tării ştiinţifice moderne. 

Trebuie remarcat că noua metodă ştiinţifică îi per- 
mitea lui Galileo să invoce aspectul cantitativ sau ma- 
tematic al realităţii, fără să ţină seama de „ înclina- 
rea” abstractă și subiectivă a minţii umane de a re- 

feri natura la Dumnezeu, așa cum proceda scolastica, 
fiindcă natura era lipsită de raționalitate interioară 
și avea caracter amorf. 

Cu alte cuvinte, Galileo era interesat de concep- 
ţia cantitativă a naturii în detrimentul celei calitative, 
pentru ca omul să poată cerceta natura în mod obiec- 
fiv, fără să o refere subiectiv la Creator. Răspunzând 
la o întrebare a lui Napoleon despre rolul lui Dumne- 
zeu în creaţie, Laplace afirma tranșant: „Sire, nu am 
nevoie de această ipoteză!” 


Descartes (1596-1650) 


Filosoful care duce la bun sfârşit opera începută de 
Galileo este Descartes. Acesta consideră că fizica ma- 

tematizată ne spune totul despre natură, fiindcă înţele- 
gea natura fizică numai ca extensie în mişcare. 

Pe această cale, apare o fractură între viziunea şii- 
inţifică a lumii şi viziunea creştină (genuină), care în- 
cetează să mai fie o explicaţie totalizantă (globaliza- 
toare) a naturii, menită să distorsioneze explicaţia sau 
percepţia ei sensibilă. 

A fost ușor pentru Descartes să renunțe la viziunea 
creştină a lumii naturale, fiindcă era convins că numai 
viziunea ştiinţifică era adevărată. Adevărul nu înseam- 
nă conformitate cu datul obiectiv, ci constituie eviden- 
ţa rezultată de pe urma conceptelor ştiinţifice. Se ajun- 
pe astfel la „o viziune mecanicistă a naturii, care se va 
răspândi amplu în iluminism şi va fi reluată, în secolul 
al XVIII-lea”, de gândirea pozitivistă. Mecanicismul, 
chiar şi atunci când evită să facă apel la afirmaţii ex- 
plicit atee, tinde să prezinte natura fizică ca autonomă 
şi desprinsă de fundamentul ei divin”. 

Dar dualismul cartezian: res cogilans — res extensa, 
ca ruptură a armoniei dintre lumea corporală (redusă la 
pură extensie şi mişcare. pasivă) şi lumea spirituală (re- 
dusă la simplă gândire), va rămâne extrem de dificil, 
dacă nu cumva incapabil să armonizeze raportul dintre 
trup şi suflet, dintre senzaţie şi gândire, dintre materie 
şi spirit, dintre natură şi cultură, în unitatea omului. 

Cu o logică proprie internă, imperativul cartezian: 
„Stăpâneşte şi posedă natura!”, exprimă clar cultura 
dominantă, condensată în ştiinţă şi în tehnică, ca fac- 


a, 


tori de dominație ai lumii5, în mod exterior. 


45 Ibidem, p. 200. 
3 [bidem, p. 201. 

De aceea, Descartes începe să vorbească despre 
autonomia lumii naturale, că să arate că omul de- 
vine, în locul lui Dumnezeu, stăpânul ei absolut. EI 
reduce concepiul de natură fizică la pură extensie și 
mişcare pasivă, lipsite de semnificaţie rațională sau 
spirituală intrinsecă. 


Kant (1724-1804) 


Ca autor al aşa-zisei revoluții copernicane, Kant 
respinge teoria cunoaşterii ca simplă oglindire în min- 
tea omului a unei realități preordonate şi dă expresie, 
în schimb, unei gândiri teoretice noi, care face abs- 
tracție de obiectivitatea cercetării ştiinţifice şi pune 
accentul pe suveranitatea subiectului, identificat cu 
raţiunea care trebuie să constrângă natura să ati 
la întrebările ei”. 

În fizica kantiană nu se tratează despre ceea ce este 
natura, ci numai despre ceea ce omul poate şti despre 
natură. Kant fundamentează ştiinţa naturii pe temeiul 
transcendenţei subiective a omului în locul celei divi- 
ne, considerând astfel că matematică şi fizica rămân 
discipline posibile, în timp ce metafizica devine impo- 
sibilă. În particular, nu mai este posibilă acea parte din 
metafizica tradiţională, care se numeşte cosmologie. 

Dacă se trece dincolo de lepea fizică, nu se mai 
poate elabora o ştiinţă adevărată; dincolo de legea fi- 
zică se poate dobândi numai cunoştinţa legii morale 
sau o credință raţională pe temeiul postulatelor rațiu- 
nii practice, care nu pot fi demonstrate teoretic. Cu 


* Immanuel Kant, Critique of Pure Reason, Ed by Paul Guyer 
and Allen W. Wood, Cambridge University Press, 1999, p. 113. 

% Galileo Galilei, Antologia, a cura di Sofia Vanni Rovighi, 
Ed. La-Scuola, Brescia, 1959, p. LVII. 

astfel de premise, Kant pune însă baza opoziției din-. 


tre libertatea rațională a omului şi natura lui sensibilă 
(internă sau externă). 
Urmărind calea deschisă de Pascal, Kant a intro- 


dus o fractură profundă între natură şi principiul său 
ultim, care este Dumnezeu. Atât naturalismul Renaş- 
terii, cât şi importantele metafizici moderne sau chiar 
empirismul lockian, toate au admis posibilitatea cu- 
noaşterii lui Dumnezeu, în calitatea Sa de Cauză pri- 
mă a naturii fizice. 

Deşi Kant exclude o astfel de posibilitate, pe care o 
limitează în domeniul cunoaşterii ştiinţifice, o accep- 
tă totuşi ca validă în sfera etico-religioasă. Mai mul! 
decât în gândirea carteziană, Kant ne oferă imaginea 
unei naturi rupte de principiul ei, care este Dumne- 
zeu, sau de cel al unei naturi care, având legea sa în 
om, trebuie să piardă, inevitabil, vechea sa semnifica- 
ție de principiu și fundament metafizic”. 

Există însă şi o altă consecință: o cunoaştere ştiinți- 
fică ce se actualizează ca sinteză apriori, între datul ex- 
perimental şi indicaţiile raționale din mintea omului, 
nu va putea să descopere numenul ca realitate în sine. 

Kant ridică astfel bariere de netrecut în calea cu- 
noaşterii numenale a lumii nevăzute şi optează în fa- 
voarea cunoaşterii fenomenologice a lumii văzute. 
Accesul la realitatea în sine, din lumea numenului, es- 
te mediat numai de rațiune, în funcţia ei practică, din 
sfera moralității, unde libertatea omului este postulată 
ca o condiție a imperativului categoric. 


„i * Ciancio C., Feretti G., A. Pastore, U. Perone, F Filosofia I 
testi, Ia storia, vol. 1, Ed. SEI, Torino, 1995, p. 628. 

Din nefericire existenţa acestui imperativ catego- 
ric introduce opoziţia inevitabilă dintre natură şi li- 
bertate, fiindcă nimic nu este liber, ci totul apare ca 
impus. Morala premerge religiei. 

Astfel, în contextul dualismului spiritualist (cartezi- 
an şi kantian) putem afirma despre cultură că îşi asumă 
un rol dublu: pe de o parte, semnifică dominarea natu- 
rii, iar, pe de altă parte, semnifică cultura spiritului, ca 
afirmare a propriei libertăţi. Dacă aceste două aspecte 
nu sunt organic unificate, consideră Kant, se poate tre- 
ce de la unul la altul ca şi când ar fi echivalente. 

Libertatea omului se afirmă numai prin refuzul de 
a primi de la natură indicaţii normative, fie că se tra- 
tează despre natura mecanică carteziană, fie despre 
natura fenomenologică a lui Kant. 

Filosofia kantiană are caracter subiectivist, fiind- 
că transferă centrul de gravitate al lumii de la Dum- 
nezeu la om. Cu alte cuvinte, în virtutea diferenței 
dintre numen și fenomen, Kant refuză să refere cre- 
ația la Dumnezeu şi o pune în relație singulară cu 
omul şi aşază morala la baza religiei, atunci când 
religia este baza moralei. Concepţia filosofică a lui 
Kant, ca şi aceea a predecesorilor săi, are caracter 
antropocentric. 


Rousseau (1712-1778) 


Cu Rousseau intrăm într-o lume diferită de aceea 
kantiană, fiindcă el vorbeşte mai mult de natură decât 
de rațiune sau civilizaţie. Exacerbarea civilizației și a 
rațiunii în detrimentul naturii l-a determinat pe Ro- 
usseau să pună accentul pe natură. Deşi la originea 
umanităţii imaginează un ipotetic statut natural, în ca- 

re omul ascultând numai de impulsurile propriei na- 
turi ar fi dus o viaţă de simplitate şi virtute, Rousseau 
consideră că dezvoltarea ştiinţelor şi a artelor, genera- 
toare de lux şi purtătoare de vicii, cu întregul lor cor- 
tegiu de răutăţi”, a amplificat şi a alterat impulsurile 
naturii omeneşti autentice. 

Dar, cu toate că reacţia lui Rousseau rămâne, în prin- 
cipiu, o reacție contra unei societăți urbane şi rafinate, 
aceasta implică totuşi ideea bunătăţii naturale a omu- 
lui, care poate fi identificată ca naturală şi spontană. 

Între altele, această convingere este fundamentată 
pe infailibilitatea conştiinţei morale, înţeleasă ca fa- 
cultate diferită de aceea a raţiunii. „Ascultând propria 
conştiinţă şi urmând sentimentele inimii, anterioare 
raționamentelor filosofice distorsionate, omul ascul- 
tă de vocea naturii şi de Creatorul său. Într-o astfel de 
perspectivă, exigenţa sincerităţii se substituie inevita- 
bil celei de adevăr. Apare astfel un conflict latent care 
marchează raportul între natură și cultură, între dez- 
voltarea faptelor rațiunii, marcate de o crescândă ar- 
fificialitate, pe de o parte, şi o devoțiune faţă de ceea 
ce este original, şi are valoare normativă, pe de altă 
parte. Omul trebuie să activeze continuu în vederea 
unei reîntoarceri către propria natură primitivă şi ori- 
ginară, căci artificialitatea este purtatoare de inauten- 
ticitate şi minciună”. 

În viziunea lui Rousseau natura nu se reduce la sim- 
pla ei dimensiune fizică: ea desemnează natura uma- 
nă surprinsă în spontaneitatea ei nativă, mereu bună 


% Mario Montani, op. cit., p. 203. 
”: Cottier G., La culture du point de vue de | 'anthropologie 
chretienne, Comissio Theologica Internaţionale, Roma, 1987. 

şi, ca atare, în consonanţă cu natura, ca unică normă a 
existenţei. Avem de-a face cu o concepție naturalistă, 
în care noțiunea de cultură este ambivalentă: în timp 
ce artificialitatea constituie o ruptură în raport cu na- 
tura originară, adevărata educaţie în schimb (care este 
permanent o operă culturală) constă în a regăsi aceas- 
tă natură originară, pentru a ne conforma cu ea?. 

Precizăm însă că spiritualitatea răsăriteană nu vor- 
beşte despre reîntoarcerea omului la natura lui ori- 
ginară, ci despre renaşterea omului în Hristos. Da- 
că Adam este chipul omului vechi, biruit de patimi, 
Hristos este chipul Omului Nou, care ne ajută să ne 
ridicăm de sub robia patimilor, spre asemănarea cu 
Dumnezeu prin har, credință şi virtuţi. Omul poate 
cuceri lumea, dar nu se poate cuceri pe sine însuşi, fă- 
ră Hristos şi Biserică. 

La Rousseau este vorba despre doica de natu- 
ră, înțeleasă ca natură bună și ca normă a existenţei 
umane, fiindcă se trece cu vederea'deteriorarea chi- 
pului lui Dumnezeu din om, provocată de păcat. 


Darwin (1809-1882) 


„S-a spus despre Darwin, pe drept cuvânt, că teoria 
evoluţiei a reprezentat în secolul al XIX-lea ceea ce 
s-a întâmplat cu un secol înainte în astronomie cu Co- 
pernic: o adevărată şi proprie revoluție științifică, care 
a dat naştere la mari dezvoltări în domeniul biologiei. 

Cu evoluționismul dispare imaginea milenară a 
omului, evocată de teoria fixistă, care vorbea de specii 
imutabile, existente ca atare chiar din momentul apari- 


* Mario Montani, op. cit., p. 203. . 

ţiei lor. Dacă Copernic vine cu revoluția astronomică, 
care reconstruieşte ordinea spaţială şi conferă pămân- 
tului şi omului un loc diferit de cel anterior, cu Darwin 
revoluţia biologică reface ordinea temporală a omului. 

Datorită lui Copernic şi Darwin s-a schimbat teoria 
referitoare la locul omului în natură”. Sub aspectul ei 
fundamental, teoria darwiniană explică evoluţia fiinţe- 
lor vii (presupusă ca un fapt) prin lupta lor pentru exis- 
tenţă, adică în virtutea concurenţei pentru viață. 

În această luptă supraviețuiesc numai exemplarele 
a căror adaptare este avantajoasă în raport cu ambian- 
ţa mereu schimbătoare a mediului, care dă naştere, în 
cazuri extreme, la noi specii. 

Este vorba de o viziune a naturii, înţeleasă fie ca 
un patrimoniu biologic, fie ca o condiţionare fizi- 
co-ambientală, unde natura se află într-o poziție de 
întâietate, în confruntarea ei cu cultura. Dar nu este 
mai puţin adevărat că teoria lui Darwin constituie o 
ipoteză ştiinţifică ce nu poate fi dovedită de ştiinţă pe 
calea experienţelor de laborator. 

În timp ce „știința se Dacc az pe fapte, ştiințifi- 
cul se bazează doar pe ipoteze ”. Este ușor să pretinzi 
că omul are descendență din ființe primate, dar atâta 
vreme cât nu poți dovedi aceasta concret, totul rămâ- 
ne o simplă ipoteză „științifică. 


Marx (1818-1883) 


Gândirea lui Marx, îmbibată de ateism, este anima- 
tă de o tenace ambiție umană demiurgică. Ca să-şi sa- 


.5% Reale G., Antiseri D., /] pensiero occidentale dalle origini 
ad oggi, vol. 1, Ed. La Scuola, Brescia, 1996, p. 284. 


138 


tisfacă nevoile (originare sau dobândite), omul urmă- 
reşte neîncetat, prin muncă, dominarea naturii, ca s-o 
umanizeze şi s-o supună, cu docilitate, puterii lui. 

Cu teoria claselor, Marx motivează repartiţia in- 
justă şi inegală a acestei puteri, iar prin producțiile 
culturale caută să explice diviziunile de clasă, cauza- 
te de activitatea primară de transformare a naturii. 

Astfel, deşi Marx consideră că obiectul activităţii 
umane rămâne efortul fizic ca atare, el susţine, totuși, 
că refuzul structurilor sociale permite omului să iasă 
din cadrul naturii şi să depăşească natura prin cultură. 

Dar, tocmai pentru faptul că universul este emina- 
mente natural, iar omul intră în acest univers natural 
prin practică culturală, atunci se poate spune că gândi- 
rea lui Marx implică o ruptură între natură și cultură, 
care nu rămâne lipsită de ambiguitate”. Conflictul din- 
tre natură şi cultură subminează consecvența concepți- 
ei materialiste, care se află la baza marxismului. 


Freud (1856-1939) 


În teoria lui Freud, ruptura dintre natură şi cultu- 
ră este şi mai evidentă. Eseul freudian Indispoziţia în 
cultură” constituie nu numai o explicare a crizei con- 
temporane, dar şi o explicare a fragilității constitutive 
a oricărei culturi. ia 

Într-adevăr, cultura se întemeiază, după Freud, pe 
un proces de represiune, care se verifică în contex- 
tul complexului lui Oedip, la începutul vieții fiecărui 


%4 Cottier G., op. cit., Commissio Theologica Internationalis, 
Roma, 1987. 

% Sigmund Freud, Das Unbehagen in der Kultur, Internatio- 
naler Psychoanalytischer Verlag, Viena, 1930. 

om: condiţia intrării în societate a copilului şi deruta 
copilului însuşi, pentru că tendinţa lui de satisfacere 
nelimitată a pofielor se loveşte de rivalitatea tatălui 
omnipotent. 

Toate acestea vor fi exprimate de flu susținând că 
„principiul plăcerii, care este primar, trebuie să se con- 
cilieze cu principiul realităţii, reprezentat de tată. Deşi 
un astfel de compromis este benefic (pentru că rămâ- 
ne condiţia vieţii sociale şi a culturii), nu este o piedică 
pentru ca societatea şi valorile ei să fie realizate graţie 
represiunii patimilor primordiale ale individului”. 

Cultura, care constituie pentru Freud un câştig in- 
egalabil, „rămâne totuşi mereu mortificantă şi conti- 
nuu ameninţată. Chiar şi structurarea individului, care 
interiorizează în sine tabuurile sociale, este rezultatul 
unui compromis între instinctele primordiale şi sălba- 
tice ale individului şi societatea din care provine. 

Dacă natura este surprinsă în sensul ei de sponta- 
neitate, va exista mereu un conflict latent între natură 
şi cultură”. 

Spiritualitatea răsăriteană consideră că conflictul 
dintre natură și cultură poate fi depăşit prin trans- 
formarea patimilor în virtuţi, care înalță omul spre 
asemănarea cu Dumnezeu, în Hristos şi Duhul Sfăni. 
Această transformare are la bază harul necreat din 
partea lui Dumnezeu, iar din partea omului rugăciu- 
nea, înfrânarea și faptele bune. 

În lumina celor de mai sus, evoluția modernistă a 
culturii occidentale, care a trecut prin filiera medie- 
vală, carteziană şi kantiană, ca să sfârşească cu dar- 
winismul, marxismul sau freudismul, a deplasat, pro- 
gresiv, centrul culturii apusene de la Dumnezeu la 

om, punând în circulaţie teorii, sisteme şi ideologii 
antropocentrice mereu mai evidente. 

Dacă teologia creştină spune că „natura umană es- 
te ireductibilă la natura ființelor pur fizice, fiindcă la 
opusul postulatului dualist, corpul uman rămâne o 
componentă esenţială a ființei umane, ca purtător al 
indicaţiilor din proiectul Creatorului”, gânditorii ilu- 
minişti consideră că „scientismul tehnologic elimi- 
nă din lume tot ce este esență, semnificaţie, norme, 
eliminând radical orice natură normativă”*. Această 
evoluţie este rezultatul unei filosofii care-L închide pe 
Dumnezeu într-o transcendenţă inaccesibilă şi trans- 
formă omul în prizonierul lumii naturale, fără orizon- 
tul eshatologic al cerului şi al pământului nou. 

Dacă spiritualitatea ortodoxă a rezistat timp de 
un mileniu şi jumătate asalturilor mereu sporite ale 
culturii secularizate, aceasta se datorează accentului 
pus pe existența Logosului etern al Tatălui, din Care 
provine raționalitatea fundamentală a creaţiei, în lu- 
mina energiilor necreate, împărtășite de Duhul Sfânt, 
ca har divin. 

Scopul acestei spiritualităţi nu este de a intra în 
conflict cu gândirea medievală sau cu gândirea con- 
temporană, ci de a arăta că scopul principal al vieţii 
creştine este deificarea omului şi a creaţiei în Hristos, 
în virtutea constituției raţionale a întregii lui fiinţe și 
a creației. 

Pictura bisericească răsăriteană, cu numeroșii ei 
sfinți de pe pereții locaşurilor de culi ortodoxe, este 


orientată de sus în jos, de la bolta centrală, unde se 


% J.ombardi Valiauri, „Natura e uomo: oltre il moderno?”, în 
„Studium”, 83 (1987), nr. 4-5, Roma,p. 633. 

află icoana lui lisus Hristos ca Pantocrator, ca să înal- 
țe lumea pe care a zidit-o spre apoteoza transfigurării 
ei finale, în calitate de Dumnezeu și om adevărat. 

Vom vedea mai târziu că și în teologia catolică 
contemporană a început să se vorbească despre Pan- 
tocrator, în felul ei propriu, ca să poată rezista asal- 
turilor postmodernismului Conte pORan şi să se în- 
tâlnească cu noua fizică. 


Gândirea postmodernă 


De la bun început trebuie precizat că absenţa Lo- 
gosului ca structură fundamentală a lumii văzute şi 
nevăzute a permis gândirii postmoderniste să trea- 
că de la existența unui Dumnezeu forte, care domi- 
na omul obiectiv, la un Dumnezeu slab, manevrat su- 
biectiv de om. 

Trăsăturile specifice postmodernismului conslau 


astfel în faptul că nu se mai gândeşte la unitate, ci la 


pluralitate; nu mai este interesat de rațiune, ci de es- 
fetică şi limbaj; ignoră fundamentul rațional al cos- 
mosului (Logosul şi raționalitatea creaţiei) şi cade în 
nihilism sau în refuzul istoriei. 

Nu se poate preciza data apariției postmodernismu- 
lui, dar se presupune că ar fi apărut la finele veacului al 
XIX-lea şi începutul celui de-al XX-lea. Postmoder- 
nismul a început să dobândească mereu mai mult teren 
în ultimul secol, datorită tendinței lui de a surpa co- 

ordonatele filosofice şi teologice obiective ale culturii 
apusene, referitoare la Dumnezeu, om şi lume, vino- 
vată pentru comiterea ororilor săvârşite în timpul ce- 

lui de al Doilea Război Mondial”. Acest proces a fost 
favorizat, în largă măsură, şi de apariția computerului, 
internetului sau cyborg-ului, care obligă omul să-şi în- 
drepte atenţia spre lumea artificială a ficţiunii. 

Dacă luăm în considerare subiectele care stau la 
baza oricărei forme de cultură, adică pe Dumnezeu, 
omul şi lumea, se poate spune că pentru modernitate, 
din punct de vedere teologic, toate acestea reprezintă 
„subiecte forte”. Din punct de vedere postmodernist 
însă, triada amintită, cea de Creator, creatură şi creat, 
nu constituie expresia forte a noţiunilor, ci pe aceea a 
unor „subiecte slabe”, care generează o antropologie 
care sfârşeşte cu disoluția religiei şi a culturii. 


Postmodernismul şi Dumnezeu 


Se consideră că postmodernismul ar aveâ conse- 
cinţe benefice pentru două motive: fiindcă prevede 
apusul metafizicii substanțialiste” şi deschide mintea 


” Ignazio Sanna, L” Antropolgia cristiana tra modernila e 
postmodernira, Queriniana, 2002, p. 258. 

% Regretatul Papă loan-Paul al II-lea arăta, în enciclica sa 
Fides et Ratio, că „filosofia contemporană a abandonat în largă 
măsură cercetarea metafizică asupra întrebărilor ultime ale omu- 
lui, concentrându-i în largă măsură atenţia proprie asupra pro- 
blemelor particulare şi regionale, adesea pur formale, cu riscul 
de a fi reduse la mit şi superstiție”. Este bine cunoscut faptul că 
scolastica a căutat, sub influenţă aristotelică, să pună în evidență 
structura metafizică ultimă a oricărui lucru, ca structură necesa- 
ră şi imuabilă. Astăzi, filosofia consideră că nu mai-este posibil 
să ajungi la structura metafizică şi la adevărul ultim, ca să orga- 
nizezi viaţa cu ajutorul lor. Împotriva pretențiilor „forte” pe care 
metafizica le revendică pentru ea, în privința cunoaşterii şi a po- 

omului spre o filosofie a libertăţii şi a istoriei. Post- 
modernismul nu se mai gândeşte la esența metafizică 
ca la o structură necesară dată odată pentru totdeau- 
na, ci îşi concentrează atenţia asupra „ evenimentu- 
lui”, ca rod al unei inițiative proprii, care te face să te 
simţi ca moștenitor, efect și destinatar al lui” 

Metafizica este considerată drept rezultatul unei 
proiecții umane plină de fantezie, omnipotență şi vio- 
lenţă, promovată de aşa-zisa teologie naturală de in- 
spiraţie aristotelică. Teologia s-a folosit de metafizică 
ca să oblige omul să se supună atotputerniciei divine, 
iar pentru ca omul să poată revendica, la rândul său, o 
putere asemănătoare pe pământ, religia s-a folosit de 
metafizică să legitimeze puterea!%. 

Apusul metafizicii deschide mintea şi inima oame- 
nilor faţă de o filosofie a libertăţii şi a istoriei'”!. Pes- 
te tot se face însă abstracţie de puterea necreată a lui 
Dumnezeu, Care coboară în om ca să prefacă porni- 
rile pătimaşe sau violente din ființa omului, în elanul 
spiritual al asemănării omului cu Dumnezeu. 

Apoi, cât priveşte antropologia postmodernistă, 
aceasta caută să submineze paternitatea absolulă a 
lui Dumnezeu în favoarea paternității umane, conce- 
pulă în termeni pur biologici. 

Postmodernismul nu pune în discuţie atât existen- 
ţa lui Dumnezeu, cât, mai degrabă, atitudinea Sa faţă 


sibilităţii de a stabili fundamente ultime, gânditorul postmodem 
invocă o metafizică „slabă”, care nu mai este în măsură să furni- 
-zeze un fundament absolut şi niciun sens al vieţii. 
% lgnazio Sanna, op. cil., p. 271. 
1% Ţbidern, p. 272, 
"19 /bidem, p; 271. 

de cei slabi şi oprimaţi, faţă de barbaria practicată de 
popoare şi imperii sau faţă de injustiţia din viaţa indi- 
viduală şi socială a omului, asemenea celor petrecute 
la Auschwitz. 

Şi, pentru că nu s-au găsit răspunsuri convingătoa- 
re la asttel de întrebări, Dumnezeul creştin a început 
să fie substituit cu nenumăratele zeități la care se re- 
feră Homer. Adevărata religie se manifestă ca o mul- 
titudine de religii, iar unicul Mântuitor ca o pluralita- 
te de mântuitori. 

Multiplicarea zeilor şi a mântuitorilor este invers 
proporţională cu omnipotenţa unicului Dumnezeu şi 
a unicului Mântuitor. 

Cu cât zeii se multiplică mai mult, ca în mitologia 
greacă, cu atât devin mai slabi şi mai uşor de înlocu- 
it. Desigur, atunci când vorbim despre disoluția reli- 
giei creştine în multe religii şi în mulţi mântuitori, nu 
avem în vedere marile religii, care păstrează o con- 
cepţie forte despre Divinitate, ci noile religii şi miş- 
cări, cum ar fi New-Age-ul!?, care preferă invizibilul 

12 Ibidem, p. 306: „Un produs particular al postmodernis- 
mului şi o aplicare a lui este cu siguranță New-Age. Inir-ade- 
văr, în epoca postmodernistă, considerată ca «postereştină», lo- 
cul subiectelor tradiţionale din domeniul religios, Dumnezeu şi 
Biserica, a fost luat de un nou subiect, care caută obsesiv noi ex- 
perienţe spirituale ce coincid cu religia particulară a New-Age. 
Ideea centrală a acestui fenomen, care se prezintă sub semnul 
Acvariului şi are loc în pragul celui de al treilea mileniu, con- 
stă în apariţia unei noi ere cunoscută sub numele de New-Age, 
caracterizată de o conştiinţă lărgită, care depăşeşte dimensiunea 
personală şi ajunge la nivel cosmic şi universal. O eră de armo- 


nie şi de pace în care se va realiza a Doua Venire a lui Hristos, 
ale cărui energii sunt în acţiune printre noi, în sânul numeroase- 

şi emoționalul în locul raționalului sau vizibilului şi 
care propun idealuri de fericire şi de bunăstare ieftină, 
speculează pe seama preocupărilor umane de autorea- 
lizare şi oferă garanţii imposibil de înfăptuit cu privi- 
re la viitorul persoanei şi al societăţii. 

Întemeietorii acestor religii nu sunt oameni haris- 
matici, ci manageri ai consolării ori administratori 
ai speranțelor de succes, în afacerile private și în via- 
ţa profesională'?. 

“ În fine, postmodernismul face apel la difuzarea . 
analizei lingvistice inițiată de Vattimo şi Lyotard. Pe 
urmele lui Heidegger sau Wittgenstein, aceştia doi se 
referă la o obscuritate epistemologică a rațiunii uma- 
ne, care nu poate atinge realitatea lucrurilor, ci e capa- 
- bilă doar de o reprezentare a lor, care exclude posibi- 
litatea unui discurs obiectiv despre Dumnezeu. 

Făcând apel la religia ebraică, unde este interzis 
să se rostească numele lui Dumnezeu, datorită mă- 
reției Sale inefabile, unii teologi participanți la Adu- 
je SAN a DI IN MO MII pe n 9 AR Ci SE E a i SA 
lor tentative de căutare spirituală şi grupuri religioase. Scopul 
său priveşte transformarea radicală a umanităţii, o transformare 
definită de mulţi ca schimbare de paradigme, care implică o no- 
uă schemă mintală, o nouă structură de gândire, un nou principiu 
epistemologic, care va duce spre o viziune nouă a lumii şi la un 
nou mod de a înţelege şi interpreta realitatea. Această schimba- 
re s-ar verifica înainte de toate printr-o transformare a conștiin- 
ei, care constă într-o creştere şi lărgire a ei. După Marilyn Fer- 
guson, New-Age-ui este o mare reţea fără ghid, de mare putere, 
care vrea să introducă în lume această schimbare”. În realitate 
este vorba de teorii care nu fac decât să agraveze criza spirituală 
a lumii contemporane. 

1% P. Naso, II mosaico della fede, Baldini e Castoldi, Mila- 
no, 2000 şi Gastto Trochi, / nuovi movimenti religiosi, Quernia- 
na, Brescia, 2000. - 

narea de la Gratz din 1997 au propus ca numele lui 
Dumnezeu din Biblie să fie înlocuit cu numele ebraic 
de „Iahve ”, care evidențiază apofatismul cunoaşterii 
lui Dumnezeu. 

Heidegger considera că nu putem vorbi în mod di- 
rect despre Dumnezeu, pentru că Fiinţa divină se dă 
numai în „diferenţa ontologică dintre Fiinţa obiectivă 
şi existent”. După opinia lui, trebuie abandonată ori- 
ce căutare obiectivă a Absolutului, căci Dumnezeu nu 
poate fi cunoscut direct şi obiectiv ca Fiinţă, ci numai 
indirect de către existent. În realitate, postmodernismul 
se foloseşte de un aşa-zis apofatism ca să promoveze 
dependenţa față de om a existenţei lui Dumnezeu. 

Astfel, fie că este vorba de politeism, de metafi- 
zică sau de limbaj, toate acestea sunt mijloace de- 
constructiviste, folosite de postmodernism ca să poa- 
(ă trece, aşa cum am arătat, de la imaginea obiectivă 
a unui Dumnezeu, „forte ” şi de Sine stătător, la ima- 
ginea unui Dumnezeu „slab”, dependent de subiecti- 
vitatea umană. 

Consecințele acestui demers sunt numeroase şi scol 
în evidenţă trăsăturile specifice ale filosofiei postmo- 
derniste. Este vorba de reducerea credinţei la mora- 
Iă, de imposibilitatea conceptualizării lui Dumnezeu, 
de sentimentul uman ca loc al întâlnirii cu Dumne- 
zeu, de separația experienţei spirituale de ştiinţă şi 
teologie sau de substituirea transcendenţei divine cu 
transcendența umană. 

Toate acestea urmăresc un singur scop: acela de 
a-L reduce pe Dumnezeu la măsura omului, adică de 
a înlocui imaginea unui Dumnezeu „forte” cu imagi- 
nea unui Dumnezeu „slab”. 

În realitate este vorba de o falsă problemă, fiind- 
că postmodernismul trece de la Dumnezeul medieval, 
Care căuta să domine omul din înălțimea transcen- 
denței Sale inaccesibile, la un Dumnezeu Care poate 
fi manevrat, imanent, de către om. 

Postmodernismul uită de constituția teandrică a 
lui Hristos ca Dumnezeu şi om nedespărţit, Care S-a 
smerit, a suferit şi a muril pe cruce, pentru ca prin 
învierea Sa să înalțe omul spre asemănarea cu Dum- 
nezeu. Nu este vorba de un Dumnezeu când „forte ”, 
când „slab ”, ci de un Dumnezeu Care S-a făcut om 
pentru ca omul să se îndumnezeiască. 


Postmodernismul şi omul 


Postmodernismul a operat mai multe reducţii esen- 
ţiale în domeniul concepţiei lui antropologice. 

Mai întâi de toate, omul a încetat să mai fie.con- 
siderat, ca fiinţă psihofizică, creat după chipul lui 
Dumnezeu, pentru a deveni un exemplar individual și 
biologic al condiției umane. Odată ce omul însingurat 
şi nesigur al societăţii postmoderniste a rupt relaţia cu 
Dumnezeu şi a rămas doar cu umanitatea lui neanco- 
rată în transcendent, începe să experimenteze carac- 
terul insignifiant al propriei lui identități şi al realităţii 
care îl înconjoară!%. ; 

Dacă Dumnezeu nu mai este conceput « ca persoa- 
nă, ci ca o Divinitate difuză, tot astfel şi omul înce- 
tează de a mai fi persoană şi devine o simplă realitate 
biologică. - 

pt M. Gauchet, Desincanto del mondo. Una storia politica 
della religione, Enaudi, Torino, 1992, p. 291. 

Subestimarea omului este rezultatul subestimării 
lui Dumnezeu. După chipul fiarei din Apocalipsă, ca- 
re nu are nume, ci un Simplu număr, 606 (cf. Apoc. 13, 
18), postmodernismul caută să transforme oamenii în 
simple numere. | 

Reducţia omului de la calitatea lui de creatură a lui 
Dumnezeu, cu demnitatea lui personală, la un simplu 
component biologic al speciei umane, a atras după si- 
ne însingurarea şi desprinderea omului din relaţia cu 
Dumnezeu şi din relaţia lui cu lumea. 

Postmodernismul se declară în favoarea manipulări- 
lor genetice, care tind să distrugă identitatea personală 
a fiinţei umane'%. Omul nu mai este definit în funcție de 
unitatea sa personală sau raţională, ci în funcţie de dife- 
ritele ramuri ale ştiinţei care se ocupă de antropologie. 

Departe de a mai fi perceput în totalitatea şi în inte- 
gralitatea lui, fiecare ştiinţă consideră omul în funcție 
de orizontul ei epistemologic. După evoluționismul 
biologic, omul este o ființă vie, care s-a dezvoltat da- 
torită selecţiei naturale; după psihologie, toată viaţa 
omului este un răspuns la calităţile sau gratificaţiile 
lui psihice; după neurologie, activitatea spirituală a 
omului corespunde funcţionării diferitelor celule si- 
tuate biologic în creier, iar după teoria comunicării, 
raporturile interpersonale sunt rezultatul deciziilor ra- 
ționale ale omului. 

Dacă prima revoluţie ştiinţifică şi tehnologică din 
epoca modernă a schimbat natura din jurul omului, re- 
voluţia bioetică de astăzi deschide posibilitatea de a 
modifica natura omului cu concursul tehnicii genetice. 


05 Ibidem, p. 345. 

Omul nu mai apare ca stăpân al universului, ca 
să-l poată înţelege, să-l interpreteze sau să-l transfi- 
gureze, ci ca una dintre numeroasele fiinţe vii de pe 
pământ, care poate fi demontată sau asamblată în 
funcție de teoria științifică la modă. Suntem în pragul 
„copilului tehnologic”%, unde familia şi părinţii apar 
ca simple rămăşiţe ale trecutului. 

Postmodernismul consideră că omul dispune de o 
bunătate înnăscută şi de autonomie deplină. Raţiu- 
nea şi voinţa lui, sensibilitatea sau poftele sale, toate 
sunt bune, iar libertatea omului trebuie să asculte nu- 
mai de ea însăşi şi de legile pe care şi le-a dat în mod 
autonom. 

Morala heteronomă este considerată ca un ade- 
vărat atentat la adresa suveranităţii şi a libertăţii su- 
biectului uman absolut. Diferit de învățătura creşti- 
nă, care declară că „toți suntem păcătoşi”, postmo- 


1% Jenazio Sanna, op. cil., p. 341. Postmodemismul consideră 
că tehnica clonării va distruge identitatea personală a fiinţei uma- 
ne. La baza acestei tehnici se află convingerea postmodernistă că 
valoarea omului şi a femeii nu depinde de identitatea lor persona- 
lă, ci numai de calităţile biologice care pot fi apreciate şi selecțio- 
nate în mod genetic. Este vorba de un criteriu extrem de periculos, 
care duce inevitabil la pervertirea relaţiilor fundamentale ale per- 
soanei umane, pentru că face abstracție de filiația consangvină, de 
existența părinţilor sau de familie, căci o femeie poate fi soră cu 
mama sa, sau, în lipsa tatălui, aceasta poate deveni fiica bunicului. 
Se consideră astăzi că diferitele ramuri ale ştiinţei nu mai studiază 
omul în totalitatea fiinţei lui personale, ci în mod compartimentat, 
în funcţie de calităţile lui biologice. Această stare de lucruri ar pu- 

-tea fi interpretată drept o biruinţă a profețiilor lui Nietzsche referi- 
toare la apariţia „supraomului”, care confundă pe om cu Dumne- 
zeu. Paradoxul supraomului constă tocmai în pofta sa de putere, 
atunci când nu are forţa să se domine pe el însuşi. 

dernismul afirmă că „toţi sunt desăvârşiţi ”! După 
cum arăta Nietzsche, acel: „tu trebuie”, din mora- 
la heteronomă creştină, trebuie substituit cu: „eu vo- 
iesc ”, din morala autonomă a Supraomului. 

Antropologia postmodernistă consideră că unica 
legătură pe care o recunoaşte în privinţa raporturilor 
interpersonale este aceea care derivă din contract, şi 
nu din lege. În timp ce legea publică se bazează pe o 
raționalitate care are în vedere binele colectiv şi este 
dotată cu o putere coercitivă, care face abstracție de. 
libertatea şi de acordul părţilor, contractul are calita- 
tea de a asigura un spaţiu mai larg pentru exercitarea 
libertăţii contractuale a indivizilor şi constituie un ob- 
stacol în calea fragmentării societăţii!”. 

Se uită că autonomia l-a prăbuşit pe om, fiindcă, 
în loc să tindă spre asemănarea cu Dumnezeu, ca să 
devină stăpânul lumii, acesta s-a răzvrătit împotriva 
Creatorului şi a ajuns sclavul lumii. 

_ În concluzie, putem spune că postmodernismul mi- 
litează pentru apariția celui de „al patrulea om "1. 

Primul om a aparţinut raţionalității produse de mi- 
racolul grec şi de filosofia greacă, dominat de ordinea 
cosmică şi de mitul veşnicei reîntoarceri. 

Al doilea om era cel al credinţei întemeiată de Re- 
velaţia biblică şi orientat către un sfârşit eshatologic. 
Aceşti doi oameni constituiau, pentru gândirea occi- 
dentală, o sinteză armonioasă de credinţă ȘI rațiune, 
de istorie şi metaistorie. 

Al treilea om este burghezul calculat, de inspiraţie 
iluministă, care a spart sinteza dintre credinţă şi rați- 


107 Ibidem, p. 374. 
1% Jbidem, p. 359. 

une în favoarea cunoaşterii ştiinţifice şi a pus bazele 
modernităţii. i 

La sfârşitul acestei evoluţii apare şi a/ patrulea 
om, adică omul radical, fără religie, fără istorie, vic- 
timă a propriilor lui dorințe sau pofte, care nu se in- 
teresează nici de adevăr și nici de iubire. 

Cele mai importante trăsături ale acestuia sunt: 


absența meimoriei istorice!” şi experiența pasajului de 


Ia tehnologia trebuinţelor la tehnologia pofielori. 


Astfel, postmodernismul se încântă cu bunătatea 
înnăscută a omului, dar uită de puterea necreată a lui 
Dumnezeu, Care coboară la om, pentru ca omul să 
poală învinge forțele iraționale care îl confruntă din 
adâncul fiinţei lui şi să dobândească adevărata libe- 
rate interioară după Dumnezeu. 


% E] respinge Tradiţia şi este indiferent faţă de amintirea eve- 
nimentelor trecute, care contribuie la constituirea prezentului. 
Pentru el istoria nu mai are decât rolul de istoriografie a irecu- 
tului, ca „Știință”. Progresul nu priveşte realitatea umană, socială 
sau politică, ci numai pe cea tehnică. Cu toate acestea, gândirea 
postmodernă nu este revoluţionară, căci parola, cheia ei, nu este 
revoluția, ci progresul ştiinţific şi tehnic. Este vorba de o simplă 
gândire reformistă sau laicistă, centrată mai mult pe critica eti- 
co-culturală decât pe cea economică a condiției umane şi sociale. 

0 Această morală se caracterizează printr-un radicalism in- 
tepral care echivalează cu individualismul anarhic şi antiautori- 
tar. Divorțul, avortul, feminismul, homosexualitatea şi libertatea 
sexuală în general, lupta împotriva încarcerării şi a ospiciilor, 
abolirea învăţământului religios etc. sunt tot atâtea coordonate 
ale acestui individualism, care nu mai este nici etic şi nici mo- 
ral, ci rezultatul unui iibertinism care ignoră „adevărul”. Omul 
postmodern nu mai are trebuinţe de satisfăcut, ci numai pofte de 
inventat. Morala postmodernistă nu se mai bazează pe practica 
virtuţii, ci pe căutarea plăcerii. 

Scopul spiritualităţii creştine, cu caracter ontolo- 
gic, bazată pe prezenţa și lucrarea harului necreat, 
care Îl aduce pe Dumnezeu în om, nu este cel de a 
distruge partea pasională din ființa omului, ci de a o 
muta de la rău la bine, prin lucrarea sinergică a lui 
Dumnezeu cu aceea a credinciosului. 

Atât filosofia medievală, cât şi aceea iluministă 
sau postmodernă ignoră viaţa interioară a omului, 
adică dimensiunea ontologică a spiritualităţii creşti- 
ne, care implică nu numai sufletul şi funcţiile lui, ra- 
țiunea şi voinţa, ci şi trupul, pentru ca omul întreg să 
poată renaşte spiritual şi moral în Hristos şi în Bise- 
rică, prin Duhul Sfânt. 


Postmodernismul şi lumea 


Postmodernismul L-a eliminat pe Dumnezeu din 
creație şi a transformat lumea într-un depozit de lu- 
cruri pe care omul le poate manipula după propria 
lui voie. 

Deja Descartes, părintele concepţiei dualiste des- 
pre lume, care se află în centrul gândirii moderne, 
considera că omul dotat cu i ati este „patronul şi 
posesorul naturii” 

În virtutea doza dintre om (res cogitans) şi na- 
tură (res exiensa), aceasta din urmă (natura) a fost 
transformată în tot atâtea obiecte lipsite de valoare in- 
trinsecă spirituală, care pot fi folosite şi manipulate 
ca un „depozit de lucruri şi de resurse” prin nenumă- 
rate invenţii şi artificii, ca să te poţi bucura fără efort 
de roadele pământului şi de toate condiţiile pe care le 

poate oferi. 

Știința contemporană a pierdut dimensiunea ei 
umană şi a devenit deosebit de problematică, pentru 
că nu mai poate produce nimic care să aie durabil, 
etern sau adevăratr!!!. 

Orice descoperire înregistrată de ştiinţă poate fi de- 
pășită în următorii 50 sau 100 de ani, pentru că operea- 
ză numai în vederea unor scopuri practice: să locuieşti 
mai bine, să mănânci mai bine, să prelungeşti viaţa cât 
mai mult sau să sporeşti bunăstarea în general. Știința 
a pierdut dimensiunea adevărului şi durabilitatea des- 
coperirilor ei, sensul eternității, pentru că face abstrac- 
ţie de ordinea divină a lucrurilor înscrise în natură şi în 
legile ei!!2. 

Postmodernismul are ca efect dispariţia funda- 
mentului religios şi social al omului. Prezenţa supra- 
naturalului în societate a devenit atât de insignifian- 
tă, încât trece neobservată. Religia a fost alungată la 
marginea vieţii sociale, fiindcă a fost spoliată progre- 
siv de legitimitatea ei filosofică, a fost marginalizată 
şi limitată, în raport cu viaţa politică şi economică, 


„+1 Din opoziţie faţă de o teologie care a pus accentul pe eter- 
nitatea lui Dumnezeu fără să țină seama de mișcarea lumii, şti- 
ința modernă pune accentul pe timp şi a început să se ocupe de 
lucruri practice, folositoare omului. Ştiinţa nu face abstracţie de 
artă, spre exemplu, dar în timp ce ştiinţa progresează mereu, arta 
realizată perfect din punct de vedere artistic nu mai poate fi de- 
păşită. Homer n-a fost depăşit de Dante şi nici Dante de Shakes- 
peare. În schimb, astronomia lui Aristotel a fost depăşită de cea 
a lui Kepler, Galileo sau Newton, iar cea a lui Newton de către 
Einstein. Marea descoperire a genomului şi a hărţii lui, conside- 
rată de anumiţi sceptici ca o simplă compilație (de nume şi nu- 
mere) asemănătoare celei din anuarul telefonic, rămâne izolată 
în pagina economică sau financiară a diferitelor publicaţii. 

“2 Ignazio Sanna, op. cit., p. 392. 

la sfera privatului, din convingerea că fără influxul 
ei, societatea industrială postmodernă s-ar fi dezvoltat 
mereu mai mult şi mai bine!!5. 

Religia a fost substituită în întregime sau în parte de 
pluralitatea sistemelor religioase sau ideologice, care 
se relativizează reciproc şi derutează omul. La rândul 
ei, globalizarea tinde să desființeze spaţiile concepu- 
te ca locuri de siguranţă şi de identitate, ca patria, țara, 
casa, biserica sau anumite valori recunoscute ca atare, 
şi poate fi comparată cu o mare deschisă, străbătută de 
vapoare, care poartă steaguri lipsite de embleme națio- 
nale şi în care călătoresc cetăţeni de toate naţiile. 

Aceştia nu se mai disting între ei după teritorii, du- 
pă limbă, după religie, după produse naturale sau du- 
pă modele de viaţă sau modele vestimentare, pentru 
că în timp ce un japonez poartă o cravată Armani şi 
mănâncă cartofi prăjiţi californieni, un italian condu- 
ce o maşină sud-coreeană şi se roagă într-o moschee 
la Roma sau la Milano!!?. 

Cert este că globalizarea, ca şi secularizarea de 
altfel, a dat naştere în sânul popoarelor la o reacţie 
opusă scopurilor urmărite, fiindcă acestea au început 
să dea dovadă de o exacerbare a valorilor naţionale 
în detrimentul celor universale. 

Adevărata globalizare trebuie să țină echilibrul 
între unitatea şi diversitatea spirituală și culturală a 
neamurilor. Teologia patristică ne spune că Dumne- 
zeu le fine pe toate împreună şi pe fiecare în parte, du- 
pă chipul comuniunii trinitare supreme. 


13 jpidem, p. 403. 
Hi4 Ibidem, p. 402. 

Postmodernismul duce la dispariția progresivă a vii- 
torului ca perspectivă imediată a lumii”. Rațiunea teh- 
nică şi cultura producţiei au transformat persoanele în 
numere, privându-le de sentimente şi de originalitate. 

Abandonarea dimensiunii transcendente şi ancora- 
rea ultramundană a omului au golit lumea de sensul ei 
eshatologic, iar progresul tehnic a multiplicat spaima 
existenţială. Astăzi întrebarea nu mai este: Ce putem 

face noi cu tehnica?, ci: Ce poate face tehnica cu noi? 

Tehnica modernă a dobândit un dinamism totalizant, 
devenind extrem de ambiguă şi periculoasă. Caută să 
transforme pe homo faber în homo creator, adică în 
subiect producător al naturii artificiale şi la preface- 
rea ființei umane în omul materie, ca obiect de mani- 
pulare nelimitată, datorită ingineriei genetice. 

Astăzi tremurăm în faţa nihilismului, unde maxi- 
mum de putere se uneşte cu maximum de vid spiritu- 
al, iar maximum de capacitate se întâlneşte cu mini- 
mum de cunoaştere referitoare la scopuri!!€. 


15 Ibidem, p. 392. 

15 Constantele ştiinţei postmoderniste sunt următoarele: a) 
nimic nu există în afară de univers; b) pe scara animală nu exis- 
tă salturi calitative, ci totui-este un joc al genelor, care include 
şi omul; c) etica umană nu are principii imutabile, căci reflectă 
şi reprezintă obiceiurile acceptate de societate; d) ştiinţa este ne- 
utră, căci în timp ce ştiinţa descoperă, societatea este cea care 
aplică. Valorile ţin de societate, nu de ştiinţă. În practică, aceste 
constante ale gândirii postmoderne L-au eliminat pe Dumnezeu 
din cuprinsul propriei creaţii şi au redus lumea Ja o totalitate pur 

 factuală. Pentru anumiţi oameni de ştiinţă, cum ar fi P. Davies, 
lumea nu are nicio dimensiune tainică, sacră sau neinteligibilă — 
adică nu există apofatism —, fiindcă poate fi explicată, integral, 
pe cale ştiinţifică. Iar în cazul în care se mai acordă Creatorului 

Natura este considerată ca o proprietate a omului, 
iar ştiinţa şi tehnica se folosesc de superioritatea in- 
telectului uman ca s-o exploateze sălbatic şi să obțină 
de pe urma ei cel mai mare profit posibil. 

Dacă omul ar avea o atitudine personală respon- 
sabilă față de natură, ar putea descoperi că identi- 
tatea lui nu este în opoziție cu natura, ci în asocie- 
re şi comuniune cu ea!!. Ar fi necesară recuperarea 
conceptului de paternitate al lui Dumnezeu, ca să ex- 
primăm credința noastră în faptul că Dumnezeu este 
atât Creatorul universului, cât şi garanția viitorului 
şi a mântuirii lui”. 

În concluzie, postmodernismul consideră că desti- 
nul ultim al omului nu mai depinde de îmbunătăţirea 
condiţiilor lui de viaţă spirituală și morală, de răs- 
punsurile posibile referitoare la naștere, moarte sau 
fericire, ci de cotaţia la bursa industriei farmaceuti- 
ce, care se mulţumeşte cu descrierea genelor și a cro- 
mozomilor umani. Heidegger spunea, pe bună drep- 
tate, că tehnoştiința ascunde Adevărul și Ființa, în 
loc să le reveleze, şi că numai Dumnezeu ne mai poa- 
te salva din starea actuală. 

Într-adevăr, postmodernismul ascunde ființa omu- 
lui, fiindcă se ocupă numai de trup și uită de suflet. 
Pe cât de mul! s-a progresat în domeniul chirurgiei, 
pe atât de puțin s-a realizat în cunoașterea maladiilor 
psihice. Se face caz de trup şi de tehnică, dar se uilă 


ANN N N A (N NE E ae te e ata e a SS 
un rol în raport cu lumea, atunci știința naturii constituie o ca- 
le mai sigură pentru a ajunge la Dumnezeu decât aceea oferită 


de religie. 
"7 Ignazio Sanna, op. cil., p. 401. 
15 jpidem, p. 399. 

de patimile din ființa omului, care alimentează agre- 
sivitatea, cruzimea, violența sau terorismul la care 
asistăm în vremea noastră. 

Dacă trupul se mai poate vindeca, într-un anume 
fel, cu ajutorul tehnicii, sufletul în schimb se vindecă 
cu puterea lui Dumnezeu, însoţită de efortul vieţii de 
rugăciune, de înfrânare şi de Jăptuire a binelui. 

Spiritualitatea răsăriteană urmărește un singur 
scop: ca omul să nu mai fie robul patimilor care îl 
desfigurează sufletește, ci să devină propriul lui stă- 
pân, după chipul şi asemănarea cu Dumnezeu. Sau, 
cum spun Părinţii: Dumnezeu S-a făcut om pentru ca 
omul să se îndumnezeiască. 


Neoateismul contemporan 


Un fizician ca Steven Weinberg, care a primit Pre- 
miul Nobel, considera că orice interacţiune între şti- 
inţă şi cultură nu poate fi decât prejudiciabilă. Ideea 
lui centrală se referă la descoperirea de către fizică 
a existenţei /egilor impersonale eterne, care asigură 
progresul obiectiv al ştiinţei şi explică dimensiunea 
uriaşă a neînţelegerii dintre ştiinţă şi cultură. 

Pentru el, adevărul prin definiţie nu poate depin- 
de de ambientul social sau cultural al omului de ştiin- 
ță, fiindcă numai ştiinţa este păstrătoarea adevărului, 
fapt pentru care ruperea ei de cultură este definitivă 
şi completă. | 

Există o singură realitate: realitatea obiectivă a fi- 
zicii. Weinberg declară fără echivoc că, pentru cul- 
tură sau filosofie, distincţia dintre mecanica cuantică 
ŞI cea clasică sau cea dintre teoriile gravitaţiei ale lui 
Newton şi Einstein este nesemnificativă. 

Pentru el, concluziile fizicii ar putea deveni rele- 
vante pentru filosofie şi cultură atunci când vom afla 
originea universului sau legile ultime ale naturii, adi- 
că niciodată!!! 

Această opinie este combătută însă de un alt fizician 
cunoscut, Paul Davies, care mărturiseşte: „4m crezul 
că ştiinţa poate explica totul... dar problemele ultime 
vor rămâne mereu dincolo de ştiinţa empirică”. 

Sau, altfel spus, ştiinţa poate explica raționalitatea 
creaţiei, dar nu poate explica proveniența ei. Este vor- 
ba despre „o ordine implicită sau raționalitate, care 
există în mod necesar și etern în spatele fenomenelor, 
foarte sus, deasupra universului, dar prezentă în fie- 
care particule”?! i 

Desigur, faptul de a lansa concepte noi duce în- 
totdeauna la un drum presărat cu capcane. Vor exista 
gânditori care să confunde miraculosul cu iraționalul 
ori să proclame că noua raționalitate duce la substitu- 
irea religiei prin transdisciplinaritate. 

Aceştia vor confunda transcendentul cu ceea ce es- 
te accesibil reprezentărilor umane, inevitabil parțiale, 
sau vor elimina, în numele păstrării identităţii, ceea ce 
este universal în ființa umană, adică pe Dumnezeu! 

Pe Dumnezeu, Care este Unul, şi realitatea, care 
este una!2. Avem convingerea că gândirea apofatică 


A 


9 Steven Weinberg, „Sokal'Hoax”, în „New-York Review 
of Books”, 43 (13), 8 august 1996. 

12 p. Davies, The Mind of God, Simon/Schuster, Londra, pp. 
14, 15, 102, 232. 

121 Jean Guitton, Dumnezeu și Știința, Ed. Harisma, Bucu- 
reşti, 1992, p. 57. 

12 Basarab Nicolescu, Noi, particula și lumea, Ed. Junimea, 
laşi, 2007. . 

ortodoxă va juca un rol important în naşterea noii raţi- . 

onalităţi, fiindcă apofatismul ne cere să dăm prioritate 

experienţei spirituale în raport cu Dumnezeu şi numai 

după aceea să vorbim despre Dumnezeu-'ca Lumină, 
Viaţă şi lubire. 


Concluzii 


Tendinţa de a crede în realităţile care se văd a jucat 
un important rol în dezvoltarea culturii occidentale. 
Dacă Platon arăta cu degetul către cer şi mai credea în 
ceea ce nu se vede, Aristotel arăta cu degetul către pă- 
mânt, ca şi cum te-ar îndemna mai întâi să vezi, pen- 
tru ca apoi să crezi. 

Atâta vreme cât Catolicisenul a rămas influențat de 
platonism şi de zborul sufletului către Dumnezeu, a 
fost dispus să creadă fără să vadă. Şi credem că acesta 
este unul dintre motivele principale pentru care Bise- 
rica Apuseană a rămas unită cu cea Răsăriteană în de- 
cursul primului mileniu de istorie creştină. 

Atunci când influenţa platonică a fost înlocuită cu 
cea aristotelică, la finele primului mileniu, din cau- 
za unor aşteptări apocaliptice neîmplinite, scolastica 
a simţit nevoia să înlocuiască platonismul cu aristote- 
lismul şi să dea prioritate lumii fizice asupra celei me- 
tafizice, în sens antropocentric. 

Cauza acestei oscilaţii între transcendent şi imanent 
constă, fără îndoială, în faptul că teologia apuseană a 
ignorat prezența lui Dumnezeu din creaţie și a trecut 
cu vederea existenţa şi lucrarea Logosului dumneze- 
iesc, „prin Care toate au fost create” (In 1, 1-3). 

Consecințele acestei omisiuni sunt multiple şi s-au 
concretizat fie în închiderea omului în hotarele lumii 

văzute, fie în tentativa evadării lui intelectuale, într-o 
lume imaginară, a extratereştrilor ori a internetului, a 
cyberspaceului. 

Domnul Adrian Lemeni consideră că internetul 
„este un stimulent care favorizează comunicării exie- 


"rioare, dispersării înspre ceea ce înseamnă exteriorul 


şi perifericul vieţii. Societatea informatizată şi cyber- 
spaceul ne dă doar iluzia comunicării şi a întâlnirii 
cu celălalt în lumea virtuală, unde întâlnim o sumă 
compactă de indivizi tot mai însinguraţi. 

Este un paradox: cu cât cineva se conectează la cât 
mai multe legături în rețeaua internet, deşi în aparen- 
ță pare că este subiectul comunicării unor multiple ex- 
periențe, de fapt se conturează o tendință accentuată 
de însingurare şi superficializare a relaţiilor. |...] 

"Noile forme de comunicare ne încurajează să ne ve- 
dem pe noi înşine ca actori independenţi, care nu mai 
avem nevoie de nimic în viața aceasta decât de simplu 
acces la comunicarea prin calculator sau prin televizi- 
unile interactive; în felul acesta formele de comunicare 
devin inamici ai structurării adevăratelor comunități. 

Testarea şi revizualizarea informaţiilor şi a cunoș- 
tințelor noastre în comunitățile vii și articulate din 
societatea reală rămân cele mai importante criterii 
pentru asigurarea libertăţii noastre. 

Trebuie continuate activitățile ce implică întâlnirile 
concrete dintre persoane, ale modului concrei de a face 
lucruri împreună şi de a nu ne lăsa pradă unei iluzorii 
comunicări prin însingurarea noastră într-o cameră, 
conectaţi la legăturile artificiale posibile prin interme- 


diul relaţiilor informatizate ">. „Logosul cuvâniului 


13 Adrian Lemeni, „Revoluţia tehnologiei informatizate”, 
rev. „Tabor”, anul |, nr. 12, martie, 2008, p. SI. 

nu e informaţie, ci e puterea de a se întrupa în forme de 
viaţă împărtășite în comuniunea interpersonală "2. 

Nu este de mirare dacă apariția postmodernismu- 
lui şi a noilor mijloace pe care le are la dispoziţie (în- 
ternet, computer sau televizor) i-a determinat pe unii 
dintre teologii catolici să reacționeze şi să evoce, în 
mod surprinzător, imaginea Pantocratorului, prezent 
în univers. 

Unul dintre ei, Angelo Amato, evocând o practică 
mai veche, mărturiseşte cu nostalgie: „Îmi amintesc 
de gestul obişnuit al monahului, care întinzându-se pe 
pavimentul Bisericii în stare de rugăciune, punea ure- 
chea pe piatra nudă. Voia să asculte bătăile inimii lui 
Hristos, Pantocratorul, Cel care susține universul în 
fiinţă, într-o extraordinară situaţie de creaţie continuă: 
«Tatăl Meu lucrează şi Eu lucrez».” | 

„În cursul primului secol, continuă Amato, creştinis- 
mul şi-a făcut intrarea lui definitivă în gândirea umană, 
asimilându-L pe lisus al Evangheliei cu Logosul ale- 
xandrin. Cum să nu observăm consecinţa logică a aces- 
tui gest şi preludiul unui succes similar în instinctul care 
determină astăzi pe credincioşi, după două mii de ani, să 
reia aceeaşi tactică, dar fără să se refere de această da- 
tă la principiul ordonator al unui cosmos nemișcat, ci la 
Noul Logos al filosofiei moderne, ca principiu FOI 
al unui Univers în mişcare ?"175 

Surpriza este de proporţii, fiindcă rar descoperi un 
teolog, catolic care să vorbească despre Pantocrator. 


124 [bidem, p. 48. 
125 Angelo Amato, „Considerazioni in margine alla dimensi- 


one cosmica della salevezza in Cristo”, în Divionarum Rerum 
Notitia, Roma, 2001, p. 92. 

Totuşi imaginea monahului care pune urechea la pă- 
mânt, ca să asculte bătăile inimii lui Hristos, denotă 
că relația Mântuitorului cu cosmosul n-a fost de natu- 
ră verticală, ci orizontală. 

Acesta este şi motivul pentru care autorul se mulțu- 
meşte să vorbească despre Hristos ca început și sfâr- 
șit al veacurilor, cenzurând astfel o cunoscută afirma- 
ție a Sfântului Maxim Mărturisitorul, care-L prezintă 
pe Hristos ca început, mijloc și sfârşit al veacurilor. 
Pentru gândirea răsăriteană, relația Mântuitorului cu 
creaţia nu priveşte doar începutul şi sfârşitul creaţiei, 
ci şi centrul ei, ca s-o susţină în existenţă, prin raţio- 
nalitatea ei interioară şi prin energiile necreate. 

Dacă avem în vedere şi declaraţiile unor cunoscuți 
teologi catolici sau protestanți, care au început să recu- 
noască că „păcatul mortal al scolasticii a fost să spar- 
gă sinteza vie între rațiune şi credință, natură şi har”"%, 
aşa cum subliniază Andre de Halleux; să pledeze în fa- 
voarea energiilor necreate, ca antidot al secularizării, 
aşa cum procedează cunoscuțul teolog şi cardinal Yves 
Congar;, să pună accentul pe Duhul Sfânt în creaţie, ca 
Jiirgen Moltmann; să recupereze Logosul din ştiinţa 
contemporană, după exemplul cardinalului Paul Pou- 
pard!?; să reliefeze dimensiunea cosmică a mântuirii în 
Hristos, pusă în relief de John MacCarthy!% sau să in- 
voce imaginea Pantocratorului, asemenea cardinalului 
Angelo Amato, atunci toate acestea reprezintă deschi- 


12 A. de Halleux, „Palamisme et Scolastique”, în „Revue 
Theologique de Louvain”, 1973, fasc. 4, p. 435. 

127 Cardinal Paul Poupard, „Cristo e Scienza, Cultura e Fe- 
de”, în „Civitas Vaticana”, nr. l-2/ 2001, p. 106. 

1% John Mac Carthy, „Le Christ cosmique et l'age de 
V'ecologie”, în „Nouvelle Revue Theologique”, nr. 1, 1994, p. 46. 

deri parțiale faţă de spiritualitatea răsăriteană, menite 
să stăvilească fie calea postmodernismului, care igno- 
ră patimile din ființa omului, fie pe aceea a internetului, 
care obligă omul să evadeze în sfera imaginilor virtuale 
sau a neoateismului contemporan, care plasează ştiinţa 
în locul culturii. 

Spuneam însă că sunt deschideri parțiale, fiindcă 
interesul lor se îndreaptă unilateral spre ştiinţa con- 
temporană, spre ecologie sau spre dimensiunea cos- 
mică a mântuirii, trecând cu vederea prezenţa perso- 
nală şi duhovnicească a lui Hristos în viaţa Bisericii şi 
a fiecărui credincios în vederea deificării lui. 

Mult mai apropiate de adevăr rămân considerații- 
le lui Andre de Halleux, care militează pentru sinteza 
dintre natură şi har ca premisă a deificării omului în 
Hristos, care debutează pe pământ. 

După cum sublinia Papa Ioan Paul al II-lea, Tradi- 
ţia orientală consideră că „deificarea î începe aici, pe 
pământ, unde creatura este transfigurată şi Împărăţia 
lui Dumnezeu inaugurată”. 

Spre deosebire de tendinţele deconstructiviste şi 
dezintegratoare ale noilor curente, care caută să trans- 
forme şi să modeleze pe Dumnezeu şi omul după bu- 
nul lor plac, procesul deificării noastre în Hristos ara- 
tă că omul a fost zidit de Dumnezeu ca să progreseze 
spre asemănarea cu EI, în Hristos şi în Biserică, prin 
puterea Duhului Sfânt, după bunăvoința Tatălui ce- 
resc. În vederea acestui fapi, trebuie să ținem seama 


de trei aspecte importante. 


122 Sommo Pontefice, Giovanni Paolo II, Scrisoare Pastora- 
lă „Orientale lumen”, Editrice Elle di Cita Leumann, Torino, 
1995, p. 11. 


164 


Mai întâi de toate, cu inspiraţia lui poetică şi far- 
mecul discursului teologic, Nichifor Crainic sublinia 
că trâmbițata autonomie a raţiunii „vine din umanis- 
mul şi din încrederea nelimitată în puterea individu- 
lui de a se ridica deasupra lumii, formulându-i sau 
dictându-i legile lui. 

E o atitudine de.orgoliu, care reproduce la infinit 
și consacră păcatul lui Adam, căzut prin trufie în cli- 
pa când îl îmbăta iluzia înălțării prin propria-i nalu- 
ră. Lumea dinainte de Hristos a gândit această au- 
tonomie; lumea modernă (ca și cea postmodernă — 
n.n.), divorțată de Hristos, s-a întors la ea, reluând 
păcatul de la capăt. | 

Neoumanismul, care şi-a făcut din ea principiul de 
temelie, crede că reînviază ideile greco-latine, când, 
în realitate, repetă zadarnica rebeliune adamică. 

Forma cea mai ridicolă o îmbracă principiul auto- 
nom în filosofia idealistă, unde bietul individ cugelă- 
tor e grav convins că el creează lumea, fiindcă începe 
5-0 gândească. | 

Probabil acest spectacol de fum teoretic, în care 
culminează orgoliul autonom, e salutat cu hohote de 
sadică satisfacție de tartorul iadului, inspiratorul bi- 
blic al trufiei omeneşti". 

Într-adevăr, lumea a divorțat de Hristos ca Logos 
Creator şi a alunecat pe panta unui declin ideologic 
care pornește de la existența unui Dumnezeu „forte ”, 
Care striveşte omul, şi sfârşeşte cu omul care vrea să- 
L strivească pe Dumnezeu. 

Apoi trebuie avut în vedere faptul că teologia or- 
lodoxă a rezistat în fața asalturilor impetuoase și re- 


13 Nichifor Crainic, op. cil., p. 8. 

petate îndreptate împotriva ei de secularism, peste un 
mileniu şi jumătate, fiindcă s-a întemeiat teologic și 
spiritual pe prezenţa și lucrarea Logosului Creator al 
Tatălui, ca centru de gravitate al creaţiei, în lumina 
Duhului Sfânt, a energiilor divine, şi pe raționalitatea 
creaţiei, ca fundament spiritual. 

Viziunea cosmică a mântuirii din patristica răsări- 
teană, întemeiată biblic, are la baza ei o gândire tri- 
nitară care depăşeşte existența lucrului în sine prin 
existența reciprocă a unui lucru în alt lucru (ab alio 
et in aliis), în virtutea energiilor necreate, care îmbi- 
nă transcendenţa divină cu imanenja creaţiei în Lo- 
gosul etern al Tatălui, Care luminează toate cele vă- 
zute şi nevăzute în Duhul Sfânt, le dă viaţă tuturor şi 
le ţine pe fiecare în parte şi pe toate împreună, după 
chipul Treimii mai presus de fire. 

Fiindcă întreaga creaţie ieșită din mâna Înţelep- 
ciunii lui Dumnezeu constituie o simfonie cosmică, 
plină de armonie rațională și splendoare estetică (pa- 
narmonios sintaxis), care aspiră să fie eliberată de 
stricăciune și să se împărtășească de slava fiilor lui 
Dumnezeu. 


V. PROBLEME 
CONTEMPORANE 


Dimensiunea spirituală a Sfintei Euharistii 


1 


Aducem în discuţie o problemă importantă pentru 
viaţa şi spiritualitatea răsăriteană, cea referitoare la sem- 
nificaţia Sfintei Euharistii în cadrul liturgic ortodox. 

Vom căuta să examinăm această problemă în lumi- 
na Sfintelor Evanghelii, a Epistolelor pauline şi a Tra- 
diţiei apostolice bisericeşti, care abordează această 
Taină în lumina raportului dintre Hristos şi Biserică. 

După cum ştim, Apostolul Pavel ne arată că Hris- 
tos este Capul Bisericii, iar Biserica constituie trupul 
lui Hristos. Interpretată în această perspectivă, Sfânta 
Euharistie are un dublu rol. 

Pe de o parte, Sfânta Euharistie este Taina prin care 
Hristos coboară în Biserică ca să reverse în sufletele ce- 
lor care se împărtăşesc puterea de viață făcătoare a Tru- 
pului şi Sângelui Său, fiindcă în EI sălăşluieşte plinăta- 
tea Dumnezeirii. 

Pe de altă parte, Sfânta Euharistie este Taina ca- 
re transfigurează şi înalță credincioșii de la pământ la 
cer, ca să vadă lumina cea adevărată şi să se închine 

Sfintei Treimi, aşa cum ne arată Liturghia Sfântului 
loan Gură de Aur. Rolul Sfintei Euharistii este acela 
de a adânci în Hristos comuniunea reciprocă a cre- 
dincioşilor cu Sfânta Treime, ca să dobândească ar- 
vuna nemuririi şi să devină părtaşi ai luminii care lu- 
minează lumea. 

De fapt întreaga Liturghie constituie o ilustrare şi 
o confirmare a învăţăturii ortodoxe, care ne spune că 
Dumnezeu S-a făcut om pentru ca omul să se îndum- 
nezeiască în Hristos, Fiul lui Dumnezeu întrupat pen- 
tru mântuirea noastră. 

Interpretată în acest context liturgic, Sfânta Euha- 
ristie are o profundă semnificaţie spirituală. Mai în- 
tâi, această Taină reprezintă jertfa de pâine şi de vin 
pe care comunitatea o oferă, prin preot, lui Dumne- 
zeu, drept recunoştinţă şi mulțumire pentru toate câte 
omul le-a primit de la Creatorul său, împreună cu lu- 
mea în care vieţuieşte. 

Preotul sintetizează această gândire liturgică atunci 
când rosteşte binecunoscutele cuvinte: „Ale Tale din- 
tru ale Tale, Ţie Îți aducem de toate şi pentru toate”. 

În al doilea rând, preotul cere lui Dumnezeu-Ta- 
tăl ca „să fie bine primită jertfa aceasta pe sfântul 
Tău jertfelnic” şi „să o prefacă, prin lucrarea Duhului 
Sfânt, în Cinstitul Trup şi Sânge ale lui Hristos”. 

În această viziune liturgică, aspectul substanţial al 
Sfintei Euharistii, ca Trup şi Sânge ale lui Hristos, es- 
te unit indisolubil de prezenţa Domnului în Euharis- 
tie, potrivit propriilor Sale cuvinte: „Cine mănâncă 
“Trupul Meu și bea Sângele Meu, Eu rămân în el şi el 
rămâne în Mine ” (In 6, 56). 

Sfânta Euharistie apare astfel ca mijloc de întâlni- 
re personală între Hristos şi credincioşi, constituind 

calea prin care aceştia sunt înălțaţi, în Domnul, la 
comuniunea de viaţă eternă a Sfintei Treimi. 


II 


Am întreprins aceste precizări preliminare fiindcă 
a existat şi există în teologia ortodoxă tendinţa de a 
transforma Sfânta Euharistie în centru de gravitate al 
Bisericii, în locul lui Hristos, aşa cum se întâmplă şi 
în alte confesiuni creştine, uitând de rolul ei de mij- 
loc de adâncire esenţială a comuniunii dintre Hristos 
şi Biserică. 

Această tendință a devenit evidentă la unul dintre 
marii teologi bizantini din secolul al XIV-lea, Nicolae 
Cabasila, care în cunoscuta sa lucrare Viaţa în Hristos 
cere creştinilor să treacă, în pelerinajul lor pământesc, 
prin toate câte a trecut Hristos în vederea desăvârşirii 
lor duhovniceşti. 

“Sfânta Euharistie este concepută aici în perspecti- 
va istorică, ca mijloc de transfigurare a lumii prin co- 
borârea lui Hristos în lume, fiindcă înălțarea lumii la 
slava Împărăției lui Dumnezeu, ca cer şi pământ nou, 
se va realiza numai la Parusia Sa. 

Vorbind despre Sfânta Euharistie şi despre Taine în 
general, Cabasila spune că acestea reprezintă „calea 
pe care trasat-o Dumnezeu şi a deschis această poartă 
venind la noi. Şi mergând la Tatăl, n-a răbdat să o în- 
chidă, ci de la Acela revine la oameni sau mai degrabă 
este pururea prezent și va fi cu noi întotdeauna”P!. 

Datorită coborârii lui Hristos în lume prin Sfinte- 
le Taine, lumea se împărtăşeşte de viața nemuritoare 


131 Nicolae Cabasila, Viaţa în Hristos, PG CI, col. 504 CD. 

adusă de Hristos ca antidot împotriva stricăciunii Şi 
a morţii. 

Căci „prin aceste Taine, ca prin nişte ferestre, intră 
în lumea aceasta întunecată Soarele dreptăţii şi omoa- 
ră viaţa corespunzătoare lumii acesteia şi învie pe cea 
supralumească. Unul este Lumina lumii, care biruie 
lumea și aduce în trupul muritor şi curgător viața sta- 
tornică şi nemuritoare”!?. 

Cabasila pune un accent atât de puternic pe co- 
borârea lui Hristos în lume, încât lasă impresia că 
împărtăşirea de viața veșnică nu se mai realizează 
la nivelul superior al comuniunii trinitare, aşa cum 
ne arată Însuşi Domnul (cf. In 17, 1-3), ci aici jos, la 
nivelul comuniunii euharistice, adică în Biserică, în 
perspectivă istorică. 

„Ceea ce îl interesează în mod particular nu este atât 
înălțarea credincioşilor la comuniunea de viaţă veşni- 
că a Sfintei Treimi, cât coborârea lui Hristos în istorie 
şi prezenţa activă a Bisericii în lume. | | 

Acest lucru devine şi mai evident atunci când Ca- 
basila vorbeşte despre puterea de transfigurare a Sfin- 
tei Euharistii prin ea însăşi, pe care o descrie şi o ex- 
plică în termenii fiziologici ai transfigurării, sub nu- 
mele de „transformare”!5%5. 

“Pornind de la textul biblic: „ce? ce mănâncă va trăi 
prin Mine ” (In 6, 57), Cabasila admite faptul că omul, 
ca ființă superioară, poate să asimileze pâinea, vinul şi 
orice mănâncă. Dar cum aceste alimente nu au o viaţă 
prin ele însele şi nu sunt izvor de viaţă eternă, ci dau 
doar impresia că oferă viaţa, atunci ele conservă doar 


32 Ibidem, col. 504 BC. 
"1% Jbidem, col. 716 A. 

trupul, provizoriu, şi susțin simpla lui supravieţuire, 
fără să elibereze omul de stricăciune şi de moarte. 

Cu totul diferit, Sfânta Euharistie e realmente vie şi 
poate oferi viaţa cu adevărat în Hristos, ca Dumnezeu 
şi om adevărat. 

Nu este Hristos Acela care Se preface atunci când 
Se oferă ca hrană, ci El preface pe om în ceea ce este El 
Însuşi. „Frana se transformă în omul care o mănâncă, 
spune Cabasila, căci peștele, pâinea și orice aliment se 
transformă în sânge omenesc. În Euharistie, se întâm- 
plă însă contrariul, fiindcă însăși pâinea vieții mişcă 
pe cel ce se hrăneşte şi-l schimbă, transformându-l în 
ea însăşi "4. 

Lucrarea lui Hristos prin Sfânta Euharistie este du- 
blă: pe de o parte, se prelungeşte în lume, iar pe de 
altă parte, asumă lumea. Hristos Se extinde asumând 
lumea în trupul Său, ca să o transfigureze. Biserica nu 
este o realitate statică. 

Sfânta Euharistie apare ca o realitate dinamică şi 
transfiguratoare, ca o nuntă neîncetată, în spaţiu şi 
timp, a Creatorului şi a creaturii. În acest amestec fă- 
ră contopire a naturii create cu cea necreată, creația se 
topeşte în Trupul Domnului. | 

Sfânta Euharistie face „din Hristos binele nostru 
mai presus de orice daruri naturale”. Din cauză că 
“ „Hristos s-a contopit cu Trupul”!, putem spune că 
Euharistia este Hristos. Astfel, diferit de cuvintele pe 
care le adresează Tatălui ceresc: „Precum Tu, Părin- 
te, în Mine şi Eu în Line, să fie şi ei una în Noi (n 17, 
21), vederm aici că toate câte le face Hristos pentru noi 


134 Jbidem, col. 527 B. 
135 Ibidem, col. 649 A. 

se realizează la nivelul Sfintei Euharistii, fără să mai 
fie vorba de înălțarea credincioşilor la realitatea spiri- 
tuală a comunitinii eterne trinitare. 

Apare astfel clar tendința lui Cabasila de a trans- 
forma Euharistia în centru de gravitate al Bisericii, în 
virtutea coborârii lui Hristos în Biserică. 

În realitate însă, Hristos este în Biserică într-adevăr, 
dar rămâne în acelaşi timp şi deasupra Bisericii, în ca- 
litate de Cap al Bisericii, ca să atragă credincioşii în 
comuniunea trinitară, împreună cu Tatăl şi cu Duhul 
Sfânt, şi nu ca să rămână prizonieri ai lumii văzute. 

Cât priveşte înălțarea creaţiei şi a întregului cos- 
mos la Dumnezeu, prin Sfânta Euharistie, aceasta se 
va realiza doar la Parusia Domnului. „Pâinea aceas- 
ta, spune Cabasila, Trupul acesta, pe care creştinii îl 
iau de la această masă de aici, îl vor duce acolo sus şi 
se va arăta tuturor ochilor, de la răsărit la apus, într-o 
clipiță pe nori, în toată strălucirea ei, asemenea unui 
fulger”, astfel că „țărâna aceasta (trupurile moarte ale 
sfinților) î îşi va arăta frumuseţea ei când fiecare mă- 
dular al acestei străluciri, potrivindu-se cu soarele, va 
emite o rază comună cu el”1%, 

Strălucind astfel, „Mântuitorul Hristos coboară 
din cer pe pământ, iar pământul ridică alţi sori pentru 
Soarele dreptăţii, şi toate se vor umple de lumină”!". 

În concepţia lui Cabasila, Hristos coboară în lume 
şi Se înalţă cu lumea numai în perspectiva istorică a 
Parusiei, la sfârşitul veacurilor, datorită Sfintei Euha- 
ristii. Acesta este motivul pentru care Cabasila consi- 


136 fbidem, col. 624 B. 
13? Jbidem, col. 649.D. 

deră Eubaristia drept centru de gravitate al Bisericii 
şi al istoriei. 

Lucrarea sa Viaţa în Hristos îl obligă pe Cabasila să 
„vorbească pe plan subiectiv şi de o relaţie a credincio- 
sului cu Hristos, căci, după cum spune el, „nici voința 
nu poate să trăiască şi să fie activă decât rămânând în 
Hristos”138. 

" Dar această rămânere în Hristos este rezultatul co- 
borârii lui Hristos la noi. Nu se înalță credinciosul la 
Hristos, ci Hristos vine în întâmpinarea credinciosu- 
lui. Nu este vorba de o schimbare de loc, ci numai de 
existenţă. 

Sau, după cum spune Cabasila, „Vieţuim în Dum- 
nezeu, strămutându-ne de la lumea noastră văzută ia 
cea nevăzută, nu schimbând locul, ci viaţa şi vieţui- 
rea. Fiindcă nu noi ne-am mişcat sau ne-am urcat la 
Dumnezeu, ci El a venit şi a coborât la noi... El S-a 
aplecat spre pământ şi a găsit chipul nostru... l-a ri- 
dicat şi l-a oprit de la rătăcire, ne-a făcut creştini, nu 
strămutându-ne de aici, ci rămânând cu noi pe pă- 
mânt, a pus în noi viaţa din cer, nu ducându-ne la cer, 


ci aplecând şi coborând cerurile la noi iu 


Biii 


Din cele prezentate mai sus, reiese tendinţa lui Ca- 
basila de a pune un accent deosebit pe Hristos care 
coboară, şi nu pe Hristos care Se înalţă. Dacă este 
vorba de înălțare, aceasta va avea loc numai la Paru- 
sie. Cum se poate explica acest fenomen? 


158 Jbidem, col. 561 A. 
- 139 Jbidem, col. 504 AB. 


173 


Credem că există două răspunsuri. Mai întâi, aşa 
după cum rezultă din titlul lucrării sale Piața în Hris- 
tos, Cabasila a fost interesat mai ales de viața lui 
Hristos decât de persoana Sa. Nu face abstracţie de 
persoana lui Hristos, ar fi chiar imposibil, dar tinde 
spre o concepție substanțialistă (aristotelică) a vieții 
în Hristos, care îl determină să deplaseze centrul de 
gravitate al Bisericii de la Hristos ca „Persoană ” și 
„Cap al Bisericii”, la Hristos din Euharistie ca Trup 
şi Sânge al Său. 

În al doilea rând, a procedat astfel fiindcă a fost 
extrem de interesat să depășească sistemul scolastic 
raționalist şi abstract, lipsit de fundament spiritual, 
ca să iasă la orizontul deschis și dinamic al icono- 
miei divine, care dă sens istoriei și se încununează 
cu transformarea finală a lumii în cer şi pământ nou, 
la Parusia Domnului, după voința Tatălui şi lucrarea 
Duhului Sfânt. 

Doar atunci Dumnezeu va fi totul în toate şi cre- 
aţia îşi va afla împlinirea ei ultimă în Dumnezeu. O 
"concepție asemănătoare aflăm astăzi şi la Mitropolitul 
loan de Pergam, personalitate din anturajul patriarhu- 
lui de Constantinopol. 

Dacă luăm în considerare sensul spiritual al Li- 
turghiei bizantine, observăm însă, în mod diferit, că 
Sfânta Euharistie nu este centrul de gravitate al Sfin- 
tei Liturghii, aşa cum lasă să se înțeleagă Nicolae Ca- 
basila, ci rămâne doar mijloc de relaţie personală prin 
„care suntem atraşi de Hristos şi Duhul Sfânt în comu- 
niunea de viaţă eternă a Sfintei Treimi. | 

Când preotul începe Sfânta Liturghie, binecuvân- 
tând Împărăţia Sfintei Treimi, face cunoscută credin- 

cioşilor asigurarea dată de Sfântul Apostol Petru, „că 
vouă vi se va da cu bogăţie intrarea în veşnica Împă- 
răție a Domnului şi Mântuitorului nostru lisus Hris- 
tos” (Il Petr. 1, 11). 

Întreaga Liturghie se întemeiază, în esența ei, pe 
coborârea Unuia Născut la oameni, dar și pe înălța- 
rea credincioșilor la Dumnezeu. După ce ascultă cu- 
vântul Evangheliei, în lumina lui Hristos, credincioşii 
sunt îndemnați să părăsească „grija cea lumească 
să aibă „inimile sus”, iar după ce se împărtăşesc cu 
Trupul şi Sângele Mântuitorului Iisus Hristos, spun 
că au primit pe Duhul cel ceresc şi că au văzut lumi- 
na cea adevărată a Sfintei Treimi, Care ne-a mântu- 
it pe noi. 

Această experienţă duhovnicească este atât de co- 
pleşitoare în rândul celor care se învrednicesc de ea, 
încât depăşeşte posibilităţile omeneşti de exprimare. 

În străfulgerarea sublimă a unei astfel de experien- 
ţe duhovniceşti, Sfântul Pavel spune că „cele ce ochiul 
n-a văzut şi urechea n-a auzit şi la inima omului nu 
s-au suit, pe acestea le-a gătit Dumnezeu celor ce-l 
iubesc pe El. lar nouă ni le-a dezvăluit Dumnezeu prin 
Duhul Său, fiindcă Duhul toate le cercetează, chiar și 
adâncurile lui Dumnezeu” (| Cor. 2, 9-10). 

Sfântul Simeon Noul Teolog, care a luptat împotri- 
va tendinţelor scolastice ale vremii sale, ne îndeam- 
nă să nu părăsim lumea sensibilă sau să trăim egoist 
prin noi înşine, ci să fim extatic în Hristos, după cum 
şi Hristos este extatic în noi, în mod paradoxal. În 
fond, Sfântul Simeon vrea să ne arate că extaticul are 
caracter paradoxal și constă în existenţa simultană a 
unei persoane în altă persoană. 

Sau, în termenii săi: „Deci fiindcă Tu, cum s-a spus, 

eşti în afara tuturor, şi pe cei ce-i luminezi, îi faci să 
iasă din cele văzute, precum Tu eşti acolo sus cu Tatăl 
Tău, şi eşti Acelaşi întreg nedespărţit de noi și iarăși, 
fiind în lume, eşti neîncăput în lume, fiindcă fiind în 
loate, eşti Acelaşi mai presus de toate, aşa şi pe noi, 
robii Tăi, ce ne aflăm în mijlocul celor sensibile şi în 
faţa celor nevăzute, ne scoţi şi ne urci în întregime cu 
Tine în lumina Ta, şi ne faci din muritori, nemuritori. 
Și rămânând ceea ce suntem, ne faci prin harul Tău 
fii asemenea, şi dumnezei ce văd pe Dumnezeu; cine, 
deci, nu va alerga spre Tine, singurul iubitor de oa- 
meni, cine nu va urma ie, cine nu va spune din iubi- 
re: lată, aruncându-le toate, vom urma Ţie?” 10 

Afirmația Sfântului Simeon, că Hristos este atât în 
lume, cât şi dincolo de lume, scoate în evidenţă faptul că 
lumea văzută dispune de un fundament rațional şi spiri- 
tual, care face posibilă existenţa relaţiei paradoxale din- 
tre om şi Dumnezeu sau dintre Dumnezeu şi om, pe care 
o întâlnim mai ales în Sfânta Evanghelie după loan. 

Astfel se explică şi accentul particular pus de Sfân- 
tul Simeon „pe simţire, pe conştiinţă, pe lumină şi pe 
iubire. Toate acestea stau într-o legătură între ele, dar 
şi cu întreaga învăţătură a Părinților despre curățirea de 
patimi sau despre virtuțile care culminează în nepăti- 
mire şi în iubirea de Dumnezeu şi în „vederea” Lui”. 

În orice caz, important este faptul că „simţirea spi- 
rituală nu poate avea locul decât în relaţia dintre per- 

14 Sf. Simeon Noul Teolog, în Filocalia, voi. VI, trad. de Pr. 
Dumitru Stăniloae, 225 de capete teologice și practice, capele- 


ie morale și cuvântările morale ] şi. V, Ed. IBMBOR, Bucureşti, 
1977, Introducere, pp. 11-12. 

soane, și nu în relația persoanei cu obiecte, prin sen- 
zaţiile trupeşti sau raționamente reci”. De aceea 
Buharistia este un mijloc al relaţiei personale dintre 
Hristos şi credincioşi ca Biserică. 

Asttel, departe ca Sfânta Euharistie să fie centrul 
de gravitate al Sfintei Liturghii, ca şi cum ar obliga 
mintea să rămână prizoniera celor văzute, aceasta 
constituie un mijloc de relaţie duhovnicească și per- 
sonală a credincioşilor cu Hristos, pe calea înălțării 
lor spirituale şi inefabile spre comuniunea de viață 
eternă cu Sfânta Treime. 

Hristos coboară la noi, pentru ca noi să ne înălțăm 
duhovniceşti cu EI, spre realitatea lumii spirituale, pen- 
tru care am fost zidiți dintru început. Astfel, Domnul 
nostru lisus Hristos, simbolizat de preotul slujitor, ni 
Se face în Sfânta Liturghie „cale ” spre Sine, Care es- 
fe calea spre viața nemuritoare a Sfintei Treimi. EI ne 
conduce şi ne trage spre Împărăţia dragostei, de care 
ne vom împărtăși împreună cu EI, pentru că în E] trăim 
încă de pe acum arvuna Împărăției lui Dumnezeu. 

Părintele Stăniloae spunea că „trebuie să facem dis- 
tincţie între spiritualitate şi teologie liturgică. Urcuşul 
liturgic, trăit de credincioşi ca unire crescândă, comu- 
nă, cu Dumnezeu în Treime, deci ca experiență a dra- 
gostei lui Dumnezeu, a relaţiei intime cu Dumnezeu 
cel viu — e deosebit de teologie, care în cel mai bun caz 
e reflexie asupra acestei experienţe spirituale. 

În Sfânta Liturghie se întâmplă ceva între Dum- 
nezeu şi oameni. Ea nu e o trăire pur subiectivă, căci 


141 Pr. Prof. Dr. D. Stăniloae, Despre viața Sfântului Simeon 
Noul Teolog, Studii de Teologie Dogmatică Ortodoxă, Ed. Mi- 
tropoliei Oiteniei, Craiova, 1991, p. 319. 

puterea ei spirituală nu vine de la oameni, ci de la 

“Dumnezeu. Ea e Evanghelia mereu actualizată, rela- 
ţia actualizată cu Hristos din Evanghelie, relație me- 
reu experiată de credincioşi. Teologul redă această 
experienţă când o prezintă ca experiență proprie; teo- 
logia lui e vie atunci şi ea, deşi nu atât de vie ca şi ex- 
perienţa însăşi. Când experiența nu e a lui proprie, ci 
a altuia, teologul care face reflexiuni asupra ei, face 
o teologie moartă. 

Dar, chiar când experienţa e făcută de însuşi teo- 
logul respectiv, altceva e să cânţi cu entuziasmul ex- 
tatic al experienţei proprii a Sfintei Treimi, împreună 
cu ceilalţi, şi altceva să faci reflexiuni asupra ei. Une- 
ori reflexiunea nu urmează numai experienţei sau nu 
conduce numai la ea (în cazul când se întâmplă, de 
fapt, aceasta teologului), ci o poate însoți. 

Atunci reflexiunea lui e mai caldă şi mai adâncă. 
De aceea e un bine în unirea simultană a trăirii lui 
Dumnezeu Cel în Treime în rugăciune şi în Liturghie, 
cu o reflexiune teologică. Teologia adânceşte experi- 
ența a ceea ce se întâmplă în Sfânta Liturghie în sen- 
surile ce le găseşte în ea, iar experienţa lui Dumne- 
zeu Cel în Treime dă viață teologiei și o adânceşte la 
rândul ei”!%2. 

Trebuie subliniat însă că distincţia dintre teologie 
şi spiritualitate devine posibilă numai atunci când la 
baza relaţiei spirituale dintre Hristos şi Biserică se 
află energiile necreate sfințitoare. 

Dacă Nicolae Cabasila înclină să transforme Sfân- 
ta Euharistie în centru de gravitate al Bisericii în locul 


12 dem, Spiritualitate şi comuniune în Liturghia ortodoxă, 
Ed. Mitropoliei Olteniei, Craiova, 1986, p. 15. 

lui Hristos, fără să țină seama de spiritualitatea litur- 
gică, care înalţă pe credincioși la comuniunea de viață 
veşnică cu Sfânta Treime în Hristos, aceasta se dato- 
rează faptului că teologul bizantin rămâne echivoc în 
privința energiilor necreate. 

Căci, pe cât de mult pretuieşte Sfântul Grigorie Pa- 
lama energiile necreate, ca să ridice o barieră în calea 
raționalismului scolastic, pe atât de echivoc rămâne 
Cabasila în privinţa lor, atunci când vede pe Hristos în 
Euharistie, ca şi scolastica, fără să vadă şi Euharistia 
în FHristos. Cabasila rămâne unul dintre străluciţii teo- 
logi ai Bisericii Răsăritene, dar, pentru motivele arătate 
mai sus, tinde să ignore rolul energiilor necreate, subli- 
niat cu atât folos de Sfântul Grigorie Palama. 

Rolul energiilor necreate este considerabil, căci ele 
constituie raza de lumină necreată pe care Dumnezeu 
coboară la om, pentru ca omul să se înalțe la Dumne- 
zeu. Făcând abstracţie de acest principiu fundamental 
al gândirii răsăritene, teologia ortodoxă ar fi deschis, 
ca şi scolastica, calea procesului de secularizare şi de 
îndepărtare a omului şi a lumii de Dumnezeu. 

Scolastica a fost un aprig adversar al energiilor ne- 
create, fiindcă considera că divinizarea omului nu se 
realizează în hotarele veacului prezent, ci numai în 
cel viitor, la sfârşitul lumii acesteia, în Împărăţia veş- 
nică a lui Dumnezeu. Dacă facem și noi abstracţie 
de energiile necreate, ca punte dinamică de întâlnire 


“între Dumnezeu şi creatură, nu mai putem să vorbim 


despre Sfânta Liturghie ca moment culminant al uni- 
rii noastre personale cu Hristos în Treime, Care ne 
comunică toată dragostea Lui față de noi, ca să ne 
umple și pe noi de dragostea Lui fată de Tatăl. 

Numai în lumina energiilor necreate se poate spu- 
ne că Sfânta Euharistie este, prin excelenţă, trăirea cu 
Hristos cel jertfit şi înviat, ca să întărim în noi duhul 
dragostei până la jertfa contrară egoismului şi să îna- 
intăm astfel spre înviere, în Împărăţia dragostei eterne 
a Sfintei Treimi. 

Dacă voim să ridicăm o barieră de netrecut în calea 
secularismului şi a secularizării, care bântuie cu furie 
în vremea noastră, atunci trebuie să urmăm exemplul 
Sfântului Grigorie Palama şi să subliniem valoarea 
perenă a învățăturii despre energiile necreate, ca re- 
lație dinamică între Creator și creatură, în lumina chi- 
pului lui Hristos ca Atolţiitor sau Pantocrator. 

Într-o lume secularizată, care tinde să intoxice omul 
cu bioxidul de carbon al propriei suficienţe, energiile 
necreate constituie puntea fulgurantă prin care Dum- 
nezeu coboară la om, ca să comunice omului oxige- 
nul nemuririi. Sfânta Euharistie este calea prin ca- 
re Hristos coboară dinamic la credincioşi, în Duhul 
Sfânt, iar credincioșii se înalță la Dumnezeu ca să 
soarbă din izvorul veşnic al comuniunii trinitare. 

Poate că niciodată n-au fost mai actuale ca astăzi 
cuvintele memorabile ale Mântuitorului Hristos: „Eu 
sunt viața şi învierea” tuturor!. | 


Euharistia „mută”, impersonală: 
o controversă contemporană - 


În literatura teologică românească au început să 
apară studii şi lucrări care militează în favoarea auto- 
nomiei lumii naturale, în totală opoziţie cu învățătura 

„de credinţă ortodoxă, care vorbeşte, potrivit Genezei, 
atât despre „cuvântul” verbal al Tatălui prin care toate 

au fost făcute, în Vechiul Testament, de Cuvântul per- 
sonal al Tatălui întrupat pentru mântuirea noastră, dar . 
şi despre Duhul lui Dumnezeu care Se purta peste ape 
(cf. Gen. 1, 1-3), care implică prezența lui Dumnezeu 
în creaţie din momentul existenţei ei. 

Atât Cuvântul, cât şi Duhul sunt prezentaţi în Ge- 
neză mai mult ca puteri ale lui Dumnezeu decât ca 
persoane, ca să se evite politeismul atât de răspândit 
la vremea respectivă. Revelația deplină a Cuvântului 
şi a Duhului o avem în Noul Testament, fiindcă aici 
sunt prezentaţi ca Persoane divine ce alcătuiesc o sin- 
gură Dumnezeire în trei ipostase. Dacă în Legea Ve- 
che Dumnezeu este prezentat ca Părinte singular al 
dreptăţii, în Noul Testament Dumnezeu Se înfăţişează 
ca Treime de persoane şi fundament al comuniunii de 
lumină, viaţă şi iubire eternă. 

În cadrul Sfintei Treimii, Fiul şi Duhul Sfânt sunt 
- persoanele prin care Tatăl a creat lumea şi omul, după 
chipul Său, ca să tindă spre asemănarea cu Sine. Rolul 
Fiului este diferit de cel al Duhului, fiindcă Fiul sau Lo- 
gosul constituie structura cosmosului, în timp ce Duhul 
Sfânt este principiul ei de viaţă. Simbolul de credință 
mărturiseşte lămurit despre Fiul lui Dumnezeu, că es- 
te Unul Născut din Tatăl, că prin EI toate s-au făcut, 
iar, cât priveşte pe Duhul Sfânt, Acesta este înfăţişat ca 
Duh de viață făcător. Cu alte cuvinte, Treimea Sfântă 
este înțeleasă ca temelie a comuniunii supreme. 

Două sunt elementele fundamentale care stau la 
baza relaţiei Logosului cu lumea creată prin El, du- 
pă bunăvoința Tatălui, şi anume: a) rațiunile (divine) 
necreate, care izvorăsc din Logos, pe firul energiilor 
necreate, ca structură rațională necreată mai presus de 

înţelegere, care susţine ordinea creată, ca nişte oase 
ale corpului omenesc; b) rațiunile create, care alcă- 
tuiesc ordinea creată a celor inteligibile şi sensibile, 
comparate cu sângele şi trupul omenesc. 

Sau, după cum spune Sfântul Maxim: „Precum oase- 
le (raţiunile necreate) susțin sângele şi trupul (raţiunile 
create sau naturale), tot astfel şi rațiunile mai presus de 
orice înţelegere ale Dumnezeirii, aflându-se în sângele 
făpturilor, creează şi susțin în chip neştiut ființele lucru- 
rilor şi dau naştere oricărei cunoştinţe şi virtuţi”. Pentru 


Sfântul Maxim lumea naturală nu este autonomă, ci ră-: 


mâne profund ancorată prin rațiunile ei create în rațiuni- 
le necreate care iradiază din fiinţa lui Dumnezeu. 

Într-un mod explicit, Sfântul Maxim arată că es- 
te vorba de raţiunile lucrurilor întocmite dinainte de 
veacuri de Dumnezeu precum Însuşi a ştiut, raţiuni 
pe care unii au obiceiul să le numească „bune voiri”. 
Acestea fiind nevăzute, se văd, prin înţelegere, din 
făpturi. Căci toate făpturile lui Dumnezeu contempla- 
te de noi prin fire, cu ajutorul cuvenitei ştiinţe şi cu- 
noştinţe, exprimă în chip ascuns rațiunile după care 
s-au făcut şi ne descoperă prin ele scopul aşezat de 
Dumnezeu în fiecare făptură. În acest înţeles şi „ce- 
rurile spun mărirea lui Dumnezeu şi facerea mâinilor 
Lui o vestește tăria” (Ps. 18, 2). 

Spunem acestea, fiindcă există studii ortodoxe ro- 
mâneşti, care, spre stupefacția noastră, caută să acre- 
diteze ideea că Sfântul Dionisie Areopagitul ar vorbi 
numai despre ierarhiile bisericeşti şi îngereşti, igno- 
rând raționalitatea lumii naturale, considerată ca lu- 


da Cf. Sf. Maxim Mărturisitorul, Răspunsuri către Talasie, 
ed: ă II-a, în FR, vol. 3, Ed. Harisma, Bucureşti, 1994, p. 136. 


182 


me autonomă. Se ignoră astfel rolul Logosului în cre- 
area lumii naturale şi existenţa energiilor necreate ca 
punte dinamică de legătură între Dumnezeu şi crea- 
ție în ansamblul ei. Mai mult, se face abstracţie de 
prezenţa personală a Mântuitorului în Sfânta Euha- 
ristie, atât pentru faptul că este identificată cu preoția 
slujitoare, care acționează in persona Christi, dar şi 
pentru faptul că Sfânta Euharistie este prezentată ca 
o Taină mută, golită de prezenţa persoanei lui Hris- 
tos. Pe această cale, Sfânta Euharistie devine, alături 
de preotul slujitor, centrul de gravitate al Bisericii în 
locul Mântuitorului, golind Biserica de conţinutul ei 
duhovnicesc, după modelul altor confesiuni creştine. 
Se pare că numai astfel ne-am putea alătura contesiu- 
nilor creştine din Comunitatea Europeană. 

Dacă cercetăm opera Sfântului Dionisie Areopa- 
gitul, vom descoperi că există numeroase pasaje care 
tratează despre creaţie, despre rațiune sau despre or- 
dinea raţională sau raționalitatea creației. lată câteva 
exemple: „Dumnezeu-Cuvântul e lăudat de Dumne- 
zeiasca Scriptură ca rațiune, nu numai pentru că e dă- 
ruitorul raţiunii, al minţii şi al înţelepciunii, ci pentru 
faptul că are în Sine, de mai înainte, cauzele tuturor, 
în mod unitar, şi pentru că străbate prin toate, cum 
spune Scriptura, până la sfârşitul tuturor şi înainte de 
aceasta, pentru că raţiunea dumnezeiască e suprasim- 
plitatea a toată simplitatea şi că Cel mai presus de fi- 
ință e dezlegat de toate, fiind mai presus de toate”, 


im Sf. Dionisie Areopagitul, Despre numirile dumnezeieşti, 
cap. VII, 4, în Opere complete şi Scoliile Sfântului Maxim Mărtu- 
risitorul, trad. introd. şi note de Pr. Dumitru Stăniloae, ediție în- 
grijită de Constanţa Costea, Ed. Paideia, Bucureşti, 1996, p. 164. 

Cu alte cuvinte, Dumnezeu devine imanent creaţiei, 
dar rămâne total transcendent faţă de ea. 

Ordinea raţională a creaţiei arată că existenţa ei nu 
este întâmplătoare, ci urmăreşte un scop stabilit de 
Creator. „Pe de o parte, lumea este o ordine minuna- 
tă, pe de alta se simte, în realitatea componentelor ei, 
că (existenţa ei) nu este de la ea. Deci trebuie să fie de 
la un Creator atotînțelept şi atotputernic. Dar lumea 
văzută se arată dependentă de un spirit suprem şi prin 
faptul că e maleabilă până la un anumit grad chiar de 


spiritul uman, care se simte el însuşi dependent de: 


toate împrejurările, dar mai ales de puterea supremă. 
Omul este mişcat de Dumnezeu în aspiraţia lui spre o 
existenţă veşnică şi fericită”!*%. 

Dumnezeu nu rămâne izolat în transcendența Sa di- 
vină, ci intervine personal în viața omului şi a creaţiei. 
„Această mişcare, spune Sfântul Dionisie, spre o ţintă 
finală desăvârşită nu poate să vină omului şi lumii: de- 


cât de la Creatorul ei, Care uneşte pe de o parte menți-. 


nerea lor într-o ordine minunată, iar pe de alta, îl face să 
se mişte spre o desăvârşire pe care nu o are încă. Dacă 
omul poate pune, în anumite lucruri folosite de el, pu- 
teri noi din spiritul său, cum n-ar putea pune Dumnezeu 
astfel de puteri noi, cu mult mai mari, în anumite părți 
ale materiei, pentru scurt timp? Prin acte de sfințire a 
tuturor lucrurilor şi actelor omeneşti, Dumnezeu aduce 
noi puteri în ordinea lumii şi a vieţii omeneşti”!**. 
Dovada concludentă că Sfântul Dionisie acordă o 
importanţă decisivă ordinii naturale rezultă şi din ac- 


'45 Pr. Dumitru Stăniloae, Note la Epistole, Epistola VII, în 
Sf. Dionisie Ze Opae N, op. cit., p. 284. 
„446 Ibidem. 

centul deosebit pe care îl pune pe îndumnezeirea omu- 
lui în Hristos: „Vei afla, spune el, că învăţătura (Scrip- 


tura) despre Dumnezeu numeşte dumnezei atât fiinţe- 


le cereşti şi mai presus de noi, cât şi pe sfinţii bărbaţi 
atotiubitori de Dumnezeu dintre noi (cf. Gen. 32, 28, 
30; Ex. 4, 16, 7, 1; Ps. 81, 6; 95, 4; Iona 10, 34). Că- 
ci, deşi ascunzimea Dumnezeirii începătoare e ridica- 
tă şi aşezată mai presus de toate şi nimic din cele ce 
sunt nu poate fi numit în mod propriu şi în întregime 
dumnezeiesc, totuşi sunt numite aşa acelea dintre fi- 
ințele înţelegătoare şi raţionale care sunt întoarse cu 
toată puterea, în întregime, spre unirea cu ea. Acestea 
tind spre luminările dumnezeieşti, pe cât se poate, fă- 


ră sfârşit, prin imitarea după putere a lui Dumnezeu şi 


sunt, dacă e îngăduit să spunem aceasta, învrednicite 
şi ele de acelaşi nume cu Dumnezeu”. | 

În concluzie, alegaţiile puse în circulaţie cu privi- 
re la autonomia lumii naturale, la caracterul „mut” al 
Sfintei Euharistii sau la rolul preotului de „substitut” 
al Mântuitorului, fiindcă acesta ar acționa in persona 
Christi, toate sunt infirmate de Sfântul Dionisie, care 
vorbeşte în termeni expliciţi de îndumnezeirea omu- 
lui. Aduce chiar şi precizarea, arătând că: „nimeni să 
nu declare pe Domnul „teandrit”, căci nu s-a spus că 
a fost „teandrit”, ci că a avut o lucrare „teandrică”, 
adică o lucrare a lui Dumnezeu împletită cu lucrarea 
omului 8, 


141 Sf. Dionisie Areopagitul, Despre ierarhia cerească, cap. 
XII, 3, în op. cii., p. 31. 

148 Sf. Maxim Mărturisitorul, Scoliile Sfântului Maxim Măr- 
turisitorul la Epistole, Epistola IV, în Sf. Dionisie Areopagitul, 
op. cit., p. 272. 

Aceasta presupune prezența Mântuitorului în via- 
ţa interioară a omului, fiindcă omul singur, inclusiv 
Adam, n-a putut să rezite la ispita diavolului. Acesta 
este şi motivul pentru care Mântuitorul ne-a avertizat: 


„Fără Mine nu puteți face nimic!” 


Credinţă şi ştiinţă. Problema cunoaşterii 
în ştiinţă şi credinţă. Logosul creator 


I 


Una dintre marile drame ale teologiei şi culturii 
europene constă în conflictul dintre credinţă şi știin- 
ță, care datează de mai multe secole, din vremea lui 
Galileo Galilei. 

Şi, cu toate eforturile depuse pentru dialog, dez- 
voltarea ştiinţifică se face în detrimentul credinței. În 
enciclica Papei loan Paul al Ii-lea, Fides ez ratio, con- 
flictul acesta este prezentat ca unul care continuă să 
persiste până astăzi. 

Ştiinţa constată faptul că „ceea ce iese la sapă 
din ultima parte a istoriei filosofiei este această înstrăi- 
nare progresivă şi mereu mai adâncă dintre credință şi 
rațiune. Radicalizările mai influente sunt cunoscute şi 
destul de vizibile în Occident, odată cu apariţia prime- 
lor universități, când teologia a început să se confrunte 
cu forme de cercetare şi cunoaştere ştiinţifică”, 

În domeniul cercetării ştiinţifice s-a impus o men- 
talitate pozitivistă, care nu numai că s-a îndepărtat de 
la orice referinţă privitoare la ideea creştină de lume, 


„149 Papa loan Paul al II-lea, Fides et Ratio, Scrisoare encieli- 
că. Ed. Presa Bună, Iaşi, 1999, p. 36. 

dar a lăsat deoparte şi orice apel la ideea metafizică şi 
morală a acesteia. 

Consecința acestei stări de lucruri constă în fap- 
tul că anumiţi oameni de ştiinţă, lipsiţi de orice refe- 
rință etică, riscă să nu mai aibă în centrul interesului 
lor persoana umană şi structura globală a vieții. Mai 
mult, unii dintre ei, conştienţi de posibilităţile create 
de progresul tehnologic, par să cedeze nu doar la lo- 
gica pieţei, ci şi la tentaţia unei puteri demiurgice asu- 
pra naturii şi asupra fiinţei umane!”. 

„Fac un apel puternic şi incisiv pentru ca ştiinţa şi 
credinţa să recupereze unitatea lor profundă, care le 
face capabile să fie coerente cu natura lor, în respectul 
autonomiei reciproce”!5!. 

Suntem recunoscători regretatului Papă Ioan Paul 
al II-lea pentru această enciclică care pledează pentru 
unitatea între știință şi credinţă şi subliniază asupra 
consecinţelor etice provocate de conflictul dintre ele. 

Dacă privim lucrurile într-o perspectivă istorică 
mai îndepărtată, ca să descoperim originile profunde 
ale acestui conflict, atunci trebuie să avem în vedere 
că înstrăinareă dintre cunoașterea științifică şi cunoaş- 
terea prin credință se datorează atât influenţei pe care 
ştiinţa greacă aristotelică a exercitat-o asupra scolasti- 
cii medievale, cât şi influenţei pe care ştiinţa modernă 
sau iluministă a avut-o asupra culturii occidentale. 

Conflictul dintre credință şi ştiinţă este de natură 
filosofico-culturală şi are la originea lui două teorii 
ale cunoaşterii total diferite: una care interpretează 
lumea în funcţie de fundamentul ei metafizic şi imua- 


15 /bidem, p. 37. 
15! jbidem, p. 38. 


187 


bil, în sensul gândirii aristotelice, şi alta care interpre- 
tează lumea în funcție de caracterul ei contingent şi 
fizic, în sensul gândirii moderne sau iluministe. 

Ambele teorii erau bazate pe principiul lucrului în- 
chis în sine şi pe legături exterioare, care au introdus 
o prăpastie de netrecut între Dumnezeu şi lume sau în- 
tre om şi natură, golind lumea naturală de prezenţa lui 
Dumnezeu, iar natura de structura ei rațională interioa- 
ră, adică de raționalitatea ei. 

În timp ce omul a fost considerat ca res cogitans, 
ca ființă raţională, natura a fost considerată ca res ex- 
tensa, ca o materie amorfă, pe care omul o poate con- 
cepe şi modela după voia sa. Acest principiu al „lu- 
crului în sine” a avut un rol important în evoluţia cu- 
noaşterii ştiinţifice în cadrul culturii europene!*?. 

Ii 

Ştiinţa greacă privea spre o epistemologie (teorie 
a cunoaşterii) care căuta să depăşească aparenţa lu- 
crurilor văzute şi să întemeieze cunoaşterea pe funda- 
mente ultime metafizice, desprinse de legătura lor în- 
trinsecă cu lumea văzută sau cu natura. 

O ştiinţă de acest gen este interesată de ceea ce 
este universal, permanent şi esenţial, în contrast cu 
ceea ce este contingent, trecător şi accidental. 

O astfel de ştiinţă este interesată să dezvolte in- 
strumente de cunoaştere care îi permit să culeagă din 
lumea fenomenelor sensibile formele raționale, care 
oglindesc esența nemişcată a lumii, ca să dobândeas- 


152 Dr. N.C. Paulescu, Știința mărturisitoare, Ed. Christiana, 
Bucureşti, 2002, p. 29. 

că o cunoștință universală, necesară şi adevărată, adi- 
că ştiinţifică. 
Ştiinţa greacă este de natură profund substanțialis- 


tă şi se întemeiază pe fundamente metafizice ultime şi 


permanente. Ca exemplu clasic al acestui gen de şti- 
inţă avem Analiticele posterioare ale lui Aristotel. 

Ştiinţa greacă a exercitat o influenţă covârşitoa- 
re asupra teologiei scolastice, prin caracterul ei sub- 
stanţialist, căci această teologie a fost obligată să lase 
în umbră caracterul contigent al lumii naturale şi să 
se concentreze asupra naturii divine, care rămâne ne- 
mişcată în esența ei metafizică. 

"Şi chiar atunci când în Evul Mediu şi-au făcut apa- 
riţia curente autentice pentru o înţelegere empirică 
sau ştiinţifică a naturii, acestea au fost deturnate de la 
scopul lor de către modelele scolastice de gândire lo- 
gică şi formală, preocupate înainte de toate de adevă- 
ruri abstracte universale şi necesare, de un Dumnezeu 
care nu Se mişcă. 

Din punct de vedere biblic, Dumnezeu rămâne ne- 
mişcat, după substanţa Sa divină eternă, dar în acelaşi 
timp Se mişcă, pentru că nu este doar substanţă ne- 
mişcată, ci şi Persoană divină care nu rămâne indife- 
rentă faţă de lumea pe care a zidit-o din iubire. 

Sfântul Maxim face sinteza dintre mișcarea şi ne- 
mişcarea lui Dumnezeu şi afirmă că „Dumnezeu Se 
mişcă rămânând nemișcat”. Cuvintele lui Galileo Ga- 
lilei, e pur si muove, constituie un protest împotriva 
unei filosofii şi teologii care se îndepărtaseră de teo- 


ia realistă a cunoaşterii şi militau pentru o cunoaştere 
idealistă, care ignora total conceptul de ordine rafio- 


nală contingentă a naturii. 

III 


Într-un sens cu totul diferit faţă de ştiinţa aristote- 
lică, ştiinţa modernă sau iluministă a dezvoltat o teo- 
rie a cunoașterii interesată de domeniul fenomenelor 
observabile şi contingente, ca realităţi accesibile cer- 
cetării empirice şi susceptibile de înțelegere, fără să 
apeleze la domeniul metafizic al realităţilor Mae sau 
- să recurgă la cauzele oculte. 

O ştiinţă de acest gen nu îşi propune să ecua na- 
tura ultimă a cauzei, pe care o învăluie în tăcere, nu se 


interesează de metafizică, ci se mulţumeşte să ofereo 
prezentare a fenomenelor şi a conexiunilor lor meca- 


niciste externe, dincolo de orice structură ultimă. 

Această ştiinţă se întemeiază pe o cunoaştere a lu- 
mii naturale bazată pe fractura dualistă dintre fenome.- 
ne fizice, care pot fi cunoscute, şi numenul metafizic, 
care nu poate fi cunoscut (după teoria lui Kant), astfel 
că omul caută să impună lumii fenomenale. legile pe 
care le-a elaborat în virtutea categoriilor de gândire 
existente în mintea lui. 

Prin operaţiunile lui mintale şi ştiinţifice, omul 
poate conferi universului văzut formă sau structu- 
ră exterioară mecanicistă, cu semnificație şi interes 
pragmatic pentru el. | 

Ştiinţa modernă este esenţial instrumentală şi an- 
tropocentrică, pentru că pune accentul pe latura su- 
biectivă a cunoașterii ştiinţifice, în dauna caracterului 
obiectiv al naturii, şi urmăreşte scopuri practice orien- 
tate numai către om. Exemplul clasic al acestui gen de 
ştiinţă avem în Știința mecanicii a lui Erast Mach'*?. 

'53 Desigur, ştiinţa greacă şi cea modernă, care au dominat 
cultura eurapeană, nu sunt chiar atât de radicale pe cât par la pri- 

Modul de gândire iluminist, aşa cum a fost conce- 
put de Kant, s-a concretizat într-o concepţie mecani- 


ma vedere. Căci dacă ştiinţa greacă nu ducea lipsă de elemente 
ipotetice şi experimentale şi a făcut descoperiri importante în ca- 
drul universului contingent, în domeniul astronomiei, mecanicii 
sau opticii, ştiinţa modernă, pe de altă parte, cu tot caracterul ei 
pozitivist, a păstrat — cel puţin în concepţia lui Newton şi Galileo 
— 0 urmă de esenţialism, care se reflectă în distincţia dintre sub- 
stanţa primă şi cea secundă pe care o întâlnim în ştiinţa aristote- 
lică. Dar dincolo de aceste comparații, ştiinţa greacă şi cea mo- 
dernă rămân tributare aceluiași dualism dintre formă şi esenţă, 
în moduri diferite. În ştiinţa greacă, care pune accentul pe fun- 
damentele imutabile ale cunoştinţei, asistăm la o reducţie a cu- 
noaşterii în sens metafizic, orientată în sus, dincolo de fenome- 
nele contingente, către natura necesară şi esenţială a lucrurilor. 
În schimb, ştiinţa modernă, care pune accentul pe lumea empiri- 
că a contingenţei şi dezvoltă structuri teoretice cu caracter prag- 
matic, se caracterizează printr-o reducție fizică, orientată în jos, 
de la metafizică către fenomene contingente ale lumii naturale. 
Iluminismul a pus bazele ştiinţei moderne, dar a așezat la baza 
cunoaşterii ştiinţifice subiectivitatea umană, fără să țină seama 
de Dumnezeu şi natură, adică de prezenţa şi lucrarea lui Dumne- 
zeu în creaţie. A adâncit conflictul dintre credință şi ştiinţă şi va 
deveni, mai târziu, un obstacol dificil în calea progresului ştiin- 
ţific. Dacă interpretăm ştiinţa modernă în perspectiva biblică şi 
patristică, observăm că se caracterizează atât prin dualism verti- 
cal între Dumnezeu şi creaţie, care s-a soldat cu autonomia lumii 
naturale, cât şi pe dualismul orizontal dintre om şi natură. Pe cât 
de raţional pare omul (res cogitans), pe atât de amorfă este natu- 
ra (res extensa). Ştiinţa modernă nu vede lumea aşa cum este ea 
în realitate, ci o înţelege în funcţie de categoriile de gândire de 
cauză, timp şi spațiu, pe care Kant le-a transferat din mintea lui 
Dumnezeu în mintea omului, ca să poată respinge orice apel la 
metafizică. Omul devine un fel de demiurg, care concepe şi plăs- 
muieşte lumea fenomenelor observabile după propria lui gândire 
subiectivă şi o transformă într-o maşină care funcţionează inde- 
pendent de Dumnezeu. 

cistă despre lume, care a contribuit masiv la seculari- 
zarea progresivă a lumii naturale. 

Începând cu Christian Wolf, gânditor iluminist, lu- 
mea naturală a început să fie considerată aidoma unei 
maşini care funcționează autonom, fără intervenţia 
Creatorului. Acesta este de altfel şi motivul pentru ca- 
re Laplace, adresându-se lui Napoleon, care voia să 
cunoască părerea lui despre existenţa lui Dumnezeu, 
i-a răspuns: „Sire, nu am nevoie de această ipoteză!” 

Desigur, eliminarea metafizicii din sfera gândirii 


ştiinţifice a fost calea prin care Kant a căutat să elibe-- 


reze gândirea ştiinţifică de orice constrângeri exteri- 
oare, în special de cele ale Inchiziției, care stăteau în 
calea progresului ei. 

Deviza pe care a lansat-o în numele iluminismului, 
Aude sapere! (Îndrăzneşte să cunoşti), a pus bazele 
ştiinţei moderne, dar odată cu âceasta a ridicat şi un ob- 
stacol greu de trecut pe calea credinţei în Dumnezeu. 

Căci din momentul în care lumea este concepută 
ca o maşină care funcționează prin ea însăşi, omul nu 
mai are nevoie de Dumnezeu. 


IV 


Ştiinţa contemporană constituie o turnantă decisi- 
vă în domeniul cunoaşterii şi al progresului ştiinţific. 
Secolul al XIX-lea marchează debutul tranziţiei:de la 
existenţa lucrului în sine, care considera că materia 
este amorfă, la o nouă ştiinţă, ştiinţa bazată pe relația 
reciprocă a lucrurilor, care consideră + că materia are 
structură relațională. 

Această turnantă decisivă din evoluţia gândirii 
ştiinţifice se datorează în particular lui James Clerk 

tăcut 


Maxwell şi lui Albert Einstein. Marele merit al lui Ma- 
xwell constă în faptul de a fi elaborat „conceptul de 
câmp dinamic continuu”, în lumina magnetismului şi 
a electricităţii descoperite de Newton şi Faraday!5%. 

Descoperirea lui Maxwell, pe care Einstein o con- 
sideră ca o turnantă capitală introdusă în structura 
gândirii ştiinţifice, arată că realul fizic este susţinut 
de câmpuri (electro-magnetice, electronice, neutroni- 
ce etc.) şi în primul rând de un câmp primordial, care 
se caracterizează printr-o stare de unitate, de ordine şi 
de perfecțiune absolute. 

În contrast cu fizica mecanicistă clasică, recon- 
strucția ştiinţei fizice elaborată de Maxwell ne permi- 
te să concepem realitatea fizică în termeni de câmpuri 


„de forță extinse în spaţiu şi timp continuu, care stabi- 


lesc conexiuni interne între corpurile fizice. Pe această 
cale Maxwell a spulberat întreaga structură a concep- 
ţiei mecaniciste despre univers, promovată de moder- 
nism, şi a înlocuit-o cu o viziune bazată pe conexiuni 
ontologico-raționale. 

Einstein este însă cel care a făcut pasul decisiv că- 
tre o nouă gândire ştiinţifică, sub două aspecte. Pe o 
parte, prin teoria relativității generale, a reuşit să sta- 
bilească invariabilitatea constantă a luminii, în raport 
cu corpurile care se mişcă în spațiu şi timp. Cu toate 
că viteza luminii rămâne invariabilă, adică are aceeaşi 
valoare standard, independent de mişcarea observa- 


'5 Thomas W. Torrence, op. cit., p. 350: „Pornind de la un- 
dele luminoase care circulă în spaţiu şi timp, Maxwell a ajuns 
la concluzia că relaţiile spaţiale şi temporale sunt caracieristici 
proprii ale structurii dinamice ale câmpului, care se află la baza 
tuțuror fenomenelor fizice”. 

torului, ea rămâne totuşi limitată sau relativă, căci nu 
depăşeşte 300.000 de kilometri pe secundă, fapt care 
arată că lumea nu este veşnică, ci are un început, 

Pe de altă parte, a depăşit opoziţia exterioară din- 
tre nemişcarea spațiului şi mișcarea corpurilor, prin 
transformarea spaţiului şi a timpului din calitatea lor 
de conteiner nemişcat, care învăluia corpurile din ex- 
terior, în structura intrinsecă, dinamică şi relațională 
a lor, capabilă să îmbrăţişeze armonios întreg univer- 
sul, în toată complexitatea lui, şi să-i menţină coeziu- 
nea din interior. | | 

Universul dispune astfel de o raționalitate proprie, 
care introduce o schimbare fundamentală în cunoaş- 
terea ştiinţifică. Căci formele raţionale ale spațiului şi 
timpului nu mai provin din mintea noastră, ci aparțin 
raționalităţii intrinseci a universului. Lumea reală se 
impune în fața minţii noastre ca o multitudine inte- 
grată continuu, care depăşeşte opoziţia dintre formă şi 
substanţă sau dintre sensibil şi inteligibil, care închi- 
dea lumea în ea însăşi. | 

Cunoaşterea ştiinţifică nu mai porneşte: de la ca- 
tegoriile apriorice sau raționale din mintea omului 
(cauzalitate, timp sau spaţiu), ca să interpreteze uni- 
versul în mod subiectiv, ci se concentrează asupra ra- 
ționalităţii interioare a universului, ca să-l explice în 
mod obiectivis. . - 


155 Această ordine universală, care se oglindeşte în consti- 
tuția internă a creaţiei, ne arată că lumea naturală nu mai poate 
fi interpretată subiectiv, în funcţie de om şi categoriile de gân- 
dire existente în mintea lui, aşa cum proceda Kant, ci în func- 
ţie de structura ei raţională intrinsecă. Ştiinţa nu mai prezintă 
luimea aşa cum o gândeşte un om sau altul (we/tanschaung) în 

Contribuţia lui Maxwell şi a lui Einstein la progre- 
sul cunoaşterii ştiinţifice depăşeşte existenţa lucrului 
în sine, care s-a aflat la baza ştiinţei greceşti sau a ce- 
lei moderne, şi se întemeiază pe existenţa lucrurilor în 
relație reciprocă, ce stă la baza structurii sau ordinii 
armonioase a universului, pe care îl deschide atât faţă 
de raţiunea omului, cât mai ales faţă de Rațiunea su- 
premă, Care este Logosul divin al Tatălui. 

Cu toate că această ordine intrinsecă şi armoni- 
oasă a universului nu poate fi dovedită de ştiinţă ca 
atare, pentru că depăşeşte posibilităţile de investigaţie 
ale omului, a fost adoptată totuşi de ştiinţă, în virtu- 
tea raționalității lumii fizice, ca postulat al cercetări- 
lor ei, pentru că numai astfel ştiinţa poate progresa în 
cunoaşterea mereu mai profundă a naturii. 

Fără existenţa acestei raţionalități este foarte greu 
să se explice fenomenele complexe care stau la baza 
lumii naturale, căci „universul pare construit şi reglat 


mod subiectiv, ci aşa cum se prezintă ea în realitate. Cunoaşte- 
rea lumii a început să aibă caracter obiectiv. Această raționali- 
tate, care depăşeşte opoziţia dintre om, ca fiinţă gânditoare (res 
cogitans), şi natură, ca substanță amorfă (res extensa), pune în 
evidenţă principiul antropic, elaborat de Brandon Carter, potrivit 
căruia universul este dotat, foarte exact, cu proprietăţile necesa- 
re zămislirii unei ființe capabile de inteligență şi conştiinţă. În 
timp ce universul fizic pare că se îndreaptă spre o entropie me- 
reu mai evidentă, universul viu urcă într-o direcție contrară, spre 
a crea tot mai multă ordine, care culminează cu apariţia omului. 
Principiul antropic Vrea să ne arate că lumea gravitează în jurul 
omului, fiindcă se consideră că omul ţine iocul lui Dumnezeu pe 
pământ. Dacă se porneşte însă de la misiunea biblică a omului, 
de a fi colaborator al lui Dumnezeu pentru desăvârşirea lui şi a 
creaţiei, atunci centrul de gravitate al omului şi al creaţiei se află 
în Dumnezeu. 

cu o precizie inimaginabilă, care te conduce la exis- 
tenţa unei Cauze şi a unui scop care îi rămân exterioa- 
re sau transcendente”!56. | 

Acesta este motivul pentru care savanții şi filosofii 
se referă la „ordinea supremă care reglează constan- 
tele fizice, condiţiile iniţiale, comportamentul atomi- 
lor şi viaţa stelelor. Puternică, liberă, existentă în infi- 
nit, tainică, implicită, invizibilă, sensibilă, ordinea se 
află acolo eternă şi necesară, în spatele fenomenelor, 


foarte sus, deasupra universului, dar prezentă în fie- 


care particulă”. 

Astfel, de la o concepţie mecanicistă despre uni- 
vers şi bazată pe existența lucrului în sine, s-a trecut 
la viziunea holistică a universului, întemeiată pe or- 
dinea relaţională şi câmpurile dinamice, unde nu mai 
există nimic în sine, ci sunt unele în altele (ab alio et 
in aliis), după cuvântul Scripturii (ct. In 17, 20)... 


V 


După cum am văzut, unul dintre pionierii impor- 
tanţi ai noii cunoaşteri ştiinţifice, aşa cum recunoaşte 
Einstein însuşi, a fost James Clerk Maxwell. Biogra- 
ful său!58 ne arată că avea obiceiul să studieze patris- 


'5 Thomas W. Torrence, op. cit., p. 57. 

157 [bidem. 

:5 Lewis Campbell şi William Garnett, The Life of James 
Clerk Maxwell, with selection from his correpsondence and oc- 
casional writing and a sketch of his contribution to sciene, Lon- 
don, 1882, pp. 32, 418, 422-423. „Ştim de la biograful său, spu- 
ne Thomas W. Torrence, că Maxwell obişnuia să citească Părin- 
ţii şi teologii antici, pentru că el considera înțelegerea acestora 
despre universul creat drept «congenială»”, cf. /bider, p. 352. 

tica alexandrină!”, pentru faptul că a depăşit, la nivel 
trinitar, existența lucrului în sine şi vorbeşte despre 
caracterul ontologico-relaţional al naturii divine, ca- 
re stă la baza învăţăturii răsăritene despre Sfânta Tre- 
ime, introducând relațiile dinamice, interioare, între 
persoanele divine. 

Lupta Sfântului Atanasie cel Mare pentru terme- 
nul de omoousios, adică pentru consubstanţialitatea 
persoanelor trinitare, se bazează pe caracterul ontolo- 
gic-relaţional al naturii divine, care nu rămâne omoge- 
nă şi exterioară persoanelor treimice, ci este constituită 
relaţional, fiindcă doar astfel Sfânta Treime poate îi în- 
fățişată, cu adevărat, ca structură a iubirii supreme. 

Pe acest temei, Sfântul Atanasie cel Mare, unul 
dintre reprezentanţii de seamă ai patristicii alexandri- 
ne, a întreprins la vremea sa o reconstrucție a cosmo- 
logiei antice, bazată pe existenţa lucrului în sine, şi a 
elaborat în lumina Logosului trinitar o cosmologie bi- 
blică, care se întemeiază pe existenţa unei ordini sau 
structuri interioare, existentă dincolo de lume, dar pe 
care o susţin în mod unitar şi armonios relațiile dina- 
mice şi interioare între părțile componente ale lumii 
create de Dumnezeu!S. 


'55 Thomas W. Torrence, op. cit., p. 352: „Ştim de la biogra- 
ful lui Clerk Maxwell că acesta obişnuia să studieze cu plăcere 
Părinţii (bisericeşti) şi pe vechii teologi, pe care îi prefera celor 
moderni, pentru că aprecia înţelegerea lor despre univers drept 
«congenialăy»”. 

15% Sf. Atanasie cel Mare, Cuvânt împotriva elinilor, Partea 
întâia, col. PSB, vol. 15, Ed. IBMBOR, Bucureşti, p. 79: „Deci 
Cuvântul atotputernic, atotdesăvârşit şi sfânt al Tatălui, sălășlu- 
indu-Se şi întinzând puterile Lui în toate şi pretutindeni şi lumi- 
nând toate cele văzute şi nevăzute, le ţine şi le strânge, nelăsând 

Din cuprinsul acestui text (conform notei infrapa- 
ginale 161), care porneşte de la Logosul Tatălui, adi- 
că de la legătura interioară dintre Tatăl şi Fiul, spre 
lumea creată din iubirea dumnezeiască, se desprind 
două lucruri extrem de importante pentru credință şi 
ştiinţă. 

Mai întâi, Sfântul Atanasie vorbeşte despre Logosul 
Tatălui, ca să ne arate că ordinea unitară şi armonioa- 
să a creaţiei este rezultatul unei gândiri trinitare, cu ca- 


racter relațional, care introduce legături dinamice între 


lucruri, pentru a le ţine pe toate împreună şi pe fiecare 
în parte, în chip simfonic!$. 

Asemenea unui cântăreț care combină sunetele în- 
tre ele, tot astfel şi Înţelepciunea lui Dumnezeu, pur- 
tând universul ca pe o liră, ne spune el, şi unind în- 
tregul cu părţile şi cârmuindu-le pe toate cu porunca 
Sa, alcătuieşte o singură lume şi o simfonie armoni- 
oasă a ei. 


Caracterul relaţional al acestei ordini unitare, care 


îmbrăţişează armonios întreaga creaţie văzută şi ne- 
văzută, este rezultatul legăturii interioare dintre Tatăl 


nimic gol de puterea Lui, ci dându-le viaţă tuturor şi păzindu-le 
pe toate împreună şi pe fiecare în parte şi nelăsând nimic gol de 
prezenţa Sa [...] alcătuieşte o singură lume şi o unică ordine fru- 
moasă şi armonioasă a ei, El Însuşi rămânând nemişcat, dar miş- 
cându-le pe toate, prin crearea şi orânduirea lor rațională, după 
bunăvoința Tatălui”. 

15: Sf. Vasile cel Mare spune că Duhul Sfânt rămâne pretutin- 
deni întreg şi întreg în fiecare parte, iar acest principiu existent în 
creație poate fi demonstrat în prezent cu ajutorul hologramei (fo- 
tografie în trei dimensiuni), despre care se vorbeşte astăzi. Dacă 
se rupe o astfel de fotografie în mai multe părţi, în fiecare parte 
apare imaginea întregului. 

şi Fiul, căci Fiul Tatălui rămâne relaţional chiar prin 


esenţa Sa de Cuvânt. 


Aceasta cu atât mai mult cu cât Duhul Sfânt, ca 
Duh al comuniunii interioare dintre Tatăl şi Fiul, Se 
purta peste ape la facerea lumi (ct. Gen. 1, 2), ca ex- 
presie a coeziunii interioare, care caracterizează ordi- 
nea universală a cosmosului în lumina trinitară. 

În al doilea rând, Sfântul Atanasie subliniază că 
acelaşi Cuvânt, Care este şi Logos, adică Raţiune şi 
structură, Se sălăşluieşte în creaţie şi Îşi extinde pre- 
tutindeni puterile Lui, pentru a scoate în evidenţă că 
raționalitatea creaţiei provine din EI, ca Raţiune su- 
premă a Tatălui, şi constituie astfel structura raționa- 
lă, armonioasă şi unitară a întregii creaţii. 

Aşa cum trupul nu poate exista fără coloană verte- 
brală, tot astfel creaţia nu poate exista fără structura 
ei interioară. Dacă Părinţii alexandrini ar fi rămas la 
caracterul amorf al naturii, aşa cum au moştenit-o ei 
din cultura antică, n-ar fi putut vorbi nici de prezen- 
ţa Logosului în creaţie şi nici de transfigurarea ei prin 
Duhul Sfânt. 


VI 


Cu toate că Logosul â avut un rol important în filo- 
sofia elină, care a contribuit la pregătirea lumii antice 
pentru primirea creştinismului, totuşi ideea de Logos 
a dispărut din orizontul gândirii creştine şi filosofice 
apusene pentru mai bine de un mileniu şi jumătate. 

Cauza principală a acestui fenomen se datorează 
conceptului de natură amorfă sau omogenă, împru- 
mutat din gândirea antică, care a fost aşezat la baza 
culturii apusene şi a constituit un obstacol major în 

calea înţelegerii coborârii Logosului la noi şi a trans- 
figurării interioare a materiei de către Logosul divin. 

Din această cauză, filosofia, cât şi teologia apusea- 
nă, au fost obligate să oscileze între unitatea sau imu- 
tabilitatea lumii divine ori pluralitatea sau mişcarea 
lumii create. După ce vreme îndelungată teologia, ca 
şi filosofia apuseană, şi-au concenitrat atenţia lor asu- 
pra caracterului imutabil al Divinităţii şi asupra unită- 
ţii lumii văzute, începând cu al doilea mileniu, ştiinţa 
modernă şi filosofia iluministă au început să fie preo- 
cupate mai mult de caracterul mişcător al lumii natu- 
rale decât de imutabilitatea lumii divine. 

Din pricina acestui fapt, lumea a fost transformată 
într-o realitate închisă, care funcţionează prin ea în- 
săşi, în mod autonom faţă de Dumnezeu, şi se înde- 
părtează mereu mai mult de valorile creştine. 

Din secolul trecut şi până astăzi se afirmă mereu 
mai ofensiv, mai ales după ororile ultimului Război 
Mondial (Gulag şi Auschwitz)!%, o nouă filosofie a 
postmodernismului, care depăşeşte modernismul Şi 
iluminismul şi respinge orice idee referitoare la ordi- 
nea interioară a cosmosului, atât divină, cât şi natura- 
lă, şi se declară împotriva oricărei imutabilităţi, şi mi- 
litează în favoarea unui pluralism debordant. 

Afirmațiile filosofului E. Severino, reprezentant al 
postmodernismului, sunt elocvente din acest punct de 
vedere: „Filosofia postmodernă occidentală a arătat 
imposibilitatea oricărei realităţi imutabile şi a orică- 
rei legi absolute care ar prescrie acțiunii umane şi ce- 
lei ştiinţifice să se încreadă într-o realitate absolută şi 
hotarelor trasate de ea în lume. Această filosofie mo- 


'% Ienazio Sanna, op. cil., p. 147. 

dernă neagă existenţa oricărei ființe şi a oricărei şti- 
inţe imutabile, pentru că ea nu are nimic comun cu 
scientismul naiv. Pentru filosofia contemporană ar fi 
necesar să se elibereze de creştinism, pentru că acesta 
are pretenţia absurdă să fie tocmai adevărul definitiv 
şi suprem, care afirmă realitatea imutabilă a lui Dum- 
nezeu. Unicul lucru imutabil ar fi, în schimb, distru- 
gerea oricărei imutabilități”!%, 

„Pentru postmodernism, sensibil la RE in- 
terpretărilor provocate de complexitatea realului, nu se 
poate concepe niciodată un adevăr abstract, ci numai 
şi întotdeauna mediat de fluxul istoric al normelor so- 
ciale şi al comportamentelor culturale. Mai mult decât 
de adevăr în sine însuşi, se poate vorbi numai de dru- 
muri ale adevărului sau de drumuri către adevăr”. 

Acelaşi pluralism îl descoperim şi în domeniul te- 
ologic, unde Dumnezeul real nu poate fi identificat 
cu una sau alta dintre figurile istorice determinante!65 
sau în cosmologie, unde lumea este considerată ca 
„un depozit de lucruri”, pentru că nu se poate accep- 
ta existența unei ordini cosmice de provenienţă divi- 
nă imutabilă!66. 

Cu alte cuvinte, postmodernismul subminează 
existenţa ordinii eterne în raport cu ordinea temporală 
de factură pluralistă. 

Cu toate acestea, asistăm în vremea noastră la o 
confruntare între două curente de gândire opuse: 
unul este tributar gândirii postmoderniste, care cau- 
tă cu orice preţ să-l îndepărteze pe om de Dumnezeu 


5 Ibidem, p. 197. 
1% jbidem, p. 198. 
'% fbidem, p. 209. 
„1% Jbidem, p. 391. 

şi neagă existenţa ordinii intrinseci a universului, din 
cauza pluralismului său exacerbat, iar, pe de altă par- 
te, este vorba de gândirea ştiinţifică actuală, care ca- 
ută, dimpotrivă, prin anumiţi reprezentanți ai ei, să 
netezească calea omului către Dumnezeu, în virtutea 
ordinii intrinseci a universului adoptată ca postulat al 
cercetărilor ştiinţifice. 

Un savant englez, Paul Davies, este atât de entuziast, 
încât declară că astăzi ştiinţa îl conduce pe om la Dum- 
nezeu cu mai multă certitudine decât o face religia. 


Ca să putem înţelege această afirmație ieşită din 


comun, trebuie să avem în vedere că ordinea intrinse- 
că a universului are două componente care rămân ne- 
despărțite între ele: una imanentă, care constă în raţi- 
onalitatea internă a creaţiei şi se manifestă prin exis- 
tenţa energiilor create ale lumii, şi alta franscendentă, 
care constă în rațiunile divine ale tuturor lucrurilor, ce 
provin din Rațiunea supremă ca Logos şi se reflectă în 
raționalitatea lumii create prin energiile divine. 
Savanţii contemporani cunosc doar componenta 
naturală a acestei ordini, dar o ignoră consecvent pe 
cea supranaturală. Or, de câte ori se referă la raționali- 
tatea creaţiei!S au în vedere doar componenta imanen- 


157 Cardinal Paul Poupard, „Cristo e Cultura”, IX / 2, 2001, p. 
106: „Raţionalitatea naturii e o condiţie necesară pentru activi- 
tatea ştiinţifică, o ipoteză care nu poate fi demonstrată ştiinţific, 
dar care rămâne indispensabilă pentru existenţa ştiinţei. Progre- 
sul ştiinţific nu numai că nu a dezminţit această ipoteză, dar pa- 
re chiar să demonştreze substanţiala ei corectitudine şi să-i spo- 
rească importanţa. Cum a scris P. Davies: «Nu putem demonstra 
raționalitatea lumii şi e posibil ca, în ultimă instanţă, să fie ab- 
surdă. Totuşi, succesul ştiinţei este cel puţin o circumstanță care 
pledează în favoarea raţionalităţii naturii. Recuperarea ideii de 

tă sau naturală a ordinii intrinseci a universului şi fac 
abstracţie de componenta transcendentă, care are în 
centrul ei Logosul divin şi raţiunile tuturor lucrurilor. 

Din această cauză, marea majoritate a savanților 
cad într-o concepție panteistă despre lume, care ignoră 
transcendenţa divină şi caracterul apofatic, tainic sau 
misteric al cunoaşterii lui Dumnezeu, manifestând o 
încredere nemărginită în puterea rațiunii: umane. 

Fără să mai refere ordinea universului la Logosul 


divin ca persoană — cel mult Acesta rămâne o Jdee —, 


aceştia trăiesc cu convingerea că ştiinţa este capabilă 
să cunoască!“ nu numai lumea în care viețuiesc, dar 


i i Ei a nt iii i 


Logos se revelează ca o idee fecundă şi promițătoare, care poate 


fi explorată pentru a pune în evidență raportul lui Hristos cu na- 


tura»”. Această afirmaţie este cu atât mai surprinzătoare, cu cât 
vine din partea unui cardinal catolic, care vorbeşte pentru prima 
dată despre Logosul Creator, după ce teologia apuseană a păstrat 
vreme îndelungată o tăcere deplină asupra acestui subiect. 

16 Considerăm însă că nu este suficient în teologie să pornim 
de la raționalitatea creaţiei şi să ne referim în mod abstract la Lo- 
gosul etern şi Creator al Tatălui, pentru că în acest caz este vorba 
de o simplă operaţiune intelectuală a minții omeneşti, convinsă 
că Logosul rămâne închis în transcendenţa Sa divină inaccesibi- 
lă. Pentru ca Logosul Creator să aibă o influenţă decisivă nu nu- 
mai asupra minţii omului, dar și asupra inimii lui, asupra omului 
întreg, trebuie să avem în vedere atât referirea noastră intelectu- 
ală şi abstractă la Logos, cât şi coborârea şi sălăşluirea Sa în cre- 
aţie ca persoană divină, aşa cum arăta mai sus Sf. Atanasie cel 
Mare. Căci numai astfel Logosul poate constitui o salvare rațio- 
nală în calea forţelor iraționale care împing pe anumiţi oameni de 
ştiinţă să cedeze la tentaţia unei puteri demiurgice asupra naturii 
şi asupra ființei umane, cum spunea Papa loan Paul al II-lea. Că- 
ci Logosul este Cel care luminează pe orice om care vine în lume 
şi, cu toată mintea omului umbrită de păcat, există destui dintre 
semenii noştri care pot percepe pâlpâirile acestei lumi raționale 


x 


203 


chiar şi pe Dumnezeu, mult mai bine decât o poate 
face religia. 

Acest panteism ştiinţific constituie, pentru iuli 
dintre savanții contemporani care lucrează în dome- 
niul fizicii subatomice, cum ar fi Francisc Capra, mo- 
tivul principal pentru care se declară adepţii religiilor 
orientale, care ignoră existenţa unui Dumnezeu radi- 
cal transcendent faţă de lume. 

Şi tot acesta este şi motivul pentru care mişcarea 
New-Age se prevalează de fizica contemporană pen- 


tru a dezvolta o concepţie holistică despre lume, dar: 


cu caracter impersonal. 

În realitate, cu toţii devin prizonierii unui sistem 
închis cosmologic, rupt de viaţă şi gândire, care în 
locul nemuririi autentice propun şirul nesfârşit al re- 
încarnărilor sau dizolvarea impersonală a omului în 
„Marele Tot”. | 

O filosofie sau o ştiinţă care se concentrează unila- 
teral asupra ordinii universale a creaţiei, fără să o re- 

_fere la Logos ca persoană divină transcendentă, face 
abstracţie de existenţa binelui sau a răului din lume, 
de implicaţiile duhovniceşti şi morale ale existenței 
umane şi de sensul devenirii eshatologice a creaţiei în 
lisus Hristos, ca Dumnezeu şi om adevărat. 


VII 


În lumina Revelaţiei divine, Sfântul Atanasie cel 
Mare sparge pentru prima dată caracterul amori al 
materiei, care a dominat filosofia antică, şi pune baze- 
le unei materii sau naturi care dispune de raţionalita- 


şi iubitoare care vine de sus. De aceea s-a spus despre oamenii de 
geniu că sunt profeţii naturali ai lui Dumnezeu. - 

tea ei interioară. Acesta este motivul pentru care pă- 
rintele D. Stăniloae prezenta creaţia ca pe o rariona- 
litate plaslicizată. 

Această raționalitate are o importanță capitală pen- 
tru raportul dintre credință şi știință, fiindcă ne permi- 
te să înţelegem, în sensul fizicii noi, că spaţiul şi tim- 
pul nu sunt concepute ca nişte realități în sine, des- 
părțite de esenţa lucrurilor şi imuabile, ci ca mijloace 
relaţionale şi dinamice, prin care Logosul transcen- 
dent Îşi extinde puterea Lui peste tot în creaţie, în mod 
imanent, luminând toate cele văzute şi nevăzute. 

Această ordine unitară şi cosmică a creației are trei 
funcţii în gândirea atanasiană: a) pune în evidență Lo- 
posul transcendent al Tatălui, Care coboară Şi Se să- 
lăşluieşte în creaţia pe care a adus-o la existenţă, după 
bunăvoința Tatălui, în puterea Duhului, ca să o men- 
țină în existenţă şi să vegheze asupra ei; b) constituie 
mijlocul prin care Logosul Tatălui, ca Raţiune supre- 
mă, coboară în raționalitatea propriei creaţii prin în- 
trupare, că să elibereze lumea de sub puterea strică- 
ciunii şi să refacă comuniunea omului cu Dumnezeu 
prin opera Sa mântuitoare!S; c) este mijlocul prin care 


19 Această coborâre a lui Dumnezeu în lume este tot atât de 
importantă atunci când este vorba despre Hristos, nu numai ca 
Logos Creator, dar şi ca Logos Mântuitor. Coborârea lui Hris- 
tos ca Logos Mântuitor la oameni este cu atât mai importantă, 
cu cât creştinul poate uni lucrarea lui duhovnicească cu lucra- 
rea puterii lui Hristos, ca să se elibereze de sub robia patimi- 
lor şi să înainteze spre asemănarea cu Dumnezeu, în Hristos. 
Răul de care suferim nu vine în primul rând din societate, ci 
din adâncul subconştientului uman. De aici izbucnesc patimile 
şi viciile care urâţesc şi degradează ființa omului, creată după 
frumusețea chipului lui Dumnezeu, coborând-o sub nivelul 

Logosul întrupat călăuzeşte creația către desăvârşirea 
ei finală, fiindcă El este începutul, mijlocul şi sfârşitul 
veacurilor!”0. 


ființelor necuvântătoare. Cu ajutorul ştiinţei şi al tehnicii, omul 
poate domina lumea exterioară, într-o anumită măsură, dar nu se 
poate domina pe el însuşi. Sf. Grigorie Palama spunea că scopul 
spiritualităţii creştine nu este acela de a omorî partea pasională 
din fiinţa omului, cum procedau autoflagelanţii, ci de a o muta 
de la rău la bine. Or, singura persoană care ne poate ajuta efectiv 
să înfăptuim această schimbare ontologică din ființa noastră este 
numai Hristos. Căci EI este Doctorul sufletelor şi al trupurilor 
noastre, Care coboară de pe scaunul slavei Sale cereşti în adân- 
cul fiinţei noastre, cu focul trupului şi sângelui Său dumnezeiesc, 
ca să prefacă patimile din noi, care ne îndepărtează de Dumne- 
zeu şi ne îmbolnăvesc grav sufleteşte şi trupeşte, în virtuţi care ne 
purifică şi ne înalţă spre asemănarea cu El. Tratamentul medical 
prin ştiinţă trebuie îmbinat cu terapia spirituală prin credință, căci 
adevărata noastră vindecare se înfăptuieşte atunci când puterea 
creată a omului se uneşte cu puterea necreată a lui Dumnezeu. 
1% Dacă este vorba însă de Hristos, atât ca Logos Creator, cât 
şi ca Logos Mântuitor, atunci trebuie să avem în vedere că mân- 
tuirea adusă de EI nu se referă numai la om, ci are în vedere în- 
treaga creaţie, pe care o menţine în existență prin ordinea unitară 
şi armonioasă a întregului cosmos. Astăzi creştinismul este con- 
fruntat tot mai virulent cu procesul de secularizare, care a prins 
teren adânc în conştiinţa omului contemporan, pentru că acesta 
consideră că lumea în care trăieşte este lipsită de ordinea unitară 
şi armonioasă şi are caracter autonom. În acest context, impor- 
tanţa decisivă pe care Hristos o are ca Logos Creator şi Mântu- | 
itor constă în faptul că El rămâne pentru Biserica Răsăriteană 
şi pentru credincioşii ei, prin prezenţa şi lucrarea Sa în creaţie, 
împreună cu Tată! şi cu Duhul Sfânt, cea mai redutabilă pavăză 
de luptă împotriva secularizării care vrea să sape la temelia creş- 
tinismului. Icoana Pantocratorului, pe care Biserica Ortodoxă a 
pus-o la loc de cinste în locaşurile ei de cult, ne amintește mereu 
că lumea acesta, pe care a zidit-o dreapta Sa, nu este menită să 
fie secularizată sau profanată de om, ci să se desăvârşească şi să 

Sub ambele ei componente, ordinea universală și 
unitară a creaţiei ne arată că lisus Hristos este Logos 
Creator şi Mântuitor, pe Care Biserica Răsăriteană ÎL 
înfăţişează ca Pantocrator, ca Cel ce susţine întreaga 
creaţie pe care a zidit-o dreapta Sa şi o duce către de- 
săvârşirea ei finală. 

Cu toate că ştiinţa contemporană face abstracţie de 
componenta transcendentă a ordinii unitare şi armo- 
nioase a creaţiei — care nu poate fi separată de Logo- 
sul divin —, trebuie recunoscut că noua ştiinţă a tre- 
cut, prin unii dintre reprezentanții ei de seamă, de la 
confruntarea omului cu Dumnezeu, modernistă sau 
postmodernistă, la deschiderea lumii şi a omului că- 
tre Dumnezeu. Cu toate că mai există oameni de şti- 
inţă care nu vor să ştie de credinţă, există savanţi, ca 
Maxwell, care se roagă lui Dumnezeu, astfel: „Înva- 
ță-ne să cercetăm lucrarea mâinilor Tale, ca să întărim 
rațiunea noastră în slujba Ta”. Această rugăciune a lui 
Maxwell constituie o dovadă a faptului că adevărata 
intuiţie ştiinţifică se naşte acolo unde există şi credin- 
ță în Dumnezeu. După cum se ştie, Maxwell este cel 
care a introdus o adevărată revoluţie benefică în câm- 
pul gândirii ştiinţifice. 

Datorită acestei ştiinţe, care a depăşit existenţa lu- 
crului în sine, proprie unei concepţii mecaniciste des- 
pre lume, şi a trecut la o concepţie asupra existenței 
lucrurilor aflate în relaţie reciprocă, care reflectă taina 
comuniunii supreme — de aici și numele lumii văzu- 


devină „cer nou şi pământ nou ” în Împărăţia veşnică a lui Dum- 
nezeu. Tot ce ne trebuie este să avem credință puternică în Hris- 
tos, Dumnezeu şi om nedespărţit, şi să-L mărturisim cu dragoste 
şi bunăvoință prin viața şi prin comportarea noastră. 

te de cosmos sau podoabă —, Ortodoxia se simte mai 

mult ca niciodată la ea acasă şi poate angaja un dialog 

constructiv asupra relaţiei dintre credinţă şi Ştiinţă. 
Într-o lume secularizată, acest dialog trebuie să pu- 


nă în evidenţă legătura indisolubilă dintre lumea natu-. 


rală şi cea supranaturală, în lumina Logosului Creator şi 
Mântuitor, ca să arate că lumea văzută n-a fost zidită de 
Dumnezeu pentru a fi pângărită de om, ci să devină „cer 
nou şi pământ nou” în Împărăţia lui Dumnezeu, împre- 
ună cu lumea nevăzută a îngerilor şi a sfinţilor din cer. 
Pentru ca acest dialog să iasă în întâmpinarea omu- 
lui contemporan, avem datoria să culegem aspectele 
pozitive ale progresului ştiinţific contemporan, în lu- 
mina Revelaţiei divine, ca să le punem în slujba mi- 


Siunii pe care oare de îndeplinit în lumea contempo-. 


rană, aşa cum au procedat şi Părinţii Bisericii la vre- 
mea lor. i 

Datorită progresului ştiinţific, Ortodoxia are un 
cuvânt de spus în cadrul dialogului dintre credință şi 
ştiinţă, din momentul în care se vorbeşte despre raţi- 
onalitatea creaţiei. 

Căci, într-o lume a ştiinţei, care rămâne deschisă 
către infinit, avem posibilitatea să punem în evidenţă, 
mai mult ca oricând, axioma fundamentală a credinţei 
ortodoxe, anume că Dumnezeu S-a făcut om pentru 
ca omul să se îndumnezeiască. Şi trebuie recunoscut 
faptul că lumea noastră de astăzi, pustiită spiritual, 
are nevoie de această axiomă mai mult ca niciodată. 

Unitate, diversitate, comuniune. 
Coordonatele ecumenismului ortodox 


Unitatea europeană: sfidare şi oportunitate 
pentru ecumenismul creştin 


În Declaraţia comună dată publicităţii la sfârşitul 
vizitei pe care a întreprins-o la Vatican (2002), la invi- 
taţia Sanctităţii Sale Papa Ioan Paul al II-lea, adormi- 
tul întru fericire Patriarhul Bisericii Ortodoxe Româ- 
ne, leoctist, spunea: „Noile posibilităţi care se creea- 
ză într-o Europă deja unită şi care îşi extinde graniţele 
pentru a îmbrăţişa popoarele şi culturile din partea 
centrală şi răsăriteană a continentului, constituie o 
provocare pe care creştinii din Răsărit şi din Apus tre- 
buie să o întâmpine împreună. 

Cu cât vor fi mai uniţi în mărturisirea Unicului 
Dumnezeu, cu atât ei vor da expresie, consistenţă şi 
spațiu sufletului creştin al Europei, sfinţeniei vieţii, 
demnităţii şi drepturilor fundamentale ale persoanei 
umane, dreptăţii şi solidarităţii, păcii, reconcilierii, 
valorilor familiei, apărării creației. 

Europa întreagă are nevoie de bogăţia culturii create 
de creştinism. Biserica Ortodoxă Română, centrul de în- 
tâlnire şi de schimburi între tradiţiile bogate slave şi bi- 
zantine ale Răsăritului, și Biserica Romei, care, în com- 
ponenta sa latină, exprimă vocea occidentală a unicei 
Biserici a lui Hristos, trebuie să contribuie împreună la o 
misiune care caracterizează cel de al treilea mileniu. 

După expresia tradițională aşa de frumoasă, Bise- 
ricilor locale le place să se numească Biserici surori. 
Deschiderea spre această dimensiune înseamnă a co- 

labora ecumenic pentru a reda Europei etosul său cel 


mai profund şi chipul său autentic”. 


Din cuprinsul acestei Declaraţii se desprinde atât 
sfidarea, cât şi oportunitatea pe care unitatea euro- 
peană o reprezintă pentru unitatea creştină. 

Să vorbim mai întâi despre sfidare. Se cunoaşte 
foarte bine că mişcarea ecumenică, care a apărut la 
începutul secolului al XX-lea, din rândul lumii pro- 
testante, cu ocazia Congresului misiunilor de la Edin- 
burg din 1910, a introdus o schimbare radicală în ra- 


porturile dintre Bisericile creştine, invitate să treacă . 


de la o politică de confruntare reciprocă, la o politică 
de reconciliere în vederea unității creştine, 

După cum arată Wolfhart Pannenberg, „mişcarea 
ecumenică în rândul Bisericilor creştine a fost unul din- 
tre cele mai semnificative evenimente ale secolului al 
XX-lea. Semnificaţia lui nu se limitează numai la istoria 
Bisericii, căci din mai multe puncte de vedere conver- 
genţa a înlocuit confruntarea. 


“Dialogul teologic dintre Biserici a clarificat în mod 


considerabil probleme doctrinare care au separat Bi- 
sericile creştine de-a lungul secolelor. 

Dacă Bisericile Protestante au. adus în mişcarea 
ecumenică „viziunea umanistă a culturii moderne”, 
după cum spunea Pannenberg, „Bisericile Ortodo- 
xe au venit cu spiritualitatea rafinată a îndumnezeirii 
omului, care depăşeşte accentul pus pe păcat şi vină 
din gândirea scolastică”. 


171 Declaraţia comună a Sanctității Sale Papa loan Paul al 
Il-lea şi a Preafericirii Sale Patriarhul Teoctist, Vatican, 12. 10. 
2002, p.3. 

172 Wolfhart Pannenberg, The Churches and the Emergence 
of European Unity, Internet, p. 6. 

Cu toate acestea, unitatea creştină rămâne un dezi- 
derat care urmează să fie realizat într-un viitor impre- 
vizibil, iar unitatea europeană constituie deja o reali- 
tate în plină expansiune. Interpretată din acest punct 
de vedere, unitatea europeană reprezintă pentru Bise- 
ricile creştine o adevărată sfidare, care le obligă oda- 
tă şi mai mult să militeze, în mod ecumenist, cu mai 
multă hotărâre pentru realizarea unităţii creştine, la 
care ne cheamă Însuşi Mântuitorul Iisus Hristos. 

Aceasta, cu atât mai mult cu cât, în pofida stăruin- 
țelor depuse la nivel înalt, creştinismul nu şi-a găsit 
încă locul cuvenit în noua Constituție europeană. 

Dar unitatea europeană reprezintă pentru unitatea 


- creştină nu numai o sfidare, ci şi o oportunitate. Uniu- 


nea Europeană oferă mişcării ecumenice cadrul con- 
tinental pentru intensificarea dialogurilor bilaterale 
sau multilaterale dintre Bisericile creştine sau pentru 
a favoriza cooperarea dintre diferitele Biserici creşti- 
ne pe plan local sau continental, în vederea unei măr- 
turii comune în probleme importante, de interes uma- 
nitar, social sau ecologic. 

Dar importanța majoră a unităţii europene pentru 
unitatea creştină constă în faptul că ea mai oferă şi ca- 
drul geografic care poate depăşi naționalismele locale 
sau regionale ce s-au aflat, adesea, la originea conflic- 
telor dintre diferite Biserici creştine şi au dat naştere 
la confruntări sângeroase între adepţii unor credinţe 
sau religii diferite şi au provocat pierderi imense de 
vieţi omeneşti şi pagube materiale considerabile. 

Explozia distructivă a energiilor în fosta lugosla- 
vie, spune Pannenberg, poate fi luată ca un avertis- 
ment pentru viitor. Dar aceste oportunităţi, pe care 

Uniunea Europeană le oferă creştinilor, vor fi valori- 
 ficate real numai în măsura în care mişcarea ecume- 
nică va fi capabilă de o înnoire substanţială, care să 
depăşească pluralismul hristologic pe care îl profe- 
sează astăzi şi să revină la doctrina primelor adunări 
generale ale Consiliului Ecumenic al Bisericilor, care 
aveau în centrul lor aceeaşi persoană a Mântuitorului 
[isus Hristos. Centralitatea lui Hristos are o importan- 
ță capitală pentru mişcarea ecumenică, fiindcă numai 
Fiul lui Dumnezeu întrupat poate scoate această miş- 


care din criza pe care o străbate astăzi, după cuvântul : 


Său care spune: „Fără Mine nu puteţi face nimic!” 
(n 15,31). 

Pentru a ilustra aceste realități şi pentru a scoate 
în evidenţă sensul adevăratei înnoiri a mişcării ecu- 
menice, vom întreprinde o scurtă incursiune în evolu- 
ţia hristologică a mişcării ecumenice, după înființarea 
Consiliului Mondial al Bisericilor. 


Tentative de înnoire a mișcării ecumenice 
contemporane 


Dacă primul mileniu de istorie creştină poate fi 
considerat ca mileniul unității creștine, al doilea mi- 
leniu va rămâne în istorie ca mileniul dezbinării din- 
tre Biserici. Mişcarea ecumenică a apărut la începutul 
secolului al XX-lea din dorința de a pune capăt pro- 
cesului de diviziune mereu sporită dintre Biserici şi 
pentru a promova reconcilierea lor. 

Mişcarea ecumenică, susținută la începuturile ei 
de personalități harismatice. ca John Mott, Charles 
Brent, Nathan Săderblom,- William Temple, J.H. Oi- 
dham, H. Alivisatos sau Marc Boegner, a găsit ecou 

„cretă a Bisericii 


favorabil mai întâi în rândul Bisericii Ortodoxe şi 
apoi a celei Catolice, datorită Conciliului 1] de la Va- 
tican (1962-1965). 

După constituirea Consiliului Mondial al Biseri- 
cilor, mişcarea ecumenică a cunoscut două etape im- 
portante în evoluţia sa datorită celor două baze conse- 
cultive ale ei: una Hristologică şi alta trinitară. 

În virtutea bazei hristologice, mişcarea ecumeni- 
că a adus în centrul adunărilor Consiliului Ecumenic 
persoana Mântuitorului lisus Hristos, pe care a pre- 
zentat-o la Evanston ca „Speranţă a lumii”, ca „Lumi- 
nă a lumii” la New-Delhi sau ca „Cel care înnoieşte 
toate lucrurile” la Upsala. 

Aceste teme căutau să promoveze o hristologie ca- 
pabilă să ducă la renaşterea ontologică sau la transfi- 
gurarea omului întreg în lisus Hristos. Episcopul lu- 
teran Joseph Sittler arăta, la Adunarea generală de la 
New-Delhi (1961), că lisus Hristos trebuie înţeles ca 
factor transfigurator al trupului şi al cosmosului!?. 

Împotriva tendinţelor secularizante ale vremii, ca- 
re tindeau să-L reducă pe Hristos la calitatea Sa de 
om, Sittler militează pentru o hristologie ontologică 
în care Hristos apare ca Dumnezeu şi om, ca să poată 
exercita puterea Sa transfiguratoare asupra trupului şi 
a cosmosului. „Această hristologie ontologică există, 


spunea Sittler, dar ea rămâne zăvorâtă în memoria se- 
25174 : 


'3 Joseph Sittler, Referat principal la Adunarea generală 
de la New-Delhi (1961) a Conciliului Ecumenic al Bisericilor, 
apud. Pr. Prof. Dr. Dumitru Stăniloae, Teologia Dogmatică Or- 
todoxă, vol. LII, Ed. IBMBOR, Bucureşti, 1978, p. 20. 

-1%4 Ibidem. 

După ce Consiliul Mondial al Bisericilor a adop- 
tat baza lui trinitară la Adunarea generală de la 
New-Delhi, mişcarea ecumenică a început să se în- 
depărteze de hristologia ontologică, la care se refe- 
rea Jospeh Sittler, şi să se orienteze secularizant către 
pluralismul hristologic, care nu se mai ocupă de uni- 
tate, ci a căutat să consacre, mai curând, starea de di- 
viziune dintre Bisericile creştine. 

În cadrul acestei Adunări, oratorul principal Ro- 
bert Mc. Afee Brown se întreba la începutul expune- 


rii sale: Cine este Hristos? „Dacă încercăm să răs- 


pundem la această întrebare, spunea el, atunci suntem 


confruntaţi cu o varietate uluitoare de răspunsuri. Ii- 


sus este consubstanțial cu Tatăl, lisus este un comba- 
tant pentru libertate, isus este profet, Iisus este o pre- 
zenţă sacramentală, Iisus este un visător idealist, lisus 
este negru, lisus este om pentru semenii Săi, lisus este 
Mântuitor personal”. 
„Ar fi inutil, continua el, să ne facem griji, dacă răs- 
punsurile noastre pun accentul pe puncte de vedere atât 
de diferite. Dacă ar fi identice, ar trebui să devenim ne- 
liniştiţi, căci în felul acesta ar însemna să-L transfor- 
măm pe Hristos în prizonierul unei singure formule. 
Pluralitatea formulelor hristologice ne ajută să ve- 
dem lumea nu numai cu ochii noştri, ci şi cu ochii al- 
tora. Nimic nu este mai dăunător decât să rămâi prizo- 
nierul unei singure formule, căci astfel nu mai poţi ve- 
dea sărăcia, opresiunea şi suferința lumii a treia”. 
Intenţiile oratorului sunt cât de poate de onorabi- 
le în măsura în care au în vedere sărăcia şi suferinţele 


'%5 Robert Mc. Afee Brown, Qui est Jesus qui nous libere et no- 
us unit, Briser les Barrieres, IDOC, Franța, Paris, 1976, pp. 7-8. 

semenilor de pe întinsul planetei noastre. Dar plura- 
litatea pe care o evocă acesta ne arată că, în timp ce 
umanitatea Mântuitorului apare ca factor de unitate, 
Treimea persoanelor divine este interpretată ca factor 
de pluralitate. 

La baza acestei opoziții dintre natură şi persoană 
se află însă caracterul omogen al naturii divine, după 
exemplul ei în natura văzută. Într-un mod cu totul dife- 
rit, teologia răsăriteană depăşeşte opoziţia amintită din- 
tre natură şi persoană la nivelul Sfintei Treimi, fiindcă, 
departe de orice caracter omogen, această natură este 
considerată în esența ei ca structură a iubirii supreme. 

În lumina naturii divine astfel înțelese, persoanele 
se înrădăcinează în ea şi se poartă reciproc, una în al- 
ta, după cuvântul Mântuitorului (cf. In 17, 20), pentru 
a constitui comuniunea trinitară veşnică. 

Potrivit cuvintelor Mântuitorului: „Precum Iu, 
Părinte, în Mine și Eu în Tine, să fie şi ei în Noi, ca să 
creadă lumea că Tu M-ai trimis ” (n 17, 21), unitatea 
Bisericii se construieşte de sus în jos, de la Dumne- 
zeu la om. 

Şi tocmai fiindcă porneşte de la Dumnezeu la om, 
după cuvântul Genezei şi al Prologului ioaneic, creş- 
tinismul răsăritean a păstrat nealterată imaginea Mân- 
tuitorului, ca Dumnezeu adevărat care S-a făcut om 
pentru ca omul să se îndumnezeiască. Datorită aces- 
tui fapt, teologia ortodoxă respinge demersul teologi- 
ilor confesionale, care reduc persoana Mântuitorului 
la calitatea Sa de om, pe motiv că Hristos Se uneşte 
cu Dumnezeu numai în cer, după ce a fost ridicat din 
morţi de către Tatăl. 

Teologia confesională pretinde că Mântuitorul a fost 
„divinizat” după înălțarea Sa la cer, fiindcă pe pământ 

rămâne un simplu om. Disocierea dintre divinitatea 
Mântuitorului şi omenitatea Sa, care se produce la nive- 
Jul existenţei Sale pământeşti, este rezultatul dualismu- 
lui dintre lumea naturală şi supranaturală, care a contri- 
buit la eliminarea lui Dumnezeu din lumea naturală şi la 
izolarea Sa deplină în transcendenţa inaccesibilă. 
„Acesta este şi motivul pentru care mişcarea ecume- 
nică nu mai vorbeşte despre unitatea Bisericilor, înce- 
pând cu Adunarea de la New-Delhi, aşa cum am ară- 
tat mai sus, ci se mulţumeşte să gestioneze cooperarea 


dintre diferitele Biserici creştine în cadrul Consiliului 


Ecumenic Mondial al Bisericilor 16. 

În acest context trebuie subliniat că Biserica Răsă- 
riteană poate vorbi şi ea despre o lume naturală şi de 
alta supranaturală, dar aceste două lumi nu se opun 
reciproc una față de alta, pentru că ambele îşi păs- 
trează unitatea lor în persoana dumnezeiască a Logo- 
sului etern, în lumina energiilor necreate şi a ordinii 
raţionale şi armonioase a creaţiei, pe care o întâlnim 
la Părinţii alexandrini sau capadocieni din secolul al 
IV-lea”, dar elaborată deplin în opera Sfântului Ma- 
xim Mărturisitorul, care ne vorbeşte despre Logosul 
etern şi personal al Tatălui, Care „îmbrăţişează creaţia 
întreagă şi recapitulează toate lucrurile în El Însuşi, 
demonstrând că creaţia este una, ca şi cum ar fi un om 
care reuneşte în sine toate mădularele lui". 


115 Deşi pregătită de oameni bine intenţionaţi, totuşi Mișca- 
rea Ecumenică a luat fiinţă numai la sfârşitul ultimului Război 
Mondial, din interese mai mult politice decât bisericeşti. 

7! Sf. Atanasie cel Mare, Cuvânt împotriva elinilor, Partea în- 
tâia, colecția PSB, vol. 15, Ed. IBMBOR, Bucureşti, 1987, p. 79. 

'% Sf. Maxim “Mărturisitorul, Ambigua, 41, PG, col. 1309 
D-1312. 

Această ordine rațională şi armonioasă a creaţiei 
are o importanţă considerabilă pentru teologia creşti- 
nă, fiindcă depăşeşte dualismul dintre lumea naturală 
şi cea supranaturală şi pune în evidenţă regula de aur 
a gândirii patristice potrivit căreia Dumnezeu S-a fă- 
cul om pentru ca omul să se îndumnezeiască. 

Mai mult chiar, această ordine a început să fie invo- 
cată şi de savanţi consacraţi din domeniul fizicii fun- 
damentale, ca premisă necesară pentru investigaţiile 
pe care le întreprind în domeniul lumii subatomice. 

Astăzi se recunoaşte că „raționalitatea naturii este 
o condiţie necesară activităţii ştiinţifice, o ipoteză care 
rămâne indispensabilă pentru existența ştiinţei. Recu- 
perarea conceptului de logos, aplicat analogic Celui ca- 
re e Logos ipostatic, şi a participării Sale la fiinţele cre- 
ate, se prezintă ca o idee fecundă şi promițătoare, care 
trebuie explorată pentru a pune în evidenţă raportul lui 
Hristos cu natura, în mod coerent şi articulat”!”. 

Este adevărat că hristologia ontologică, care are în 
vedere legătura interioară dintre Logosul etern şi tru- 
pul omului sau materia universului, se sprijină pe Re- 
velaţia supranaturală; dar rămâne îmbucurător faptul 
că există oameni de ştiinţă care au început să aibă în 
vedere „raționalitatea creaţiei ca o premisă necesară 
activităţii ştiinţifice”, care depăşeşte opoziţia: ilumi- 
nistă faţă de teologie şi deschide calea unor noi rapor- 
turi între teologie şi ştiinţă. 

Este însă paradoxal că Europa contemporană, care 
nutreşte o admirație nemărginită față de valorile filoso- 


'9 Cardinal Paul Poupard, „Cristo e la Scienza”, Pontificium 
Consiliul de la Cultura, „Civitas Vaticana”, LX / 2, 2001, p. 106. 

fiei antice greceşti, rămâne extrem de rezervată faţă de 
creştinism, pe care îl consideră ca o structură adăugată 
superficial pe fundamentul cultural al lumii vechi. 
" În aceste condiţii, avem datoria să arătăm că lu- 
mea naturală este clădită pe gândirea lui Dumnezeu, 
manifestată în Logos, Care a început să fie recuperat 
de noua ştiinţă. Astfel, dacă un om de ştiinţă vorbeşte 
despre „mintea lui Dumnezeu” şi consideră ipotetic 
că „succesul ştiinţei constituie cel puţin o circumstan- 
ță care pledează în favoarea raționalităţii naturii”, un 


alt filosof al ştiinţei spune că „sub faţa vizibilă a rea- - 


lului există ceea ce grecii numeau /ogos, un element 
inteligent şi rațional, care reglează, dirijează şi însu- 
flețeşte lumea, pentru ca lumea să nu fie haos, ci rea- 
litate ordonată”. 

Încă din vechime, psalmistul grăieşte cu admira- 
ţie către Dumnezeu: „Doamne, toate cu înțelepciune 
le-ai făcut!” În lumina Logosului, lumea rămâne des- 


chisă față de Dumnezeu, cât şi omul. Căci Logosul 


etern al Tatălui este Cel care luminează, prin Duhul, 
pe oricare om care vine în lume, şi, cu toate că mintea 
omului rămâne umbrită de păcat, au existat înţelepţi 
în toate timpurile care au întrezărit ideile de bine, fru- 
mos şi adevăr, pregătind calea Pale venirea Cuvân- 
tului întrupat. 

Iconografia locaşurilor de cult ortodoxe înfăţişează 
plastic pe marii filosofi ai Antichității, Socrate, Platon 


sau Aristotel, alături de sfinţii cieştini, în semn de pre- 


țuire pentru rolul lor de pedagogi către Hristos. 
Pannenberg spunea că „originea creştinismului es- 

te pentru totdeauna înrădăcinată în Orientul creştin, 

unde 'cultura elenistă şi moştenirea antică grecească 

au fost incorporate (selectiv, şi nu masiv — n.n.) în te- 
ologia creştină pentru totdeauna”!%. 

În lumina ordinii universale a creaţiei, prin care 
Logosul păstrează legătura naturală cu spaţiul cultu- 
rii greceşti şi cu cel al culturilor lumii, avem dato- 
ria să continuăm dialogul bilateral şi multilateral din- 
tre Biserica noastră şi Bisericile creştine, ca să putem 
descoperi şi valorifica împreună hristologia ontologi- 
că zăvorâtă în memoria tainică a Bisericii, dar bine- 
cunoscută în Biserica Ortodoxă, spre folosul mişcării 
ecumenice şi al unităţii creştine, dar şi pentru viitorul 


creştin al Europei. 


Activitatea ecumenistă nu este uşoară astăzi din 
motive confesionale, politice sau chiar ideologice. 
Dar nu trebuie să pregetăm să fim deschişi dialogului 
şi comuniunii interpersonale — fiindcă Hristos ne cere 
ca toţi să fim una — fără să ne confundăm, după chi- 
pul comuniunii trinitare, care se află la baza ecume- 
nismului ortodox. 

Într-o lume dezbinată, trebuie să ne apărăm credin- 
ţa și să fim stegarii unităţii şi ai comuniunii care vine 
de sus, de la Părintele luminilor, în Hristos şi în Du- 
hul Sfânt. 


Creștinismul şi cultura europeană 


După cum se cunoaşte, Constituţia europeană, 
adoptată în iunie 2004, se referă la „moştenirea cultu- 
rală, religioasă şi umanistă a Europei”, dar nu conţine 
nicio referință la Dumnezeu sau creștinism. 


18 Wolfhart Pannenberg, op. cil., p. 6. 

Pentru a clarifica raportul dintre creștinism şi cul- 
tura europeană, ne-am gândit să răspundem la trei în- 
trebări esenţiale. . 

Mai întâi: Care a fost rolul creştinismului în pro- 
cesul de edificare al culturii europene? Poetul şi gân- 
ditorul Paul Valery spunea, într-un strălucit eseu, că 
la baza culturii europene se găseşte credinţa creştină, 
cultura lumii eline şi cultura lumii latine. 

Pentru Valery nici lumea greacă singură şi nici cea 
latină nu au reuşit să construiască singure Europa. Ve- 


chii greci au înființat un imperiu, cel al lui Alexandru 


Macedon, ucenicul lui Aristotel, dar acest imperiu nu 
s-a închegat într-o formă durabilă şi nici n-a cuprins 
Europa întreagă. Imperiul universal a fost opera ro- 
manilor. Aceştia au reuşit acolo unde moştenitorii lui 
Alexandru au eşuat, fiindcă imperiul edificat de ro- 
mani n-a fost opera unei personalităţi strălucite a lui 
Scipio sau Cezar, ci opera Romei!tl. 


Deşi Roma a rămas fascinată de misterul cultelor ori- 


entale şi de ideile geniale ale filosofiei greceşti, ea singu- 
ră a reuşit să edifice un imperiu cu adevărat european. 

Cu toate acestea, Europa s-a născut cu adevărat 
atunci când a apărut creştinismul ca religie universală. 

Biserica creştină a contribuit în mod esențial la 
dezvoltarea culturii europene. Atât lumea latină, cât 
şi cea elină erau tributare unor concepţii religioase 
dominate de panteism, care ÎL confundau pe Creator 
cu creatura şi confereau istoriei o dimensiune ciclică, 
bazată pe mitul veşnicei reîntoarceri, care ridica ba- 

'5 Hristodulos, Arhiep. al Atenei şi a toată Elada, Cuvântare 
rostită la Universitatea din Craiova, 7 iunie 2003, p. 3. 

riere de netrecut în calea ideii de progres şi revoluţie 
culturală. 
Creştinismul a venit cu Revelația lui Dumnezeu 


"prezent în imanenţa lumii (după lucrarea Sa), cu toate 


că rămâne transcendent față de lume (după ființa Sa), 
dar şi cu revelaţia lumii create în timp, care aspiră 
spre eternitatea Creatorului. 

Datorită acestei revelații, creştinismul a spart ci- 
clul veşnicei reîntoarceri, care domina lumea precreş- 
tină, şi a pus bazele unei istorii vectoriale a omului şi 
a lumii, care a netezit calea progresului cultural euro- 
pean. Datorită acestui fapt cultura europeană a trecut - 
succesiv de la cultură antică la cea medievală şi de la 
cea modernă la cultura contemporană şi la toate câte 
vor urma. De la o concepţie circulară panteistă, care 
domina lumea antică, s-a trecut la o viziune liniară 
sau în spirală a creştinismului, care deschide lumii ca- 
lea progresului infinit, atât spiritual, cât şi material. 

În lumina acestei culturi, care a stimulat progresul 
spiritual, moral sau tehnic al omului, creştinismul a 
dezvoltat o operă de educaţie fără precedent, bazată 
pe citirea Sfintei Scripturi şi a învățăturii de credință 
în adunările bisericeşti şi în şcoli. 

La îndemnul lui Eusebiu de Cezareea, împăratul 
Constantin cel Mare a început să înființeze şcoli pe 
lângă biserici, în care se studiau teologia creştină şi 
cultura antică. Datorită acestor şcoli, dar şi a Sinoade- 
lor ecumenice din primul mileniu, a luat naştere ma- 
rea sinteză teologică şi culturală, aflată în inima moş- 
tenirii bizantine. 

Datorită unor misionari plini de devotament, ca 
Metodiu şi Chiril, această moştenire a fost propagată 

în ţările slave, iar Țările româneşti şi-au însuşit-o atât 
de profund pe fundalul credinței primite de la Apos- 
toli, încât au fost considerate ca un fel de „Bizanţ du- 
pă Bizanţ”. | 

Pe de altă parte, în Europa Occidentală a început 
din anii 550 o vastă operă misionară, cunoscută sub 
numele de „mileniu al benedictinilor”, care a ridicat 
peste 800 de mănăstiri în toată Europa Occidentală, a 
înfiinţat şcoli, biblioteci sau ateliere de copiere a ma- 
nuscriselor, devenite centre de deprindere a metode- 
lor şi a artelor vieţii. 

Cu tot caracterul ei antibisericesc, Enciclopedia lui 
Diderot şi d” Alambert, considerată ca o Biblie a ilumi- 
nismului francez, recunoaşte că nicio religie nu s-a de- 
dicat educaţiei culturale mai mult decât creştinismul'*?. 

Mai mult, creştinismul şi-a adus contribuţia lui im- 


portantă şi în domeniul social. Într-o lume care trăia 


cu convingerea că unii sunt născuţi de la natură să fie 


sclavi, iar alţii stăpâni, Părinţii capadocieni au dus o 


luptă susţinută împotriva sclaviei, în două etape. Una, 
în care au cerut un tratament uman față de sclavi, alia, 


în care au cerut desființarea sclavei, fiindcă şi într-un 
caz şi într-altul sclavul este considerat drept frate al 


lui lisus Hristos, creat după chipul lui Dumnezeu. 
S-a spus că nicio altă religie din istoria universală 
nu a făcut atât de multe lucruri pentru săraci şi pentru 
cei nevoiaşi câte a făcut creştinismul, tocmai pentru 
faptul că creştinismul rămâne o religie deschisă uni- 
versal faţă de om, indiferent de starea lui socială, şi fa- 
ță de oricare neam, dincolo de apartenența lui rasială. 


152 Ibidem, p. d. 

În lumina Sfintei Treimi, ca structură a iubirii şi 
comuniunii supreme, Biserica creştină a dezvoltat, de 
la bun început, o remarcabilă operă filantropică.. 

Chiar şi în timpul persecuțiilor din primele secole 
împotriva creştinismului, Biserica din Roma, care nu- 
măra 7000 de persoane, sprijinea financiar peste 1500 
de văduve şi suferinzi. Odată cu recunoaşterea ei, Bise- 
rica creştină a început să organizeze aşezăminte sociale 
pentru ocrotirea celor nevoiaşi sau suferinzi, cum a fost 
Vasiliada Sfântului Vasile cel Mare, iar filantropia a de- 
venit, cu vremea, O preocupare a statului bizantin, ca- 
re asigura existența unei mari rețele de azile, orfelinate, 
spitale şi instituţii filantropice. 

„Împărăţia noastră este slăvită cu adevărat, spunea 
un scriitor bisericesc, pentru că, faţă de duşmani, îşi 
exercită puterea, iar faţă de cei supuşi filantropia”"%. 
Această operă socială atât de importantă nu s-ar fi re- 
alizat fără contribuţia romanilor, care au pus accentul . 
pe importanţa dreptului şi a instituţiilor. 

Creştinismul a luat în propriile mâini atât educația 
elină, cât şi tradiţia de drept romană, reuşind să reali- 
zeze o sinteză unică de importanţă istorică. 

Unul dintre cei mai aprigi adversari ai creştinis- 
milui din secolul al II-lea, filosoful Cels, spunea în 
secolul al III-lea că „este imposibil ca locuitorii Asi- 
ei, europenii şi africanii, adică elini şi barbari, să se 
înțeleagă şi să aibă acelaşi Dumnezeu”. El vedea în 
creştinism o religie printre alte religii ale Orientului, 
asemenea unui emigrant în imperiu, fără să înțeleagă 
însă că se referea la o religie care va îmbrățișa spiritul 


is Jbidem, p. 5. 

elin şi roman al culturii antice şi va transforma Euro- 
pa în patria sa. 
Europa este rezultatul sintezei dintre cultura grea- 


că şi cea romană, pe temeiul valorilor creştine cuprin- . - 


se în Evanghelia lui Hristos. Cultura europeană este 
produsul creştinismului, care a oferit tuturor o educa- 
ție comună, o concepție comunitară şi o nouă viziune 
a istoriei. Cu alte cuvinte, creştinismul a conferit Eu- 
ropei identitatea ei culturală. 

„Înţelegem, cu siguranţă, că Europa ni nu s-a născut 
în urma unei hotărâri, spunea Arhiepiscopul Atenei, 
Hristodulos, ci ea este rezultatul unui lung marș prin 
istorie, marş nu întotdeauna lăudabil, nu întotdeau- 
na luminos. Dar nu putem să ne îndoim şi nu are rost 
să ascundem că Europa s-a născut în curtea Bisericii 
lui lisus Hristos. Creştinismul a permis Europei să ră- 
mână deschisă față de neamuri şi faţă de ţările socia- 
le, oferind tuturor o identitate comună şi dând tuturor 
sentimentul că aparțin aceleiaşi lumi!%. 

La rândul său, SS Papa Ioan Paul al II-lea spunea 
despre creştinism că a edificat cultura europeană fă- 
când-o un tot cu istoria sa, şi, cu toată diviziunea du- 
reroasă dintre Orient şi Occident, creştinismul a deve- 
nit religia europenilor. 

Deşi ne confruntăm cu fenomenul secularizării, in- 
fluenţa creştinismului a rămas considerabilă în epoca 
modernă sau contemporană a culturii europene!s?. 


A doua întrebare la care trebuie să răspundem pri- 


veşte fisura care s-a produs între creştinism şi cul- 


154 Jbidem, p.6. | 
'% Papa loan Paul al II-lea, Laicita non laicismo, Il saluto al 
Corpo Diplomatico in Vaticana, La Stampa, 13.12. 2004. 

tura. europeană. În enciclica sa, Fides et ratio, Papa 
loan-Paul al II-lea constata cu amărăciune îndepăr- 
tarea, mereu mai evidentă, dintre cunoașterea teolo- 
gică şi cunoașterea ştiinţifică din Evul Mediu târziu: 
„Odată cu apariţia primelor universităţi, spune Papa 
loan-Paul al II-lea, teologia a început să se confrun- 
te cu forme noi de cercetare şi cunoaştere ştiinţifică. 
Albert cel Mare şi Toma d” Aquino, deşi au menținut 
o legătură organică între teologie şi filosofie, au fost 
primii care au recunoscut autonomia necesară de ca- 
re aveau nevoie filosofia şi ştiinţele, pentru a se dedica 
cu eficienţă respectivelor câmpuri de cercetare. Înce- 
pând din Evul Mediu târziu, distincția dintre cele două 
feluri de cunoaştere s-a transformat, progresiv, într-o 
nefastă separare. În urma unui excesiv spirit raționa- 
list, prezent la unii gânditori, poziţiile s-au radicalizat, 
ajungându-se de fapt la o filosofie separată şi absolut 
autonomă în raport cu conținuturile credinței”'**. 

Această înstrăinare a raţiunii de credință s-a adân- 
cit şi mai mult odată cu apariţia iluminismului, care 
revendica autonomia rațiunii față de credinţă. 

„Gânditorii iluminişti, spune Leslie Newbigin, vor- 
beau de epoca lor ca de o epocă a raţiunii, înțelegând 
prin rațiune acele forţe analitice şi matematice prin ca- 
re omul poate ajunge la ştiinţă şi ia o înţelegere com- 
pletă a realităţii în toate formele ei, ca să devină astfel 
stăpânul deplin al naturii. 

Nu mai era loc pentru miracole sau intervenții 
divine prin providență, ca o categorie a explicării. 
Dumnezeu mai putea fi conceput în mod deist (izolat 


'% Jdem, Fides et Ratio, Scrisoare enciclică, Ed. Presa Bună, 
laşi, 1999, p. 3. 

în transcendent), ca ultim Autor al tuturor lucrurilor, 
deşi nu mai era nevoie să-L cunoşti pe Autor, perso- 
nal, ca să citeşti cartea naturii. 

Natura, ca sumă a tot ce există, este singura realita- 
te adevărată, iar omul de ştiinţă este preotul care poa- 
te descoperi pentru noi secretele naturii şi poate să ne 
ofere măiestria practică a întreprinderii sale. 

Rațiunea, astfel înțeleasă, este suverană în lucra- 
rea ei. Ea nu se poate pleca în faţa vreunei autorităţi 
în afară de aceea a faptelor. Nu mai era permis ca Re- 
velaţia divină, Tradiţia veche sau dogma sacră să aibă 
dreptul de a controla exerciţiul ei. 

Immanuel Kant, interogat cu privire la esenţa ilu- 
minismului, a dat un răspuns deosebit de incisiv, spu- 
nând că aceasta înseamnă: a îndrăzni să cunoşti (au- 
de sapere)! 

Secolul luminilor a lansat această sfidare şi, de 
atunci până astăzi, cu toată schimbarea intervenită în 
filosofia ştiinţei, afirmaţia lui Kant ocupă un loc cen- 
tral în cultura europeană”. 

Autonomia rațiunii promovată de filosofia ilumi- 


nistă a determinat omul să-şi întoarcă privirea de la . 


transcendenţa divină spre imanenţa lumii naturale şi 
să pună bazele unui imens progres ştiinţific şi tehnic. 
Din cauza veleităţilor lui însă, iluminismul a înde- 
părtat omul în raport cu Dumnezeu. 
„Omul contemporan, spune Eliade, se recunoaşte 


ca unic agent al istoriei şi refuză orice apel la trans- . 


cendenţă. Altfel spus, el nu acceptă alt model uman în 


157 Leslie Newbigin, Foollishness to the Greel, Wwcc, 
Gensve, 1986, p. 25. 


226 


mame mt 


afara condiţiei umane, aşa cum se lasă ea descifrată în 
situaţii istorice diferite. 
Omul se realizează prin el însuşi şi reuşeşte să re- 


alizeze acest lucru doar în măsura în care se desacra- 


lizează el însuşi şi desacralizează lumea. Sacrul este 
principalul obstacol în calea libertăţii lui. Omul nu va 
deveni cu adevărat el însuşi decât atunci când se va 
demistifica radical. El nu va fi cu adevărat liber decât 
atunci când va extermina ultimul Zeu”58. 

Această autonomie a omului față de Dumnezeu se 
întemeiază pe ruptura dintre lumea naturală şi cea 
supranaturală, care constituie, printre multe altele, 
şi cauza principală pentru care altfel creştinismul nu 
şi-a găsit locul cuvenit în Constituţia europeană. Şi 
asta de atunci de când Laplace, întrebat fiind despre 
locul lui Dumnezeu în sistemul său cosmologic, a răs- 
puns că nu are nevoie de o astfel de ipoteză. 

A treia întrebare care se pune priveşte importanţa 
creştinismului pentru cultura contemporană, în condi- 
țiile noii construcţii europene. În Declaratia comună 
dată publicităţii la sfârşitul vizitei pe care vrednicul 
de pomenire Preafericitul Părinte Patriarh Teoctist a 
întreprins-o la Vatican (2002), la invitația Sanctităţii 
Sale Papa Ioan Paul al II-lea, se spune: „Noile posi- 
bilităţi care se creează într-o Europă deja unită şi ca- 
re îşi extinde graniţele pentru a îmbrăţișa popoarele şi 
culturile din partea centrală şi răsăriteană a continen- 
tului constituie o provocare pe care creştinii din Răsă- 
rit şi din Apus trebuie să o întâmpine împreună. 

'% Cardinal Paul Poupard, Foi er culture dans le mulations de 
notre temps, Doc. Cath., nr. 2112 /1995, p. 262. 

Cu cât vor fi mai uniţi în mărturisirea Unicului 
Dumnezeu, cu atât ei vor da expresie, consistență ŞI 
spaţiu sufletului creştin al Europei, sfinţeniei vieţii, 
demnităţii şi drepturilor fundamentale ale persoanei 
umane, dreptăţii şi solidarităţii, păcii, reconcilierii, 
valorilor familiei, apărării creaţiei. 

Europa întreagă are nevoie de bogăţia culturii cre- 
ate de creştinism. Biserica Ortodoxă Română, centrul 
de întâlnire şi de schimburi între tradiţiile bogate sla- 
ve şi bizantine ale Răsăritului, şi Biserica Romei, ca- 
re, în componenta sa latină, exprimă vocea occidenta- 
lă a unicei Biserici a lui Hristos, trebuie să contribu- 
ie împreună la o misiune care caracterizează cel de al 
treilea mileniu. 

După expresia tradiţională aşa de frumoasă, Bise- 
ricilor locale le place să se numească Biserici surori. 
Deschiderea spre această dimensiune înseamnă a co- 
labora ecumenic pentru a reda Europei etosul său cel 
mai profund şi chipul său autentic”, 

Această Declaraţie considera că Europa deja uni- 
tă constituie o provocare adresată Bisericilor creştine 
în vederea unităţii lor şi reprezintă un îndemn adre- 
sat Bisericilor pentru o cooperare ecumenică, care să 
contribuie la restaurarea etosului autentic şi Broibne 
al Europei. 

- Există voci profane sau creştine care cer Europei, 
în mod provocator, să nu mai privească lumea prin 
oglinda deformată a intereselor pur economice şi ma- 
teriale, ci să dea dovadă de o deschidere mai mare fa- 
ţă de lume şi problemele ei. 


1% SS Papa loan-Paul al Il şi PFP Patriarh Teoctist, Declara- 
ție comună cu ocazia vizitei la Vatican, 2002, p. 3. 

„Obiceiul de a contempla umanitatea printr-o gale- 
rie de oglinzi deformate — spunea Fontana Josep — a 
permis europenilor să-şi afirme pretinsa superioritate 
asupra sălbaticului, primitivului sau orientalului, pe te- 
meiul unei civilizaţii care are în vedere progresul ma- 
terial, dar uită de moştenirea culturală, care a îmbogățit 
Europa şi a făcut-o extraordinar de creativă în unitatea 
şi diversitatea ei, într-un context mondial mai amplu. 

Trebuie să ieşim din această galerie de oglinzi 
deformate, care constituie o capcană pentru cultura 
noastră, şi să începem să studiem societăţile umane în 
marea carte a lumii, care înseamnă totodată ŞI marea 
carte a vieţii”. 

Aceste gânduri, care se înscriu în demersul ex- 
cursului nostru cu privire la Europa viitorului, sunt 
de mare importanţă pentru relația creştinismului cu 
Europa. Ele cer culturii europene, ca şi teologiei de 
altfel, să treacă de la o concepție reducţionistă şi de- 
formată a realităţii, la o viziune holistică, cu adevărat 
universală, care să aibă în vedere nu numai progresul 
tehnic, ci şi pe cel spiritual şi moral al omului. 

Pentru a înainta către o Europă mai deplină a viitoru- 
lui, la care suntem chemaţi să gândim împreună, cultura 
europeană trebuie să întreprindă un demers dublu. 

Pe de o parte, această cultură trebuie să depăşeas- 
că dihotomia reducţionistă dintre lumea naturală şi cea 
supranaturală, care se află la baza rupturii dintre aspec- 
tele economice şi cele spirituale ale construcţiei euro- 
pene şi a contribuit decisiv la eliminarea creştinismu- 


lui din Constituţia europeană. 


1% Fontana Josep, Europa în fața oglinzii, Ed. Polirom, Bu- 
cureşti, 2003, p. 200. 

Dacă Europa rămâne un continent al intereselor 
economice, şi nu al culturii, atunci Comunitatea eu- 
ropeană va intra într-o zonă economică falsă, lipsi- 
tă de identitate politică şi culturală. Omul nu trăieş- 


te doar prin economie, pentru că nu numai cu pâine, 
spune lisus Hristos, trăiește omul, ci și cu cuvântul 
lui Dumnezeu. 

Însă, cu toată înverşunarea iluministă, ştiinţa a reu- 
şit să pătrundă în lumea microcosmosului atomic şi să 
vină cu o nouă concepţie despre lume. 

Mulţi dintre cei mai cunoscuţi fizicieni au început 
să vorbească despre raționalitatea creaţiei şi despre 
Inteligența organizatoare a universului ca Logos, ca 
să poată explica raționalitatea naturii. 

Unul dintre ei, Paul Davies, spunea că, „deşi nu 
putem demonstra raționalitatea lumii, totuşi succesul . 
ştiinţei actuale este cel puţin o circumstanţă care ple- 
dează în favoarea raţionalităţii naturii'”!. 

Un cunoscut filosof, care comentează rezultatele 
ştiinţei contemporane, ajunge la concluzia că „sub fa- 
ţa vizibilă a realului există ceea ce grecii numeau lo- 
gos, un element inteligent, rațional, care reglează, di- 
rijează şi însufleţeşte lumea şi care face ca această lu- 
me să fie ceva ordonat”!”?. 

Desigur, raționalitatea creaţiei nu sc confundă cu 
Logosul divin — aşa după cum consideră unii dintre fi- 
zicienii sau filosofii contemporani —, fiindcă, în timp 
ce raționalitatea creaţiei are mai mult caracter ima- 

1% Paul Davies, The Mind of God, Science and the Search for 
Ultimate Meaning, Simon/Schuster, Londra, 1992, p. 161. 


92 Jean Guitton, Dumnezeu și Ştiinţa, Ed. Harisma, Bucu- 
reşti, 1992, p.57. 


230 


oma 


nent, Logosul divin nu este doar imanent creaţiei, ci 
şi transcendent ei. 

Pe de altă parte, cultura europeană trebuie să des- 
copere viziunea unitară a creaţiei, care ține împreună 
cele două aspecte ale ei, unul materia! şi altul spiritu- 
al, în lumina gândirii biblice şi patristice, care în are în 
centrul ei pe Logosul divin'”. 

Din nefericire însă, de când cultura europeană a 
început, în marea ei majoritate, să considere lumea 
materială sau sensibilă ca pe o realitate omogenă (res 
extensa) opusă lumii raţionale, ideea de logos, atât de 
familiară culturii antice eline şi gândirii patristice, a 
dispărut cu desăvârşire din cuprinsul ei. 

Este adevărat că Logosul etern şi personal al Tată- 
lui rămâne deplin transcendent faţă de lume. Cu toa- 
te acestea, raționalitatea creaţiei constituie calea care 
permite oamenilor de ştiinţă să rămână deschişi faţă de 
existenţa unui Logos, ca Centru de gravitate şi unifica- 
re al creaţiei, după voinţa Tatălui şi lucrarea Duhului. 

Părintele Stăniloae spunea că trei sunt forțele unifica- 
toare ale Logosului: 

a) Logosul prezent în sirhfonia raţiunilor lucrurilor 
şi în simfonia virtuală a rațiunilor umane sau ale raţi- 
unii umane; 

b) Logosul întrupat prezent, într-un mod mai in- 
tim, dar nedeplin actualizat, în sânul umanităţii, ca 
ipostas divino-uman central al umanităţii şi al tuturor 
lucrurilor; e 

c) a treia forţă de unificare este Duhul Sfânt, Care 
nu contrazice centralitatea lui Hristos, căci nu lucrea- 


5% Jbidem, p. 66. 

ză independent de Hristos, rolul Său fiind cel de a ne 
orienta către Hristos ca centru!'”. 

Sfântul Maxim Mărturisitorul, unul dintre cei mai 
străluciți teologi bizantini, subliniază că „Logosul 
îmbrățișează creaţia întreagă şi recapitulează toate lu- 
crurile în El, demonstrând că creaţia este una, ca şi 
cum ar fi un om care reuneşte în el însuşi toate mem- 
brele lui”!%5. 

Din cauza păcatului care a întunecat vederea spizi- 
tuală a omului şi l-a determinat să vadă în raționalitatea 
creației o realitate închisă în ea însăşi, separată de izvo- 
rul ci etern, Logosul S-a întrupat în Duhul Sfânt, după 
voinţa Tatălui, ca să intre în dialog cu oamenii Şi să-i 1I- 
dice la adevărata Lui cunoaştere, ca Raţiune divină. 

Această ordine unitară a creaţiei, care ne arată că 
Dumnezeu le ţine pe toate împreună şi pe fiecare în par- 
te, are o importanță considerabilă pentru cultura Şi con- 
strucţia europeană din mai multe puncte de vedere. 

Mai întâi, această ordine arată că în lumea creată 
de Dumnezeu nu există niciun lucru sau fiinţă care să 
nu aibă o identitate proprie, fiindcă Dumnezeu le ține 
pe fiecare în parte. 

Chiar şi doi fulgi de zăpadă au identități şi structuri 
diferite, oricât de asemănători par a fi între ei. Dum- 
nezeu nu lucrează pe bandă rulantă. 

Dar aceste identități particulare nu sunt menite să 
se opună între ele, ci să constituie baza raporturilor 


194 Pr. Prof. Dr. D. Stăniloae, „La centralite du Christ dans la 
theologie, dans la spiritualite et dans la mission orthodoxe”, în 
„Contacts”, XXVII annee, nr. 92, 4-e trimestre, 1975, p. 455. 

55 Sf. Maxim Mărturisitorul, Ambigua, PG 41, col. 1309 
D-1312 B. 

de interdependență reciprocă, fiindcă, în lumina ace- 
leiaşi ordini unitare a creaţiei, Dumnezeu le ține pe 
toate împreună. 

Desigur, Europa are identitatea ei culturală pro- 
prie, dar nu trebuie să se trateze despre o identitate 
închisă, care priveşte numai către pământ şi uită de 
cer, ci despre o identitate deschisă, care implică preo- 
cuparea romană pentru ordine şi disciplină, preocupa- 
rea greacă pentru bine şi frumos şi viziunea creştină 
despre cerul şi pământul nou, spre care tinde întreaga 
creație în Dumnezeu. 

Dacă aceste elemente nu sunt ținute împreună, atunci 
identitatea europeană se dezintegrează într-un plura- 
Jism cultural lipsit de unitate, care se rupe de Dumne- 
zeu şi duce la confuzie şi dezorientare generală. 

Identitatea culturală a Europei, bazată pe moşteni- 
rea antică şi pe cea creştină, permite culturii europene 
să rămână deschisă faţă de valorile supreme personifi- 
cate în Dumnezeul lumii, vieţii şi iubirii negrăite şi să 
dea dovadă de originalitate, durabilitate şi creativitate, 
ca să poată contribui la îmbogățirea reciprocă a tuturor. 

Noua Europă are nevoie astăzi, mai mult ca ori- 
când, de creştinism, fiindcă Biserica creştină poate 
aduce contribuţii spirituale preţioase la lupta împo- 
triva violenţei mereu crescânde, pentru că vine cu o 
eshatolopie care nu mai rămâne obsedată de sfârşitul 
apocaliptic al creaţiei, ci cu perspectiva grandioasă a 
cerului şi a pământului nou. 

Europa dispune astăzi de mijloace ştiinţifice şi 
tehnice care permit omului să lupte exterior împotri- 
va violenței şi terorismului internaţional, dar nu are 
la dispoziţie mijlocele spirituale necesare ca să lup- 

te împotriva forţelor iraționale care confruntă omul 
din interiorul său, adică din adâncul subconştientului 
uman al trupului. 

„Ştiinţa a dobândit victorii dincolo de aşteptările se- 
colului luminilor, spune un gânditor englez, dar lumea, 
care a rezultat de aici, nu pare să fie mai rațională decât 
cea pe care am cunoscut-o în veacurile precedente. 

Mereu mai multă lume, din cadrul naţiunilor celor 
mai dezvoltate şi mai puternice de pe pământ, se sim- | 
te în ghearele unor forţe iraționale, care le transformă 
viaţa în infern. 

Din cauză că ştiinţa a concentrat atenția omului 
asupra lumii obiective în detrimentul lumii subiecti- 
ve, omul nu s-a mai interesat de viața lui spirituală şi 
a rămas pradă unor forţe iraționale care îl asaltează 
necontenit”!9%6. 

Creştinismul biblic şi patristic îşi trage seva din 
puterea spirituală a lui Hristos, care poate transfor- 
ma în Hristos forţele iraționale, care confruntă omul 
lăuntric, în forţe raţionale, puse în slujba binelui co- 

mun şi a păcii. 

Europa poate lupta cu icijioacale ei materiale de 
care dispune împotriva asalturilor exterioare ale vio- 
lenţei şi terorismului, care confruntă societatea con- 
temporană, dar are nevoie de creştinism şi de valori- 
le lui spirituale, ca să combată forţele iraționale din 
adâncul ființei umane, care generează violenţa mereu 
crescândă la care asistăm astăzi. 

Dacă se combate terorismul numai la nivelul efec- 
telor lui exterioare, fără să se lupte şi împotriva cau- 


1% Leslie Newbigin, Other Side, WCC, Mission Series, Ge- 
neva, 1983, p.17. 

"zei interioare care generează acest flagel, lupta împo- 


triva terorismului va rămâne mereu problematică. 

Mai mult, trebuie să avem în vedere că ordinea 
universală şi unitară a creaţiei, cu centrul ei de gra- 
vitate în Dumnezeu, permite creştinismului şi culturii 
europene să depăşească opoziţia faţă de religiile lumii 
sau confuzia dintre ele, în lumina lui Dumnezeu, Cre- 
atorul lumii, şi să militeze pentru un dialog al păcii cu 
islamul şi cu iudaismul, atât de necesar în condiţiile 
situaţiei internaţionale actuale. 

Apoi, aceeaşi ordine universală şi unitară a creaţiei 
are, în plus, meritul de a pune în evidență legătura in- 
disolubilă dintre om şi creaţie şi de a oferi preocupă- 
rilor ecologice fiaglacuea A. lor spiritual pentru ocro- 
tirea naturii. 

Sfânta Scriptură şi ştiinţa contemporană ne arată 
că perioada concepțiilor reductive despre lume apar- 
ține trecutului şi este vremea ca locul lor să fie luat 
de către o viziune holistică a universului, care îmbră- 
țişează deopotrivă realitatea naturală şi pe cea spiri- 
tuală, pentru ca Europa să joace rolul ei important în 
contextul lumii contemporane. 

În lumina valorilor perene ale Evangheliei lui 
Hristos, dar şi a ştiinţei contemporane, creştinismul 
va rămâne pentru Europa izvor de inspirație şi pro- 
gres umanitar, social, cultural sau ecologic pentru în- 
treaga umanitate. 

Dumnezeu să vegheze asupra Europei, pentru ca 
aceasta să descopere caracterul universal şi holistic al 
identităţii ei proprii şi să contribuie astfel la propriul 
său progres spiritual şi la cel al întregii lumi! 

